**МОНГОЛ УЛСЫН ИХ ХУРЛЫН 2021 ОНЫ НАМРЫН ЭЭЛЖИТ ЧУУЛГАНЫ**

**11 ДҮГЭЭР САРЫН 11-НИЙ ӨДӨР /ПҮРЭВ ГАРАГ/-ИЙН НЭГДСЭН**

**ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| ***1№*** | ***Баримтын агуулга*** | **Хуудас** |
| ***1*** | ***Хуралдааны товч тэмдэглэл:*** | 1-33 |
| ***2*** | ***Хуралдааны дэлгэрэнгүй тэмдэглэл:*** | 34-129 |
|  | 1.Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүд /Засгийн газар 2021.09.30-ны өдөр өргөн мэдүүлсэн, гурав дахь хэлэлцүүлэг/ | 39-42  94-104 |
|  | 2.Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай, Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хуулийн төслүүд /Засгийн газар 2021.10.14-ний өдөр өргөн мэдүүлсэн, эцсийн хэлэлцүүлэг/ | 42-50 |
| 3.“Тогтоол хүчингүй болсонд тооцох тухай” Улсын Их Хурлын тогтоолын төсөл */*Засгийн газар 2021.10.06-ны өдөр өргөн мэдүүлсэн,**анхны хэлэлцүүлэг/** | 50-51 |
|  | 4.Монгол Улсын нэгдсэн төсвийн 2022 оны төсвийн хүрээний мэдэгдэл, 2023-2024 оны төсвийн төсөөллийн тухай хуульд өөрчлөлт оруулах тухай хуулийн төсөл болон хамт өргөн мэдүүлсэн Төсвийн тухай хуульд нэмэлт, өөрчлөлт оруулах тухай хуулийн төсөл /Засгийн газар 2021.09.30-ны өдөр өргөн мэдүүлсэн, эцсийн хэлэлцүүлэг/ | 51-53 |
|  | 5.Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүдийн хамт өргөн мэдүүлсэн хууль, Улсын Их Хурлын тогтоолын төсөл /Засгийн газар 2021.09.30-ны өдөр өргөн мэдүүлсэн, эцсийн хэлэлцүүлэг/ | 53-65 |
|  | 6.Төсвийн тухай хуульд өөрчлөлт оруулах тухай хуулийн төсөл /Монгол Улсын 2022 оны төсвийн тухай хуулийн төсөлтэй холбогдуулан боловсруулсан, анхны хэлэлцүүлэг/ | 65-66 |
|  | 7.Боловсролын тухай хуульд нэмэлт, өөрчлөлт оруулах тухай хуулийн төсөл /Монгол Улсын 2022 оны төсвийн төсөлтэй холбогдуулан боловсруулсан, анхны хэлэлцүүлэг/ | 66-71 |
|  | 8.“Тогтоолд өөрчлөлт оруулах тухай” Монгол Улсын Их Хурлын тогтоолын төсөл /Монгол Улсын 2022 оны төсвийн төсөлтэй холбогдуулан боловсруулсан, анхны хэлэлцүүлэг/ | 71-72 |
|  | 9.“Авлигатай тэмцэх газрын албан тушаалын цалингийн хэмжээг шинэчлэн тогтоох тухай” Улсын Их Хурлын тогтоолын төсөл /Монгол Улсын 2022 оны төсвийн төсөлтэй холбогдуулан боловсруулсан, анхны хэлэлцүүлэг/ | 72-73 |
|  | 10.Хүний хувийн мэдээлэл хамгаалах тухай хуулийн төсөл болон хамт өргөн мэдүүлсэн хуулийн төслүүд /Засгийн газар 2021.05.19-ний өдөр өргөн мэдүүлсэн, анхны хэлэлцүүлэг/ | 73-94,  104-116 |
|  | 11.Нийтийн мэдээллийн тухай хуулийн төсөл болон хамт өргөн мэдүүлсэн хуулийн төслүүд /Засгийн газар 2021.05.19-ний өдөр өргөн мэдүүлсэн, анхны хэлэлцүүлэг/ | 116-129 |

***Монгол Улсын Их Хурлын 2021 оны намрын ээлжит чуулганы***

***11 дүгээр сарын 11-ний өдөр /Пүрэв гараг/-ийн***

***нэгдсэн хуралдааны товч тэмдэглэл***

Улсын Их Хурлын дарга Г.Занданшатар ирц, хэлэлцэх асуудлын дарааллыг танилцуулж, хуралдааныг даргалав.

*Хуралдаанд ирвэл зохих 76 гишүүнээс 39 гишүүн хүрэлцэн ирж, 51.3 хувийн ирцтэйгээр хуралдаан 10 цаг 03 минутад Төрийн ордны “Их хуралдай” танхимд эхлэв.*

*Чөлөөтэй: Т.Аюурсайхан, Э.Бат-Амгалан, Д.Батлут, Ж.Ганбаатар, Г.Ганболд, Ц.Мөнх-Оргил, Н.Наранбаатар, Л.Оюун-Эрдэнэ, Б.Энхбаяр;*

*Эмнэлгийн чөлөөтэй: Ц.Анандбазар, Ц.Даваасүрэн, Д.Өнөрболор, Д.Сарангэрэл, Ч.Хүрэлбаатар;*

*Хоцорсон: С.Батболд-2 цаг 27 минут, Т.Доржханд-1 цаг 04 минут, Х.Нямбаатар-27 минут, Д.Цогтбаатар-28 минут.*

Улсын Их Хурлын дарга Г.Занданшатар Монгол Улсад орчин цагийн боловсролын тогтолцоо үүсэж хөгжсөний 100 жилийн ойн баярын мэндчилгээ дэвшүүлж, үг хэлэв.

Танхимын хойд болон урд дэлгэцнээ “Монгол Улсад орчин цагийн боловсролын тогтолцоо үүсэж хөгжсөний 100 жилийн ойн баярын мэндчилгээг Монгол түмэндээ өргөн дэвшүүлье.” гэсэн үг гарч байв.

Улсын Их Хурлын дарга Г.Занданшатар Монгол Улсын Их Хурлын чуулганы хуралдааны дэгийн тухай хуулийн 13.4-т “Гишүүн энэ хуулийн 9.5-д заасан нэгдсэн хуралдаанаар хэлэлцэхээр тогтсон асуудлыг хойшлуулах, дараалал өөрчлөх, асуудал нэмэх горимын санал гаргах бол Улсын Их Хурлын даргад нэгдсэн хуралдааны өмнөх өдрийн 17.00 цагаас өмнө үндэслэл бүхий саналаа бичгээр ирүүлнэ” гэж заасны дагуу Улсын Их Хурлын гишүүн Н.Алтанхуягаас бичгээр ирүүлсэн саналыг танилцуулав.

Хэлэлцэх асуудалтай холбогдуулан Улсын Их Хурлын гишүүн Н.Алтанхуяг үг хэлэв.

***Нэг.Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүд*** */Засгийн газар 2021.09.30-ны өдөр өргөн мэдүүлсэн,****гурав дахь хэлэлцүүлэг****/*

Хэлэлцэж буй асуудалтай холбогдуулан Улсын Их Хурлын гишүүн, Сангийн сайд Б.Жавхлан, Сангийн дэд сайд С.Мөнгөнчимэг, Сангийн яамны Төсвийн бодлого, төлөвлөлтийн газрын дарга Ж.Ганбат, мөн яамны Санхүүгийн бодлогын газрын дарга Б.Сүх-Очир, Төсвийн нэгтгэлийн хэлтсийн дарга Г.Золбоо, Төсвийн зарлагын хэлтсийн дарга М.Санжаадорж, Орлогын хэлтсийн дарга Б.Тэлмүүн, Санхүүгийн хөрөнгийн удирдлагын хэлтсийн дарга С.Тулга, Макро эдийн засгийн бодлогын хэлтсийн дарга Ж.Ганбаяр нар оролцов.

Хуралдаанд Улсын Их Хурлын Тамгын газрын Тэргүүн дэд дарга О.Номинчимэг, Хууль, эрх зүйн газрын дарга Э.Түвшинжаргал, мөн газрын Зөвлөхүүдийн албаны зөвлөх Б.Баярсайхан, Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар, Хяналт шалгалт, үнэлгээний газрын Төсвийн хяналт, шинжилгээний хэлтсийн даргын албан үүргийг түр орлон гүйцэтгэгч Д.Эрдэнэсамбуу **нар байлцав.**

**Төслүүдийг гурав дахь хэлэлцүүлэгт бэлтгэсэн талаар Төсвийн байнгын хорооноос гаргасан танилцуулгыг Улсын Их Хурлын гишүүн Г.Тэмүүлэн танилцуулав.**

Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүдийн гурав дахь хэлэлцүүлгээс Улсын Их Хурлын гишүүн, Улсын Их Хурал дахь Ардчилсан намын бүлгийн дарга Д.Ганбат ажлын 3 өдрийн завсарлага авах тухай мэдэгдэж, уг асуудлаар 14:00 цаг хүртэл завсарлага авав./10:30/

***Хоёр.Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай, Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хуулийн төслүүд*** */Засгийн газар 2021.10.14-ний өдөр өргөн мэдүүлсэн,* ***эцсийн хэлэлцүүлэг****/*

Хэлэлцэж буй асуудалтай холбогдуулан Монгол Улсын сайд, Засгийн газрын Хэрэг эрхлэх газрын дарга Ц.Нямдорж, мөн газрын Тэргүүн дэд дарга Б.Ганбат, Хууль, эрх зүйн газрын дарга Н.Мягмар, ахлах шинжээч Ч.Дондогмаа нар оролцов.

Хуралдаанд Улсын Их Хурлын Тамгын газрын Тэргүүн дэд дарга О.Номинчимэг, Хууль, эрх зүйн газрын дарга Э.Түвшинжаргал, мөн газрын Зөвлөхүүдийн албаны зөвлөх Ц.Болормаа, Байнгын хорооны асуудал хариуцсан хэлтсийн Төрийн байгуулалтын байнгын хороо хариуцсан ахлах зөвлөх Б.Хатантуул, Инновац, цахим бодлогын байнгын хороо хариуцсан референт Б.Золбоо нар байлцав.

**Төслийг эцсийн хэлэлцүүлэгт бэлтгэсэн тухай Төрийн байгуулалтын байнгын хорооноос гаргасан танилцуулгыг Улсын Их Хурлын гишүүн Ё.Баатарбилэг танилцуулав.**

**Байнгын хорооны танилцуулгатай холбогдуулан Улсын Их Хурлын гишүүн С.Бямбацогт, Б.Баттөмөр, Э.Батшугар нарын тавьсан асуултад ажлын хэсгийн ахлагч, Улсын Их Хурлын гишүүн Д.Тогтохсүрэн хариулж, тайлбар хийв.**

*Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай хуулийн нэгтгэсэн төслийн талаар Төрийн байгуулалтын байнгын хорооноос гаргасан зарчмын зөрүүтэй саналын томьёоллоор санал хураалт явуулав.*

**Төрийн байгуулалтын байнгын хорооны дэмжсэн санал:**

**Г.Занданшатар:** 1.Төслийн 1 дүгээр зүйлийн 1 дэх заалтын Эдийн засаг, хөгжлийн сайдын эрхлэх асуудлын хүрээнд дараах асуудлыг нэмэх:

“;-хүн амын өсөлтийг дэмжих, хүний хөгжлийг хангах нэгдсэн бодлого;” гэсэн **саналыг дэмжье гэсэн санал хураалт явуулъя.**

**Зөвшөөрсөн: 33**

**Татгалзсан: 23**

**Бүгд: 56**

**58.9 хувийн саналаар дэмжигдлээ.**

2.Төслийн 1 дүгээр зүйлийн 1 дэх заалтын Эдийн засаг, хөгжлийн сайдын эрхлэх асуудлын хүрээнд дараах асуудлыг нэмэх:

“-хүн амын нутагшилт, суурьшлын ерөнхий төлөвлөлт.” гэсэн **саналыг дэмжье гэсэн санал хураалт явуулъя.**

**Зөвшөөрсөн: 36**

**Татгалзсан: 21**

**Бүгд: 57**

63.2 **хувийн саналаар дэмжигдлээ.**

3.Төслийн 1 дүгээр зүйлийн 2 дахь заалтын Цахим хөгжил, харилцаа холбооны сайдын эрхлэх асуудлын хүрээнд дараах асуудлыг нэмэх:

“-мэдээллийн технологийн салбарын хүний нөөцийн хөгжил, тогтвортой хөдөлмөр эрхлэлтийг дэмжих асуудал” гэсэн **саналыг дэмжье гэсэн санал хураалт явуулъя.**

**Зөвшөөрсөн: 39**

**Татгалзсан: 18**

**Бүгд: 57**

**68.4 хувийн саналаар дэмжигдлээ.**

4.Байнгын хорооны саналаар Жендэрийн хөгжлийн асуудлыг Ерөнхий сайдын эрхлэх асуудлын хүрээнд хэвээр үлдээх зарчмын зөрүүтэй санал дэмжигдсэнтэй холбогдуулан Жендэрийн эрх тэгш байдлыг хангах тухай хуульд өөрчлөлт оруулах тухай хуулийн төслийг хууль санаачлагчид нь буцаах нь зүйтэй гэсэн **саналыг дэмжье гэсэн санал хураалт явуулъя.**

**Зөвшөөрсөн: 37**

**Татгалзсан: 20**

**Бүгд: 57**

**64.9 хувийн саналаар Байнгын хорооны санал дэмжигдлээ.**

Хуралдаанд оролцсон гишүүдийн олонх дэмжсэн тул хуулийн төслийг хууль санаачлагчид буцаах тухай тогтоол баталсанд тооцов.

Улсын Их Хурлын дарга Г.Занданшатар “Хуулийн төсөл буцаах тухай” Улсын Их Хурлын тогтоолынэцсийн найруулгыг танилцуулав. Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд тогтоолын эцсийн найруулгатай танилцлаа./10:58/

*“Тогтоолын хавсралтад нэмэлт, өөрчлөлт оруулах тухай” Улсын Их Хурлын тогтоолын төслийн талаар Төрийн байгуулалтын байнгын хорооноос гаргасан зарчмын зөрүүтэй саналын томьёоллоор санал хураалт явуулав.*

**Төрийн байгуулалтын байнгын хорооны дэмжсэн санал:**

**Г.Занданшатар:** Тогтоолын төслийн 1 дүгээр зүйлийн “Ойн судалгаа, хөгжлийн газар” гэснийг “Ойн газар” гэж өөрчлөх гэсэн **саналыг дэмжье гэсэн санал хураалт явуулъя.**

**Зөвшөөрсөн: 39**

**Татгалзсан: 18**

**Бүгд: 57**

**68.4 хувийн саналаар дэмжигдлээ.**

**Зарчмын зөрүүтэй саналын томьёоллоор санал хурааж дууслаа.**

Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай, Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хууль, тогтоолын төслүүдийг эцэслэн батлуулах бэлтгэл хангуулахаар Төрийн байгуулалтын байнгын хороонд шилжүүлэв.

***Уг асуудлыг 11 цаг 00 минутад хэлэлцэж дуусав.***

***Гурав.“Тогтоол хүчингүй болсонд тооцох тухай” Улсын Их Хурлын тогтоолын төсөл*** /Засгийн газар 2021.10.06-ны өдөр өргөн мэдүүлсэн, ***эцсийн хэлэлцүүлэг****/*

Хэлэлцэж буй асуудалтай холбогдуулан Засгийн газрын Хэрэг эрхлэх газрын Бодлого төлөвлөлтийн газрын дарга П.Зохихсүрэн, Үндэсний хөгжлийн газрын дарга Х.Батжаргал, мөн газрын дэд дарга Б.Дөлгөөн, Боловсрол, шинжлэх ухааны яамны Санхүү, хөрөнгө оруулалтын газрын дарга О.Хуягцогт, мөн яамны Хууль, эрх зүйн хэлтсийн дарга Б.Жавзанжаргал нар оролцов.

Хуралдаанд Улсын Их Хурлын Тамгын газрын Тэргүүн дэд дарга О.Номинчимэг, Хууль, эрх зүйн газрын дарга Э.Түвшинжаргал, мөн газрын Зөвлөхүүдийн албаны зөвлөх Б.Баярсайхан, Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар, мөн хэлтсийн Төрийн байгуулалтын байнгын хороо хариуцсан ахлах зөвлөх Б.Хатантуул, референт Э.Баттогтох, Хяналт шалгалт, үнэлгээний газрын Төсвийн хяналт, шинжилгээний хэлтсийн даргын албан үүргийг түр орлон гүйцэтгэгч Д.Эрдэнэсамбуу **нар байлцав.**

**Төслийг анхны хэлэлцүүлэгт бэлтгэсэн талаар Төрийн байгуулалтын байнгын хорооноос гаргасан санал, дүгнэлтийг Улсын Их Хурлын гишүүн М.Оюунчимэг танилцуулав.**

**Байнгын хорооны санал, дүгнэлттэй холбогдуулан Улсын Их Хурлын гишүүдээс асуулт гараагүй болно.**

“Тогтоол хүчингүй болсонд тооцох тухай” Улсын Их Хурлын тогтоолын төслийг эцэслэн батлуулах бэлтгэл хангуулахаар Төрийн байгуулалтын байнгын хороонд шилжүүлэв.

*Уг асуудлыг 11 цаг 03 минутад хэлэлцэж дуусав.*

***Дөрөв.Монгол Улсын нэгдсэн төсвийн 2022 оны төсвийн хүрээний мэдэгдэл, 2023-2024 оны төсвийн төсөөллийн тухай хуульд өөрчлөлт оруулах тухай хуулийн төсөл болон хамт өргөн мэдүүлсэн Төсвийн тухай хуульд нэмэлт, өөрчлөлт оруулах тухай хуулийн төсөл****/Засгийн газар 2021.09.30-ны өдөр өргөн мэдүүлсэн,****эцсийн хэлэлцүүлэг****/*

Хэлэлцэж буй асуудалтай холбогдуулан Улсын Их Хурлын гишүүн, Сангийн сайд Б.Жавхлан, Сангийн дэд сайд С.Мөнгөнчимэг, Сангийн яамны Төсвийн бодлого, төлөвлөлтийн газрын дарга Ж.Ганбат, мөн яамны Санхүүгийн бодлогын газрын дарга Б.Сүх-Очир, Төсвийн нэгтгэлийн хэлтсийн дарга Г.Золбоо, Төсвийн зарлагын хэлтсийн дарга М.Санжаадорж, Орлогын хэлтсийн дарга Б.Тэлмүүн, Санхүүгийн хөрөнгийн удирдлагын хэлтсийн дарга С.Тулга, Макро эдийн засгийн бодлогын хэлтсийн дарга Ж.Ганбаяр нар оролцов.

Хуралдаанд Улсын Их Хурлын Тамгын газрын Тэргүүн дэд дарга О.Номинчимэг, Хууль, эрх зүйн газрын дарга Э.Түвшинжаргал, мөн газрын Зөвлөхүүдийн албаны зөвлөх Б.Баярсайхан, Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар, Хяналт шалгалт, үнэлгээний газрын Төсвийн хяналт, шинжилгээний хэлтсийн даргын албан үүргийг түр орлон гүйцэтгэгч Д.Эрдэнэсамбуу **нар байлцав.**

Төслийг эцсийн хэлэлцүүлэгт бэлтгэсэн тухай Төсвийн байнгын хорооноос гаргасан танилцуулгыг Улсын Их Хурлын гишүүн Ж. Батжаргал танилцуулав.

Байнгын хорооны танилцуулгатай холбогдуулан Улсын Их Хурлын гишүүдээс асуулт гараагүй болно.

*Монгол Улсын нэгдсэн төсвийн 2022 оны төсвийн хүрээний мэдэгдэл, 2023-2024 оны төсвийн төсөөллийн тухай хуульд өөрчлөлт оруулах тухай хуулийн төслийн талаар Төсвийн байнгын хорооноос гаргасан зарчмын зөрүүтэй саналын томьёоллоор санал хураалт явуулав.*

**Г.Занданшатар:** Төслийн 1 дүгээр зүйлийн хүснэгтийн 7 дахь заалт буюу нэгдсэн төсвийн хөрөнгийн зардлын хэмжээ 2022 онд “5,116.1” гэснийг “5,197.1” гэж, мөн заалтын Дотоодын нийт бүтээгдэхүүнд эзлэх хувь 2022 онд “10.9” гэснийг “11.1” гэж өөрчлөх гэсэн **саналыг дэмжье гэсэн санал хураалт явуулъя.**

**Зөвшөөрсөн: 30**

**Татгалзсан: 27**

**Бүгд: 57**

**52.6 хувийн саналаар дэмжигдлээ.**

Монгол Улсын нэгдсэн төсвийн 2022 оны төсвийн хүрээний мэдэгдэл, 2023-2024 оны төсвийн төсөөллийн тухай хуульд өөрчлөлт оруулах тухай хуулийн төсөл болон хамт өргөн мэдүүлсэн Төсвийн тухай хуульд нэмэлт, өөрчлөлт оруулах тухай хуулийн төслийг эцэслэн батлуулах бэлтгэл хангуулахаар Төсвийн байнгын хороонд шилжүүлэв.

Уг асуудлыг 11 цаг 08 минутад хэлэлцэж дуусав.

***Тав.Монгол Улсын 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүдийн хамт өргөн мэдүүлсэн хууль, Улсын Их Хурлын тогтоолын төсөл*** */Засгийн газар 2021.09.30-ны өдөр өргөн мэдүүлсэн,****эцсийн хэлэлцүүлэг****/*

Хэлэлцэж буй асуудалтай холбогдуулан Улсын Их Хурлын гишүүн, Сангийн сайд Б.Жавхлан, Сангийн дэд сайд С.Мөнгөнчимэг, Сангийн яамны Төсвийн бодлого, төлөвлөлтийн газрын дарга Ж.Ганбат, мөн яамны Санхүүгийн бодлогын газрын дарга Б.Сүх-Очир, Төсвийн нэгтгэлийн хэлтсийн дарга Г.Золбоо, Төсвийн зарлагын хэлтсийн дарга М.Санжаадорж, Орлогын хэлтсийн дарга Б.Тэлмүүн, Санхүүгийн хөрөнгийн удирдлагын хэлтсийн дарга С.Тулга, Макро эдийн засгийн бодлогын хэлтсийн дарга Ж.Ганбаяр нар оролцов.

Хуралдаанд Улсын Их Хурлын Тамгын газрын Тэргүүн дэд дарга О.Номинчимэг, Хууль, эрх зүйн газрын дарга Э.Түвшинжаргал, мөн газрын Зөвлөхүүдийн албаны зөвлөх Б.Баярсайхан, Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар, Хяналт шалгалт, үнэлгээний газрын Төсвийн хяналт, шинжилгээний хэлтсийн даргын албан үүргийг түр орлон гүйцэтгэгч Д.Эрдэнэсамбуу **нар байлцав.**

Төслийг эцсийн хэлэлцүүлэгт бэлтгэсэн тухай Төсвийн байнгын хорооноос гаргасан танилцуулгыг Улсын Их Хурлын гишүүн Ц.Сандаг-Очир танилцуулав.

Байнгын хорооны танилцуулгатай холбогдуулан Улсын Их Хурлын гишүүн С.Чинзориг, Т.Доржханд нарын тавьсан асуултад ажлын хэсгийн ахлагч, Улсын Их Хурлын гишүүн Д.Тогтохсүрэн, Сангийн яамны Санхүүгийн бодлогын газрын дарга Б.Сүх-Очир нар хариулж, тайлбар хийв.

*Монгол Улсын 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүдийн хамт өргөн мэдүүлсэн**Монгол Улсын хилийн тухай хуульд нэмэлт, өөрчлөлт оруулах тухай хуулийн төслийн талаар Төсвийн байнгын хорооноос гаргасан зарчмын зөрүүтэй саналын томьёоллоор санал хураалт явуулав.*

**Г.Занданшатар:** 1.Төслийн 29 дүгээр зүйлийн 29.13 дахь хэсгийг доор дурдсанаар өөрчлөн найруулах:

“29.13.Хилийн боомтын захиргаа нь хилийн боомтод цацраг хими, биологийн осол болон хүн, мал, амьтны гоц халдварт өвчин, цар тахлын онцгой нөхцөл байдал үүссэн тохиолдолд энэ хуулийн 29.9-д заасан чиг үүргээс өөрийн эрх хэмжээний хүрээнд хамаарах бүрэн эрхийг хэрэгжүүлнэ.” гэсэн **саналыг дэмжье гэсэн санал хураалт явуулъя.**

**Зөвшөөрсөн: 26**

**Татгалзсан: 23**

**Бүгд: 49**

**53.1 хувийн саналаар дэмжигдлээ.**

2.Төсөлд доор дурдсан агуулгатай 4 дүгээр зүйл нэмэх:

“4 дүгээр зүйл.Энэ хуулийг 2022 оны 01 дүгээр сарын 01-ний өдрөөс эхлэн дагаж мөрдөнө.” гэсэн **саналыг дэмжье гэсэн санал хураалт явуулъя.**

**Зөвшөөрсөн: 27**

**Татгалзсан: 22**

**Бүгд: 49**

**55.1 хувийн саналаар дэмжигдлээ.**

*“Монгол Улсын 2022 оны төсвийн тухай хууль батлагдсантай холбогдуулан авах арга хэмжээний тухай” Улсын Их Хурлын тогтоолын төслийн талаар Төсвийн байнгын хорооноос гаргасан зарчмын зөрүүтэй саналын томьёоллоор санал хураалт явуулав.*

**Г.Занданшатар:** 1.Тогтоолын төсөлд Засгийн газарт үүрэг болгосон доор дурдсан агуулгатай дэд заалт нэмэх:

“1.2.3асгийн газраас дэвшүүлсэн төсвийн хэмнэлтийн бодлогод нийцүүлэн төрийн албанд ашиглаж байгаа суудлын автомашины ашиглалтад тавих хяналтыг сайжруулж, зэвсэгт хүчин, цагдаа, тагнуул, онцгой байдал, эрүүл мэндийн байгууллагаас бусад төрийн байгууллагуудын суудлын автомашины хэрэглээг төр, хувийн хэвшлийн түншлэлээр үе шаттай хэрэгжүүлж, төсвийн үр ашгийг нэмэгдүүлэх, зарлагыг бууруулах;” гэсэн **саналыг дэмжье гэсэн санал хураалт явуулъя.**

**Зөвшөөрсөн: 26**

**Татгалзсан: 23**

**Бүгд: 49**

**53.1 хувийн саналаар дэмжигдлээ.**

2.Тогтоолын төсөлд Засгийн газарт үүрэг болгосон доор дурдсан агуулгатай дэд заалт нэмэх:

“1.3.2022 оны төсвийн жилд төсвийн хөрөнгөөр дотоодын үйлдвэрээс худалдан авах бараа, бүтээгдэхүүний хэмжээг өмнөх оны хэмжээтэй харьцуулахад 2 дахин нэмэгдүүлэх;” гэсэн **саналыг дэмжье гэсэн санал хураалт явуулъя.**

**Зөвшөөрсөн: 28**

**Татгалзсан: 21**

**Бүгд: 49**

**57.1 хувийн саналаар дэмжигдлээ.**

3.Тогтоолын төсөлд Засгийн газарт үүрэг болгосон доор дурдсан агуулгатай дэд заалт нэмэх:

“1.4.улсын төсвийн хөрөнгөөр санхүүжих төсөл, арга хэмжээ, барилга байгууламжийн төсөвт өртөгт нөлөөлж байгаа хүчин зүйлийг судалж, үнийн өөрчлөлтийн индексийг батлах;

1.5.улсын төсвийн хөрөнгөөр санхүүжих төсөл, арга хэмжээ, барилга байгууламжийн төсөвт өртөгт магадлал хийх ажлыг холбогдох хууль тогтоомжийн хүрээнд зохион байгуулж, холбогдох саналаа 2022 оны 07 дугаар сарын 01-ний өдрөөс өмнө Улсын Их Хуралд танилцуулах;” гэсэн **саналыг дэмжье гэсэн санал хураалт явуулъя.**

**Зөвшөөрсөн: 26**

**Татгалзсан: 22**

**Бүгд: 48**

**54.2 хувийн саналаар дэмжигдлээ.**

**4.**Тогтоолын төсөлд Засгийн газарт үүрэг болгосон доор дурдсан агуулгатай дэд заалт нэмэх:

“1.6.Монгол Улсын тухайн жилийн төсвийн төслийг боловсруулан Улсын Их Хуралд өргөн мэдүүлэхдээ дунд хугацааны төсвийн хүрээний мэдэгдэлд нийцүүлэх, хөгжлийн бодлогод нийцсэн, нотолгоо, үр дүнд суурилсан төсвийн төлөвлөлтийг хэрэгжүүлэх;” гэсэн **саналыг дэмжье гэсэн санал хураалт явуулъя.**

**Зөвшөөрсөн: 27**

**Татгалзсан: 22**

**Бүгд: 49**

**55.1 хувийн саналаар дэмжигдлээ.**

5.Тогтоолын төсөлд Засгийн газарт үүрэг болгосон доор дурдсан агуулгатай дэд заалт нэмэх:

“1.7.төсвийг төлөвлөх, шат шатанд өргөн мэдүүлэх, нэгтгэх, дүн шинжилгээ хийх үйл явцыг цахим хэлбэрт шилжүүлж, ил тод, нээлттэй болгох;” гэсэн **саналыг дэмжье гэсэн санал хураалт явуулъя.**

**Зөвшөөрсөн: 30**

**Татгалзсан: 20**

**Бүгд: 50**

**60.0 хувийн саналаар дэмжигдлээ.**

6.Тогтоолын төсөлд Засгийн газарт үүрэг болгосон доор дурдсан агуулгатай дэд заалт нэмэх:

“1.8.Монгол Улсын 2022 оны нэгдсэн төсвийн төсөлд өгсөн аудитын дүгнэлтийн зөвлөмжийн хэрэгжилтийг хангаж ажиллах, аудитын дүгнэлтэд дурдсан төсвийн орлогыг нэмэгдүүлэх чиглэлээр электрон тамхинд онцгой албан татвар ногдуулах асуудлыг судлан үзэж, шаардлагатай бол холбогдох хуулийн төслийг боловсруулж 2022 оны 1 дүгээр улиралд багтаан Улсын Их Хуралд өргөн мэдүүлэх.” гэсэн **саналыг дэмжье гэсэн санал хураалт явуулъя.**

**Зөвшөөрсөн: 28**

**Татгалзсан: 22**

**Бүгд: 50**

**56.0 хувийн саналаар дэмжигдлээ.**

**Зарчмын зөрүүтэй саналын томьёоллоор санал хурааж дууслаа.**

Монгол Улсын 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүдтэй хамт өргөн мэдүүлсэн хууль, тогтоолын төслүүдийг эцэслэн батлуулах бэлтгэл хангуулахаар Төсвийн байнгын хороонд шилжүүлэв.

Уг асуудлыг 11 цаг 45 минутад хэлэлцэж дуусав.

***Зургаа.Төсвийн тухай хуульд өөрчлөлт оруулах тухай хуулийн төсөл*** */Монгол Улсын 2022 оны төсвийн тухай хуулийн төсөлтэй холбогдуулан боловсруулсан,* ***анхны хэлэлцүүлэг/***

Хэлэлцэж буй асуудалтай холбогдуулан Улсын Их Хурлын гишүүн, Сангийн сайд Б.Жавхлан, Сангийн дэд сайд С.Мөнгөнчимэг, Сангийн яамны Төсвийн бодлого, төлөвлөлтийн газрын дарга Ж.Ганбат, мөн яамны Санхүүгийн бодлогын газрын дарга Б.Сүх-Очир, Төсвийн нэгтгэлийн хэлтсийн дарга Г.Золбоо, Төсвийн зарлагын хэлтсийн дарга М.Санжаадорж, Орлогын хэлтсийн дарга Б.Тэлмүүн, Санхүүгийн хөрөнгийн удирдлагын хэлтсийн дарга С.Тулга, Макро эдийн засгийн бодлогын хэлтсийн дарга Ж.Ганбаяр нар оролцов.

Хуралдаанд Улсын Их Хурлын Тамгын газрын Тэргүүн дэд дарга О.Номинчимэг, Хууль, эрх зүйн газрын дарга Э.Түвшинжаргал, мөн газрын Зөвлөхүүдийн албаны зөвлөх Б.Баярсайхан, Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар, Хяналт шалгалт, үнэлгээний газрын Төсвийн хяналт, шинжилгээний хэлтсийн даргын албан үүргийг түр орлон гүйцэтгэгч Д.Эрдэнэсамбуу **нар байлцав.**

**Төслийг анхны хэлэлцүүлэгт бэлтгэсэн талаар Төсвийн байнгын хорооноос гаргасан санал, дүгнэлтийг Улсын Их Хурлын гишүүн С.Ганбаатар танилцуулав.**

**Байнгын хорооны санал, дүгнэлттэй холбогдуулан Улсын Их Хурлын гишүүдээс асуулт гараагүй болно.**

**Г.Занданшатар:** Байнгын хорооноос гаргасан, Төсвийн тухай хуульд өөрчлөлт оруулах тухай хуулийн төслийн анхны хэлэлцүүлгийг эцэслэн батлах үе шаттай нэгтгэн явуулах горимын **саналыг дэмжье гэсэн санал хураалт явуулъя.**

**Зөвшөөрсөн: 26**

**Татгалзсан: 22**

**Бүгд: 48**

**54.2 хувийн саналаар горимын санал дэмжигдлээ.**

Хуралдаанд оролцсон гишүүдийн олонх дэмжсэн тул Төсвийн тухай хуульд өөрчлөлт оруулах тухай хуулийн төслийг эцэслэн батлуулах бэлтгэл хангуулахаар Төсвийн байнгын хороонд шилжүүлэв.

*Уг асуудлыг 11 цаг 48 минутад хэлэлцэж дуусав.*

***Долоо.Боловсролын тухай хуульд нэмэлт, өөрчлөлт оруулах тухай хуулийн төсөл*** */Монгол Улсын 2022 оны төсвийн тухай хуулийн төсөлтэй холбогдуулан боловсруулсан,****анхны хэлэлцүүлэг****/*

Хэлэлцэж буй асуудалтай холбогдуулан Улсын Их Хурлын гишүүн Боловсрол, шинжлэх ухааны сайд Л.Энх-Амгалан, Улсын Их Хурлын гишүүн, Сангийн сайд Б.Жавхлан, Сангийн дэд сайд С.Мөнгөнчимэг, Сангийн яамны Төсвийн бодлого, төлөвлөлтийн газрын дарга Ж.Ганбат, мөн яамны Санхүүгийн бодлогын газрын дарга Б.Сүх-Очир, Төсвийн нэгтгэлийн хэлтсийн дарга Г.Золбоо, Төсвийн зарлагын хэлтсийн дарга М.Санжаадорж, Орлогын хэлтсийн дарга Б.Тэлмүүн, Санхүүгийн хөрөнгийн удирдлагын хэлтсийн дарга С.Тулга, Макро эдийн засгийн бодлогын хэлтсийн дарга Ж.Ганбаяр, Боловсрол, шинжлэх ухааны яамны Санхүү, хөрөнгө оруулалтын газрын дарга О.Хуягцогт, мөн яамны Хууль, эрх зүйн хэлтсийн дарга Б.Жавзанжаргал нар оролцов.

Хуралдаанд Улсын Их Хурлын Тамгын газрын Тэргүүн дэд дарга О.Номинчимэг, Хууль, эрх зүйн газрын дарга Э.Түвшинжаргал, мөн газрын Зөвлөхүүдийн албаны зөвлөх Б.Баярсайхан, Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар, мөн хэлтсийн референт Г.Алтанцэцэг, Хяналт шалгалт, үнэлгээний газрын Төсвийн хяналт, шинжилгээний хэлтсийн даргын албан үүргийг түр орлон гүйцэтгэгч Д.Эрдэнэсамбуу **нар байлцав.**

**Төслийг анхны хэлэлцүүлэгт бэлтгэсэн талаар** Төсвийн байнгын **хорооноос гаргасан санал, дүгнэлтийг Улсын Их Хурлын гишүүн Х.Баделхан танилцуулав.**

**Байнгын хорооны санал, дүгнэлттэй холбогдуулан Улсын Их Хурлын гишүүн С.Чинзоригийн тавьсан асуултад** ажлын хэсгийн ахлагч, Улсын Их Хурлын гишүүн Д.Тогтохсүрэн, Боловсрол, шинжлэх ухааны сайд Л.Энх-Амгалан нар хариулж, тайлбар хийв**.**

**Г.Занданшатар:** Байнгын хорооноос гаргасан Боловсролын тухай хуульд нэмэлт, өөрчлөлт оруулах тухай хуулийн төслийн анхны хэлэлцүүлгийг эцэслэн батлах үе шаттай нэгтгэн явуулах горимын **саналыг дэмжье гэсэн санал хураалт явуулъя.**

**Зөвшөөрсөн: 27**

**Татгалзсан: 20**

**Бүгд: 47**

**57.4 хувийн саналаар горимын санал дэмжигдлээ.**

Хуралдаанд оролцсон гишүүдийн олонх дэмжсэн тул Боловсролын тухай хуульд нэмэлт, өөрчлөлт оруулах тухай хуулийн төслийг эцэслэн батлуулах бэлтгэл хангуулахаар Төсвийн байнгын хороонд шилжүүлэв.

*Уг асуудлыг 12 цаг 07 минутад хэлэлцэж дуусав.*

***Найм.“Тогтоолд өөрчлөлт оруулах тухай” Улсын Их Хурлын тогтоолын төсөл*** */Монгол Улсын 2022 оны төсвийн тухай хуулийн төсөлтэй холбогдуулан боловсруулсан,* ***анхны хэлэлцүүлэг/***

Хэлэлцэж буй асуудалтай холбогдуулан Улсын Их Хурлын гишүүн, Боловсрол, шинжлэх ухааны сайд Л.Энх-Амгалан, Улсын Их Хурлын гишүүн, Сангийн сайд Б.Жавхлан, Сангийн дэд сайд С.Мөнгөнчимэг, Сангийн яамны Төсвийн бодлого, төлөвлөлтийн газрын дарга Ж.Ганбат, мөн яамны Санхүүгийн бодлогын газрын дарга Б.Сүх-Очир, Төсвийн нэгтгэлийн хэлтсийн дарга Г.Золбоо, Төсвийн зарлагын хэлтсийн дарга М.Санжаадорж, Орлогын хэлтсийн дарга Б.Тэлмүүн, Санхүүгийн хөрөнгийн удирдлагын хэлтсийн дарга С.Тулга, Макро эдийн засгийн бодлогын хэлтсийн дарга Ж.Ганбаяр, Боловсрол, шинжлэх ухааны яамны Санхүү, хөрөнгө оруулалтын газрын дарга О.Хуягцогт, мөн яамны Хууль, эрх зүйн хэлтсийн дарга Б.Жавзанжаргал нар оролцов.

Хуралдаанд Улсын Их Хурлын Тамгын газрын Тэргүүн дэд дарга О.Номинчимэг, Хууль, эрх зүйн газрын дарга Э.Түвшинжаргал, мөн газрын Зөвлөхүүдийн албаны зөвлөх Б.Баярсайхан, Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар, мөн хэлтсийн референт Г.Алтанцэцэг, Хяналт шалгалт, үнэлгээний газрын Төсвийн хяналт, шинжилгээний хэлтсийн даргын албан үүргийг түр орлон гүйцэтгэгч Д.Эрдэнэсамбуу **нар байлцав.**

**Төслийг анхны хэлэлцүүлэгт бэлтгэсэн талаар** Төсвийн байнгын **хорооноос гаргасан санал, дүгнэлтийг Улсын Их Хурлын гишүүн Х.Баделхан танилцуулав.**

**Байнгын хорооны санал, дүгнэлттэй холбогдуулан Улсын Их Хурлын гишүүдээс асуулт гараагүй болно.**

**Г.Занданшатар:** Байнгын хорооноос гаргасан “Тогтоолд өөрчлөлт оруулах тухай” Улсын Их Хурлын тогтоолынтөслийг анхны хэлэлцүүлгээр нь баталъя гэсэн горимын **саналыг дэмжье гэсэн санал хураалт явуулъя.**

**Зөвшөөрсөн: 27**

**Татгалзсан: 19**

**Бүгд: 46**

**58.7 хувийн саналаар горимын санал дэмжигдлээ.**

**Г.Занданшатар:** Горимын санал дэмжигдсэн тул “Тогтоолд өөрчлөлт оруулах тухай” Улсын Их Хурлын тогтоолынтөслийг батлах **санал хураалт явуулъя.**

**Зөвшөөрсөн: 26**

**Татгалзсан: 20**

**Бүгд: 46**

**56.5 хувийн саналаар тогтоол батлагдлаа.**

*Уг асуудлыг 12 цаг 10 минутад хэлэлцэж дуусав.*

***Ес.“Авлигатай тэмцэх газрын албан тушаалын цалингийн хэмжээг шинэчлэн тогтоох тухай” Улсын Их Хурлын тогтоолын төсөл*** */Монгол Улсын 2022 оны төсвийн тухай хуулийн төсөлтэй холбогдуулан боловсруулсан,* ***анхны хэлэлцүүлэг/***

Хэлэлцэж буй асуудалтай холбогдуулан Улсын Их Хурлын гишүүн, Боловсрол, шинжлэх ухааны сайд Л.Энх-Амгалан, Улсын Их Хурлын гишүүн, Сангийн сайд Б.Жавхлан, Сангийн дэд сайд С.Мөнгөнчимэг, Сангийн яамны Төсвийн бодлого, төлөвлөлтийн газрын дарга Ж.Ганбат, мөн яамны Санхүүгийн бодлогын газрын дарга Б.Сүх-Очир, Төсвийн нэгтгэлийн хэлтсийн дарга Г.Золбоо, Төсвийн зарлагын хэлтсийн дарга М.Санжаадорж, Орлогын хэлтсийн дарга Б.Тэлмүүн, Санхүүгийн хөрөнгийн удирдлагын хэлтсийн дарга С.Тулга, Макро эдийн засгийн бодлогын хэлтсийн дарга Ж.Ганбаяр нар оролцов.

Хуралдаанд Улсын Их Хурлын Тамгын газрын Тэргүүн дэд дарга О.Номинчимэг, Хууль, эрх зүйн газрын дарга Э.Түвшинжаргал, мөн газрын Зөвлөхүүдийн албаны зөвлөх Б.Баярсайхан, Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар, мөн хэлтсийн референт Г.Алтанцэцэг, Хяналт шалгалт, үнэлгээний газрын Төсвийн хяналт, шинжилгээний хэлтсийн даргын албан үүргийг түр орлон гүйцэтгэгч Д.Эрдэнэсамбуу **нар байлцав.**

**Төслийг анхны хэлэлцүүлэгт бэлтгэсэн талаар** Төсвийн байнгын **хорооноос гаргасан санал, дүгнэлтийг Улсын Их Хурлын гишүүн Б.Пүрэвдорж танилцуулав.**

**Байнгын хорооны санал, дүгнэлттэй холбогдуулан Улсын Их Хурлын гишүүдээс асуулт гараагүй болно.**

**Г.Занданшатар:** Байнгын хорооны саналаар “Авлигатай тэмцэх газрын албан тушаалын цалингийн хэмжээг шинэчлэн тогтоох тухай” Улсын Их Хурлын тогтоолынтөслийг батлах **санал хураалт явуулъя.**

**Зөвшөөрсөн: 26**

**Татгалзсан: 20**

**Бүгд: 46**

**56.5 хувийн саналаар тогтоол батлагдлаа.**

*Уг асуудлыг 12 цаг 14 минутад хэлэлцэж дуусав.*

***Арав.Хүний хувийн мэдээлэл хамгаалах тухай хууль /Шинэчилсэн найруулга/-ийн төсөл болон хамт өргөн мэдүүлсэн хуулийн төслүүд*** */Засгийн газар 2021.05.19-ний өдөр өргөн мэдүүлсэн,* ***анхны хэлэлцүүлэг****/*

Хэлэлцэж буй асуудалтай холбогдуулан Хууль зүй, дотоод хэргийн яамны Төрийн нарийн бичгийн дарга Б.Баасандорж, мөн яамны Хууль зүйн бодлогын газрын дарга П.Сайнзориг, мөн газрын Ахлах мэргэжилтэн Ж.Амгалан, шинжээч Х.Сүрэнхорол, Мэдээллийн технологийн газрын дарга Д.Ган-Эрдэнэ, Харилцаа холбоо, мэдээллийн технологийн газрын Мэдээллийн технологийн бодлого зохицуулалтын газрын дарга Б.Билэгдэмбэрэл, Тагнуулын ерөнхий газрын Мэдээллийн аюулгүй байдлын газрын дарга Э.Эрдэнэ, Хэлтсийн дарга Д.Ганзориг, Цахим хөгжлийн үндэсний хорооны Ажлын албаны дарга С.Тэнгис, Мэдээллийн холбооны операторуудын ассоциацийн гүйцэтгэх захирал У.Тамир нар оролцов**.**

Хуралдаанд Улсын Их Хурлын Тамгын газрын Тэргүүн дэд дарга О.Номинчимэг, Хууль, эрх зүйн газрын дарга Э.Түвшинжаргал, мөн газрын Зөвлөхүүдийн албаны зөвлөх Б.Төгсцэнгэл, Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар, мөн газрын референт Г.Алтанцэцэг, Хууль зүйн байнгын хороо хариуцсан ахлах зөвлөх М.Үнэнбат, Инновац, цахим бодлогын байнгын хороо хариуцсан ахлах зөвлөх П.Батбаатар, референт Б.Золбоо, Ёс зүй, сахилга хариуцлагын байнгын хороо хариуцсан ахлах зөвлөх Х.Энэбиш, Хяналт шалгалт, үнэлгээний газрын даргын албан үүргийг түр орлон гүйцэтгэгч С.Янжинхорлоо нар байлцав.

**Төслийг анхны хэлэлцүүлэгт бэлтгэсэн талаар** Хууль зүйн болон Инновац, цахим бодлогын байнгын **хорооноос гаргасан санал, дүгнэлтийг Хууль зүйн байнгын хорооны дарга С.Бямбацогт танилцуулав.**

**Байнгын хорооны санал, дүгнэлттэй холбогдуулан Улсын Их Хурлын гишүүн Г.Тэмүүлэн, Ц.Цэрэнпунцаг, Б.Бат-Эрдэнэ, Б.Баттөмөр, Н.Энхболд нарын тавьсан асуултад Инновац, цахим бодлогын байнгын хорооны дарга Н.Учрал,** Хууль зүй, дотоод хэргийн яамны Төрийн нарийн бичгийн дарга Б.Баасандорж, мөн яамны Хууль зүйн бодлогын газрын дарга П.Сайнзориг нар хариулж, тайлбар хийв.

*Үдээс өмнөх хуралдаан 3 цаг 10 минут үргэлжилж, 76 гишүүнээс 58 гишүүн хүрэлцэн ирж, 76.3 хувийн ирцтэйгээр 13 цаг 13 минутад завсарлав.*

*Үдээс хойших хуралдаан 14 цаг 02 минутад эхлэв.*

Улсын Их Хурлын гишүүн, Улсын Их Хурал дахь Монгол Ардын намын бүлгийн дарга Д.Тогтохсүрэн Хүний хувийн мэдээлэл хамгаалах тухай хууль /Шинэчилсэн найруулга/-ийн төсөл болон хамт өргөн мэдүүлсэнхуулийн төслүүдийн анхны хэлэлцүүлгийг хойшлуулж, Улсын Их Хурал дахь Ардчилсан намын бүлгийн Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүдийн гурав дахь хэлэлцүүлгээс авсан завсарлагын хугацаа дууссан тул уг асуудлыг үргэлжлүүлэн хэлэлцье гэсэн горимын санал гаргав.

**Г.Занданшатар:** Улсын Их Хурлын гишүүн Д.Тогтохсүрэнгийн гаргасан горимын саналыг дэмжье гэсэн **санал хураалт явуулъя.**

**Зөвшөөрсөн: 28**

**Татгалзсан: 18**

**Бүгд: 46**

**60.9 хувийн саналаар горимын санал дэмжигдсэн тул** Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүдийн гурав дахь хэлэлцүүлгийг үргэлжлүүлэн явуулахаар тогтов**.**

***Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүдийн******гурав дахь хэлэлцүүлгийг үргэлжлүүлэн явуулав.***

Улсын Их Хурлын гишүүн, Улсын Их Хурал дахь Ардчилсан намын бүлгийн дарга Д.Ганбат Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүдийн гурав дахь хэлэлцүүлгээс авсан завсарлага дууссаныг мэдэгдэв./14:20/

Байнгын хорооны танилцуулгатай холбогдуулан Улсын Их Хурлын гишүүн С.Чинзориг, М.Оюунчимэг, Ц.Туваан, Ц.Сэргэлэн нарын тавьсан асуултад ажлын хэсгийн ахлагч, Улсын Их Хурлын гишүүн Д.Тогтохсүрэн, Сангийн яамны Төсвийн зарлагын хэлтсийн дарга М.Санжаадорж нар хариулж, тайлбар хийв.

Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүдийн гурав дахь хэлэлцүүлгийг явуулж дууслаа.

*Уг асуудлыг 14 цаг 15 минутад хэлэлцэж дуусав.*

***Хүний хувийн мэдээлэл хамгаалах тухай хууль /Шинэчилсэн найруулга/-ийн төсөл болон хамт өргөн мэдүүлсэн хуулийн төслүүдийн*** ***анхны хэлэлцүүлгийг үргэлжлүүлэн явуулав.***

*Хүний хувийн мэдээлэл хамгаалах тухай хууль /Шинэчилсэн найруулга/-ийн төслийн талаар ажлын хэсгээс гаргасан зарчмын зөрүүтэй саналын томьёоллоор санал хураалт явуулав.*

**Нэг.Хууль зүйн болон Инновац, цахим бодлогын байнгын хорооны дэмжсэн санал:**

**Г.Занданшатар**: 1.Улсын Их Хурлын гишүүн Ц.Мөнх-Оргилын гаргасан, Төслийн 3 дугаар зүйлийн 3.3.1 дэх заалтын “гэр бүлийн гишүүн, хамтран амьдрагчид” гэснийг “гэр бүлийн гишүүнд” гэж, 3.3.2 дахь заалтын “гэр бүлийн гишүүн, хамтран амьдрагчийн” гэснийг “гэр бүлийн гишүүний” гэж тус тус өөрчлөх гэсэн саналыг дэмжье гэсэн **санал хураалт явуулъя.**

**Зөвшөөрсөн: 27**

**Татгалзсан: 20**

**Бүгд: 47**

**57.4 хувийн саналаар дэмжигдлээ.**

2.Улсын Их Хурлын гишүүн Ц.Мөнх-Оргил, Х.Нямбаатар, Ж.Сүхбаатар нарын гаргасан, Төслийн 3 дугаар зүйлийн 3.4 дэх хэсгийг доор дурдсанаар өөрчлөн найруулах:

“3.4.Гүйцэтгэх ажлын тухай хуулиар тусгайлан зохицуулснаас бусад хувь хүний нууцтай холбоотой харилцааг энэ хуулиар зохицуулна.” гэсэн саналыг дэмжье гэсэн **санал хураалт явуулъя.**

**Зөвшөөрсөн: 28**

**Татгалзсан: 20**

**Бүгд: 48**

**58.3 хувийн саналаар дэмжигдлээ.**

3.Улсын Их Хурлын гишүүн Н.Учрал, Н.Алтанхуяг, П.Анужин, Э.Бат-Амгалан, Т.Доржханд, Л.Мөнхбаатар, Б.Саранчимэг, Ж.Сүхбаатар, Д.Цогтбаатар **/цаашид “Ажлын хэсэг” гэх/ нарын гаргасан**, Төслийн 4 дүгээр зүйлийн 4.1.1 дэх заалтын “иргэний бүртгэлийн дугаар,” гэсний дараа “хөрөнгө,” гэж нэмж, 4.1.6 дахь заалт, 8 дугаар зүйлийн 8.5 дахь хэсгийн “Иргэний хуулийн 16, 17, 18, 19 дүгээр зүйлд,” гэснийг “Иргэний хуулийн 17, 18, 19 дүгээр зүйлд хуульд өөрөөр заагаагүй бол мөн хуулийн 16 дугаар зүйлд” гэж тус тус өөрчилж, мөн зүйлийн 4.1.2, 4.1.3, 4.1.4, 4.1.5 дахь заалтыг доор дурдсанаар өөрчлөн найруулах:

“4.1.2.“хүний эмзэг мэдээлэл” гэж хүний үндэс, угсаа, шашин шүтлэг, итгэл үнэмшил, эрүүл мэнд, захидал харилцаа, генетик болон биометрик мэдээлэл, тоон гарын үсгийн хувийн түлхүүр, ял эдэлж байгаа болон ял эдэлсэн эсэх, бэлгийн болон хүйсийн чиг баримжаа, илэрхийлэл, бэлгийн харьцааны талаарх мэдээллийг;

4.1.3.“мэдээлэл цуглуулах” гэж Нийтийн мэдээллийн тухай хуулийн 4.1.6-д заасныг;

4.1.4.“мэдээлэл боловсруулах” гэж Нийтийн мэдээллийн тухай хуулийн 4.1.5-д заасныг;

4.1.5.“мэдээлэл ашиглах” гэж Нийтийн мэдээллийн тухай хуулийн 4.1.4-т заасныг;” гэсэн саналыг дэмжье гэсэн санал хураалт явуулъя.

Зөвшөөрсөн: 30

Татгалзсан: 18

Бүгд: 48

62.5 хувийн саналаар дэмжигдлээ.

4.Ажлын хэсгийн гаргасан, Төслийн 5 дугаар зүйлийн 5.1.2 дахь заалтын “мэдээлэл хамгаалахад” гэснийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 27

Татгалзсан: 20

Бүгд: 47

57.4 хувийн саналаар дэмжигдлээ.

5.Ажлын хэсгийн гаргасан, Төслийн 7 дугаар зүйлийн 7.1.3 дахь заалтын “утга зохиолын бүтээл туурвих,” гэсний дараа “нээлттэй өгөгдөл,” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 26

Татгалзсан: 22

Бүгд: 48

54.2 хувийн саналаар дэмжигдлээ.

6.Ажлын хэсгийн гаргасан, Төслийн 8 дугаар зүйлийн 8.1 дэх хэсгийн “хуульд зааснаас бусад тохиолдолд” гэсний дараа “мэдээллийг боловсруулах, цуглуулах, ашиглахдаа” гэж,8.2.3 дахь заалтын “боловсруулах,” гэсний өмнө “цуглуулах,” гэж тус тус нэмж, 8.2.6 дахь заалтын “мэдээллийн төрөл, агуулга” гэснийг “мэдээллийн жагсаалт” гэж, 8.2.7 дахь заалтын “цуцлах нөхцөл” гэснийг “цуцлах хэлбэр” гэж тус тус өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 27

Татгалзсан: 20

Бүгд: 47

57.4 хувийн саналаар дэмжигдлээ.

7.Ажлын хэсгийн гаргасан, Төслийн 9 дүгээр зүйлийн 9.1 дэх хэсгийг доор дурдсанаар өөрчлөн найруулах:

“9.1.Энэ хуулийн 4.1.2-т заасан эрүүл мэнд, захидал харилцаа, генетик, биометрик, тоон гарын үсгийн хувийн түлхүүр, бэлгийн болон хүйсийн чиг баримжаа, илэрхийлэл, бэлгийн харьцааны талаарх хүний эмзэг мэдээлэл нь хувь хүний нууцад хамаарна.” гэсэн саналыг дэмжье гэсэн санал хураалт явуулъя.

Зөвшөөрсөн: 26

Татгалзсан: 21

Бүгд: 47

55.3 хувийн саналаар дэмжигдлээ.

8.Ажлын хэсгийн гаргасан, Төслийн 10 дугаар зүйлийн 10.1.4 дэх заалтын “эрүү, иргэн, захиргааны болон бусад” гэснийг, 10.2 дахь хэсгийн “Хөдөлмөрийн тухай хуульд нийцүүлэн тогтоосон” гэснийг тус тус хасаж, 10.2 дахь хэсгийн “ажилтны” гэсний дараа “зөвшөөрлөөр” гэж нэмж, мөн зүйлд доор дурдсан агуулгатай 10.1.5 дахь заалт нэмэх:

“10.1.5.Монгол Улсын Их Хурлын гишүүн хуралдааны ирцэд бүртгүүлэх, санал хураалт явуулах зорилгоор хүний биеийн давхцахгүй өгөгдөл /гарын хурууны хээ/-ийг.” гэсэн саналыг хуралдаан даргалагчаас гүйцээн боловсруулах чиглэл өгсөн тул санал хураалт явуулаагүй болно.

9.Ажлын хэсгийн гаргасан, Төслийн 11 дүгээр зүйлийн 11.4 дэх хэсгийн “Энэ хуулийн 11.1, 11.3-т заасан зорилгоор” гэснийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 25

Татгалзсан: 20

Бүгд: 45

55.6 хувийн саналаар дэмжигдлээ.

10.Ажлын хэсгийн гаргасан, Төслийн 12 дугаар зүйлийн 12.1 дэх хэсгийн “мэдээллийн эзний зөвшөөрлөөр” гэснийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 23

Татгалзсан: 20

Бүгд: 43

53.5 хувийн саналаар дэмжигдлээ.

11.Ажлын хэсгийн гаргасан, Төслийн 12 дугаар зүйлийн 12.2 дахь заалтын “бэлгийн чиг хандлага,” гэснийг “бэлгийн болон хүйсийн чиг баримжаа, илэрхийлэл,” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 25

Татгалзсан: 18

Бүгд: 43

58.1 хувийн саналаар дэмжигдлээ.

12.Ажлын хэсгийн гаргасан, Төслийн 15 дугаар зүйлийн 15.1 дэх хэсгийн “цуглуулж, боловсруулж, ашиглаж байгаа” гэснийг хасаж, 15.1.3 дахь заалтын “цуглуулснаас” гэснийг “цуглуулж, боловсруулснаас” гэж, “эсхүл гэрээнд заасан,” гэснийг “гэрээнд заасан, эсхүл харилцан тохиролцсон” гэж тус тус өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 26

Татгалзсан: 16

Бүгд: 42

61.9 хувийн саналаар дэмжигдлээ.

13.Ажлын хэсгийн гаргасан, Төслийн 19 дүгээр зүйлийн 19.2 дахь хэсгийн “мэдээллийн ангилал” гэснийг “мэдээллийн жагсаалт,” гэж, 19.4.7 дахь заалтын “мэдээлэл хариуцагчийн өгсөн үүрэг, зааврыг” гэснийг “мэдээлэл хариуцагчийн өгсөн үүрэг, чиглэл, даалгаврыг” гэж тус тус өөрчилж, 19.3 дахь хэсгийн “шилжүүлсэн тохиолдолд мэдээлэл боловсруулагчид хүлээлгэх” гэснийг, 19.4.2 дахь заалтын “мэдээллийн эзний” гэснийг, 19.4.4 дэх заалтын “буцааж” гэснийг болон 19.6 дахь хэсгийг тус тус хасаж, 19.4.6 дахь заалтын “энэ хуулийн 20 дугаар зүйлд заасны дагуу” гэсний дараа “мэдээллийн” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 26

Татгалзсан: 16

Бүгд: 42

61.9 хувийн саналаар дэмжигдлээ.

14.Ажлын хэсгийн гаргасан, Төслийн 20 дугаар зүйлийн гарчгийн “Аюулгүй байдлыг” гэсний өмнө “Мэдээллийн” гэж, 20.1.1 дэх заалтын “мэдээллийн аюулгүй байдлыг хангах” гэсний өмнө “энэ хуулийн 20.2-т заасан шаардлагад нийцүүлэн” гэж тус тус нэмж, 20.1 дэх хэсгийн “чиглэлээр зохион байгуулалтын болон техникийн” гэснийг “талаар” гэж, 20.1.4 дэх заалтын “мэдээллийг тодорхойлох боломжгүй болгох талаар тодорхой журам” гэснийг “мэдээллийн эзнийг тодорхойлох боломжгүй болгох талаар журам” гэж тус тус өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 22

Татгалзсан: 20

Бүгд: 42

52.4 хувийн саналаар дэмжигдлээ.

15.Ажлын хэсгийн гаргасан, Төслийн “харилцаа холбооны асуудал хариуцсан төрийн захиргааны байгууллага” гэснийг “цахим хөгжил, харилцаа холбооны асуудал эрхэлсэн төрийн захиргааны төв байгууллага” гэж тохиолдол бүрд агуулгад нь тохируулан өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 22

Татгалзсан: 20

Бүгд: 42

52.4 хувийн саналаар дэмжигдлээ.

16.Ажлын хэсгийн гаргасан, Төслийн 21 дүгээр зүйлийн 21.1.2 дахь заалтын “мэдээллийг” гэсний өмнө “боловсруулсан” гэж нэмж, 21.2 дахь хэсгийг доор дурдсанаар өөрчлөн найруулах:

“21.2.Мэдээлэл хариуцагч энэ хуулийн 21.1-д зааснаас бусад тохиолдолд мэдээллийн эзний мэдээллийг цуглуулж, боловсруулж, ашиглахад мэдэгдэл хүргүүлж болно.” гэсэн саналыг дэмжье гэсэн санал хураалт явуулъя.

Зөвшөөрсөн: 24

Татгалзсан: 17

Бүгд: 41

58.5 хувийн саналаар дэмжигдлээ.

17.Ажлын хэсгийн гаргасан, Төслийн 22 дугаар зүйлийн 22.6 дахь хэсгийн “бүртгэлийг жил бүр” гэснийг “бүртгэлийг жил бүрийн нэгдүгээр сард” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 26

Татгалзсан: 15

Бүгд: 41

63.4 хувийн саналаар дэмжигдлээ.

18.Ажлын хэсгийн гаргасан, Төслийн 24 дүгээр зүйлийн 24.1.2 дахь заалтыг хасаж, 24.1.4 дэх заалтын “хууль, эрх зүйн туслалцаа үзүүлэх” гэснийг “шаардлага, зөвлөмж өгөх” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 23

Татгалзсан: 18

Бүгд: 41

56.1 хувийн саналаар дэмжигдлээ.

19.Ажлын хэсгийн гаргасан, Төслийн 27 дугаар зүйлийн 27.2 дахь хэсгийн “дүрс бичлэгийн” гэснийг, 27.9 дэх хэсгийн “хандаж харах,” гэснийг болон 27.11 дэх хэсгийг тус тус хасаж, 27.4.3 дахь заалтын “нийтийн зориулалттай орон сууцны” гэсний дараа “орох, гарах нийтийн хэсэг болон дундын эзэмшлийн талбайн” гэж нэмж, 27.4.1 дэх заалтын “караоке” гэснийг “караокены өрөө,” гэж, 27.4.3 дахь заалтын “дүрст хэлбэрээр түгээх” гэснийг “дүрст хэлбэрээр тараах” гэж, 27.7 дахь хэсгийн “бичлэгийн системд” гэснийг “бичлэгийн төхөөрөмж байршуулахад” гэж тус тус өөрчилж, мөн зүйлийн 27.1 дэх хэсгийг доор дурдсанаар өөрчлөн найруулж 27.2 дахь хэсэг болгох:

“27.2.Дууны, дүрсний, дуу-дүрсний бичлэгийн систем нь энэ хуулийн 27.1-д заасан төхөөрөмж, мэдээлэл дамжуулах сүлжээ, хадгалах төхөөрөмж, программ хангамжаас бүрдэнэ.” гэсэн саналыг дэмжье гэсэн санал хураалт явуулъя.

Зөвшөөрсөн: 23

Татгалзсан: 18

Бүгд: 41

56.1 хувийн саналаар дэмжигдлээ.

20.Ажлын хэсгийн гаргасан, Төслийн 29 дүгээр зүйлийн 29.2, 29.3 дахь хэсгийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 21

Татгалзсан: 20

Бүгд: 41

51.2 хувийн саналаар дэмжигдлээ.

21.Ажлын хэсгийн гаргасан, Төслийн 32 дугаар зүйлийн 32.1 дэх хэсгийн“2021 оны 11 дүгээр сарын 01-ний өдрөөс” гэснийг “2022 оны 05 дугаар сарын 01-ний өдрөөс” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 24

Татгалзсан: 17

Бүгд: 41

58.5 хувийн саналаар дэмжигдлээ.

22.Ажлын хэсгийн гаргасан, Төслийн талаарх саналын томьёолол дэмжигдсэнтэй холбогдуулан төслийн бүтэц, нэр томьёо, хэл найруулга, дэс дараалал, бүлэг, зүйл, заалтын дугаарыг нийцүүлж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 25

Татгалзсан: 16

Бүгд: 41

61.0 хувийн саналаар дэмжигдлээ.

Дээрх саналтай холбогдуулан Улсын Их Хурлын гишүүн С.Бямбацогт үг хэлж, хуралдаан даргалагчаас гүйцээн боловсруулах чиглэл өгөв.

**Хоёр.Хууль зүйн болон Инновац, цахим бодлогын байнгын хорооны дэмжсэн найруулгын санал:**

**Г.Занданшатар**: 1.Ажлын хэсгийн гаргасан, Төслийн 6 дугаар зүйлийн 6.1.6 дахь заалтын “хөндөөгүй тохиолдолд” гэснийг “хөндөхгүйгээр” гэж, төслийн “дүрс бичлэг” гэснийг “дүрсний бичлэг” гэж тохиолдол бүрд агуулгад нь тохируулан тус тус өөрчлөх.

2.Төслийн 23 дугаар зүйлийн 23.1.1 дэх заалтын “мэдээлэлд хүний оролцоогүй цахим хэлбэрээр хийх боловсруулалт нь” гэснийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 23

Татгалзсан: 18

Бүгд: 41

56.1 хувийн саналаар дэмжигдлээ.

*Хүний хувийн мэдээлэл хамгаалах тухай хууль /Шинэчилсэн найруулга/-ийн төсөлтэй хамт өргөн мэдүүлсэн хуулийн төслүүдийн талаар ажлын хэсгээс гаргасан саналын томьёоллоор санал хураалт явуулав.*

**Г.Занданшатар**: 1.Ажлын хэсгийн гаргасан, Авлигын эсрэг хуульд өөрчлөлт оруулах тухай хуулийн төслийн 1 дүгээр зүйлийн “12.1, 12.3 дахь хэсгийн “Хувь хүний нууцын тухай” гэснийг “Хүний хувийн мэдээлэл хамгаалах тухай” гэж,” гэснийг “12.1 дэх хэсгийн “хувь хүний нууцад хамаарах бөгөөд түүнтэй холбогдох асуудлыг Хувь хүний нууцын тухай” гэснийг “хүний хувийн мэдээлэлд хамаарах бөгөөд түүнтэй холбогдох асуудлыг Хүний хувийн мэдээлэл хамгаалах тухай” гэж, 12.3 дахь хэсгийн “Хувь хүний нууцын тухай” гэснийг “Хүний хувийн мэдээлэл хамгаалах тухай” гэж” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 26

Татгалзсан: 15

Бүгд: 41

63.4 хувийн саналаар дэмжигдлээ.

2.Ажлын хэсгийн гаргасан, Гаалийн тухай хуульд өөрчлөлт оруулах тухай хуулийн төслийн 1 дүгээр зүйлийн “Гаалийн тухай хуулийн” гэсний дараа “5 дугаар зүйлийн 5.3 дахь хэсгийн “төр, хувь хүний, байгууллагын нууцад хамаарах мэдээллийг” гэснийг “төрийн болон албаны, байгууллагын нууц, хүний хувийн мэдээллийг” гэж, “нууцын хууль тогтоомжоор” гэснийг “холбогдох хууль тогтоомжоор” гэж,” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 26

Татгалзсан: 15

Бүгд: 41

63.4 хувийн саналаар дэмжигдлээ.

3.Ажлын хэсгийн гаргасан, Гаалийн тухай хуульд өөрчлөлт оруулах тухай хуулийн төслийн 1 дүгээр зүйлийн “хүний эмзэг мэдээллийг” гэснийг “хүний хувийн мэдээллийг” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 22

Татгалзсан: 18

Бүгд: 40

55.0 хувийн саналаар дэмжигдлээ.

4.Ажлын хэсгийн гаргасан, Захиргааны хэрэг шүүхэд хянан шийдвэрлэх тухай хуульд өөрчлөлт оруулах тухай хуулийн төслийн 1 дүгээр зүйлийн 101 дүгээр зүйлийн 101.2 дахь хэсгийн “төр, байгууллага, хувь хүний нууцтай” гэснийг “төрийн болон албаны нууц, байгууллагын нууц, хүний эмзэг мэдээлэлтэй” гэж” гэсний дараа “, ““Захидал харилцааны нууцыг” гэснийг “Захидал харилцааны мэдээллийг” гэж” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 25

Татгалзсан: 15

Бүгд: 40

62.5 хувийн саналаар дэмжигдлээ.

5.Ажлын хэсгийн гаргасан, Зөрчлийн тухай хуульд нэмэлт оруулах тухай хуулийн төслийн 1 дүгээр зүйлийн 1 дэх заалтын 6.22 дугаар зүйлийн 3, 4 дэх хэсгийн “дүрсний, дуу-дүрсний” гэсний өмнө “дууны,” гэж тус тус нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 24

Татгалзсан: 16

Бүгд: 40

60.0 хувийн саналаар дэмжигдлээ.

6.Ажлын хэсгийн гаргасан, Зөрчлийн тухай хуульд нэмэлт оруулах тухай хуулийн төслийн 1 дүгээр зүйлийн 1 дэх заалтын 6.22 дугаар зүйлийн 2 дахь хэсгийн “орон байранд” гэснийг “нийтийн зориулалттай орон сууцанд оршин сууж байгаа” гэж, 2 дахь заалтын 6.27 дугаар зүйлийн 3 дахь хэсгийн “мэдээллийн эзний эрх, эрх чөлөөг хөндөж” гэснийг “мэдээллийн эзний эрх, эрх чөлөөг зөрчиж,” гэж тус тус өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 23

Татгалзсан: 16

Бүгд: 39

59.0 хувийн саналаар дэмжигдлээ.

7.Ажлын хэсгийн гаргасан, Зөрчлийн тухай хуульд нэмэлт оруулах тухай хуулийн төслийн 1 дүгээр зүйлийн 1 дэх заалтын 6.22 дугаар зүйлийн Тайлбар хэсгийн “караоке” гэснийг “караокены өрөө,” гэж өөрчилж,” “цахилгаан шат” гэснийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 21

Татгалзсан: 18

Бүгд: 39

53.8 хувийн саналаар дэмжигдлээ.

8.Ажлын хэсгийн гаргасан, Зөрчлийн тухай хуульд нэмэлт оруулах тухай хуулийн төслийн 1 дүгээр зүйлийн 2 дахь заалтын 6.27 дугаар зүйлийн 2 дахь хэсгийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 24

Татгалзсан: 16

Бүгд: 40

60.0 хувийн саналаар дэмжигдлээ.

9.Ажлын хэсгийн гаргасан, Зөрчлийн тухай хуульд нэмэлт оруулах тухай хуулийн төсөлд доор дурдсан агуулгатай 2 дугаар зүйл нэмэх:

“**2 дугаар зүйл.**Энэ хуулийг Хүний хувийн мэдээлэл хамгаалах тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.” гэсэн саналыг дэмжье гэсэн санал хураалт явуулъя.

Зөвшөөрсөн: 25

Татгалзсан: 15

Бүгд: 40

62.5 хувийн саналаар дэмжигдлээ.

10.Ажлын хэсгийн гаргасан, Иргэний хэрэг шүүхэд хянан шийдвэрлэх тухай хуульд өөрчлөлт оруулах тухай хуулийн төслийн 1 дүгээр зүйлийн “38 дугаар зүйлийн 38.6 дахь хэсэг, 46 дугаар зүйлийн 46.3 дахь хэсэг,” гэснийг “38 дугаар зүйлийн 38.6 дахь хэсгийн “төр, байгууллага, хувь хүний нууцтай холбоотой” гэснийг “төрийн болон албаны нууц, байгууллагын нууц, хүний эмзэг мэдээлэлтэй холбоотой” гэж, 46 дугаар зүйлийн 46.3 дахь хэсгийн “төр, байгууллага, хувь хүний нууцтай холбоотойгоос” гэснийг “төрийн болон албаны нууц, байгууллагын нууц, хүний эмзэг мэдээлэлтэй холбоотойгоос” гэж,” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 25

Татгалзсан: 15

Бүгд: 40

62.5 хувийн саналаар дэмжигдлээ.

11.Ажлын хэсгийн гаргасан, Монгол Улсын шүүхийн тухай хуульд өөрчлөлт оруулах тухай хуулийн төслийн 1 дүгээр зүйлд “49 дүгээр зүйлийн 49.2.6 дахь заалтын “захидал харилцааны нууц” гэснийг “захидал харилцааны мэдээлэл” гэж,” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 25

Татгалзсан: 15

Бүгд: 40

62.5 хувийн саналаар дэмжигдлээ.

12.Ажлын хэсгийн гаргасан, Монгол Улсын шүүхийн тухай хуульд өөрчлөлт оруулах тухай хуулийн төслийн 1 дүгээр зүйлийн “111 дүгээр зүйлийн 111.6 дахь хэсгийн “төрийн болон албаны, байгууллага, хувь хүний нууцад” гэснийг “байгууллагын нууц, хүний эмзэг мэдээлэлд” гэж” гэснийг “111 дүгээр зүйлийн 111.6 дахь хэсгийн “төрийн болон албаны, байгууллага, хувь хүний нууцад” гэснийг “төрийн болон албаны нууц, байгууллагын нууц, хүний эмзэг мэдээлэлд” гэж” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 25

Татгалзсан: 15

Бүгд: 40

62.5 хувийн саналаар дэмжигдлээ.

13.Ажлын хэсгийн гаргасан, Прокурорын тухай хуульд өөрчлөлт оруулах тухай хуулийн төслийн 1 дүгээр зүйлийн “Прокурорын тухайхуулийн 58 дугаар зүйлийн” гэсний дараа “58.3 дахь хэсгийн “захидал, харилцаа, хувийн нууц,” гэснийг “хүний эмзэг мэдээлэл,” гэж,” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 20

Татгалзсан: 20

Бүгд: 40

50.0 хувийн саналаар дэмжигдсэнгүй.

Улсын Их Хурлын гишүүн Ж.Сүхбаатарын “дэмжсэн” санал техникийн саатлын улмаас “эсрэг” гарсан тул дээрх санал хураалтыг хүчингүй болгож, дахин санал хураалт явуулах горимын санал гаргав.

**Г.Занданшатар:** Улсын Их Хурлын гишүүн Ж.Сүхбаатарын гаргасан горимын саналыг дэмжье гэсэн санал хураалт явуулъя.

Зөвшөөрсөн: 26

Татгалзсан: 14

Бүгд: 40

65.0 хувийн саналаар горимын санал дэмжигдлээ.

**Г.Занданшатар:** Горимын санал дэмжигдсэн тул дээрх саналыг дэмжье гэсэн санал хураалтыг дахин явуулъя.

Зөвшөөрсөн: 25

Татгалзсан: 15

Бүгд: 40

62.5 хувийн саналаар дэмжигдлээ.

14.Ажлын хэсгийн гаргасан, Хүний эрхийн Үндэсний Комиссын тухай хуульд нэмэлт, өөрчлөлт оруулах тухай хуулийн төслийн 1 дүгээр зүйлийг доор дурдсанаар өөрчлөн найруулах:

“**1 дүгээр зүйл**.Монгол УлсынХүний эрхийн Үндэсний Комиссын тухай хуулийн 7 дугаар зүйлд доор дурдсан 7.1.10 дахь заалт нэмсүгэй:

**1/7 дугаар зүйлийн 7.1.10 дахь заалт:**

“7.1.10.Хүний хувийн мэдээлэл хамгаалах тухай хууль тогтоомжийн хэрэгжилтэд хяналт тавих;” гэсэн саналыг дэмжье гэсэн санал хураалт явуулъя.

Зөвшөөрсөн: 24

Татгалзсан: 16

Бүгд: 40

60.0 хувийн саналаар дэмжигдлээ.

15.Ажлын хэсгийн гаргасан, Хүний эрхийн Үндэсний Комиссын тухай хуульд нэмэлт, өөрчлөлт оруулах тухай хуулийн төслийн 2 дугаар зүйлд 39 дүгээр зүйлийн 39.3 дахь хэсгийн “захидал харилцааны нууцыг” гэснийг “захидал харилцааны мэдээллийг.” гэж” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 23

Татгалзсан: 17

Бүгд: 40

57.5 хувийн саналаар дэмжигдлээ.

16.Ажлын хэсгийн гаргасан, Сэтгэцийн эрүүл мэндийн тухай хуульд өөрчлөлт оруулах тухай хуулийн төслийн 1 дүгээр зүйлийн “хүний эмзэг мэдээллийг” гэснийг “хүний хувийн мэдээллийг” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 22

Татгалзсан: 18

Бүгд: 40

55.0 хувийн саналаар дэмжигдлээ.

17.Ажлын хэсгийн гаргасан, Хүүхдийн эрхийн тухай хуульд өөрчлөлт оруулах тухай хуулийн төслийн 1 дүгээр зүйлд “7 дугаар зүйлийн 7.3 дахь хэсгийн “эрүүл мэнд, хувийн харилцааны нууц,” гэснийг “хувийн мэдээлэл,” гэж,” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 22

Татгалзсан: 18

Бүгд: 40

55.0 хувийн саналаар дэмжигдлээ.

18.Ажлын хэсгийн гаргасан, Хүүхдийн эрхийн тухай хуульд өөрчлөлт оруулах тухай хуулийн төслийн 1 дүгээр зүйлийн “эмзэг мэдээллийг” гэснийг “хувийн мэдээллийг” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 26

Татгалзсан: 14

Бүгд: 40

65.0 хувийн саналаар дэмжигдлээ.

Эрүүгийн хуульд нэмэлт, өөрчлөлт оруулах тухай хуулийн төслийн талаар гаргасан зарчмын зөрүүтэй 3 саналыг хуралдаан даргалагчаас гүйцээн боловсруулах чиглэл өгсөн тул санал хураалт явуулаагүй болно.

19.Ажлын хэсгийн гаргасан, Эрүүгийн хэрэг хянан шийдвэрлэх тухай хуулийн төслийн 1 дүгээр зүйлд “**1.11 дүгээр зүйлийн гарчиг, мөн зүйлийн 1 дэх хэсгийн “**захидал харилцааны **нууцыг” гэснийг “**захидал харилцааны **мэдээллийг” гэж,” гэж нэмэх** гэсэн саналыг дэмжье гэсэн санал хураалт явуулъя.

Зөвшөөрсөн: 23

Татгалзсан: 17

Бүгд: 40

57.5 хувийн саналаар дэмжигдлээ.

Зарчмын зөрүүтэй саналын томьёоллоор санал хурааж дууслаа.

Хүний хувийн мэдээлэл хамгаалах тухай хууль /Шинэчилсэн найруулга/-ийн төсөл болон хамт өргөн мэдүүлсэн хуулийн төслүүдийг эцсийн хэлэлцүүлэгт бэлтгүүлэхээр Хууль зүйн болон Инновац, цахим бодлогын байнгын хороонд шилжүүлэв.

*Уг асуудлыг 15 цаг 45 минутад хэлэлцэж дуусав.*

***Арван нэг.Нийтийн мэдээллийн тухай хууль /Шинэчилсэн найруулга/-ийн төсөл болон хамт өргөн мэдүүлсэн хуулийн төслүүд*** */Засгийн газар 2021.05.19-ний өдөр өргөн мэдүүлсэн,* ***анхны хэлэлцүүлэг****/*

Хэлэлцэж буй асуудалтай холбогдуулан Хууль зүй, дотоод хэргийн яамны Төрийн нарийн бичгийн дарга Б.Баасандорж, мөн яамны Хууль зүйн бодлогын газрын дарга П.Сайнзориг, мөн газрын ахлах мэргэжилтэн Ж.Амгалан, шинжээч Х.Сүрэнхорол, Мэдээллийн технологийн газрын дарга Д.Ган-Эрдэнэ, Тагнуулын ерөнхий газрын Мэдээллийн аюулгүй байдлын газрын дарга Э.Эрдэнэ, мөн газрын Мэдээллийн аюулгүй байдлын албаны дарга Д.Ганзориг, Харилцаа холбоо, мэдээллийн технологийн газрын дарга Б.Болор-Эрдэнэ, мөн газрын Мэдээллийн технологийн бодлого зохицуулалтын газрын дарга Б.Билэгдэмбэрэл, Цахим хөгжлийн үндэсний хорооны Ажлын албаны дарга С.Тэнгис, Мэдээллийн холбооны операторуудын ассоциацийн гүйцэтгэх захирал У.Тамир нар оролцов.

Хуралдаанд Улсын Их Хурлын Тамгын газрын Тэргүүн дэд дарга О.Номинчимэг, Хууль, эрх зүйн газрын дарга Э.Түвшинжаргал, мөн газрын Зөвлөхүүдийн албаны зөвлөх Б.Төгсцэнгэл, Байнгын хорооны асуудал хариуцсан хэлтсийн даргын албан үүргийг түр орлон гүйцэтгэгч Ц.Батбаатар, мөн хэлтсийн референт Г.Алтанцэцэг, Хууль зүйн байнгын хороо хариуцсан ахлах зөвлөх М.Үнэнбат, Инновац, цахим бодлогын байнгын хороо хариуцсан ахлах зөвлөх П.Батбаатар, референт Б.Золбоо, Ёс зүй, сахилга хариуцлагын байнгын хороо хариуцсан ахлах зөвлөх Х.Энэбиш, Хяналт шалгалт, үнэлгээний газрын даргын албан үүргийг түр орлон гүйцэтгэгч С.Янжинхорлоо нар байлцав.

**Төслийг анхны хэлэлцүүлэгт бэлтгэсэн талаар** Хууль зүйн болон Инновац, цахим бодлогын байнгын **хорооноос гаргасан санал, дүгнэлтийг** Инновац, цахим бодлогын байнгын **хорооны дарга Н.Учрал танилцуулав.**

**Байнгын хорооны санал, дүгнэлттэй холбогдуулан Улсын Их Хурлын гишүүдээс асуулт гараагүй болно.**

*Нийтийн мэдээллийн тухай хууль /Шинэчилсэн найруулга/-ийн төслийн талаар ажлын хэсгээс гаргасан зарчмын зөрүүтэй саналын томьёоллоор санал хураалт явуулав.*

**Нэг.Хууль зүйн болон Инновац, цахим бодлогын байнгын хорооны дэмжсэн санал:**

**Г.Занданшатар**: 1.Улсын Их Хурлын гишүүн Н.Учрал, Н.Алтанхуяг, П.Анужин, Э.Бат-Амгалан, Т.Доржханд, Л.Мөнхбаатар, Б.Саранчимэг, Ж.Сүхбаатар, Д.Цогтбаатар **/цаашид “Ажлын хэсэг” гэх/**, Төслийн 1 дүгээр зүйлийн 1.1 дэх хэсгийн “нийтийн мэдээллийн дэд бүтцийг бий болгох замаар” гэснийг “нийтийн мэдээллийн дэд бүтцийн эрх зүйн үндсийг тогтоох,” гэж өөрчлөх гэсэн саналыг дэмжье гэсэн **санал хураалт явуулъя.**

**Зөвшөөрсөн: 24**

**Татгалзсан: 16**

**Бүгд: 40**

**60.0 хувийн саналаар дэмжигдлээ.**

2.Ажлын хэсгийн гаргасан, Төслийн 4 дүгээр зүйлийн 4.1.1 дэх заалтын “цахим баримт бичиг, нийтийн”, “дамжуулах,” гэснийг, 4.1.5 дахь заалтын “хүн, эсхүл техник хэрэгсэл, программ хангамжийн тусламжтайгаар” гэснийг, 4.1.11 дэх заалтын “цахим” гэснийг болон 4.1.9, 4.1.10 дахь заалтыг тус тус хасаж, 4.1.1 дэх заалтын “программ” гэсний дараа “хангамж,” гэж нэмж, 4.1.2 дахь заалтын “суваг, техник хэрэгсэл болон программ хангамжийн” гэснийг “программ хангамж болон техник хэрэгслийн” гэж, 4.1.3 дахь заалтын “4.1.5-д заасан этгээд болон хуулийн этгээдийн” гэснийг “4.1.6-д заасан хүн болон тухайн” гэж тус тус өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 22

Татгалзсан: 18

Бүгд: 40

55.0 хувийн саналаар дэмжигдлээ.

3.Ажлын хэсгийн гаргасан, Төслийн 5 дугаар зүйлийн 5.1.7 дахь заалтын “нийтийн мэдээллийн дэд бүтцийг ашиглан” гэсний өмнө “нийтийн мэдээлэл хариуцагч нь өөрт байгаа, эсхүл” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 21

Татгалзсан: 18

Бүгд: 39

53.8 хувийн саналаар дэмжигдлээ.

*Улсын Их Хурлын дэд дарга С.Одонтуяа 15 цаг 51 минутаас хуралдааныг даргалав.*

**С.Одонтуяа:** 4.Ажлын хэсгийн гаргасан, Төслийн 7 дугаар зүйлийн 7.5 дахь хэсгийн “бөгөөд төрийн нууцад үл хамаарах” гэснийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 22

Татгалзсан: 17

Бүгд: 39

56.4 хувийн саналаар дэмжигдлээ.

5.Ажлын хэсгийн гаргасан, Төслийн 8 дугаар зүйлийн 8.2.9 дэх заалтын “үйл ажиллагааны чиглэлээрх салбарын нэгтгэн боловсруулсан” гэснийг “салбарын үйл ажиллагааны” гэж өөрчилж, 8.6.20 дахь заалтын “мэдээлэл хариуцагчаас санхүүжүүлсэн сургалтын зардлын дүн,” гэсний дараа “, гэрээний хэрэгжилт” гэж, 8.7 дахь хэсгийн “энэ хуулийн 8.6.14-т заасан мэдээллийг Улсын дээд шүүх,” гэсний дараа “энэ хуулийн 8.6.15-д заасан мэдээллийг Монгол Улсын Үндсэн хуулийн цэц,” гэж тус тус нэмж, 8.14 дэх хэсгийн “цахим хуудас хариуцсан ажилтан” гэснийг хасч, 8.6.17 дахь заалтыг доор дурдсанаар өөрчлөн найруулж 8.6.18 дахь заалт болгох:

“8.6.18.зүй ёсны монополь аж ахуй эрхлэгчийн үнийн бүрдлийн мэдээлэл болон давамгай байдалтай аж ахуй эрхлэгчийн жагсаалт;” гэсэн саналыг дэмжье гэсэн санал хураалт явуулъя.

Зөвшөөрсөн: 23

Татгалзсан: 16

Бүгд: 39

59.0 хувийн саналаар дэмжигдлээ.

6.Ажлын хэсгийн гаргасан, Төслийн “харилцаа холбоо, мэдээллийн технологийн асуудал эрхэлсэн төрийн захиргааны байгууллага” гэснийг “цахим хөгжил, харилцаа холбооны асуудал эрхэлсэн төрийн захиргааны төв байгууллага” гэж, “харилцаа холбоо, мэдээллийн технологийн асуудал эрхэлсэн Засгийн газрын гишүүн” гэснийг “цахим хөгжил, харилцаа холбооны асуудал эрхэлсэн Засгийн газрын гишүүн” гэжтохиолдол бүрд агуулгад нь тохируулан тус тус өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 24

Татгалзсан: 15

Бүгд: 39

61.5 хувийн саналаар дэмжигдлээ.

7.Ажлын хэсгийн гаргасан, Төслийн 9 дүгээр зүйлийн 9.6.2 дахь заалтын “мэдээлэл авагчийн нэр” гэснийг “мэдээлэл авагч нь хувь хүн бол эцэг /эх/-ийн нэр, өөрийн нэр, хуулийн этгээд бол хуулийн этгээдийн нэр” гэж, 9.6.8 дахь заалтын “зөвшөөрлөө цуцлах нөхцөл” гэснийг “зөвшөөрлөө цуцлах хэлбэр” гэж тус тус өөрчилж, 9.6.4, 9.17.2 дахь заалтын “агуулга,” гэснийг болон 9.2.4, 9.2.5 дахь заалтыг тус тус хасах гэсэн саналыг дэмжье гэсэн санал хураалт явуулъя.

Дээрх саналтай холбогдуулан Улсын Их Хурлын гишүүн Ц.Мөнхцэцэг, М.Оюунчимэг, Н.Учрал нар үг хэлэв.

Зөвшөөрсөн: 21

Татгалзсан: 18

Бүгд: 39

53.8 хувийн саналаар дэмжигдлээ.

8.Ажлын хэсгийн гаргасан, Төслийн 18 дугаар зүйлийн 18.7 дахь хэсгийн “Хуульд өөрөөр заагаагүй бол” гэснийг, 18.14 дэх хэсгийн “цахим хэлбэрээр” гэснийг тус тус хасаж, 18.16 дахь хэсгийн “гэрээний загвар,” гэсний дараа “зардал тооцох аргачлал,” гэж нэмж, 18.12 дахь хэсгийн “үндсэн системд холбогдсон мэдээллийн сангаас” гэснийг “үндсэн системээр дамжуулан” гэж 18.14, 18.15 дахь хэсгийн “үндсэн систем” гэснийг “үндсэн болон дэмжих систем” гэж тус тус өөрчилж, 18 дугаар зүйлд доор дурдсан агуулгатай 18.2 дахь хэсэг нэмэх:

“18.2.Энэ хуульд заасан үндсэн систем, дэмжих систем, мэдээлэл хариуцагчийн систем нь нийтийн мэдээллийн системд хамаарна.” гэсэн саналыг дэмжье гэсэн санал хураалт явуулъя.

Дээрх саналтай холбогдуулан Улсын Их Хурлын гишүүн М.Оюунчимэг үг хэлэв.

Зөвшөөрсөн: 24

Татгалзсан: 15

Бүгд: 39

61.5 хувийн саналаар дэмжигдлээ.

9.Улсын Их Хурлын гишүүн Д.Цогтбаатарын гаргасан, Төслийн 22 дугаар зүйлийн 22.1 дэх хэсгийн “Нийтийн мэдээллийн системээр” гэснийг “Үндсэн системээр” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 22

Татгалзсан: 17

Бүгд: 39

56.4 хувийн саналаар дэмжигдлээ.

10.Ажлын хэсгийн гаргасан, Төслийн 24 дүгээр зүйлийн 24.3 дахь хэсгийг хасаж, 24.4 дэх хэсгийн “нэгдсэн системээс” гэснийг “нэгдсэн системээр дамжуулан мэдээлэл хариуцагчаас” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 24

Татгалзсан: 15

Бүгд: 39

61.5 хувийн саналаар дэмжигдлээ.

11.Ажлын хэсгийн гаргасан, Төслийн 25 дугаар зүйлийн 25.1 дэх хэсгийн “Нийтийн мэдээллийн системийн” гэснийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 24

Татгалзсан: 15

Бүгд: 39

61.5 хувийн саналаар дэмжигдлээ.

12.Ажлын хэсгийн гаргасан, Төслийн 27 дугаар зүйлийн 27.10 дахь хэсгийг доор дурдсанаар өөрчлөн найруулах:

“27.10.Цахим хэлбэрээр үүсгэх нийтийн мэдээллийн сан нь нэгдсэн ангилал, код, тайлбартай байна.” гэсэн саналыг дэмжье гэсэн санал хураалт явуулъя.

Зөвшөөрсөн: 26

Татгалзсан: 15

Бүгд: 41

63.4 хувийн саналаар дэмжигдлээ.

13.Ажлын хэсгийн гаргасан, Төслийн 30 дугаар зүйлийн 30.2 дахь хэсгийн “албан харилцаанд” гэснийг “хуульд заасан чиг үүргийн хүрээнд” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 27

Татгалзсан: 14

Бүгд: 41

65.9 хувийн саналаар дэмжигдлээ.

14.Ажлын хэсгийн гаргасан, Төслийн 32 дугаар зүйлийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 27

Татгалзсан: 14

Бүгд: 41

65.9 хувийн саналаар дэмжигдлээ.

15.Ажлын хэсгийн гаргасан, Төслийн 33 дугаар зүйлийн 33.2 дахь хэсгийн “33.1.15-д” гэснийг “33.1.4, 33.1.13, 33.1.14, 33.1.15, 33.1.16, 33.1.18-д” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 25

Татгалзсан: 16

Бүгд: 41

61.0 хувийн саналаар дэмжигдлээ.

16.Ажлын хэсгийн гаргасан, Төслийн 34 дүгээр зүйлийн 34.5.3 дахь заалтын “түүхчилсэн бичлэг /лог/ үүсгэх” гэснийг “үйлдлийн бүртгэл үүсгэх” гэж өөрчилж, 34.5.4 дэх заалтыг хасах гэсэн саналыг дэмжье гэсэн санал хураалт явуулъя.

Зөвшөөрсөн: 25

Татгалзсан: 16

Бүгд: 41

61.0 хувийн саналаар дэмжигдлээ.

17.Ажлын хэсгийн гаргасан, Төслийн 35 дугаар зүйлийн 35.1.6 дахь заалтын “нээлттэй өгөгдлийн нэгдсэн порталд” гэснийг “нээлттэй өгөгдлийн нэгдсэн системд” гэж өөрчилж, 35.1.8 дахь заалтын “өөрийн чиг үүрэгт хамаарах үйлчилгээг” гэсний дараа “цахим хэлбэрээр болон” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 25

Татгалзсан: 16

Бүгд: 41

61.0 хувийн саналаар дэмжигдлээ.

18.Ажлын хэсгийн гаргасан, Төслийн 38 дугаар зүйлийн 38.2 дахь хэсгийн “2022 оны 6 дугаар сарын 01-ний өдрийн дотор” гэснийг “2023 оны 01 дүгээр сарын 01-ний өдрийн дотор” гэж өөрчилж, 38.1 дэх хэсгийг доор дурдсанаар өөрчлөн найруулах:

“38.1.Энэ хуулийг дагаж мөрдөхөөс өмнө нийтийн мэдээллийн системийг ашиглан үйлчилгээ үзүүлж байгаа хуулийн этгээд цахим хөгжил, харилцаа холбооны асуудал эрхэлсэн төрийн захиргааны төв байгууллагаас тогтоосон хугацаанд энэ хуульд заасан шаардлагыг хангах арга хэмжээг авч хэрэгжүүлнэ.” гэсэн саналыг дэмжье гэсэн санал хураалт явуулъя.

Зөвшөөрсөн: 25

Татгалзсан: 16

Бүгд: 41

61.0 хувийн саналаар дэмжигдлээ.

19.Ажлын хэсгийн гаргасан, Төслийн 39 дүгээр зүйлийн 39.1 дэх хэсгийн“2021 оны 11 дүгээр сарын 01-ний өдрөөс” гэснийг “2022 оны 5 дугаар сарын 01-ний өдрөөс” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 26

Татгалзсан: 15

Бүгд: 41

63.4 хувийн саналаар дэмжигдлээ.

20.Ажлын хэсгийн гаргасан, Төслийн талаарх саналын томьёолол дэмжигдсэнтэй холбогдуулан төслийн бүтэц, нэр томьёо, хэл найруулга, дэс дараалал, бүлэг, зүйл, заалтын дугаарыг нийцүүлж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 24

Татгалзсан: 17

Бүгд: 41

58.5 хувийн саналаар дэмжигдлээ.

**Хоёр.Хууль зүйн болон Инновац, цахим бодлогын байнгын хорооны дэмжээгүй санал:**

**С.Одонтуяа**: Улсын Их Хурлын гишүүн Н.Алтанхуяг, С.Бямбацогт, Ц.Мөнхцэцэг нарын гаргасан, Төслийн нэрийг “Нийтийн мэдээллийн ил тод байдлын тухай” гэж өөрчлөх гэсэн Байнгын хорооны дэмжээгүй саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 29

Бүгд: 41

29.3 хувийн саналаар Байнгын хорооны санал дэмжигдсэнгүй.

**Гурав.Хууль зүйн болон Инновац, цахим бодлогын байнгын хорооны дэмжсэн найруулгын санал:**

**С.Одонтуяа**: 1.Ажлын хэсгийн гаргасан, Төслийн 4 дүгээр зүйлийн 4.1.11 дэх заалтын “мэдээллийн системийн тусламжтайгаар” гэснийг “мэдээллийн системийг ашиглан” гэж, 8 дугаар зүйлийн 8.2.2 дахь заалт, 9 дүгээр зүйлийн 9.6.2, 9.6.3 дахь заалт, 15 дугаар зүйлийн 15.2.1 дэх заалтын “харилцах утас” гэснийг “харилцах утасны дугаар” гэж, 8 дугаар зүйлийн 8.2.10 дахь заалтын “зохион явуулах” гэснийг “зохион байгуулах” гэж, 8.4.14 дэх заалтын “олон улсын байгууллагаас авах зээл” гэснийг “олон улсын байгууллагаас авсан зээл” гэж, 9.15 дахь хэсгийн “баталгаа” гэснийг “баталгаажуулалт” гэж, 9 дүгээр зүйлийн 9.17 дахь хэсгийн “үйл ажиллагааны болон” гэснийг “үйл ажиллагаа,” гэж, 36 дугаар зүйлийн 36.2.5 дахь заалтын “нэвтрэлт хийгдсэн” гэснийг “нэвтэрсэн” гэж тус тус өөрчлөх.

2.Төслийн 35 дугаар зүйлийн 35.1.6 дахь заалтын “мэдээлэл хариуцагч,” гэснийг хасах.

3.Төслийн 8 дугаар зүйлийн 8.8 дахь хэсгийн “ил тод, нээлттэй” гэсний өмнө “байнга” гэж, 9 дүгээр зүйлийн 9.2.3 дахь заалтын “соёлын хосгүй” гэсний дараа “үнэт” гэж, 20 дугаар зүйлийн 20.1 дэх хэсгийн “холбогдсон харилцааг” гэсний дараа “тухайлсан” гэж тус тус нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 27

Татгалзсан: 14

Бүгд: 41

65.9 хувийн саналаар дэмжигдлээ.

*Нийтийн мэдээллийн тухай хууль /Шинэчилсэн найруулга/-ийн төсөлтэй хамт өргөн мэдүүлсэн хуулийн төслүүдийн талаар ажлын хэсгээс гаргасан саналын томьёоллоор санал хураалт явуулав.*

**Нэг.Хууль зүйн болон Инновац, цахим бодлогын байнгын хорооны дэмжсэн санал:**

**С.Одонтуяа**: 1.Ажлын хэсгийн гаргасан, Архив, албан хэрэг хөтлөлтийн тухай хуульд өөрчлөлт оруулах тухай хуулийн төслийн 1, 2 дугаар зүйлийг доор дурдсанаар өөрчлөн найруулах:

**1 дүгээр зүйл.**Архив, албан хэрэг хөтлөлтийн тухай хуулийн 4 дүгээр зүйлийн 4.1.13 дахь заалтын “Цахим гарын үсгийн тухай хуулийн 4.1.4-т заасныг” гэснийг “Нийтийн мэдээллийн тухай хуулийн 4.1.9-д заасныг” гэж, 34 дүгээр зүйлийн 34.3 дахь хэсгийн “мөрдөнө.” гэснийг “мөрдөж болно” гэж, 38 дугаар зүйлийн 38.2 дахь хэсгийн “тоон гарын үсгээр” гэснийг “цахим гарын үсэг, эсхүл давтагдашгүй дугаараар” гэж тус тус өөрчилсүгэй гэсэн саналыг дэмжье гэсэн санал хураалт явуулъя.

Зөвшөөрсөн: 25

Татгалзсан: 16

Бүгд: 41

61.0 хувийн саналаар дэмжигдлээ.

2.Ажлын хэсгийн гаргасан, Зөрчлийн тухай хуульд нэмэлт оруулах тухай хуулийн төслийн 1 дүгээр зүйлийн “15.33 дугаар зүйлийн 1 дэх хэсгийн “хязгаарлалттай мэдээллийг” гэсний өмнө “Албаны нууцаас бусад” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 27

Татгалзсан: 14

Бүгд: 41

65.9 хувийн саналаар дэмжигдлээ.

Зарчмын зөрүүтэй саналын томьёоллоор санал хурааж дууслаа.

Нийтийн мэдээллийн тухай хууль /Шинэчилсэн найруулга/-ийн төсөл болон хамт өргөн мэдүүлсэн хуулийн төслүүдийг эцсийн хэлэлцүүлэгт бэлтгүүлэхээр Хууль зүйн болон Инновац, цахим бодлогын байнгын хороонд шилжүүлэв.

*Чуулганы нэгдсэн хуралдаанаар 11 асуудал хэлэлцэв.*

**Бусад.**Улсын Их Хурлын гишүүн, Боловсрол, шинжлэх ухааны сайд Л.Энх-Амгалангийн урилгаар “Монгол Улсад орчин цагийн боловсролын тогтолцоо үүсэж хөгжсөний 100 жилийн ойн баяр”-ыг тэмдэглэх арга хэмжээний хүрээнд аймаг, нийслэл, дүүргийн Боловсролын газар, хэлтсүүдийн дарга болон багш нарын төлөөлөл Төрийн ордон, Улсын Их Хурлын чуулганы үйл ажиллагаатай танилцав.

Улсын Их Хурлын дарга Г.Занданшатар 11 дүгээр сарын 09-ний өдөр төрсөн өдөр нь тохиосон Улсын Их Хурлын гишүүн Цэндийн Сандаг-Очир, 11 дүгээр сарын 11-ний өдөр төрсөн өдөр нь тохиож байгаа Улсын Их Хурлын гишүүн Нанзадын Наранбаатар нарт Улсын Их Хурлын гишүүдийн нэрийн өмнөөс баяр хүргэж, эрүүл энх, аз жаргал, сайн сайхныг хүсэн ерөөв.

Чуулганы нэгдсэн хуралдааны зохион байгуулалтыг Улсын Их Хурлын Тамгын газрын Хууль, эрх зүйн газрын Хуралдаан зохион байгуулах хэлтсийн дарга Г.Агар-Эрдэнэ, мөн хэлтсийн шинжээч М.Номиндулам, С.Энхзаяа нар болон техник хангамжийн зохион байгуулалтыг Мэдээллийн технологийн хэлтсийн дарга Ж.Элбэгзаяа, шинжээч У.Энхжин нар хариуцан ажиллав.

*Хуралдаан 5 цаг 39 минут үргэлжилж, 76 гишүүнээс 62 гишүүн хүрэлцэн ирж, 81.5 хувийн ирцтэйгээр 16 цаг 30 минутад өндөрлөв.*

**Тэмдэглэлтэй танилцсан:**

ЕРӨНХИЙ НАРИЙН

БИЧГИЙН ДАРГА Л.ӨЛЗИЙСАЙХАН

**Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ ШИНЖЭЭЧ П.МЯДАГМАА

**МОНГОЛ УЛСЫН ИХ ХУРЛЫН 2021 ОНЫ НАМРЫН ЭЭЛЖИТ ЧУУЛГАНЫ**

**11 ДҮГЭЭР САРЫН 11-НИЙ ӨДӨР /ПҮРЭВ ГАРАГ/-ИЙН НЭГДСЭН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Г.Занданшатар**:Улсын Их Хурлын эрхэм гишүүд ээ,

Өнөөдрийн нэгдсэн чуулганы хуралдааныг ирцийг танилцуулъя. Өвчтэй, чөлөөтэй, гадаад, дотоод томилолттой нийт 19 гишүүн байна. Ирвэл зохих 57 гишүүнээс 41 гишүүн ирсэн байна. Чуулганы ирц бүрдсэн байна. Улсын Их Хурлын 2021 оны намрын ээлжит чуулганы 11 дүгээр сарын 11-ний өдрийн нэгдсэн хуралдаан нээснийг мэдэгдье.

Чуулганы нэгдсэн хуралдаанаар хэлэлцэх асуудлыг танилцуулъя. 11 асуудал хэлэлцэнэ.

1.Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүд гурав, дөрөв дэх хэлэлцүүлэг явуулна.

2.Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай, Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хуулийн төслүүд*.*

3.“Тогтоол хүчингүй болсонд тооцох тухай” Улсын Их Хурлын тогтоолын төсөл.

4.Монгол Улсын нэгдсэн төсвийн 2022 оны төсвийн хүрээний мэдэгдэл, 2023-2024 оны төсвийн төсөөллийн тухай хуульд өөрчлөлт оруулах тухай хуулийн төсөл болон хамт өргөн мэдүүлсэн Төсвийн тухай хуульд нэмэлт, өөрчлөлт оруулах тухай хуулийн төсөл.

5.Монгол Улсын 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүдтэй хамт өргөн мэдүүлсэн хууль, Монгол Улсын Их Хурлын тогтоолын төсөл.

6.Төсвийн тухай хуульд өөрчлөлт оруулах тухай хуулийн төсөл.

7.Боловсролын тухай хуульд нэмэлт, өөрчлөлт оруулах тухай хуулийн төсөл.

8.Тогтоолд өөрчлөлт оруулах тухай Улсын Их Хурлын тогтоолын төсөл.

9.Авлигатай тэмцэх газрын албан тушаалын цалингийн хэмжээг шинэчлэн тогтоох Улсын Их Хурлын тогтоолын төсөл.

10.Хүний хувийн мэдээлэл хамгаалах тухай хуулийн төсөл болон төслүүд хамт өргөн мэдүүлсэн хуулийн төслүүд

11.Нийтийн мэдээллийн тухай хуулийн төсөл болон хамт өргөн мэдүүлсэн хуулийн төслүүдийг хэлэлцэнэ.

Монгол Улсад орчин цагийн боловсролын салбар үүсэж хөгжсөний 100 жилийн ой тохиож байгаатай холбогдуулан Улсын Их Хурлын гишүүн Боловсрол, шинжлэх ухааны сайд Лувсанцэрэнгийн Энх-Амгалангийн урилгаар Аймаг, нийслэл, дүүргийн боловсролын газрын дарга нар чуулганы үйл ажиллагаатай танилцаж байна. Та бүхэнд ажлын амжилт аз жаргал, сайн сайхныг хүсэн ерөөе.

Улсын Их Хурлын эрхэм гишүүд ээ, нийт багш сурган хүмүүжүүлэгчид эрдэмтэн багш нараа, Монгол Улсын нийт ард иргэд ээ,

Монгол Улсад орчин цагийн Боловсролын шинэ тогтолцоо үүсэж, хөгжсөний 100 жилийн ой энэ өдрүүдэд тохиож байна. Тиймээс Монголынхоо үе үеийн багш сурган хүмүүжүүлэгчид эрдэмтэн мэргэдэд Монголынхоо нийт ард түмэнд энэ түүхэн ойн баярын мэндчилгээг Монгол Улсын Их Хурлын нэрийн өмнөөс өргөн дэвшүүлье.

Өнөөдрийн чуулганы нэгдсэн хуралдаанд манай багш сурган хүмүүжүүлэгчид Боловсрол, шинжлэх ухааны яамны төлөөлөл, Аймаг, дүүрэг, нийслэлийн боловсролын газар, хэлтсийн дарга нар урилгаар оролцож байна. Та бүхэндээ болон та бүхнээр уламжлан мянга мянган шавь нарт тань баярын мэндчилгээ дэвшүүлж, эрдмийн гэгээ мөнхөд мандахын ерөөлийг өргөн дэвшүүлье.

20, 21 дүгээр зууны шинэ Монгол Улсын бахархам ололтын нэг бол орчин цагийн боловсрол гэгээрлийн салбар үүсэж хөгжиж Монголчууд дэлхий дахинтай хэм тэгш харилцах болсон түүх үйл явдал юм. Чухамдаа өнгөрсөн зуунд л Монгол түмэн шинэ цагийн эрдэм, боловсрол эзэмшиж, соёлжиж гэгээрсэн.

20 дугаар зууны эхэн гэхэд манай хүн амын дөнгөж 1 хувь нь Монголоороо уншиж бичдэг байсан гэсэн судалгаа, түүхэн их сурвалжид тэмдэглэгдэн үлдсэн байдаг. Хэдийгээр Монголчууд эрдэм боловсролыг дээдэлдэг өөрийн гэсэн түүх соёлтой цэцэд мэргэдтэй байсан ч сурах сургууль, орчин цагийн боловсролын соёлын нэгдсэн тогтолцоо тэр цагт байхгүй байсан. Гэсэн ч Монгол Улс 1970 он гэхэд бүх хүн бичиг үсэг мэддэг Азийн анхны орон болж ЮНЕСКО-гийн батламжийг гардан авсан түүхтэй. Орчин үеийн боловсрол, шинжлэх ухааны ололт амжилтыг Монголчууд харьцангуй богино хугацаанд эзэмшсэн. Монголын тал нутагт эрдэм номын үр шим асар хурдтай түгэн дэлгэрсэн. Улмаар бид үйлдвэр уурхай байгуулж хот суурин сүндэрлүүлж, соёл, урлаг, спортоор Монголоо мандуулж иргэнээ сансарт нисгэж, их бүтээн байгуулалтаар шинэ Монголыг цогцлоосон.

Иймээс орчин цагийн боловсролыг эзэмшиж эрдмийн шимийг эх орондоо мандуулсан нэгэн зууны түүхээ бид сэргэн мандлын зуун гэж хэлэх бүрэн үндэстэй. Одоогийн байдлаар 1500 гаруй хүүхдийн цэцэрлэгт 232 мянган багачууд хүмүүжиж, 850 гаруй ерөнхий боловсролын сургууль, 720 мянга шахам хүүхэд суралцаж, 88 их дээд сургууль, коллежид 150 мянган оюутан залуус эрдэм, номд шамдаж байна.

Сургалтын эдгээр байгууллагад 70 гаруй мянган багш сурган хүмүүжүүлэгчид ажилладаг. Өдгөө бид шинэ зууны технологийн 4 дүгээр хувьсгалын үеийн сургалтын арга зүйг Монголынхоо онцлогт тохируулан нэвтрүүлж дижитал боловсрол, шинэ эдийн засгийн мэдлэг, технологи эзэмших ирэн үед амьдарч байна.

Цахим технологийн ололтыг эзэмшиж, боловсролын салбартаа шинэчлэл хийх шинээр сэтгэх замаар орчин үеийн дэлхий дахинтай өрсөлдөх шинэ боловсролыг хүүхэд багачууддаа үлдээх нь нэн чухал шаардлага боллоо. Цаг үеийн шаардлага боллоо.

Ирээдүй бол цахим эрин эхэлж байна гэж найдаж байна. Цахим ирээдүйн төв нь олон хэмжээст миато верс ертөнц болж байна. Иймд Монголын залуус энэ ертөнцийн зөвхөн хэрэглэгч байх бус бүтээгч нь байх ёстой. Иймээс Монгол Улсын төр засаг, инновац, цахим хөгжлийн тусгай бүс байгуулж тус бүсдээ мэдээллийн технологийн боловсролыг онцгой анхаарч өндөр технологийн ерөнхий боловсролын болон их дээд сургууль байгуулах болно.

Дэлхийн олон шилдэг компаниуд ажиллаж байгаа манай тэргүүлэх мэргэжилтнүүд цахимаар зайнаас Монгол дүү нартаа багшлах эрдэм мэдлэгээ хуваалцах боломж бүрдэнэ. Мөн технологийн гарааны бизнесийг дэмжих инкубатор төв болон оновчтой санааг санхүүжүүлэх сангуудыг бодлогоор дэмжих боломжтой. Уг тусгай бүсэд Meta, Google, Amazon гэх мэт дэлхийн тэргүүлэх компаниудын Төв Азийн ХАБ-ыг байгуулж хамтарч ажиллах боломж ч үүсэж байна. Хүүхэд залуус маань 21 дүгээр зууны мэдлэг, ур чадвар ур ухааныг эзэмших ирмэлзлэл тэмүүллээр дүүрэн байгаа. Тэднийхээ энэ хүсэл мөрөөдөл, итгэл найдвар, хэрэгжүүлэн биелүүлэх хүмүүс нь манай боловсролын салбарынхан юм.

Өчигдөрхөн манай Инновац, цахим бодлогын байнгын хорооны дарга Ням-Осорын Учрал гишүүн тэргүүтэй ажлын хэсэг уулзаж ярилцаад одоо манай энэ Буянт-Ухаа төвийг Оюун-Ухааны төв болгоё. Цахим технологийн төв болгоё. Чөлөөт бүс болгоё. Мөрийн хөтөлбөрт тусгагдсан заалтаа хэрэгжүүлье. Технологийн дээд сургууль байгуулъя. Энэ чөлөөт бүсдээ орчин үеийн дижитал эдийн засгийн инновацыг хэрэгжүүлдэг шинэ санаачилгыг хэрэгжүүлье гэсэн оновчтой санаачилга гаргасныг бид дэмжиж байгаа. Энэ бол Буянт-Ухаа маань оюун ухааны төв Монгол цахиурын хөндий болох бүрэн боломжтой.

Иймээс боловсролын салбартаа реформ хийж хууль, эрх зүйн орчныг шинэчлэх, хөрөнгө оруулалтыг нэмэгдүүлэх, боловсролын салбарын бүх шатны байгууллага ажилтнуудын өмнө тулгамдсан асуудлуудыг цаг алдалгүй шийдэх нь чухал байна. Энэ зорилгоор Монгол Улсын Их Хурал, боловсролын үйлчилгээний чанар хүртээмжийг нэмэгдүүлэх, дэвшил боломж бүхий чанартай боловсролыг хүүхэд залуустаа олгох үндэснийхээ уламжлалт боловсролыг дэлхийн түвшинд шилдэг стандарттай хослуулж, боловсролын үйлчилгээг чанарыг шинэ шатанд гаргахад онцгой анхаарал хандуулан ажиллаж байна.

100 жилийн ойн хүрээнд Боловсролын багц хуулиудыг шинэчлэн найруулж, боловсролын тогтолцооны шинэчлэлийг хийхээр зорьж байна. Эдгээр багц хуулиудад Боловсролын ерөнхий хуулиас эхлээд сургуулийн өмнөх боловсрол, ерөнхий боловсрол, дээд боловсрол, мэргэжлийн боловсрол, хүмүүнлэгийн боловсрол, судалгааны их сургуулийн гээд томоохон хуулиуд багтаж байгаа.

Хуулийн төслийг боловсруулах, хэлэлцүүлэгт бэлтгэх чиглэлээр Улсын Их Хурал 7 ажлын хэсэг байгуулагдаж ажиллаж байна. Улсын Их Хурлын эрхэм гишүүн Боловсрол, соёл, шинжлэх ухаан, спортын байнгын хорооны дарга Гонгорын Дамдинням, Цэндийн Мөнх-Оргил, Улсын Их Хурлын эрхэм гишүүн Ёндонпэрэнлэйн Баатарбилэг, Хассуурийн Ганхуяг, Цэрэнжамцын Мөнхцэцэг, Чинбатын Ундрам, Төмөртогоогийн Энхтүвшин нар ажлын хэсгүүдийг ахлан ажиллаж байгааг та бүхэндээ дуулгахад таатай байна.

Эдгээр хуулиудыг энэ намрын чуулганаар хэлэлцэж, хэлэлцүүлгүүдийг зохион байгуулж, эрдэмтэн мэргэд судлаачид, багш, сурган хүмүүжүүлэгчдийнхээ саналыг өргөнөөр авахыг зорьж байна. Монголын ард түмэн боловсрол, эрдэм ухааныг дээдэлж, багшаа хүндэлдэг, багш шавийн барилдлагыг эрхэмлэдэг, эртний ёс уламжлалтай. Уламжлалаа шинэчлэлтэй хослуулж, Монгол хүн бүрийг өөртөө итгэлтэй бүтээлч сэтгэлгээтэй баялаг бүтээгч, ёс зүйг эрхэмлэдэг сэтгэлийн боловсролтой үндэсний хил соёлоо дээдэлдэг иргэн болгон төлөвшүүлэх нь та бидний хамтын зорилго байх болно. Иймээс ард иргэд багш сурган хүмүүжүүлэгчдээ хандан эрдэм оюун, хичээл зүтгэл, хамтын ажиллагаа, бүтээлч хандлагаа нэгтгэн, шинэ Монголын шинэ ирээдүйн төлөө төр засагтайгаа Улсын Их Хуралтай хамтран зүтгэхийг уриалъя.

Монголынхоо нийт багш сурган хүмүүжүүлэгчид боловсролын салбарын зүтгэлтнүүдэд хүүхэд залуус, иргэддээ бие оюун, сэтгэлийн эрдмийг бат шингээж түүгээрээ дамжуулан тэднийг төлөвшүүлэх, хүмүүжүүлэх, хөгжүүлэх, соён гэгээрүүлэх эрхэм үйлсэд тань амжилтын дээдийг хүсэн ерөөе. Монгол эх оронд минь эрдэм ухааны үр шим өнө мөнхөд дэлгэрэх болтугай. Эрдмийн цахиур хагалахад хөгжлийн гал бадармой. Та бүхэндээ сайн сайхан бүхнийг хүсэн ерөөе.

Ингээд Монгол Улсад орчин цагийн боловсролын тогтолцоо үүсэж хөгжсөний 100 жилийн ойг тохиолдуулан манай Боловсрол, шинжлэх ухааны яамны хамт олонд зориулж үг хэллээ.

Одоо чуулганы ажиллагаанд оръё. Та бүхэнд баярлалаа.

Улсын Их Хурлын чуулганы хуралдааны дэгийн тухай хуулийн 13.4-т заасны дагуу үндэслэл бүхий хэлэлцэхээр тогтсон асуудлыг хойшлуулах, дараалал өөрчлөх, асуудал нэмэх горимын санал гаргах бол 17.00 цагаас өмнө үндэслэл бүхий саналаа бичгээр ирүүлнэ гэж заасны дагуу Улсын Их Хурлын гишүүн Норовын Алтанхуягаас 10/640 дугаартай албан бичгийг ирүүлсэн байна. Уншиж танилцуулъя.

Монгол Улсын Их Хурлын 2021 оны 11 дүгээр сарын 11-ний өдрийн нэгдсэн хуралдаанаар хэлэлцэх асуудалтай холбогдуулан саналтай байгаа тул горимын саналаар үг хэлэх зөвшөөрөл олгоно уу? Улсын Их Хурлын ажлын хэсэг төрийн байгууллагын зарим албан тушаалтан хууль зөрчсөн эсэх асуудлаар гаргасан санал, дүгнэлтийг хэлэлцэх асуудлын дараалалд оруулах талаар үг хэлнэ. Улсын Их Хурлын гишүүн Норовын Алтанхуяг.

Эрхэм гишүүн Норовын Алтанхуяг үг хэлнэ.

**Н.Алтанхуяг:** Та бүхний өглөөний амгаланг айлтгая. Би Монгол Улсын Үндсэн хуулийн энэ шинэ асуудал биш л дээ. Би өнгөрсөн 7 хоногийн 4 дэх өдөр Занданшатар даргад бас хандаж хэлсэн юм. Тэр хавар байгуулагдсан ажлын хэсгийнхээ дүгнэлтийг энэ Их Хурал дээрээ хэлэлцье гэсэн юм. Хэлэлцэх асуудалд оруулаач гэсэн юм. Мөн за гэсэн. Манай Хууль зүйн байнгын хорооны дарга бас за гэсэн юм. За нь худлаа болчих юм. Тэгээд би дахиж өнөөдөр хэлье гэж. Дахиад нэг за гэх юм уу яг үнэнээсээ та нар нэг хэлэлцэх асуудалд оруулчих юм уу? Би энэ Монгол Улсын Үндсэн хуулийн Монгол Улсын иргэн дараах эрх, эрх чөлөөг баталгаатай эдэлнэ гээд 16 дугаар зүйл дээр 18 эрх байгаа юм. Бид нар юмыг лоозогнож, гоё гоё үгээр ярьдаг. Амьдрал дээрээ эсрэг юм хийдэг болжээ гэж.

10 дугаар зүйлд нь ингэж байгаа юм. Нийгмийн болон өөрсдийн ашиг сонирхол, үзэл бодлын үүднээс нам олон нийтийн бусад байгууллага байгуулах, сайн дураараа эвлэлдэн нэгдэх эрхтэй. Нам олон нийтийн бусад бүх байгууллага нийгэм, төрийн аюулгүй байдлыг сахиж хуулийг дээдлэн биелүүлнэ. Аль нэгэн нам олон нийтийн бусад байгууллага эвлэлдэн нэгдсэний төлөө болон гишүүнийх нь хувьд хүнийг ялгаварлан гадуурхах хэлмэгдүүлэхийг хориглоно гэсэн ийм заалттай юм. Тэгсэн одоо энэ юм бол хэрээс хэтэрлээ. Монголд чинь үндсэндээ 2 нам л ганц намтай байсан тэгээд сүүлд нь 1990 оноос хойш хоёр дахь нам нь бий болсон. Одоо энэ хоёр дахь намаараа тоглож байна. Би одоо цаашид өдөр бараг 7 хоног бүр л энэ асуудлыг тавина. Энэ МАНАН-гийнхан чинь болохоо байлаа шүү дээ. Монголд энэ шударга ёс алга боллоо. Хаа байна нөгөө улсын баахан өмч хөрөнгө идсэн уусан хүмүүсийг наана цаана болгоно гэсэн. Одоо мөнгөтэй хүмүүсийн тоглоом. Монголын энэ улс төрийн намаар тоглодог болж байна. Бүртгэлийн байгууллагыг татан оролцуулж байна. Энэ чинь энэ Үндсэн хуулийн дагуу бол улс төрийн нам гэдэг бол манайд бол яах вэ хуулиараа Дээд шүүх бүртгэж байгаа. Тэгээд болоо байхгүй юу.

Одоо гэтэл энэ Элбэгдоржийн үед Монгол Ардын намаас гарсан Монгол Ардын хувьсгалт намыг бүртгэсэн асуудал байгаа юм. Гэтэл одоо сая Ардчилсан намыг аваачаад улсын бүртгэлийн байгууллага оруулаад, Дээд шүүхийн Тамгын газрын дарга нөхрийг оруулаад Сонгуулийн ерөнхий хороог оруулаад самраад хаячхаж байгаа юм. Тэгэхээр ийм юмаар бид нар явахгүй дээ. Хэдүүлээ энийг нэг зөв зүйтэй болгоё. Ядаж энэ Их Хурал дээр юу болсныг яримаар байна. Их Хурал дээр авч ирээд яг ямар байгууллага нь яаж оролцоод, яаж самраад юу болоод байгаа юм. Энэ бол Монгол Улсын тусгаар тогтнолын асуудал. Ер нь Монголчууд эвтэй найртай хууль ёсныхоо дагуу ажиллаж амьдрах ёстой. Гэтэл Ардчилсан нам гэдэг намыг ингэж тоглож байгаа юм чинь Монголд өнөөдөр хууль ёс байхгүй болжээ. Тэгэхээр Улсын Их Хурлын гишүүд энэнд анхаарлаа хандуулж өгөөч. Одоо тэр асуудалд нь яаж оруулдаг юм би мэдэхгүй юм. Өнгөрсөн 7 хоногт хэллээ. Одоо хүртэл энэ хэлэлцэх асуудалд орохгүй байгаа юм. Энийг хэлэлцэх асуудалд оруулаад бичиж яагаад болохгүй байгаа юм. Тэгж яривал одоо Занданшатар даргын хаврын захирамжаар ажлын хэсэг байгуулагдсан шүү дээ. Мөнх-Оргил гэдэг хүн ахалж байгаа юм. Юу нуугаад байгаа юм. Нуух юм байхгүй. Олон түмэнд ил тод энийг яримаар байна. Надад энэ дээр зөндөөн ярих асуудал байгаа. Гурван удаа хуралдсан байна лээ. Гурвуулангийнх нь протоколыг би үзсэн. Тэрийг энд оруулж ирээд яримаар байна. Ер нь тэгээд ингэж болох юм уу. Төрийн байгууллагын ажилтан албан хаагчид одоо Үндсэн хууль зөрчиж, дарга нарынхаа далдаганадаг хүмүүсийнхээ заавраар аваачиж энийг үймээн самуун дэгдээж болох юм уу?

Тэгээд хэд хэдэн сонгуульд энийгээ далимдуулж өөрсдөө өрсөлдөгчгүй ялалт байгуулж байгаа юм. Ингэж болох юм уу. Би бол болохгүй гэж бодож байна. Бид Улсын Их Хурлын гишүүд ард түмний эрхт төлөөлөгчид энд сууж юмыг илэн далангүй зөв шударга ярьдаг, зөв шударга шийддэг болмоор байна. Энэ жаран хэдэн хүнтэй болсноос хойш мөн их завхарч байна. Мөнгө төгрөг улсын төсөв мөнгө бол хайр гамгүй үрж байна. Би одоо сүүлдээ төсөв дээр үг хэлэхээ ч болилоо. Хангалттай хэлсэн. Авдаг санаа байвал авчихдаг юм болов уу гэж энэ улс орон гэдэг чинь бид нарын л эх орон байхгүй юу. Бид нарын үр хүүхдийн л амьдрах улс байхгүй юу. Энийгээ зөв болгооч ээ. Яагаад та нар сонсохгүй байгаа юм бэ. Гайхаад байх юм. Ардын намынхан тэр чигээрээ биш л дээ би бас хараад байна. Та нар дотор эрүүл саруул бас улс орно бодоод юмаа хийе гэсэн зөндөө хүн байгаа. Миний хамтран ажиллаж байсан олон хүн байгаа. Тэгээд нэг ийм дарангуйлагч нарын цөөхөн хоёр, гурван дарангуйлагчийн гарт орчих шиг боллоо. Элбэгдорж гэдэг дарангуйлагч байсан юм одоо Хүрэлсүх дарангуйлагч гарч ирж байгаа юм уу хаашаа юм. Тийм биш юм бол та нар ард түмнээс эрх авсан юм бол өөрсдөө үгээ хэлээд юмаа хийгээд зөв болгоод яв л даа.

**Г.Занданшатар**: 5 минутаар нэг удаа үг хэлнэ. Асуулт биш учраас 5 минутаар үг хэллээ. Ажлын хэсгийн санал, дүгнэлтийг Хууль зүйн байнгын хороо болон чуулганаар хэлэлцэх чиглэл өгсөн. Улсын Их Хурлын гишүүн ажлын хэсгийн ахлагч Цэндийн Мөнх-Оргил НҮБ-ын төрөлжсөн байгууллагын сонгуульт ажилд өрсөлдөж байгаатай холбогдуулан гадаад томилолтын арга хэмжээтэй байгаа учраас энэ 7 хоногийн хэлэлцэх асуудлын жагсаалтад ороогүй. Ажлын хэсгийн дарга нь байхгүй учраас. Ирэх долоо хоногт ирэхээр нь энэ асуудал хэлэлцэх байх. Хууль зүйн байнгын хороон дээр эхлээд ярьцгаа. Та чинь Хууль зүйн байнгын хорооны гишүүн шүү дээ.

Ингээд хэлэлцэх асуудалд орно. **Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүдийн гурав, дөрөв дэх хэлэлцүүлгийг явуулна.**

Төслүүдийг гурав дахь хэлэлцүүлэгт бэлтгэсэн талаар Төсвийн байнгын хорооны танилцуулгыг Улсын Их Хурлын гишүүн, Хүнд үйлдвэрийн дэд хорооны дарга Ганзоригийн Тэмүүлэн танилцуулна.

**Г.Тэмүүлэн**: Улсын Их Хурлын дарга, эрхэм гишүүд ээ,

Монгол Улсын Засгийн газраас 2021 оны 9 дүгээр сарын 30-ны өдөр Улсын Их Хуралд өргөн мэдүүлсэн Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслийн хоёр дахь хэлэлцүүлгийг Улсын Их Хурлын чуулганы 2021 оны 11 дүгээр сарын 04- ний өдрийн нэгдсэн хуралдаанаар хийж, гурав дахь хэлэлцүүлэгт бэлтгүүлэхээр Төсвийн байнгын хороонд шилжүүлсэн билээ.

Төсвийн байнгын хороо 2021 оны 11 дүгээр сарын 10-ны өдрийн хуралдаанаараа дээрх хуулийн төслүүдийн гурав дахь хэлэлцүүлгийг хийлээ.

Нэгдсэн хуралдаанаар хуулийн төслүүдийн хоёр дахь хэлэлцүүлгийг хийх үед дэмжигдсэн зарчмын зөрүүтэй саналын томьёолол, мөн Төрийн байгуулалтын байнгын хороогоор хэлэлцсэн Монгол Улсын Засгийн газрын тухай хуульд нэмэлт, өөрчлөлт оруулах тухай хуулийн төсөл, ‘Тогтоолын хавсралтад нэмэлт, өөрчлөлт оруулах тухай” Монгол Улсын Их Хурлын тогтоолын төслийг нэгтгэсэн төслийн дагуу холбогдох өөрчлөлтийг төсвийн төсөлд болон холбогдох хавсралтуудад тусгасан төслийг Байнгын хорооны хуралдаанаараа хэлэлцүүллээ.

Байнгын хорооны хуралдаанаар төсвийн төслийн гурав дахь хэлэлцүүлгийг хийх үед Монгол Улсын Их Хурлын чуулганы хуралдааны дэгийн тухай хуулийн 71 дүгээр зүйлийн 71.1 дэх хэсэгт заасныг үндэслэн Улсын Их Хурлын зарим гишүүдээс хөрөнгө оруулалтын төсөл, арга хэмжээний төсөвт өртөг, санхүүжих дүнг өөрчлөхгүй, агуулга, зарчмыг алдагдуулахгүйгээр арга хэмжээний нэр, хүчин чадал, байршилтай холбоотой залруулга хийх санал гаргасныг хуралдаанд оролцсон гишүүдийн олонх дэмжсэн тул эдгээр саналыг төсвийн төсөлд тусгасан болно.

Монгол Улсын Засгийн газраас өргөн мэдүүлсэн төсвийн төсөлд дараах өөрчлөлтүүд орохоор байна. Үүнд:

1.Үндсэн хуулийн цэцийн даргын урсгал зардлыг 300.0 сая төгрөгөөр, Улсын Их Хурлын даргын урсгал зардлыг нийт 4,952.8 сая төгрөгөөр, Хүний эрхийн үндэсний комиссын урсгал зардлыг 1,664.6 сая төгрөгөөр, Соёлын сайдын урсгал зардлыг 1,400.0 сая төгрөгөөр, Санхүүгийн зохицуулах хорооны урсгал зардлыг 1,427.5 сая төгрөгөөр, Шүүхийн ерөнхий зөвлөлийн даргын урсгал зардлыг 1,000.0

сая төгрөгөөр тус тус нэмэгдүүлэх, Шүүхийн сахилгын хорооны урсгал зардлыг 1,738.0 сая төгрөгөөр тооцож төсөлд тусгах;

2.Улсын төсвийн хөрөнгөөр санхүүжүүлэх хөрөнгө оруулалтын төсөл, арга хэмжээ, барилга байгууламжийн дүнд холбогдох өөрчлөлтийг хийж хөрөнгө оруулалтын зардлыг 81.1 тэрбум төгрөгөөр нэмэгдүүлэх;

3.Хөрөнгийн зардалд өөрчлөлт орсонтой уялдуулан Засгийн газрын Хэрэг эрхлэх газрын даргын урсгал зардлыг 500.0 сая төгрөгөөр, Хөдөлмөр, нийгмийн хамгааллын сайдын урсгал зардлыг 250.0 сая төгрөгөөр, Соёлын сайдын урсгал зардлыг 200.0 сая төгрөгөөр нэмэгдүүлж, Хууль зүй, дотоод хэргийн сайдын урсгал зардлыг 2,000.0 сая төгрөгөөр бууруулах;

4.Төсвийн ерөнхийлөн захирагч нарын зарцуулах зардалд өөрчлөлт орсонтой холбогдуулан арилжааны банкуудад олгох зээлийн хүүгийн татаасыг 91.0 тэрбум төгрөгөөр бууруулах;

5.Улсын төсвөөс хариуцах тусламж, үйлчилгээний зардалд тусгагдсан санхүүжилтээс 163.7 тэрбум төгрөгийг Төрөөс эрүүл мэндийн даатгалын шимтгэлийг нь хариуцах иргэдийг улсын төсвөөс төлөх шимтгэлийн зардалд шилжүүлэх;

6.Монгол Улсын 2022 оны төсвийн тухай хуулийн төслийн 2 дугаар хавсралтад тусгагдсан 7,569.3 сая төгрөгийн төсөвт өртөг бүхий 5 төсөл, арга хэмжээний төсөвт өртгийг 2,769.3 сая төгрөгөөр бууруулж 172,397.2 сая төгрөгийн төсөвт өртөг бүхий 38 төсөл, арга хэмжээний төсөвт өртгийг 108,836.1 сая төгрөгөөр нэмэгдүүлэх;

7.Монгол Улсын 2022 оны төсвийн тухай хуулийн төслийн 2 дугаар хавсралтад тусгагдсан нийт 46 төсөл арга хэмжээний нэр, хүчин чадал, байршилд холбогдох өөрчлөлтийг оруулах;

8.Урсгал болон хөрөнгийн зардалд өөрчлөлт орсонтой холбогдуулан төсвийн ерөнхийлөн захирапн нарын төвлөрүүлэх орлого, зарцуулах зардал, орон нутгаас улсын төсөвт төвлөрүүлэх орлого, орон нутагт улсын төсвөөс өгөх татаасын хэмжээнд холбогдох өөрчлөлтийг тусгах;

9..Засгийн газрын бүтэц, бүрэлдэхүүнд өөрчлөлт орохтой холбогдуулан 2022 оны төсвийн жилд төсвийн ерөнхийлөн захирагч нарын хэрэгжүүлэх хөтөлбөр, хүрэх үр дүн, зарцуулах зардал, төвлөрүүлэх орлогын дүнд холбогдох өөрчлөлтүүдийг тус тус тусгасан болно.

Монгол Улсын Засгийн газраас өргөн мэдүүлсэн төсвийн төсөлд дээрх өөрчлөлтүүдийг тусгаснаар зарлагын болон алдагдлын дүнг нэмэгдүүлэхгүй байх хуулийн шаардлагыг хангасан болно.

Төслийн эцсийн хувилбараар Монгол Улсын нэгдсэн төсвийн нийт орлого ба тусламжийн дүн 16,415.1 тэрбум төгрөг, нийт зарлага ба цэвэр зээлийн дүн 18,158.7 тэрбум төгрөг, тэнцвэржүүлсэн орлогоор тооцсон тэнцлийн алдагдал 2,387.1 тэрбум төгрөг буюу дотоодын нийт бүтээгдэхүүний 5.1 хувьтай тэнцүү байхаар тооцлоо.

Байнгын хорооны хуралдаанд оролцсон гишүүдийн олонх нь Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслийн эцсийн хувилбарыг нэгдсэн хуралдаанд танилцуулж, төслүүдийг батлуулах нь зүйтэй гэж үзэж, хуулийн төслүүдийн эцсийн хувилбар болон холбогдох хавсралт, тооцоог та бүхэнд тараасан болно.

Улсын Их Хурлын эрхэм гишүүд ээ,

Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслийг гурав дахь хэлэлцүүлэг бэлтгэсэн талаарх тус Байнгын хорооны танилцуулгыг хэлэлцэн, төслүүдийн гурав, дөрөв дэх хэлэлцүүлгийг хийж, хуулийн төслүүдийг баталж өгнө үү.

Анхаарал тавьсанд баярлалаа.

**Г.Занданшатар**: Ардчилсан намын бүлгийн дарга Дашдондогийн Ганбат.

**Д.Ганбат**: Та бүхнийхээ энэ өдрийн амар амгаланг айлтгая. Мөн орчин цагийн боловсролын байгууллага үүсэж хөгжсөний 100 жилийн баярын мэндийг бүх Монголчууддаа хүргэе. Бас дэлхийн сингэлчүүдийн өдөр юм байна. Тэгээд Монголынхоо ганц биечүүддээ энэ өдрийн мэндийг хүргэе. Ингээд Ардчилсан намын бүлэг завсарлага авна. 2022 оны төсөв маань төрийн оролцоо манай улсад 3, 4 жилийн өмнө 30 хувийн оролцоотой байсан бол одоо нэг 40 хувийн оролцоотой болсон байна. Тэгэхээр төсвийн нөлөөлөл маш их болсон байна. Ингээд нэг дүгээрт төсвийн алдагдал 2022 онд бол 2.4 их наяд болоод байна.

Хоёрдугаарт бол эдийн засгийг тэлэх орлого нэмэгдүүлэх талаар энэ төсөвт алга. Хувийн хэвшлийг дэмжих, ажлын байрыг бий болгох энэ төрийн албан хаагч, төрийн өмчийн оролцоотой компаниудын энэ үйл ажиллагааг манай татвар төлөгчид ард түмэн одоо даахааргүй хэмжээнд оччихжээ.

Гуравдугаарт энэ төсөвт бол бас энэ ирээдүйн өв сангаас авч хэрэглэхээр болсон байна. Ингэж болохгүй ээ. 2030 он хүртэл бол энийг хэрэглэхгүй байхаар хуульд заасан байдаг. Энэ заалтаа хэрэгжүүлье. Энийг одоо авч хэрэгжүүлэх эрх хэрэглэх эрх хэнд ч байхгүй. Энэ байгалийн баялгаас орж ирдэг. Нөхөн сэргэгддэггүй ийм зүйл.

Дөрөвдүгээрт бол хүнээ бодсон инфляц бол одоо 2 оронтой тоонд орох нь ойлгомжтой бараг орчихсон ийм байдалтай байна. Гэтэл одоо тэтгэвэр, тэтгэмжийг нэмэгдүүлэх, цалин хөлсийг нэмэгдүүлэх талаар энэ талаар бол юу ч алга. Тэгэхээр одоо хуулийн хугацаа болтол 11 сарын 15 хүртэл 4 хоног байна. Энийг одоо эрүүл саруул ухаантай ийм Улсын Их Хурал байгаа бол төсвийг батлах онцгой эрх бид нарт байгаа. Ард түмний өсгөсөн. Тэгэхээр энэ хууль зөрчсөн хуулийн зүйл заалтад нийцүүлээд энэ төсвөө амжаад хэдүүлээ баталъя. Засгийн газарт нь буцааж өгөөд ажиллуулъя гэсэн ийм санал гаргаж байна. Ийм учраас Ардчилсан намын бүлэг Монгол Улсын Их Хурлын хуралдааны дэгийн тухай хуулийн 15 дугаар зүйлд заасны дагуу 3 хоногийн завсарлага авъя.

**Г.Занданшатар**: Ардчилсан намын бүлэг завсарлага авах эрхтэй. Гэхдээ Төсвийн тухай хуулийг батлах асуудал бол хугацаатай асуудал. Улсын Их Хурлын чуулганы хуралдааны дэгийн тухай хууль, Төсвийн тухай хууль, Монгол Улсын Их Хурлын тухай хуулийн дагуу 11 дүгээр сарын 15-ны дотор төсөв батлах ёстой. Ийм хугацаатай асуудал учраас 3, 4 дэх хэлэлцүүлгийг өнөө маргаашдаа хийж дуусгахаас өөр хугацааны боломж алга байна. Тэгээд өнөөдөр 14 цаг хүртэл завсарлага өглөө. Хугацаатай асуудал учир 14 цаг хүртэл завсарлага өгч байна.

Дараагийн асуудалд оръё.**.Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай, Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хуулийн төслүүд**ийн **эцсийн хэлэлцүүлэг** явуулна.

Төслийг эцсийн хэлэлцүүлэгт бэлтгэсэн талаар төрийн байгуулалтын байнгын хорооны танилцуулгыг Улсын Их Хурлын гишүүн Нутгийн удирдлагын дэд хорооны дарга Ёндонпэрэнлэйн Баатарбилэг танилцуулна.

**Ё.Баатарбилэг**: Улсын Их Хурлын дарга, эрхэм гишүүд ээ,

Монгол Улсын Засгийн газраас 2021 оны 10 дугаар сарын 14-ний өдөр Улсын Их Хуралд өргөн мэдүүлсэн Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай, Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын тухай хуульд нэмэлт, өөрчлөлт оруулах тухай нэгтгэсэн хуулийн төсөл болон хамт өргөн мэдүүлсэн холбогдох бусад хууль, тогтоолын төслүүдийн анхны хэлэлцүүлгийг Улсын Их Хурал 2021 оны 11 дүгээр сарын 04-ний өдрийн чуулганы нэгдсэн хуралдаанаар хэлэлцэж, эцсийн хэлэлцүүлэгт бэлтгүүлэхээр Төрийн байгуулалтын байнгын хороонд шилжүүлсэн билээ.

Тус Байнгын хороо 2021 оны 11 дүгээр сарын 09-ний өдрийн хуралдаанаараа Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай, Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын тухай хуульд нэмэлт, өөрчлөлт оруулах тухай нэгтгэсэн хуулийн төсөл болон хамт өргөн мэдүүлсэн холбогдох бусад хууль, тогтоолын төслүүдийн эцсийн хэлэлцүүлгийг Монгол Улсын Их Хурлын чуулганы хуралдааны дэгийн тухай хуулийн 42 дугаар зүйлд заасны дагуу явууллаа.

Байнгын хороо хуулийн төслийн эцсийн хэлэлцүүлгийг явуулах үед Монгол Улсын Их Хурлын чуулганы хуралдааны дэгийн тухай хуулийн 42 дугаар зүйлийн 42.2.3-т заасны дагуу Монгол Улсын Засгийн газрын тухай хуульд нэмэлт, өөрчлөлт оруулах тухай нэгтгэсэн хуулийн төслийн 1 дүгээр зүйлд гаргасан зарчмын зөрүүтэй санал нэгдсэн хуралдааны анхны хэлэлцүүлгээр санал хурааж дэмжигдсэн боловч Байнгын хорооны хуралдаанд оролцсон гишүүдийн гуравны хоёроос доошгүй нь дахин санал хураалгах шаардлагатай гэж үзэж хуулийн төслийн 1 дүгээр зүйлийн 1 дэх заалтын Эдийн засаг, хөгжлийн сайдын эрхлэх асуудлын хүрээнд “-хүн амын өсөлтийг дэмжих, хүний хөгжлийг хангах нэгдсэн бодлого;" гэж өөрчлөн найруулах, мөн хуулийн төслийн 1 дүгээр зүйлийн 2 дахь заалтын Цахим хөгжил, харилцаа холбооны сайдын эрхлэх асуудлын хүрээнд “-мэдээллийн технологийн салбарын хүний нөөцийн хөгжил, тогтвортой хөдөлмөр эрхлэлтийг дэмжих асуудал" гэж өөрчлөн найруулах зарчмын зөрүүтэй санал гаргасныг хуралдаанд оролцсон гишүүдийн олонх дэмжсэн болно.

Түүнчлэн Монгол Улсын Их Хурлын чуулганы хуралдааны дэгийн тухай хуулийн 42 дугаар зүйлийн 42.2.1-т заасны дагуу “-хүн амын нутагшилт, суурьшлын ерөнхий төлөвлөлт.” гэж хуулийн төслийн 1 дүгээр зүйлийн 1 дэх заалтын Эдийн засаг, хөгжлийн сайдын эрхлэх асуудлын хүрээнд нэмэх зарчмын зөрүүтэй саналыг ажлын хэсгээс гаргасныг хуралдаанд оролцсон гишүүдийн олонх дэмжсэн болно.

Хууль, тогтоолын төслийн хүрээнд Монгол Улсын Ерөнхий сайдын эрхлэх асуудлаас жендэрийн хөгжлийн асуудлыг хасч Хөдөлмөр, нийгмийн хамгааллын сайдын эрхлэх асуудалд нэмэхээр оруулж ирснийг Улсын Их Хурал 2021 оны 11 дүгээр сарын 04-ний өдрийн чуулганы нэгдсэн хуралдаанаар Ерөнхий сайдын эрхлэх асуудалд хэвээр үлдээх зарчмын зөрүүтэй санал дэмжигдсэнтэй холбогдуулан Жендэрийн эрх тэгш байдлыг хангах тухай хуульд өөрчлөлт оруулах тухай хуулийн төслийг хууль санаачлагчид нь буцаах тухай Улсын Их Хурлын тогтоолын төслийг нэгдсэн хуралдаанд оруулах нь зүйтэй гэж хуралдаанд оролцсон гишүүдийн олонх үзлээ.

Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай, Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын тухай хуульд нэмэлт, өөрчлөлт оруулах тухай нэгтгэсэн хуулийн төсөл болон хамт өргөн мэдүүлсэн холбогдох бусад хууль, тогтоолын төслүүдийн эцсийн хэлэлцүүлэгт бэлтгэсэн танилцуулга, төсөл болон зарчмын зөрүүтэй саналын томьёоллыг та бүхэнд тараасан болно.

Улсын Их Хурлын эрхэм гишүүд ээ,

Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай, Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын тухай хуульд нэмэлт, өөрчлөлт оруулах тухай нэгтгэсэн хуулийн төсөл болон хамт өргөн мэдүүлсэн Хөрөнгө оруулалтын тухай хуульд нэмэлт оруулах тухай, Хөгжлийн бодлого, төлөвлөлт, түүний удирдлагын тухай хуульд нэмэлт оруулах тухай, Бүсчилсэн хөгжлийн удирдлага зохицуулалтын тухай хуульд нэмэлт оруулах тухай, Харилцаа холбооны тухай хуульд өөрчлөлт оруулах тухай, Өргөн нэвтрүүлгийн тухай хуульд өөрчлөлт оруулах тухай, Радио долгионы тухай хуульд өөрчлөлт оруулах тухай, Цөмийн энергийн тухай хуульд өөрчлөлт оруулах тухай, Хүүхэд харах үйлчилгээний тухай хуульд өөрчлөлт оруулах тухай, “Тогтоолын хавсралтад нэмэлт, өөрчлөлт оруулах тухай” Улсын Их Хурлын тогтоолын төслийн эцсийн хэлэлцүүлэгт бэлтгэсэн талаарх Төрийн байгуулалтын байнгын хорооны танилцуулга, зарчмын зөрүүтэй саналыг хэлэлцэн шийдвэрлэж, хууль, тогтоолын төслүүдийг эцэслэн баталж өгөхийг Та бүхнээс хүсье.

Анхаарал тавьсанд баярлалаа.

**Г.Занданшатар**: Ажлын хэсгийн гишүүдийг танилцуулъя. Монгол Улсын сайд Засгийн газрын Хэрэг эрхлэх газрын дарга Цэндийн Нямдорж, Засгийн газрын Хэрэг эрхлэх газрын Хууль, эрх зүйн газрын дарга Нэргүйн Мягмар, Засгийн газрын Хэрэг эрхлэх газрын Тэргүүн дэд дарга Бямбажавын Ганбат, Засгийн газрын Хэрэг эрхлэх газрын Хууль эрх зүйн газрын ахлах шинжээч Чулуунбаатарын Дондогмаа.

Байнгын хорооны танилцуулгатай холбогдуулан асуулт асуух Улсын Их Хурлын гишүүн байна уу? Батшугар гишүүнээр тасаллаа.

Эрхэм гишүүн Сандагийн Бямбацогт.

**С.Бямбацогт**: Гишүүдийнхээ өглөөний амгаланг айлтгая. Тэгэхээр Засгийн газрын бүтэц, бүрэлдэхүүний тухай хуульд өөрчлөлт оруулах асуудал Их Хурлын гишүүд бас Хөгжлийн бодлого төлөвлөлт, түүний удирдлагын тухай хуульд өөрчлөлт оруулахдаа үүн дотроос оруулж ирсэн. Мөн одоо бас Монгол Улсын засгийн газраас бие даасан ийм хууль оруулж ирж байгаа. Тэгээд хэлэлцээд эцсийн хэлэлцүүлэг хийх гэж байна. Тэгээд гишүүдийн өргөн барьсан болон Засгийн газрын өргөн барьсан төслүүдийг нэгтгээд явж байгаа. Ингэхдээ нэг Эдийн засаг, хөгжлийн сайд гэж нэрлэж байгаа. Энийг бас гишүүд бас нэг ойлгоод авчхаасай. Эдийн засаг, хөгжлийн сайд манайх одоо Эдийн засгийн хөгжлийн сайд гээд байгаа юм.

Монгол улсын хөгжлийн бодлого төлөвлөлт, түүний удирдлагын тухай хуульд урт хугацааны бодлого, алсын хараа, дунд хугацааны бодлого, нийгмийн хөгжлийн зорилт, хөтөлбөрүүд, 7 төрлийн зорилт хөтөлбөр байж байгаа. Энд одоо эдийн засаг, дэд бүтцийн асуудал, хүний хөгжлийн асуудал, нийгмийн асуудал, байгаль орчны асуудал, бүс нутгийн асуудал гээд одоо 7 төрлийн зорилт байж байгаа. Үүнээс одоо зөвхөн эдийн засаг бол нэг л одоо асуудал нь тэгээд Эдийн засаг хөгжлийн сайд гэж нэрлэж байгаа бол хөгжилтэй холбоотой. Саяын тэр долоон зорилт, хөтөлбөрийг хэрэгжүүлэхтэй холбоотой асуудлыг одоо энэ яам хэрэгжүүлнэ гэдэг үүднээсээ ингэж оруулж ирж байгаа юм. Ийм нэршилтэй болох юм гэдгийг бас ойлгоод бас бид бас ингэж цаашид бас ярих ёстой байх гэж бодож байгаа юм.

Хэлэх гэж байгаа асуудал асуух гэж байгаа асуулт юу байна вэ гэхээр Хөгжлийн бодлого төлөвлөлтийн хуулиас одоо зарим хэсгийг таслаад ингээд явчхаж байгаа. Одоо ард нь бид нарын нөгөө хууль маань хэрэгжих ёстой. Энэ одоо яам хэрэгжүүлнэ ээ. Энэ яам хэрэгжүүлэхэд Хөгжлийн бодлого төлөвлөлтийн хуулийн нэмэлт, өөрчлөлт зайлшгүй бас хурдан яаралтай батлах шаардлагатай байгаа. Эдийн засгийн байнгын хороон дээр хэлэлцэгдэж байгаа энэ асуудал одоо хэзээ хэлэлцэгдэх юм бол оо? Бас нэлээд одоо бас удчихлаа. Өнгөрсөн хавар өргөн барьсан уул нь одоо энэ Засгийн газрын бүтэц, бүрэлдэхүүнтэйгээ хамт хэлэлцээд энэ хуулиа баталчихсан бол хэрэгтэй байсан. Бид нар төлөвлөдөг төлөвлөснийгөө зөв зохион байгуулж хэрэгжүүлдэг хэрэгжүүлснийгээ хир зэрэг, хэрхэн яаж хэрэгжүүлэв, ямар үр дүнд хүрэв гэдгээ тайлагнадаг байх ёстой.

Хөгжлийн бодлого, төлөвлөлтийн хуульд одоо энэ зарчим, 15 зарчим дээр бол үндсэндээ төлөвлөлтийн зарчим тайлагналтын зарчим байхгүй байгаад байгаа юм. Өөрөөр хэлэх юм бол одоо төр засаг маань ямархуу бодлого төлөв тодорхойлж байгаа, яаж хэрэгжүүлэх гэж байгаа юм гэдэг дээр үндсэндээ бол Засгийн газар, яамд, агентлаг, орон нутгийн түвшинд бол харьцангуй одоо төлөвлөлт маш сул байгаад байгаа төлөвлөлт.

Өнөөдөр бид нар дунд хугацаандаа урт хугацаандаа алсыг харах ёстой. Гэтэл богино хугацаандаа харж чадаж байгаа билүү? Чадахгүй байгаа билүү. Одоо ирэх жил одоо жишээ нь эдийн засаг, нийгмийн байдал ямархуу болох юм, валютын ханш ямархуу байх юм, үнэ ханш одоо инфляц хэрхэн өсөх юм, бараа бүтээгдэхүүний хомсдол үүсгэх юм уу үүсэхгүй юм уу гэдгээ харж чадаж байгаа билүү. Чадахгүй байгаа билүү.

Тийм болохоор маш сайн хардаг ийм төлөвлөлтийн зарчим бид нар хийх ёстой. Энэ яам, байгуулагдвал бол энэ төлөвлөлтийн зарчим дээр нэлээн анхаарч ажиллах ёстой. Энэ хуулийг нь хурдан баталж өгмөөр байдаг. Нөгөө талдаа бас хийсэн хэрэгжүүлсэн ажлаа зөв хэрэгжүүлсэн үү, буруу хэрэгжүүлсэн үү, үр дүнд хүрсэн үү, хүрээгүй юу гэдгээ бас тайлагнадаг байх ёстой.

Олон нийтэд тайланд байх ёстой, Улсын Их Хуралд тайлагнадаг байх ёстой. Ард түмэн түүнийг мэддэг байх ёстой. Тийм болохоор одоо хийсэн, хэрэгжүүлж байгаа ажлуудаа тавьж байгаа бодлого зорилгоо бид нар бас тайлагнаж байх ёстой. Энэ зарчмыг бас энэ хуульд бол нь оруулж өгөхөөр бас тусгасан байгаа. Гэтэл эдгээр асуудлыг одоо энэ хуулийг уул нь хамтад нь хэлэлцээд баталчихмаар байдаг. Гэтэл энэ хууль маань сугарч үлдэх гээд байна л даа. Хуулиас нэг хэсгийг нь Их Хурлын 20-иод гишүүн өргөн барьсан Хөгжлийн бодлого төлөвлөлт түүний удирдлагын тухай хуулийг үүнээс одоо үндсэндээ Засгийн газрын бүтэц бүрэлдэхүүнтэй холбоотой хэсгийг нь салгаад явчихлаа. Одоо ард талд нь үндсэндээ энэ гол асуудлууд маань үлдчих гээд байна. Энийг одоо хэзээ хэлэлцүүлж, хэзээ батлах юм бол оо? Энэ дээр нэг хариулт өгөөч ээ гэсэн асуулт байна.

**Г.Занданшатар:** Ажлын хэсгийн дарга, Монгол Ардын намын бүлгийн дарга Дуламдоржийн Тогтохсүрэн хариулна.

**Д.Тогтохсүрэн:** Бямбацогт гишүүний асуултад хариулъя. Бямбацогт гишүүн үндсэндээ санал хэлсэн. Зүгээр би нэг л зүйлд нь хариулт өгье. Улсын Их Хурал дээр гурван хуулийн төсөл байгаа. Засгийн газрын бүтэц, Засгийн газрын бүтэц, бүрэлдэхүүнтэй холбоотой нэг хуулийн төсөл байгаа.

Засгийн газрын тухай хуульд өөрчлөлт оруулах хуулийн төсөл байгаа. Улсын Их Хурлын гишүүдээс өргөн барьсан Хөгжлийн бодлого, төлөвлөлтийн тухай хуульд оруулах өөрчлөлт байгаа. Засгийн газраас бас өргөн барьсан хөгжлийн бодлого төлөвлөлтийн тухай хуульд оруулах өөрчлөлт байгаа юм. Эдгээр хуулиуд дотроо сая ажлын хэсэг, Төрийн байгуулалтын байнгын хороо, ажлын хэсэг ярилцаж байгаад зөвхөн бүтэц, бүрэлдэхүүн, Засгийн газрын тухай хуульд оруулж байгаа өөрчлөлтийн асуудлыг нь ажлын хэсэг авч үзээд ингээд гаргачхаж байгаа юм. Төсөвтэйгөө хамт. Ингэхэд шаардлага үүссэн. 2022 оны төсөв эхлээд явахаар бүтцийн асуудлыг нь шийдэж өгөхгүй бол болохгүй байсан юм. Үлдэж байгаа асуудал, дээр нь Эдийн засгийн байнгын хороон дээр байгаа. Эдийн засгийн байнгын хороон дээр Чинзориг гишүүнээр ахлуулсан ажлын хэсэг ажиллаж байгаа юм байна лээ.

Ажлын хэсэг хуралдаад зарчмын зөрүүтэй саналтай бүгдийг нь бэлтгэчихсэн юм байна лээ. Одоо Байнгын хороогоор ороод анхны хэлэлцүүлэг хийгдээд, дараа нь эцсийн хэлэлцүүлэг хийгээд явахад бол бэлэн болсон юм байна лээ. Ер нь Ганбаатар даргатай ярихад бол онд багтаагаад энэ хуулийн Хөгжлийн бодлого төлөвлөлтийн хуулийн нэмэлт, өөрчлөлтийг гаргана гэдэг ийм чиглэлтэй явж байгаа юм.

**Г.Занданшатар:** Одоо эрхэм гишүүн Баагаагийн. Баттөмөр.

**Б.Баттөмөр:** Ингээд энэ Засгийн газрын энэ бүтэц, бүрэлдэхүүнд ингээд өөрчлөлт орох нь л дээ. Гэхдээ энийг зөв хийх юм сан анхнаас нь. Мордохын хазгай гэдэг шиг хийх ажлыг нь зөв хийж өгөх, бүтэц, бүрэлдэхүүнийг нь зөв хийхгүй бол энэ цаашдаа бас урьд өмнө нь байгуулагдсан яам шиг ингээд л ийм мухардалд орох ийм л одоо хувь тавиланг хүлээж байна л даа. Тэгэхээр энэ яамны одоо барьж ажиллах гол баримт бичиг бол тэр Алсын хараа 2050 гэж байгаа. Энийг одоо хөгжлийн загвар гэж бас яриад байгаа, бас үнэн. Үнэний талтай. Эдийн засгийн өсөлт, иргэдийн амьдралын чанараар Азид тэргүүлэгч гүрэн болно гээд ингээд одоо зорилтоо тавьчихсан байгаа шүү дээ. 9 зорилго 50 зорилттой, 10 жилээр 2050 он хүртэл гурван үе шаттайгаар хэрэгжүүлэх. Монгол Улсыг 2020-2025 онд хөгжүүлэх 5 жилийн одоо үндсэн чиглэлийг бас хамт баталчихсан. Ийм хөгжлийн баримт бичгүүд бол байгаа. Үндэсний нэгдмэл үнэт зүйл, хүний хөгжил, амьдралын чанар, дундаж давхарга, ногоон эдийн засаг, аюулгүй нийгэм гээд ингээд. Өнгөрсөн ардчилал зах зээлийн нийгэмд шилжсэн 30 жилийн хугацаанд би 500 гаруй одоо хөгжлийн баримт бичиг боловсруулж гаргасан.

Энэнээс одоо өнөөдөр яг юу нь биелчхэв гэхээр бас маруухан. Хөгжлийн баримт бичгээ одоо дүгнэдэг гүй. Одоо үүний нэг жишээ нь бол энэ нь тогтвортой хөгжил 2030 гэж байгаа шүү дээ. Нэг ч зорилт нь биелээгүй. Билэх ч одоо үндэслэлгүй. Одоо ийм зорилтуудыг тавьчихсан байгаа юм л даа. Энэ яамны нэг хийх ажил бол юу гэхээр Уул уурхай, хүнд үйлдвэрийн яамтай хамтарч энэ баялагийн менежментийг одоо зөв хийх ёстой асуудал.

Энэ яамны бүтэц, бүрэлдэхүүн дотор энэ баялгийн менежментийг хийх чиглэлээр одоо ямар юм тусгагдаж, юу хийж, ямар газар зохион байгуулалтаар, ямар бүтэц, бүрэлдэхүүнтэй байгааг энэ дээр хэлж өгөөч гэж. Энэ Казакстан гээд Монголтой одоо хил залгаа ийм нэг улс байгаа шүү дээ. Олборлосон баялагт 40-50 хувийн татвар оногдуулж байхад бол Монголд 10 хувийн татвар оногдуулдаг л ийм л байна шүү дээ. Тэгэхээр зэрэг гүйх гүйдлийг нь одоо зөв олж өгөхгүй бол энэ цаашаагаа явахад их төвөгтэй болно. Дэлхийн эдийн засагт одоо байгалиас оруулж байгаа өгөөж нь бол жилд одоо 130 их наяд доллар байна шүү дээ. Байгаль дэлхий бол энэ хөгжлийн цусан хангамж нь болоод байгаа. Татварын шаталсан тогтолцоог одоо бүрдүүлж өгч одоо ажиллах шаардлагатай. Энэ яамны хөгжлийг дэмжихийн тулд. Дэлхийн чиг хандлагыг одоо харж ажиллах шаардлага бол байна. Дэлхийн ямар улсуудын туршлагыг одоо авч үзнэ гэсэн хоёр дахь асуудал байгаа юм.

Шинэ эдийн засгийн загварыг бий болгох шаардлагатай. Их Хурлын дарга бол энэ шинэ эдийн засгийн талаар байнга одоо ярьж байгаа. Энэ үнэхээр одоо энэ аж үйлдвэрт тулгуурласан эдийн засгаас мэдээллийн технологи, инновацид суурилсан эдийн засагт шилжүүлэх асуудал байгаа шүү дээ.

Ер нь хөгжье гэвэл одоо энэ шинэ эдийн засгийг хөгжүүлэх л асуудал хамгийн чухал байж байгаа юм. Циркуляр экономи гээд тойргийн эдийн засаг, дижитал эдийн засаг, шеринг эконмоми гээд одоо хуваалцах эдийн засаг гээд. Бендик, хиймэл оюун ухаан, блокчэйн технологи байна. Ийм одоо асуудлууд байгаа юм.

Ингээд бүтцээ зөв хийж, одоо боловсон хүчний томилгоогоо, зөв хиймээр байна гэсэн ийм санааг хэлэх гэж байгаа юм. Монгол Улсын хөгжлийг одоо Монгол гэртэй зүйрлэж болж байгаа юм л даа. Тооно нь гээд тэгэх юм бол энэ 2050 хоёр багана бол нэг нь уул уурхайн хөгжил. Нөгөөдөх нь одоо эрчимжсэн хөдөө аж ахуйн хөгжил, тэгээд хаалга нь бол транзит Монгол, хана нь болоод ирэхээр зэрэг дэд бүтцийн хөгжил, унь нь болоод ирэхээр одоо тэр сэргээгдэх эрчим хүч, Авлигатай тэмцэх, аялал жуулчлалыг хөгжүүлэх гээд ийм олон асуудлууд байгаа. Ийм учраас…/минут дуусав/.

**Г.Занданшатар:** Хариулт хангалтгүй бол нэг минут. Санал хэлчихлээ дээ, тийм ээ. Хоёр асуулт.

Хэлэлцэх асуудалтай, дараа нь Үндэсний баялгийн сангийн хууль бас Засгийн газрын хууль эцэлж орж ирж, илүү өргөн хүрээнд хэлэлцэгдэнэ. Тэрүүгээр баялгийн сангийн менежмент бусад асуудлууд бас илүү тодорхой орж ирэх байх.

Засгийн газраас авч орж ирсэн хүрээндээ л хэлж байгаа юм. Одоо эрхэм гишүүн Энхбаярын Батшугар.

**Э.Батшугар:** Эрхэм гишүүддээ энэ өглөөний мэнд хүргэе. Мөн нийт Монгол Улсын иргэддээ орчин цагийн боловсрол хөгжсөний зуун жилийн мэндийг хүргэе ээ.

Бас санал хэлэх гэсэн юм. Ялангуяа энэ эдийн засаг, хөгжлийн яаманд хамгийн чухал зүйл нь бол мэргэжлийн макро болон макро, дээрээс нь нэмээд одоо мөнгөний бодлогыг харж чаддаг тийм боловсон хүчин хэрэгтэй байгаа юм. Цаг үеэ олсон зөв шийдэл гэж харж байна. Эдийн засгийн хөгжлийн яам бол Эдийн засаг, хөгжлийн яам нь. Энэ Монгол Улсын тогтвортой хөгжилд бол том нэмэр болно.

Үүнтэй холбоотой би нэг хоёр жишээ хэлмээр байна. Эдийн засаг гэж байгаа юм. Өнөөдөр Америкийн нэгдсэн улсын эдийн засгийн байдал нь инфляц, үнийн өсөлт нь сүүлийн 30 жилд байгаагүй өндөр түвшинд хүрчихлээ 6.2 хувьд. Манай хөрш орон, Хятадын үйлдвэрлэлийн инфляц нь 13.5 хувьд хүрсэн. Энэ сүүлийн 26 жил байгаагүй өндөр тоо. Тэгэхээр дэлхийн нэг болон хоёр дахь, хамгийн том орнуудын энэ, одоо үнийн өсөлт нь манай улсад орж ирэх нь тодорхой хальж орж ирэх нь. Тэгэхээр бид нар ард иргэдээ болон одоо аж ахуйн нэгжийнхээ бодит орлогыг хамгаалахын тулд сөрж, урьдчилж бодлого боловсруулах ёстой. Энэ бодлогыг нэгдсэн бодлогыг Эдийн засаг, хөгжлийн яам боловсруулна гэж харж байгаа юм. Монголбанк болон мөнгөний бодлогын хэрэгслээрээ дангаараа энэ нийлүүлэлтийн гаралтай инфляцыг, бас сөрсөн бодлого боловсорч чадахгүй. Заавал Засгийн газрын оролцоо хэрэгтэй.

Засгийн газар, Монголбанкны одоо координаттай бодлогын арга хэмжээ авснаар одоо инфляцаас манай улс өөрийгөө хамгаална. Ард иргэдийн орлогыг нь бодит орлогыг нь хамгаалах юм. Хөгжлийн гэж ярьж байгаа юм. Энүүн дээр ахиад нэг жишээ хэлье. Одоо бид нарын яриад байгаа дотоодын нийт бүтээгдэхүүн ч байдаг. Энэний томьёо нь хэрэглээ, хувийн хэвшлийн хөрөнгө оруулалт, Засгийн газрын төсөв нэмэх нь цэвэр экспорт. Энэ гурван өгөгдлийг дангаараа ганцаараа Монголбанк, аль эсвэл Засгийн газар өсгөж чадахгүй. Харин координаттай фокстой байж байж манай Монгол Улсын дотоодын нийт бүтээгдэхүүн тогтвортой өсөх юм. Тийм болохоор би түрүүн хэлсэнтэй адилхан макро, макро болон одоо мөнгөний бодлогыг харж чаддаг ийм боловсон хүчин хамгийн чухал шүү. Энэ яамыг одоо амжилттай мандатыг нь хэрэгжүүлэхийн тулд, Монгол Улсын эдийн засгийг тогтвортой урт хугацаанд хүр өсөхийн тулд өсөлтийг авчрахын тулд.

Баярлалаа.

**Г.Занданшатар:** Байнгын хорооны танилцуулгатай холбогдуулж л асуулт асуух ёстой юм байгаа юм л даа. Энэ эцсийн хэлэлцүүлгийн үе шатанд болохоор тэрийг гишүүд, анхаараарай. Байнгын хороон дээр яригдсан асуудлуудтай л холбогдож.

Энэ нийлүүлэлтийн шинж чанартай инфляц болж байна. Мөнгөний бодлого, эдийн засгийн бодлогоос илүү тээвэр ложистикийн үнэ 5-6 дахин нэмэгдэж байгаа энэ үед. Энэ талаар бол худалдааны яам. Хуучин худалдаа бэлтгэлийн яам гэж байсан. Дотоодын түүхий эд бэлтгэл, дотоод худалдааг хариуцдаг. Гадаад худалдаа, эдийн засгийн хамтын ажиллагааны яам бол гадаад захиалга хийгээд энэ тээвэр ложистикийн манайх тэдэн тонн цагаан будаа хэрэглэнэ, тэдэн тонн гурил, будаа хэрэглэнэ. Энийг нь дотоодын үйлдвэрлэл тэдийг нь хангана, тэдий нь тэр тэр улсаар гэрээгээр хийнэ. Нэгдсэн гэрээ хийчхээд очоод захиалгаар авчраад хангалттай хийчихдэг.

Одоо ч гэсэн дэлхийн гадаад худалдааны төлөвлөлт тийм байдлаар явж байгаа. Тэр портоор тэр боомтоор тэчнээн тонн тийм тийм хүнс бараа, тийм юмаа авна энэ гэдэг ийм ажил бол одоо нэн ялангуяа Азийн эдийн засаг, дэлхийн эдийн засгийн чиг хандлага болсон. Энийг бол эдийн засгийн, Эдийн засаг, хөгжлийн яам дотоод, гадаад худалдааг нэмж хариуцуулж байгаа нь бол энэ асуудлыг хариуцна. Одоо нүүрсээ зарах асуудлыг ч гэсэн олон улсын худалдааны дэлхийн худалдааны байгууллагаас авхуулаад тусдаа энэ мэргэжлийн төлөвлөлт, зохион байгуулалтын ажил гэж энэ яаман дээр зохион байгуулалтад оруулсан байгаа.

Ингээд Байнгын хорооны танилцуулгатай холбогдуулж гишүүд асуулт асууж, хариулт авч дууслаа.

Байнгын хорооноос гаргасан зарчмын зөрүүтэй саналын томьёоллоор хураалт явуулна. Зарчмын зөрүүтэй таван санал байгаа.

Төрийн байгуулалтын байнгын хороо дэмжсэн санал байна.

1.Төслийн 1 дүгээр зүйлийн 1 дэх заалтын Эдийн засаг, хөгжлийн сайдын эрхлэх асуудлын хүрээнд дараах асуудлыг нэмэх:

“;-хүн амын өсөлтийг дэмжих, хүний хөгжлийг хангах нэгдсэн бодлого;” санал гаргасан Төрийн байгуулалтын Байнгын хороо **санал хураалт явуулахад бэлэн үү?**

**Төрийн байгуулалтын байнгын хорооны дэмжсэн санал. Дэмжсэн дэмжээгүй үг хэлж болно.**

**Эхний санал хураалт учраас бүртгэлийн санал хураалт явуулах гэж байна. Бүртгэлд ороогүй гишүүд. Одоо санал хураалт явуулна. Санал хураалт явж байна.**

**Одоо санал хураалт. Төрийн байгуулалтын байнгын хорооны дэмжсэн саналыг дэмжье гэсэн томьёоллоор санал хураалт явуулъя.**

**33 гишүүн дэмжиж, 58.9 хувийн саналаар энэ санал дэмжигдлээ.**

2.Төслийн 1 дүгээр зүйлийн 1 дэх заалтын Эдийн засаг, хөгжлийн сайдын эрхлэх асуудлын хүрээнд дараах асуудлыг нэмэх:

“-хүн амын нутагшилт, суурьшлын ерөнхий төлөвлөлт.” Санал гаргасан Төрийн байгуулалтын байнгын хороо.

Санал хураалт. Эдийн засаг, хөгжлийн яам учраас хүний хөгжлийн асуудал бол хөгжлийн асуудал байх ёстой. Хүн амын төлөвлөлт, өсөлт гэж л гаргасан юм билээ. Адьшаа гишүүн ээ.

63.2 хувийн саналаар 36 гишүүн дэмжиж, санал дэмжигдлээ.

3.Төслийн 1 дүгээр зүйлийн 2 дахь заалтын Цахим хөгжил, харилцаа холбооны сайдын эрхлэх асуудлын хүрээнд дараах асуудлыг нэмэх:

“-мэдээллийн технологийн салбарын хүний нөөцийн хөгжил, тогтвортой хөдөлмөр эрхлэлтийг дэмжих асуудал” Санал гаргасан Төрийн байгуулалтын байнгын хороо.

Санал хураалт. 39 гишүүн дэмжиж, 68.4 хувийн саналаар энэ санал дэмжигдлээ.

4.Жендэрийн хөгжлийн асуудлыг Ерөнхий сайдын эрхлэх асуудалд хэвээр үлдээх зарчмын зөрүүтэй санал дэмжигдсэнтэй холбогдуулан Жендэрийн эрх тэгш байдлыг хангах тухай хуульд өөрчлөлт оруулах тухай хуулийн төслийг хууль санаачлагчид нь буцаах санал гаргасан Төрийн байгуулалтын б**айнгын хороо.**

**Санал хураалт.**

**37 гишүүн дэмжиж, 64.9 хувийн саналаар дэмжигдлээ.**

**Энэ санал дэмжигдсэн учраас Улсын Их Хурлын тогтол батлагдсанд тооцно. Хуулийн төсөл буцаах тухай.**

**Монгол Улсын Их Хурлын чуулганы хуралдааны дэгийн тухай хуулийн 41 дүгээр зүйлийн 41.10 дахь хэсгийг үндэслэн Монгол Улсын Их Хурлаас тогтоох нь.**

**Монгол Улсын Засгийн газраас 2021 оны 10 дугаар сарын 14-ний өдөр Улсын Их Хуралд өргөн мэдүүлсэн Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай, Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын тухай хуульд нэмэлт, өөрчлөлт оруулах тухай хуулийн төсөлтэй хамт өргөн мэдүүлсэн Жендэрийн тэгш байдлыг хангах тухай хуульд өөрчлөлт оруулах тухай хуулийн төслийг буцаах нь зүйтэй гэсэн санал, дүгнэлт Байнгын хорооноос гаргасныг нэгдсэн хуралдаанд оролцсон гишүүдийн олонх дэмжсэн тул Хууль санаачлагчид нь буцаасугай.**

**Тогтоолын төслийг уншиж танилцлаа. Тогтоол батлагдсанд тооцлоо.**

**Эцсийн найруулга дээр саналтай гишүүн байна уу? Алга байна.**

**Хуулийг буцаах тогтоолын төсөл батлагдлаа.**

**Дараагийн санал.**

“Тогтоолын хавсралтад нэмэлт, өөрчлөлт оруулах тухай” Улсын Их Хурлын тогтоолын төслийн талаарх зарчмын зөрүүтэй саналын томьёоллоор санал хураая.

Төрийн байгуулалтын байнгын хорооны дэмжсэн санал:

Тогтоолын төслийн 1 дүгээр зүйлийн “Ойн судалгаа, хөгжлийн газар” гэснийг “Ойн газар” гэж өөрчлөх Санал гаргасан Төрийн байгуулалтын байнгын хороо.

Санал хураалт.

39 гишүүн дэмжиж, 68.4 хувийн саналаар санал дэмжигдлээ.

Зарчмын зөрүүтэй саналын томьёоллоор санал хурааж **дууслаа.**

Ингээд Монгол Улсын Засгийн газрын бүтцийн тухай хуульд нэмэлт, өөрчлөлт оруулах тухай, Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай, Монгол Улсын Засгийн газрын тухай хуульд нэмэлт, өөрчлөлт оруулах тухай хуулийн төсөл болон хамт өргөн мэдүүлсэн хуулийн төслүүдийг эцэслэн батлуулах бэлтгэл хангуулахаар Төрийн байгуулалтын байнгын хороонд шилжүүлж байна.

**Гурав.“Тогтоол хүчингүй болсонд тооцох тухай” Улсын Их Хурлын тогтоолын төслийн эцсийн хэлэлцүүлэг** **явуулъя.**

Тогтоолын төслийг эцсийн хэлэлцүүлэгт бэлтгэсэн талаарх Төрийн байгуулалтын байнгын хорооны танилцуулгыг Улсын Их Хурлын гишүүн, Нийгмийн бодлогын байнгын хорооны дарга Мөнхөөгийн Оюунчимэг танилцуулна.

**М.Оюунчимэг**: Улсын Их Хурлын дарга, эрхэм гишүүд ээ,

Монгол Улсын Засгийн газраас 2021 оны 10 дугаар сарын 06-ны өдөр Улсын Их Хуралд өргөн мэдүүлсэн “Тогтоол хүчингүй болсонд тооцох тухай” Улсын Их Хурлын тогтоолын төслийн анхны хэлэлцүүлгийг Улсын Их Хурал 2021 оны 11 дүгээр сарын 04-ний өдрийн чуулганы нэгдсэн хуралдаанаар хэлэлцэж, эцсийн хэлэлцүүлэгт бэлтгүүлэхээр Төрийн байгуулалтын байнгын хороонд шилжүүлсэн билээ.

Тус Байнгын хороо 2021 оны 11 дүгээр сарын 09-ний өдрийн хуралдаанаараа Монгол Улсын Их Хурлын чуулганы хуралдааны дэгийн тухай хуулийн 42 дугаар зүйлд заасны дагуу нэгдсэн хуралдааны анхны хэлэлцүүлгээр олонхын дэмжлэг авсан саналыг тогтоолын төсөлд нэмж тусган эцсийн хэлэлцүүлэгт бэлтгэсэн төсөл болон тогтоолын төслийг эцсийн хэлэлцүүлэгт бэлтгэсэн талаарх танилцуулгыг Та бүхэнд тараасан болно.

Улсын Их Хурлын эрхэм гишүүд ээ,

Тогтоол хүчингүй болсонд тооцох тухай” Улсын Их Хурлын тогтоолын төслийг эцсийн хэлэлцүүлэгт бэлтгэсэн талаарх Төрийн байгуулалтын байнгын хорооны танилцуулгыг хэлэлцэн шийдвэрлэж, Улсын Их Хурлын тогтоолын төслийг баталж өгөхийг Та бүхнээс хүсье.

Анхаарал хандуулсанд баярлалаа.

**Г.Занданшатар**: Байнгын хорооны танилцуулгатай холбогдуулан асуулт асуух Улсын Их Хурлын гишүүд байна уу? Алга байна.

Тогтоол хүчингүй болсонд тооцох тухай Улсын Их Хурлын тогтоолын төслийг эцэслэн батлуулах бэлтгэл хангуулахаар Төрийн байгуулалтын байнгын хороонд шилжүүлэв.

**Дараагийн асуудалд оръё. Монгол Улсын нэгдсэн төсвийн 2022 оны төсвийн хүрээний мэдэгдэл, 2023-2024 оны төсвийн төсөөллийн тухай хуульд өөрчлөлт оруулах тухай хуулийн төсөл болон хамт өргөн мэдүүлсэн Төсвийн тухай хуульд нэмэлт, өөрчлөлт оруулах тухай хуулийн төслүүдийн** **эцсийн хэлэлцүүлэг****явуулна.**

Төслийг эцсийн хэлэлцүүлэгт бэлтгэсэн талаарх Төсвийн байнгын хорооны танилцуулгыг Улсын Их Хурлын эрхэм гишүүн Жигжидийн Батжаргал танилцуулна.

**Ж.Батжаргал:** Улсын Их Хурлын дарга, эрхэм гишүүд ээ,

Монгол Улсын Засгийн газраас 2021 оны 9 дүгээр сарын 30-ны өдөр Улсын Их Хуралд өргөн мэдүүлсэн Монгол Улсын нэгдсэн төсвийн 2022 оны төсвийн хүрээний мэдэгдэл, 2023-2024 оны төсвийн төсөөллийн тухай хуульд өөрчлөлт оруулах тухай хуулийн төсөл болон хамт өргөн мэдүүлсэн Төсвийн тухай хуульд нэмэлт, өөрчлөлт оруулах тухай хуулийн төслийн анхны хэлэлцүүлгийг Улсын Их Хурлын чуулганы 2021 оны 11 дүгээр сарын 04-ний өдрийн нэгдсэн хуралдаанаар хэлэлцэж, эцсийн хэлэлцүүлэгт бэлтгүүлэхээр Төсвийн байнгын хороонд шилжүүлсэн.

Төсвийн байнгын хорооны 2021 оны 11 дүгээр сарын 10-ны өдрийн хуралдаанаар дээрх хуулийн төслүүдийн эцсийн хэлэлцүүлгийг хийлээ.

Төсвийн төслийн хоёр дахь хэлэлцүүлгээр олонхын дэмжлэг авсан саналуудтай холбогдуулан дунд хугацааны төсвийн хүрээний мэдэгдлийн эдийн засгийн үндсэн үзүүлэлт-нэгдсэн төсвийн хөрөнгийн зардлын хэмжээ 2022 онд 81.1 тэрбум төгрөгөөр нэмэгдэхээр байгаа тул төсөлд тусгагдсан нэгдсэн төсвийн хөрөнгийн зардлын хэмжээ 2022 онд 5,116.1 тэрбум төгрөг гэснийг 5,197.1 тэрбум төгрөг гэж, дотоодын нийт бүтээгдэхүүнд эзлэх хувь 2022 онд 10.9 гэснийг 11.1 гэж өөрчлөх санал гаргасныг хуралдаанд оролцсон гишүүдийн олонх дэмжсэн болно.

Байнгын хороогоор хуулийн төслүүдийн эцсийн хэлэлцүүлгийг хийсэн дүнд үндэслэн эцсийн хэлэлцүүлэгт бэлтгэсэн төслийг бэлтгэж, танилцуулга, санал хураалгах томьёоллын хамт Та бүхэнд тараасан болно.

Улсын Их Хурлын эрхэм гишүүд ээ,

Монгол Улсын нэгдсэн төсвийн 2022 оны төсвийн хүрээний мэдэгдэл, 2023- 2024 оны төсвийн төсөөллийн тухай хуульд өөрчлөлт оруулах тухай хуулийн төсөл болон хамт өргөн мэдүүлсэн Төсвийн тухай хуульд нэмэлт, өөрчлөлт оруулах тухай хуулийн төслийг эцсийн хэлэлцүүлэгт бэлтгэсэн талаарх Төсвийн байнгын хорооны танилцуулга, зарчмын зөрүүтэй саналын томьёоллыг хэлэлцэн, хуулийн төслүүдийг эцэслэн баталж өгнө үү.

Анхаарал хандуулсанд баярлалаа.

**Г.Занданшатар**: Байнгын хорооны танилцуулгатай холбогдуулан асуулт асуух, Улсын Их Хурлын гишүүд байна уу? Алга байна. Байнгын хорооноос гаргасан зарчмын зөрүүтэй саналын томьёоллоор санал хураалт явуулна.

Зарчмын зөрүүтэй нэг санал байгаа.

Монгол Улсын нэгдсэн төсвийн 2022 оны төсвийн хүрээний мэдэгдэл, 2023-2024 оны төсвийн төсөөллийн тухай хуульд өөрчлөлт оруулах тухай хуулийн төслийн талаарх зарчмын зөрүүтэй саналын томьёолол.

Төслийн 1 дүгээр зүйлийн хүснэгтийн 7 дахь заалт буюу нэгдсэн төсвийн хөрөнгийн зардлын хэмжээ 2022 онд “5,116.1” гэснийг “5,197.1” гэж, мөн заалтын Дотоодын нийт бүтээгдэхүүнд эзлэх хувь 2022 онд “10.9” гэснийг “11.1” гэж өөрчлөх санал гаргасан Төсвийн байнгын хороо.

Санал хураалт.

30 гишүүн дэмжиж, 52.6 хувийн саналаар энэ санал дэмжигдлээ.

Зарчмын зөрүүтэй саналын томьёоллоор санал хурааж дууслаа.

Монгол Улсын нэгдсэн төсвийн 2022 оны төсвийн хүрээний мэдэгдэл, 2023-2024 оны төсвийн төсөөллийн тухай хуульд өөрчлөлт оруулах тухай хуулийн төсөл болон хамт өргөн мэдүүлсэн Төсвийн тухай хуульд нэмэлт, өөрчлөлт оруулах тухай хуулийн төслийг эцэслэн батлуулах бэлтгэл хангуулахаар Төсвийн байнгын хороонд шилжүүлж байна.

Дараагийн асуудал**. Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүдийн хамт өргөн мэдүүлсэн хууль, Монгол Улсын Их Хурлын тогтоолын төслийн эцсийн хэлэлцүүлэг** **явуулна.**

Төслийг эцсийн хэлэлцүүлэгт бэлтгэсэн талаар Төсвийн байнгын хорооны танилцуулгыг Улсын Их Хурлын эрхэм гишүүн, Цэндийн Сандаг-Очир танилцуулна.

**Ц.Сандаг-Очир:** Улсын Их Хурлын дарга, эрхэм гишүүд ээ,

Монгол Улсын Засгийн газраас 2021 оны 9 дүгээр сарын 30-ны өдөр Улсын Их Хуралд өргөн мэдүүлсэн Монгол Улсын 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүдийн хамт өргөн мэдүүлсэн хууль, тогтоолын төслүүдийн анхны хэлэлцүүлгийг Улсын Их Хурлын 2021 оны 11 дүгээр сарын 04-ний өдрийн нэгдсэн хуралдаанаар явуулж, төслүүдийг эцсийн хэлэлцүүлэгт бэлтгүүлэхээр Төсвийн байнгын хороонд шилжүүлсэн билээ.

Төсвийн байнгын хороо 2021 оны 11 дүгээр сарын 10-ны өдрийн хуралдаанаараа дээрх хууль, тогтоолын төслүүдийн эцсийн хэлэлцүүлгийг Монгол Улсын Их Хурлын чуулганы хуралдааны дэгийн тухай хуулийн 42 дугаар зүйлд заасан журмын дагуу хийлээ.

Засгийн газраас Монгол Улсын 2022 оны төсвийн тухай хуулийн төсөлтэй хамт 25 хуулийн төсөл, Монгол Улсын Их Хурлын 3 тогтоолын төслийг өргөн мэдүүлснээс хууль санаачлагч Онцгой албан татварын тухай хуульд нэмэлт оруулах тухай хуулийн төслийг татан авч, Төрийн байгуулалтын байнгын хороо эрхлэх асуудлынхаа хүрээнд Монгол Улсын Засгийн газрын тухай хуульд нэмэлт, өөрчлөлт оруулах тухай хуулийн төсөл болон "Тогтоолын хавсралтад нэмэлт, өөрчлөлт оруулах тухай" Улсын Их Хурлын тогтоолын төслийг хэлэлцсэн тул нэгдсэн хуралдааны анхны хэлэлцүүлгээр олонхын дэмжлэг авсан саналуудыг нийт 23 хуулийн төсөл, Монгол Улсын Их Хурлын 2 тогтоолын төсөлд нэмж тусган эцсийн хэлэлцүүлэгт бэлтгэлээ.

Нэгдсэн хуралдаанаар дээрх хууль, тогтоолын төслүүдийн анхны хэлэлцүүлгийг хийх үед Монгол Улсын хилийн тухай хуульд нэмэлт, өөрчлөлт оруулах тухай хуулийн төслийн талаарх зарчмын зөрүүтэй саналаар санал хурааж дэмжигдсэн боловч уг саналыг дахин хэлэлцэх чиглэлийг хуралдаан даргалагчаас өгсөн тул Монгол Улсын Их Хурлын чуулганы хуралдааны дэгийн тухай хуулийн 42.2.3-т заасны дагуу зарчмын зөрүүтэй саналын томьёолол бэлтгэн хураалгахад Байнгын хорооны хуралдаанд оролцсон гишүүдийн гуравны хоёроос доошгүй нь дэмжсэн болно.

Мөн Төсөв батлагдсантай холбогдуулан авах зарим арга хэмжээний тухай” Улсын Их Хурлын тогтоолын төслийн талаарх зарчмын зөрүүтэй саналаар санал хураалт явуулахгүйгээр уг асуудлыг гүйцээн боловсруулах чиглэлийг хуралдаан даргалагчаас өгсөн тул Монгол Улсын Их Хурлын чуулганы хуралдааны дэгийн тухай хуулийн 42.2.1-д заасны дагуу зарчмын зөрүүтэй саналын томьёолол бэлтгэн

хураалгахад Байнгын хорооны хуралдаанд оролцсон гишүүдийн олонх дэмжсэн болно.

Байнгын хороогоор хууль, тогтоолын төслүүдийн эцсийн хэлэлцүүлгийг хийсэн дүнд үндэслэн эцсийн хэлэлцүүлэгт бэлтгэсэн төслүүдийг бэлтгэж, танилцуулга, санал хураалгах томьёоллын хамт Та бүхэнд тараасан болно.

Улсын Их Хурлын эрхэм гишүүд ээ,

Монгол Улсын 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслийн хамт өргөн мэдүүлсэн Гаалийн тухай хуульд нэмэлт, өөрчлөлт оруулах тухай, Төрийн хяналт шалгалтын тухай хуульд өөрчлөлт оруулах тухай, Монгол Улсын хилийн тухай хуульд нэмэлт, өөрчлөлт оруулах тухай, Мансууруулах эм, сэтгэцэд нөлөөт бодисын эргэлтэд хяналт тавих тухай хуульд өөрчлөлт оруулах тухай, Ургамал хамгааллын тухай хуульд өөрчлөлт оруулах тухай, Мал, амьтны эрүүл мэндийн тухай хуульд нэмэлт, өөрчлөлт оруулах тухай, Тэсэрч дэлбэрэх бодис, тэсэлгээний хэрэгслийн эргэлтэд хяналт тавих тухай хуульд өөрчлөлт оруулах тухай, Химийн хорт болон аюултай бодисын тухай хуульд өөрчлөлт оруулах тухай, Органик хүнсний тухай хуульд өөрчлөлт оруулах тухай, Стандартчилал, техникийн зохицуулалт, тохирлын үнэлгээний итгэмжлэлийн тухай хуульд нэмэлт оруулах тухай, Хувиргасан амьд организмын тухай хуульд өөрчлөлт оруулах тухай, Зөрчил шалган шийдвэрлэх тухай хуульд өөрчлөлт оруулах тухай, Амьтан, ургамал, тэдгээрийн гаралтай түүхий эд, бүтээгдэхүүнийг улсын хилээр нэвтрүүлэх үеийн хорио цээрийн хяналт, шалгалтын тухай хуульд өөрчлөлт оруулах тухай, Цөмийн энергийн тухай хуульд нэмэлт, өөрчлөлт оруулах тухай, Нийгмийн халамжийн тухай хуулийн зарим хэсэг, заалт хүчингүй болсонд тооцох тухай, Хүүхэд хамгааллын тухай хуульд нэмэлт оруулах тухай, Төрийн албаны тухай хуульд нэмэлт, өөрчлөлт оруулах тухай, Газрын тосны тухай хуульд өөрчлөлт оруулах тухай, Зээлийн батлан даалтын сангийн тухай хуульд нэмэлт, өөрчлөлт оруулах тухай, Малын индексжүүлсэн даатгалын тухай хуульд өөрчлөлт оруулах тухай, Өрийн удирдлагын тухай хуульд нэмэлт оруулах тухай, Ирээдүйн өв сангийн тухай хуульд нэмэлт, өөрчлөлт оруулах тухай, Ирээдүйн өв сангийн 2022 оны төсвийн тухай хуулийг дагаж мөрдөх журмын тухай хуулийн төслүүд болон “Засгийн газрын үнэт цаас гаргах эрх олгох тухай”, “Монгол Улсын 2022 оны төсвийн тухай хууль баталсантай холбогдуулан авах зарим арга хэмжээний тухай” Монгол Улсын Их Хурлын тогтоолын төслүүдийн эцсийн хувилбарын төсөл, эцсийн хэлэлцүүлэгт бэлтгэсэн тухай танилцуулга, зарчмын зөрүүтэй саналын томьёоллыг хэлэлцэн, хууль, тогтоолын төслүүдийг эцэслэн баталж өгнө үү.

Анхаарал хандуулсанд баярлалаа.

**Г.Занданшатар**: Энэ долоо хоногт төрсөн өдөр нь тохиож байгаа Улсын Их Хурлын гишүүдэд мэндчилгээ дэвшүүлье.

11 дүгээр сарын 9-нд Улсын Их Хурлын гишүүн Цэндийн Сандаг-Очир, 11 дүгээр сарын 11-нд Улсын Их Хурлын гишүүн Нанзадын Наранбаатар төржээ. Улсын Их Хурлын гишүүн Цэндийн Сандаг-Очир, Нанзадын Наранбаатар нарт төрсөн өдрийн мэнд хүргэж Монгол төрийн эрхэм түшээ, ард түмний илч болсон та бүхэнд болон танай гэр бүлийнхэнд Улсын Их Хурлын гишүүдийнхээ нэрийн өмнөөс эрүүл энх, аз жаргал, сайн сайхныг хүсэн ерөөе.

Байнгын хорооны танилцуулгатай холбогдуулан асуулт, асуух Улсын Их Хурлын гишүүд байна уу? Содномын Чинзориг, Тогмидын Доржханд гишүүнээр тасаллаа.

Содномын Чинзориг гишүүн асуулт асууя.

**С.Чинзориг**: Энэ дагалдан төсвийн хууль дагалдан өргөн барьсан хууль, тогтоолтой холбогдуулаад нэг санал байгаа юм. Бид чинь. Одоо 2022 оны төсөв нэлээн тэлсэн төсөв. Түүхэнд анх удаа энэ 18 их наядын төсөв батлах нь нөхцөл байдал нэлээн бас амаргүй байх нь.

Тийм учраас бол нэг Улсын Их Хурлаас гарч байгаа тогтоолд хэд хэдэн зүйлийг уг нь ормоор байгаа юм даа.

Нэг дэх асуудал нь бид нар экспорт нүүрснийхээ экспортыг 36 сая тоннд хүргэнэ гэсэн. Энэ жилийнх бол нэг одоо нэг 15 орчим сая тоннд байх шиг байна. Арван тав орчим сая тоннд. Тэгээд энэ хил гаалийн амаргүй нөхцөл байдалд бид энэ 36 сая тонн нүүрсийг экспортод гаргаж чадах уу, үгүй юу гэдэг асуудал. Энэний бэлтгэл одоо хангах онцгой нэлээн тийм онцгой нөхцөл байдалд дэглэмд л одоо ажиллаж байж бид энэ экспортыг зорилтыг одоо хангах болов уу гэж бодож байх юм. Тээвэр ложистикоо одоо яах юм? Чингэлэг тээврээ одоо яаж эрчимжүүлэх юм энэ тэр гээд.

Тийм учраас болон экспортын одоо зорилтыг, ялангуяа орлого олох зорилтыг ханган биелүүлэхтэй холбоотой, бас Засгийн газарт өгсөн үүрэг чиглэлтэй холбоотой асуудлууд уг нь орвол их сайн байх юм.

Хоёр дахь асуудал нь энэ ковидын нөхцөл байдал бас нэлээн амаргүй байх хэвээрээ байх нь. Ялангуяа энэ хилийн, хил гаалийн асуудал бас хэвийн ажиллах уу, үгүй юу гэдэг асуудал нэлээн амаргүй байх нь ээ. Тийм учраас бол энэ барааны одоо хомсдол үүсгэхгүй байх, үнийн өсөлт одоо бас гаргахгүй байх, экспортынхоо хэмжээг бууруулахгүй байх гэсэн ийм одоо чиглэлээр тодорхой бас арга хэмжээ авч эрчимтэй нэлээн одоо ажиллалаа гэсэн ийм одоо чиглэлээр Засгийн газарт үүрэг чиглэл өгсөн асуудлууд уг нь тогтоолд ормоор байгаа юм. Тэгээд тийм санал бол орж ирээгүй байх юм.

Хоёр дахь асуудал нь барилгын материалын үнийн өсөлттэй холбоотойгоор дэд ажлын хэсгийг би ахалж ажилласан юм. Тэгээд тэр гаргасан хоёр санал бол үндсэндээ зарчмын зөрүүтэй хоёр санал ороод явж байгаа юм байна. Дэмжиж байгаа юм. Харин энэ дээрээ бид нар уг нь дэд ажлын хэсэг дээр ярихдаа бас хугацаагаар хязгаарлалт тавих нь зүйтэй болов уу гэж уг нь үзэж байсан юм. Өөрөөр хэлбэл 2021 оны 1 дүгээр сарын 1-нээс хойших одоо гүйцэтгэлд нь барилгын материалын үнийн өсөлт одоо бас тооцох нь зүйтэй гэж бас дэд ажлын хэсэг дээр бид нэлээн ярьсан юм. Ингэж байж хугацаагаар нь одоо хязгаарлахгүй бол бас нэлээн нийтлэг дүү хавтгай дуу яах вэ тэр үнийн индексээ батална, үнийн өсөлтийг индексээ батална, магадалгаа хийнэ, тэгээд одоо Их Хуралд саналаа танилцуулах ийм чиглэлээр орж байгаа юм. Тэгээд энэ хугацаагаар бас жаахан хязгаарлавал. Одоо бас зүйтэй юм биш үү.

2021 оны 1 сарын 1-нээс хойших одоо гүйцэтгэлд нь энэ үнийн өсөлтийг тооцох нь зүйтэй гэсэн асуудлыг дэд ажлын хэсэг гаргаад уг нь бидний анхны томьёолсон томьёолол бол яг тийм хугацаагаараа хязгаарласан байсан юм. Энэ бол тэгээд хугацааг нь авчихсан ороод ирсэн Төсвийн байнгын хороон дээр. Энийг одоо бас Төсвийн байнгын хороо юу гэж одоо үзсэн юм бол.

Цаашдаа энэ 2021 оны нэг сарын нэгнээс хойших гэж одоо гүйцэтгэлд үнийн өсөлт, одоо тооцох асуудлыг ярихгүй бол тэгээд тэрнээс өмнөх нь одоо өмнөхдөө бас үнийн өсөлт тооцно гээд ингээд магадлан хийгээд ороод ирвэл наадах чинь бас нэлээн тийм хязгааргүй төсвийн тэлэлт рүү одоо бас явчих вий дээ гэсэн болгоомжлол байгаа юм. Тэгээд энийг одоо бас яагаад тэр хугацаагаа байсныг нь одоо Төсвийн байнгын хороон дээр яриад өөрчилчихсөн юм бол оо? Тодруулах гэсэн юм.

**Г.Занданшатар:** Ажлын хэсгийн дарга Дуламдоржийн Тогтохсүрэн гишүүн.

**Д.Тогтохсүрэн:** Улсын Их Хурлаас Улсын Их Хурлын даргын захирамжаар байгуулагдсан ажлын хэсэг дотроо 6 ажлын хэсэг гарч ажилласан юм байна лээ дэд. Энэ ажлын хэсгийн нэг нь бол энэ төсвийн хөрөнгө оруулалтаар хийгдэж байгаа барилгын материалын үнийн өсөлттэй холбоотой асуудлыг судалж үзэж, тодорхой санал боловсруулж тогтоолын төсөл дээр оруулсан байгаа.

Мэдээж үнийн өөрчлөлт байгаа. Гэхдээ Төсвийн байнгын хороон дээр яригдсан юм бол нэгдүгээрт бол үнийн өөрчлөлтийг зөвхөн 2021 онд үнэн өөрчлөлт хийгдсэн гэж үзэж байгаа юм. Манай гаднаас тавьж байгаа шаардлага чинь тэр гишүүдээс тавьж байгаа санал ч тийм байгаа. Үнийн өөрчлөлтийг одоо энэ 2022 оны төсөвтөө тусгаж өгөөч гээд.

Хууль, эрх зүйн хүрээндээ Улсын Их Хуралд тусгах боломж байхгүй байгаа юм. Барилгын тухай хууль, Төсвийн тухай хуулиар Барилгын сайд, Сангийн сайд нар одоо төсөвт өртөгт нөлөөлж байгаа индексээ батлаад индексийнхээ дагуу магадлан хийлгээд магадлалынхаа дагуу Сангийн яам асуудлаа боловсруулж оруулж ирэх юм байна лээ. Ийм хууль, эрх зүйн орчин байгаа учраас Улсын Их Хурал шууд төсөвт өртөг нэмэгдүүлэх боломжгүй гэж үзээд хоёр заалтыг оруулж өгсөн байгаа.

Нэг дэх заалт нь бол улсын төсвийн хөрөнгөөр санхүүжих төсөл, арга хэмжээ, барилга байгууламжийн төсөвт өртөгт нөлөөлж байгаа хүчин зүйлийг судалж, үнийн өөрчлөлтийн индексийг батална.

Хоёр дахь заалт нь улсын төсвийн хөрөнгөөр санхүүжих төсөл, арга хэмжээ, барилга байгууламжийн төсөв өртөгт магадлал хийх ажлыг холбогдох хууль тогтоомжийн хүрээнд зохион байгуулж холбогдох саналаа 2022 оны 7 сарын 1-ний дотор Улсын Их Хуралд танилцуулах гэсэн ийм хоёр заалтыг оруулж байгаа юм. Энэнээс дэлгэрэнгүйгээр оруулах одоо боломж байхгүй байна.

Төсөвт өртөг гэдэг нь бол 2021 оноос эхэлж байгаа объект дээр хамаарна гэж Байнгын хороон дээр яригдсан гэдгийг нэмж хэлье.

Нөгөө талаар нь нөгөө Чинзориг гишүүний бас нэг тодруулга нь тэр орлого их өндөр төлөвлөгдсөн гэж. Үнэхээр 2022 оны төсвийн орлогыг их өндөр төлөвлөсөн, маш их одоо төсөв байхаар дайчилсан байна лээ. Мэдээж хил, гаалийн энэ ложистикийн хүндрэлүүд, ковидын хүндрэлүүд гээд орлогод нөлөөлж байгаа олон хүчин зүйл бий.

Гэхдээ оны эхнээсээ эхлээд шахуу арга хэмжээ авч ажиллахаас өөр арга байхгүй. Энэ чиглэлээр нь бид нар тогтоолын төслийн 1.8 дээр тодорхой заалтуудыг бас тусгаад өгчихсөн байж байгаа.

**Г.Занданшатар:** Содномын Чинзориг гишүүн нэмэлт нэг минут тодруулж асууя.

**С.Чинзориг:** Наад хоёр заалт чинь бол яах вэ? Нөгөө дэд ажлын хэсгээс гаргаад ажлын хэсэг дээр нь танилцуулаад дэмжлэг авсан хоёр заалт л байгаа юм л даа. Миний яг хэлээд байгаа зүйл бол 2022 оны төсөв дээр энэ үнийн өсөлтийн өөрчлөлттэй холбоотойгоор мөнгөн одоо хөрөнгийн хэмжээ тавих ёстой гэдэг зүйл ярихгүй байгаа юм. Ярихгүй байгаа юм. Энэ үнийн өсөлтийг, өөрчлөлтийг тооцож магадлан хийж, үнийн өсөлт барилгын материалын үнийн өсөлтийг төсвийн хөрөнгө оруулалтаар хэрэгжиж байгаа, барилга объектууд дээр тооцохдоо 2021 оны 1 сарын 1-нээс хойших одоо ажилд л энэ үнийн өсөлтийг тооцно гэсэн тийм хязгаарлалт хийсэн заалт уг нь бид оруулсан юм. Тэрийг авчихсан юм байна аа л гээд байгаа юм.

Тэрийг бас дараагийн хэлэлцүүлэг, дээр нь төсвийн байгууллагад дахиж нар тодруулж бас гээд үзвэл 2021 оны 1 сарын 1-нээс хойших одоо ажилд л энэ үнийн өсөлтийг тооцож тооцно гэсэн тийм заалт уг нь байсан юм. Тэрийг авчихсан. Тэгэхээр жаахан хязгаар өргөн болчих вий гэж жоохон болгоомжлоод байгаа юм.

**Г.Занданшатар:** Санал байна. Тогмидын Доржханд гишүүн асуулт асууна.

**Т.Доржханд:** Баярлалаа. Сангийн яамнаас асуух асуулт байна. Энэ Өрийн удирдлагын тухай хуульд өөрчлөлт оруулж байх шиг байна. Үндэслэл нь болохлоороо энэ түнш орнууд, олон улсын байгууллагаас бусад эх үүсвэрээс одоо Засгийн газрын гадаад зээл авах хэлэлцээр байгууллагатай холбоотой харилцааг нарийвчлан зохицуулаагүй байна. Тийм болохоор үүнийг зохицуулах гэж оруулж байна гэсэн ийм үндэслэл өгсөн байна. Тэгэхлээр, энэ дээр асуулт байна. Уг нь бол зохицуулалт байх ёстой доо, байдаг шүү дээ.

Тэгэхээр яг аль хэсгийг зохицуулаагүй орхисон гэж энэ зохицуулалт оруулж ирж байгаа юм бэ? Нэг.

Хоёрдугаарт одоо ингээд шинэ бүтцээр чинь хоёр яам байгуулаад Эдийн засгийн хөгжлийн яам гээд бий болгочих шиг байна. Тийм ээ. Тэгээд гаднын зээл тусламжийн асуудлыг Эдийн засгийн хөгжлийн яам нь шийдэхээр оруулж ирсэн байна лээ. Гэтэл өрийн асуудал бол Сангийн яам дээр байх ёстой. Тэгээд энэ дээр чинь нөгөө зөрчил үүснэ. Зээл авах уу, авахгүй юу. Аль төслийг санхүүжүүлэх вэ, санхүүжүүлэхгүй юу гээд, тэгээд хэн нь шийдэх вэ шийдэхгүй юу гээд. Өмнө нь бас энэ зөрчил нэлээд их явж байж Сангийн яаман дээр үлдэж байсан л даа. Тэгээд энэ өртэй холбоотой асуудлаар бол Сангийн яам нь илүү байр суурьтай байх ёстой байх.

Тэгэхлээр энэ ирэх жилээс одоо ингээд хуульд бас өөрчлөлт орж байна аа, Сангийн яаман дээр байхаар явж байна. Тэгсэн тохиолдолд энэ Хөгжлийн яаман дээр яг ямар функцийг оруулах гэж байна вэ? Аль функцээ Сангийн яам өөр дээрээ авах гэж байна гэдэг дээр хоёр дахь асуулт байна.

Гурав дахь нь бол ирээдүйн өв сан, ирээдүйн өв сан дээр бол тов тодорхой байр сууриа илэрхийлсэн байгаа. Энэ бол болохгүй ээ, буруу. Гэтэл зарим нэг мэдээлэл яваад байна аа, Сангийн сайд аа, энэ ирээдүйн өв сангийн мөнгө чинь уулаасаа байхгүй болчихсон шүү дээ. Ашиглачихсан байна шүү дээ гээд. Тэгээд энэ дээр нь нэг тодорхой хариулт өгөөч ээ. Уул нь бол анх ирээдүйн өв санг байгуулж байхад Монгол банкан дээр тусгай данс үүсгээд, тэгээд түүнд нь мөнгөө төвлөрүүлээд түүнийг нь ирээдүйн өв санг удирдах корпорацыг бий болгоод тэр нь болохоороо хөрөнгийн удирдлага гэдэг ийм компани үүсээд, тэгээд тэр нь ингээд удирдаад явна аа. Удирдахдаа мөнгийг бол өсгөнө үржүүлнэ арвижуулна.

Тэгээд аль болох гадаадын хөрөнгийн, одоо зах зээл дээр болоод гаднын одоо хөрөнгө оруулалт руу түлхүү оруулна гэдэг ийм концепцоор анх хийж байсан. Гэтэл тэр компани корпорац нь бол байгуулагдсан зүйл байхгүй. 2025 он гээд хойшилчихсон байна. Нөгөө мөнгө нь бас байхгүй. Төрийн сангийн cash менежмент бэлэн мөнгөний удирдлага дотор ингээд холилдоод төсвийн алдагдлыг санхүүжүүлээд явчихсан юм шиг ийм ойлголт бас өгөгдөөд байна. Ийм болохоор энэ дээр мэдээлэл өгмөөр байна. Энэ бол бас ноцтой асуудал шүү дээ. Сүүлийн энэ жилүүдэд анх баялгийн сан, ялангуяа ирээдүйн өв сан байгуулагдсанаас хойш мөнгийг болохлоороо, хүний хөгжлийн сангийн алдагдлыг санхүүжүүлэхэд зарцуулж байгаад 2019 оноос 560 тэрбум төгрөгийг одоо цуглуулж эхэллээ гээд сайхан мэдээ дуулгаж байсан.

Одоо бараг 2 их наяд орчим төгрөг байх ёстой. Гэтэл тэр мөнгө маань байна уу? Тэгээд цаашаагаа энэ мөнгөө хүүхдийн мөнгөнд зарцуулна, нэг удаа ашиглачихъя гэдэг ийм байдлаар оруулж ирж байгаа нь нь бол энэ бол маш буруу гэсэн байр суурьтай байгаа. Тэгэхлээр нэгэнт одоо байхгүй мөнгийг бас зарцуулах гээд байна уу гэдэг ийм бас асуулт гарч ирж байна. Тэгэхлээр энэ дээр тов тодорхой хариулт өгөх хэрэгтэй байна гэж.

Баярлалаа.

**Г.Занданшатар:**  Сангийн сайд Болдын Жавхлан. Уул нь Байнгын хорооноос асуух ёстой танилцуулгаас.

Эхний хэлэлцүүлэг дээр энийг ярих ёстой сэдэв байгаа. Энэ Байнгын хорооны танилцуулагатай тэдний Байнгын хороон дээр ярилцаад асуудал болгоод, тэгээд тэрнийхээ дээр байж болдог ийм дэс дараатай мэтгэлцээний зарчим байх ёстой. Ингээд Жавхлан сайд.

**Б.Жавхлан:** Миний минут нэлээн явчихлаа шүү дээ. Доржханд гишүүнд тодорхой асуулаа тодорхой хариулъя.

Төрийн сангийн нэг дансны зохицуулалтыг маш сайн мэдэх байх. Тийм ээ, Сангийн яам хэзээнээс ийм горим руу шилжсэнийг ч сайн мэднэ байх. Та тэр үед ч өөрөө байсан. Тэгэхээр ирээдүйн өв сан маань төрийн сан дотор эх үүсвэр нь зохицуулагдаад явдаг ийм хуулийн зохицуулалттай болсон. Болоод одоо хоёр дахь жилдээ явж байгаа. Тэгэхээр одоо яг өчигдрийн байдлаар жишээ нь Төрийн сан дахь төрийн байгууллагуудын төсөвт байгууллагуудын энэ дотор нь төрийн ирээдүйн өв сан ороод 5.2 их наядын харилцах дансны үлдэгдэл байгаа. Энэний эсрэг бэлэн мөнгөний үлдэгдэл нь 1.3 их наяд. Тэгэхээр эндээс одоо та өөрөө шууд дүгнэлт хийж болох байх, ойлгомжтой тиймээ.

Тэгэхээр ирээдүйн өв сан маань уг нь бол тусдаа Монгол банкан дээрээ төрийн сангаасаа тусдаа ингээд цуглараад явж байвал яг бэлэн мөнгөөрөө одоо баталгаажаад ирээдүйдээ бид хадгалаад явах нь уг нь анхны концепц ингэж цаашаа бас явах нь зөв юм. Цаашдаа ийм концепц руугаа бид аажмаар шилжих ёстой. Энэ жилийн эцсийн үлдэгдлээр ирээдүйн өв сангийн дансны үлдэгдэл 2.3 орчим их наяд болох болов уу? Тэр бол дансандаа хадгалагдана. Дансандаа хадгалагдана. Эх үүсвэрийг нь бид цаашдаа энийг одоо аажим аажмаар тусгаарлаж гаргаж одоо баталгаажуулах ёстой. Ингээд бид ирээдүйдээ дансан дээр бичигдсэн ийм захидал үлдээх үү? Хүүхдүүдийнх нь дансан дээр одоо хадгаламжтай хүүхэд, хуримтлалтай хүүхэд энэ хөтөлбөрийнхөө хүрээнд ирээдүйн өв сангаар баталгаажсан, одоо хадгаламжийг бодитоор нь хийж өгөх үү гэдэг ийм сонголтын өмнө бид 2022 оныхоо төсвийг хийсэн.

Ингээд ийм бодлогоор хийсэн төсвөө та бүхэнд өргөн барилаа. Ингээд Их Хурал дээр ажлын хэсэг ярилцаад энэ зохицуулалтыг хойтон нь нэг жил үргэлжлүүлье. Энэ хооронд 2023 оноос одоо дахин энэ хуримтлалтай хүүхэд ирээдүйн өв сангаа цааш нь яаж менежмент хийж явуулах вэ гэдгийгээ ярилцъя гэж ингээд шийдсэн. Засгийн газрын хувьд энэ одоо шийдэлд бид хүндэтгэлтэй хандаж байгаа. Өрийн удирдлагын асуудлаар манай газрын захирал Сүх-Очир хариулчих байх аа.

**Г.Занданшатар:** 88 Сүх-Очир дарга хариулъя. Сангийн яамны Санхүүгийн болон газрын дарга.

**Б.Сүх-Очир:** Доржханд гишүүний асуултад хариулъя. Монгол Улсын Засгийн газрын өр одоо 2021 оны 3 дугаар улирлын байдлаар бол 27 их наяд төгрөг байгаа юм. Энэний яг гадаад зээлүүд нь л 24 их наяд, эндээс хөнгөлөлттэй зээл нь 16.4 их наяд. Өөрөөр хэлбэл Засгийн газрын өрийн маань 60 хувь хөнгөлөлттэй зээл буюу гаднын зээлээр авсан зүйлүүд байдаг. Гэтэл Өрийн удирдлагын тухай хууль дээр дотоод бонд болон гадаад бонд, баталгааны асуудлыг бол Засгийн баталсан журмын дагуу ингээд зохицуулаад явдаг. Гадаад зээлийн асуудал нь яг хуучин Гадаадын зээл тусламжийн тухай хууль гэж байж байхад харилцааны талын асуудал хөндөгдөж байгаад одоо гадаад зээл авахдаа хууль дээр тодорхой шаардлагууд байдаг боловч ямар дарааллаар шаардлага авахгүйг нь шаардлагыг нь хэрэгжүүлэх нь аягүй тодорхой бус байдаг учраас зээлийн бодлого нь алдагдчихсан юм.

Тэгэхээр энэ удаагийн Өрийн удирдлагын тухай хууль дээр ямар өөрчлөлт оруулж ирж байна гэвэл яг гадаад зээл авахдаа ямар үе шатын дагуу бүх хуулийнхаа шаардлагуудыг хангаад авах вэ гэдэг дээр зориулсан журмыг Засгийн газар баталъя гэдэг л тийм зорилт орчхож байгаа юм.

**Г.Занданшатар:** Тогмидын Доржханд гишүүн тодруулж, асууя.

**Т.Доржханд:** Жавхлан сайд аа. Таны өнөөдөр мэдэгдэж байгаагаар бол татварын санд үлдэгдэл нь бол 1.2. Гэтэл 2 их наяд байх ёстой тэ аль хэдийн зарцуулчихсан л гэж хэлж байна шүү дээ. Тэгэхлээр яг энэ асуудлаар би тухайлбал өмнө нь сайд байсан, Төсвийн байнгын хорооны дарга Хүрэлбаатараас бас тодруулсан. Тэгээд би бол энэ мөнгийг май гээд хүлээлгэж өгсөн. Олон улсын валютын сангийн зүгээс бол шалгалт хийсэн. Тэгээд шалгалтаар бол энэ хуулийн дагуу байгаа юм байна гэдэг ийм дүгнэлт бол гарсан гээд. Би валютын сангийнхантай бас шалгасан. Энэ бол cash менежментийн юм бол байгаа. Тэгэхдээ энэ бол асуудалгүй юм байна гэсэн ийм мэдээлэл ирж байна. Гэхдээ одоо ингээд цаашаагаа бид нар Төрийн сандаа ингээд мөнгөө аваад мөн үү тэгснээ ингээд үлдэгдэл нь ингээд байдаггүй, алдагдал ихтэй, түүнийг нь ингээд санхүүжүүлээд явдаг хуримтлагдсан мөнгөө ингээд хадгалаад нөгөө ил тод мэдээлэл нь нээлттэй биш болохоор энэ систем чинь өөрөө цаашаа явах уу, үгүй юу гэдэг нэг асуулт гарч ирж байгаа юм.

Хоёр дахь нь.

**Г.Занданшатар:** Жавхлан сайд.

**Б.Жавхлан:**  Юу асуусан юм.

**Г.Занданшатар:** Төсвийн байнгын хороон дарга тэр мөнгө байсан гэсэн.

**Б.Жавхлан:** Харин тэгээд цаашаагаа ингэж шийдье гэдэг саналаа оруулж ирээд одоо хэлэлцээд явж байгаа юм биш үү? Одоо тийм учраас хуримтлалтай хүүхэд нь бидний тавиулж байгаа энэ хөтөлбөр маань ирээдүйн өв санг харин ч илүү тогтвортой, баталгаатай ирээдүйдээ хадгалж өгч байгаа ийм хувилбар гэж ингэж оруулж ирж байгаа юм. Энэ нь одоо байгаа тогтолцооноосоо хавьгүй илүү баталгаатай ийм хуримтлал руу явж байгаа гэдэг дээрээ бид одоо итгэлтэй байгаа. Засгийн газрын хувьд. Харин нэг дансны төрийн сангийн тогтолцоо бол олон улсад байдаг практик. Олон улсад байдаг л ийм л практик. Харилцах дансан дээр байгаа үлдэгдлүүдийг бол ямар ч аудит хийгээд баталгаажуулна шүү дээ. Харин тэрний эсрэг тэрийг баталгаажуулж байдаг мөнгөн хөрөнгө маань.

**Г.Занданшатар:** Ер нь бол тайлан тооцоо, бүртгэл дээр мөнгөн хөрөнгийн тайлан, зүгээр. Тайлан тэнцэл дээр бол тэр мөнгө байгаад л харагдана шүү дээ. Мөнгөн хөрөнгө буюу cash flow statement дээр чинь мэдэгдэх арга байхгүй байлаа. Ингээд гишүүд асуулт асууж, хариулт авч дууслаа.

Байнгын хорооноос гаргасан зарчмын зөрүүтэй саналын томьёоллоор санал хураалт явуулна. Зарчмын зөрүүтэй найман санал байгаа.

Монгол Улсын Хилийн тухай хуульд нэмэлт, өөрчлөлт оруулах тухай хуулийн төслийн талаарх зарчмын зөрүүтэй саналын томьёоллоор санал хураалт явуулна. Хамт өргөн мэдүүлсэн хуулийн төслүүдийн.

Хилийн тухай хууль.

1.Төслийн 29 дүгээр зүйлийн 29.13 дахь хэсгийг доор дурдсанаар өөрчлөн найруулах.

29.13.Хилийн боомтын захиргаа нь хилийн боомтод цацраг хими, биологийн осол болон хүн, мал, амьтны гоц халдварт өвчин, цар тахлын онцгой нөхцөл байдал үүссэн тохиолдолд энэ хуулийн 29.9-д заасан чиг үүргээс өөрийн эрх хэмжээний хүрээнд хамаарах бүрэн эрхийг хэрэгжүүлнэ. Санал гаргасан Төсвийн байнгын хороо.

Санал хураалт.

26 гишүүн дэмжиж, 53.1 хувийн саналаар дэмжигдлээ.

2.Төсөлд доор дурдсан агуулгатай 4 дүгээр зүйл нэмэх:

“4 дүгээр зүйл.Энэ хуулийг 2022 оны 01 дүгээр сарын 01-ний өдрөөс эхлэн дагаж мөрдөнө.” Санал гаргасан Төсвийн байнгын хороо.

Санал хураалт.

27 гишүүн дэмжиж, 55.1 хувийн саналаар дэмжигдлээ.

“Монгол Улсын 2022 оны төсвийн тухай хууль батлагдсантай холбогдуулан авах арга хэмжээний тухай” Улсын Их Хурлын тогтоолын төслийн талаар гаргасан зарчмын зөрүүтэй саналын томьёоллоор санал хураалт явуулъя.

1.Тогтоолын төсөлд Засгийн газарт үүрэг болгосон доор дурдсан агуулгатай дэд заалт нэмэх:

“1.2.3асгийн газраас дэвшүүлсэн төсвийн хэмнэлтийн бодлогод нийцүүлэн төрийн албанд ашиглаж байгаа суудлын автомашины ашиглалтад тавих хяналтыг сайжруулж, зэвсэгт хүчин, цагдаа, тагнуул, онцгой байдал, эрүүл мэндийн байгууллагаас бусад төрийн байгууллагуудын суудлын автомашины хэрэглээг төр, хувийн хэвшлийн түншлэлээр үе шаттай хэрэгжүүлж, төсвийн үр ашгийг нэмэгдүүлэх, зарлагыг бууруулах;” Санал гаргасан Төсвийн байнгын хороо.

Санал хураалт.

26 гишүүн дэмжиж, 53.1 хувийн саналаар дэмжигдлээ.

2.Тогтоолын төсөлд Засгийн газарт үүрэг болгосон доор дурдсан агуулгатай дэд заалт нэмэх:

“1.3.2022 оны төсвийн жилд төсвийн хөрөнгөөр дотоодын үйлдвэрээс худалдан авах бараа, бүтээгдэхүүний хэмжээг өмнөх оны хэмжээтэй харьцуулахад 2 дахин нэмэгдүүлэх;” Санал гаргасан Төсвийн байнгын хороо.

Санал хураалт.

28 гишүүн дэмжиж, 57.1 хувийн саналаар дэмжигдлээ.

3.Тогтоолын төсөлд Засгийн газарт үүрэг болгосон доор дурдсан агуулгатай дэд заалт нэмэх:

“1.4.улсын төсвийн хөрөнгөөр санхүүжих төсөл, арга хэмжээ, барилга байгууламжийн төсөвт өртөгт нөлөөлж байгаа хүчин зүйлийг судалж, үнийн өөрчлөлтийн индексийг батлах;

1.5.улсын төсвийн хөрөнгөөр санхүүжих төсөл, арга хэмжээ, барилга байгууламжийн төсөвт өртөгт магадлал хийх ажлыг холбогдох хууль тогтоомжийн хүрээнд зохион байгуулж, холбогдох саналаа 2022 оны 07 дугаар сарын 01-ний өдрөөс өмнө Улсын Их Хуралд танилцуулах;” Санал гаргасан Төсвийн байнгын хороо.

Жигжидийн Батжаргал гишүүн үг хэлнэ.

**Ж.Батжаргал:** Төсөв батлагдсантай холбогдуулж авч хэрэгжүүлэх арга хэмжээний тогтоолыг дэмжиж байгаа юм. Тэгэхдээ тэр нэрийн тодотгох заалтад байгаа төсөвт өртөгт магадлал хийх гэдэг асуудлыг бид дахиж нэг анхаарч судалж үзмээр байгаад байгаа юм. Би бол барилга байгууламжийн гүйцэтгэлд нь магадлал хийх ёстой. Тэгэх юм бол түрүүний Чинзориг гишүүний яриад байгаа 21 оноос хойших цаг хугацааны төсөвт өртөгт магадлал хийх гэж яригдаад байгаа зүйл бол угаасаа арилжих юм. Бодит хийсэн ажилд нь магадлал хийгээд тэрэн дээр үнийн ямар өөрчлөлт орж вэ гэдгийг харгалзаж хэрхэн төсөвт өртгийг нь нэмэгдүүлэх вэ гэдэг асуудал гарч ирэх ёстой гэж ингэж ойлгож байгаа. Энэ заалт орж байгаатай холбогдуулаад бид авч хэрэгжүүлэх арга хэмжээний 2022 оны 7 сарын 1-нээс өмнө хийх гээд байна. Гэтэл амьдрал дээр энэ барилгын компаниудын чинь ажил одоо бас тийм амаргүй байгаад байна.

Тийм учраас 10 их наядын төр нөгөө өртөг хямдтай зээлээс барилгын компаниудад бас нэг тодорхой хэмжээний зээл олгож энэ барилгын ажлын бодит гүйцэтгэлийг ахиулах чиглэл дээр тодорхой бас арга хэмжээ авмаар байгаад байна. Барилгын компаниуд хэрвээ яг энэ байдлаараа яваад он гарах юм бол нэлээд их өр авлагатай гарч 2022 оны тендерт оролцох эрх нь хязгаарлагдах юм билээ. Тийм учраас хөрөнгө оруулалтын ажлууд зөндөө удаашрах ийм магадлал байна. Тэгэхээр хэрвээ бодит байдлаа харгалзаж энэ барилгын компаниудын гүйцэтгэж байгаа ажлын гүйцэтгэлийг ахиулах, бас тэд нарын өмнө тулгамдаад байгаа тэр өр авлага юмнуудыг бууруулах хүрээнд ийм тодорхой арга хэмжээ авах талаар энэ Их Хурлын өнөөдрийн чуулганы тэмдэглэлд оруулж холбогдох газруудад чиглэл өгүүлж зохицуулгамаар байгаад байгаа юм.

Ийм саналтай байна.

**Г.Занданшатар:** Дуламдоржийн Тогтохсүрэн гишүүн дэмжиж үг хэлнэ.

**Д.Тогтохсүрэн:** Энэ 1.5 дахь заалт дээр төсөвт өртөг гэдэг үгийг оруулахгүй бол болохгүй байгаа юм. Төсөвт өртөг дотор чинь 2 юм багтаад байгаа юм. Нэг нь хийсэн ажил. Нэг нь хийх гэж ажил хоёр багтаад байгаа юм. Тэгээд дан гүйцэтгэсэн ажил гэхээр тал нь ороод тал нь орохгүй болчхож байна. Бид нарын энэ объектуудыг байнга он дамжуулж тавьж байгаа 2020, 2021, 2021, 2022 гээд явж байгаа. Тэгэхээр нэг хэсэг нь тавигдаад нэг хэсэг дээр нь тавигдахгүй. Дахиад бид нар 2022 онд дахиад магадлал хийх ёстой. Тийм учраас 2021, 2022 оны 2020 оноос хойш дамжиж байгаа объектуудын хувьд бол төсөвт өртөг гэдгээр нь явах нь зөв юм гэж ингэж үзэж байгаа.

Зээлийн бодлогоор дэмжих асуудал бол байгаа. Гэхдээ энийг бол заавал Улсын Их Хурлын тогтоол дээр тодорхой аж ахуйн нэгжүүдэд давуу эрх олгосон байдлаар тогтоолд тусгах шаардлагагүй байгаа юм. Зээлийн бодлогын асуудал бол улсын төсвийг дагасан тогтоол дээр яригдахгүй. Зээлийн бодлогоор дэмжих асуудал бол Мөнгөний бодлого дээр яригдана. Хэрвээ шаардлагатай гэвэл мөнгөний бодлого дээр ийм асуудал ярьж болох байх. Бид аж ахуйн нэгжүүдээ ялгаад нэгэнд нь зээл өгье, нэгэнд нь зээл өгөхгүй гэж болохгүй. Зээл авах нь өөрөө нээлттэй. Мэдээж улсын төсвийн хөрөнгөөр ажил хийж байгаа улсууд банкууд өгөхөд ч гэсэн ажил нь тодорхой байгаа учраас банк ч гэсэн зээл өгөхөд энэнд нэг их татгалзах зүйл байдаггүй байх гэж бодож байна.

Тийм учраас бол энэ тогтоол дээр бол заавал оруулах шаардлагагүй юм. Харин зүгээр манай Сангийн яам Монголбанк цаашдаа бодлогоо хэрэгжүүлэхдээ анхаарах болов уу гэсэн ийм л чиглэлээр байгаа юм.

**Г.Занданшатар:** Энэ асуулт, хариулт биш л дээ, Дэмжсэн дэмжээгүй үг л хэлж байгаа юм. Одоо санал хураалт явуулна.

7 сарын 1-нээс өмнө гэж байна шүү дээ. Амжвал одоо 2 сарын 1-нд ч харуулж болно. Цаг үеийн байдлаасаа шалтгаалаад тэр үедээ энэ бүх юмаа тооцоолж оруулж байхыг бас протоколд тэмдэглэж анхаарна биз.

Санал хураалт.

26 гишүүн дэмжиж, 54.2 хувийн саналаар санал дэмжигдлээ.

**4.**Тогтоолын төсөлд Засгийн газарт үүрэг болгосон доор дурдсан агуулгатай дэд заалт нэмэх:

“1.6.Монгол Улсын тухайн жилийн төсвийн төслийг боловсруулан Улсын Их Хуралд өргөн мэдүүлэхдээ дунд хугацааны төсвийн хүрээний мэдэгдэлд нийцүүлэх, хөгжлийн бодлогод нийцсэн, нотолгоо, үр дүнд суурилсан төсвийн төлөвлөлтийг хэрэгжүүлэх;”. Санал гаргасан Төсвийн байнгын хороо.

Санал хураалт.

Ер нь энэ төсөв төлөвлөлт энэ тэр бол Доржханд гишүүн эд нар ч хэлээд байгаа ер нь анхаарахгүй бол энэ төсөв дээр бас анхаарах юм их байгаа шүү. Яагаад эргэчхэв. Энэ барилга байшингийн өртгөөс авхуулаад их л хэцүү төсөв.

26 гишүүн дэмжиж, 53.1 хувийн саналаар санал дэмжигдлээ.

5.Тогтоолын төсөлд Засгийн газарт үүрэг болгосон доор дурдсан агуулгатай дэд заалт нэмэх:

“1.7.төсвийг төлөвлөх, шат шатанд өргөн мэдүүлэх, нэгтгэх, дүн шинжилгээ хийх үйл явцыг цахим хэлбэрт шилжүүлж, ил тод, нээлттэй болгох;” Санал гаргасан Төсвийн байнгын хороо. Тогмидын Доржханд гишүүн.

**Т.Доржханд:** Баярлалаа. Энэ заалтыг бол дэмжиж байгаа. Ил тод нээлттэй болгох гээд. Үүнтэй холбоотойгоор Тогтохсүрэн гишүүн ээ, Сангийн сайд аа. Яг энэ нээлттэй болгох асуудлаа өөрсдөө яг бодит ажил болохгүй болохоор саяын асуулт гарч ирээд байгаа юм. Одоо ингээд ирээдүйн өв сан гэдэг мөнгө байгаа гэсэн мөртөө ашиглачихдаг, нэг.

Хоёрт нь хадгалъя гэхээр тэрийг чинь банканд ингээд хадгалах гээд байна шүү дээ. Банканд хадгалахаар чинь бид нар чинь нөгөө муу жишээнүүд байгаа шүү дээ. Янз янзын нийгмийн даатгалын сан, эрүүл мэндийн даатгалын сан. Янз янзын хулгайнууд байдаг. Банкуудад даатгадаг. Мөнгүүдээ олж авч чаддаггүй. Үүний араас чинь орчих гээд байна шүү дээ Жавхлан сайдаа. Гэтэл энэ нь анхных нь концепц нь болохоороо төв банкан дээр байлгаад цаашаа хөрөнгө оруулалт хийх зориулалттай шүү дээ. Гэтэл та ингээд хүүхдийн мөнгө байдлаар ингээд банкуудад хадгалаад явчихна гэх юм бол тэр банкууд дампуурсан тохиолдолд хэн хариуцлага хүлээх юм бэ. Энэ мөнгийг эргүүлж олж авч чадах юм уу? Эсрэг талдаа ингээд өнөөдөр 7 жил болчихлоо. Төрийн сандаа ингээд мөнгө нь байгаа байх гэсэн чинь мөнгө нь байхгүй.

Хоёр талаараа ингээд явчихаар хоёулаа ингээд мөнгө алдагдах боломжтой. Ийм эрсдэлтэй шийдвэр орж ирээд байна. Энийг чинь л хэлээд байгаа юм. Тийм болохоор анхных нь зорилгоор нь явах нь зүйтэй. Гадагшаагаа бизнест хөрөнгө оруулах эрх, бизнесүүдээ дэмжих ёстой. Энийгээ ингээд хуримтлал үүсгээд Норвегийн фандын загвараар бид нар хийсэн шүү дээ. Өгөөжийг нь л ашигладаг байя. Түүнээс биш үндсэн эх үүсвэрийг нь ашигладаггүй байя гээд. Гэтэл та нар болохоор одоо ингээд хүүхдийн мөнгө рүү халамж руу оруулъя хэцүү байна. Ковидын үед. Ойлгож байна ковидын үед хэцүү. Тэгэхдээ энийгээ ингээд банканд ингээд хадгалчихъя. Нэрийн данс хүүхэд бүр дээр нээгээд тэр банк чинь арилжааны банк болчих гээд байна шүү дээ. Ийм нэршлүүд байна. Энэ дээрээ төлөлт хийж байгаа юм бол энэ заалтыг оруулж ирж байгаа юм бол одоо яг тодорхой хариулт өгмөөр байна. Тэгээд бас яг энэ дээрээ тууштай баймаар байна.

**Г.Занданшатар:** Асуулт хариултын цаг биш л дээ. Ер нь ирээдүйн өв сан чинь байна шүү дээ. Хариултын цаг биш ээ. Дэмжсэн дэмжээгүй санал хураалт явж байна.

Ер нь бол Доржханд гишүүн ээ анх ирээдүйн өв сан байгуулагдаад төрөхдөө 1.2 их наядын өртэй болоод хүүхдийн мөнгийг чинь 1.2 их наяд билүү Ганбат аа. 1.2 их наядын өртэй хүлээж авсан шүү дээ. Тэгээд өрийг нь төлсөөр байгаад ингэж явж байгаа.

Санал хураалт явуулъя.

Таны үед тэгж өртэй хүлээж авсан шүү. 30 гишүүн дэмжиж, 60 хувийн саналаар санал дэмжигдлээ.

6.Тогтоолын төсөлд Засгийн газарт үүрэг болгосон доор дурдсан агуулгатай дэд заалт нэмэх:

“1.8.Монгол Улсын 2022 оны нэгдсэн төсвийн төсөлд өгсөн аудитын дүгнэлтийн зөвлөмжийн хэрэгжилтийг хангаж ажиллах, аудитын дүгнэлтэд дурдсан төсвийн орлогыг нэмэгдүүлэх чиглэлээр электрон тамхинд онцгой албан татвар ногдуулах асуудлыг судлан үзэж, шаардлагатай бол холбогдох хуулийн төслийг боловсруулж 2022 оны 1 дүгээр улиралд багтаан Улсын Их Хуралд өргөн мэдүүлэх.” Санал гаргасан төсвийн байнгын хороо.

Санал хураалт явуулъя. Ганхуяг гишүүн нэг хууль өргөн мэдүүлсэн шүү дээ. Тэр чинь энэ татвар тогтоох хууль байгаа биз дээ. Асуудал байгаа шүү дээ. Ганхуяг гишүүний өргөн барьсан хууль байгаа шүү дээ. Тэрийг шууд дагалдуулаад хэлэлцчихсэн.

Санал хураалтад 28 гишүүн оролцож, 56 хувийн саналаар санал дэмжигдлээ.

**Зарчмын зөрүүтэй саналын томьёоллуудаар санал хурааж дууслаа.**

Монгол Улсын 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүдтэй хамт өргөн мэдүүлсэн хууль, тогтоолын төслүүдийг эцэслэн батлуулах бэлтгэл хангуулахаар Төсвийн байнгын хороонд шилжүүлж байна.

**Төсвийн тухай хуульд өөрчлөлт оруулах тухай хуулийн төслийг хэлэлцэнэ. Анхны хэлэлцүүлэг явуулна.**

Төсвийн тухай хуульд өөрчлөлт оруулах тухай хуулийн анхны хэлэлцүүлгийг явуулсан талаарх, Төсвийн байнгын хорооны санал, дүгнэлтийг Улсын Их Хурлын гишүүн Сайнхүүгийн Ганбаатар танилцуулна.

Эрхэм гишүүн Сайнхүүгийн Ганбаатарыг индэрт урьж байна.

**С.Ганбаатар:** Улсын Их Хурлын дарга, эрхэм гишүүд ээ,

Монгол Улсын 2022 оны төсвийн төслийн хоёр дахь хэлэлцүүлгийг нэгдсэн хуралдаанаар хийх үед төсвийн тооцоололтой холбоотойгоор шаардлагатай бол холбогдох хууль, тогтоолын төслийг боловсруулж, Байнгын хороо, нэгдсэн хуралдаанаар хэлэлцүүлэх гэсэн зарчмын зөрүүтэй санал дэмжигдсэн тул Монгол Улсын Их Хурлын чуулганы хуралдааны дэгийн тухай хуулийн 40 дүгээр зүйлд заасны дагуу Төсвийн байнгын хороо Төсвийн тухай хуульд өөрчлөлт оруулах тухай хуулийн төслийг боловсруулан 2021 оны 11 дүгээр сарын 10-ны өдрийн хуралдаанаараа хэлэлцэж дараах санал, дүгнэлтийг Та бүхэнд танилцуулж байна.

Төсвийн тухай хуульд өөрчлөлт оруулах тухай хуулийн төсөлд Орон нутгийн хөгжлийн нэгдсэн сангийн эх үүсвэрийг ашигт малтмалын нөөц ашигласны төлбөрийн орлогын 5 хувиар бүрдүүлдэг байсныг 10 хувь болгон өөрчлөхөөр тусгасан болно.

Байнгын хорооны хуралдаанаар хуулийн төслийн анхны хэлэлцүүлгийг явуулах үед гишүүдээс зарчмын зөрүүтэй санал гараагүй тул Улсын Их Хурлын гишүүн Х.Булгантуяа Монгол Улсын Их Хурлын чуулганы хуралдааны дэгийн тухай хуулийн 39 дүгээр зүйлийн 39.22-т заасныг үндэслэн хуулийн төслийн анхны хэлэлцүүлгийг эцэслэн батлах үе шаттай нэгтгэн явуулах горимын санал гаргасныг Байнгын хорооны хуралдаанд оролцсон гишүүдийн олонх буюу 75.0 хувийн саналаар дэмжсэн болно.

Улсын Их Хурлын эрхэм гишүүд ээ,

Төсвийн тухай хуульд өөрчлөлт оруулах тухай хуулийн төслийн анхны хэлэлцүүлгийг явуулсан талаарх Төсвийн байнгын хорооны санал, дүгнэлтийг хэлэлцэн, хуулийн төслийг эцэслэн баталж өгөхийг хүсье.

Анхаарал тавьсанд баярлалаа.

**Г.Занданшатар: Байнгын хорооны санал, дүгнэлттэй холбогдуулан асуулт асуух Улсын Их Хурлын гишүүд байна уу? Алга байна.**

**Байнгын хороо** Төсвийн тухай хуульд өөрчлөлт оруулах тухай хуулийн төслийн анхны хэлэлцүүлгийг эцэслэн батлах үе шаттай нэгтгэн явуулах горимын **санал гаргасныг дэмжье гэсэн саналын томьёоллоор санал хураалт явуулна.**

**Санал хураалт. 26 гишүүн дэмжиж, 54.2 хувийн саналаар дэмжигдлээ.**

**Байнгын хорооноос гаргасан горимын саналыг нэгдсэн хуралдаанд оролцсон гишүүдийн олонх дэмжсэн тул Төсвийн тухай хуульд өөрчлөлт оруулах тухай хуулийн төслийг эцэслэн батлах бэлтгэл хангуулахаар Төсвийн байнгын хороон шилжүүллээ.**

**Дараагийн асуудалд оръё. Боловсролын тухай хуульд нэмэлт, өөрчлөлт оруулах тухай хуулийн төслийн анхны хэлэлцүүлгийг явуулна.**

**Төслийн анхны хэлэлцүүлгийг явуулсан талаарх Төсвийн байнгын хорооны санал, дүгнэлтийг Улсын Их Хурлын гишүүн Шатарбалын Раднаасэд. Раднаасэд гишүүнийг дуудъя. Эрхэм гишүүн Хавдисламын Баделхан танилцуулах уу.**

**Баделхан гишүүнийг индэрт урьж байна.**

**Х.Баделхан:** Улсын Их Хурлын дарга, эрхэм гишүүд ээ,

Монгол Улсын 2022 оны төсвийн төслийн хоёр дахь хэлэлцүүлгийг нэгдсэн хуралдаанаар хийх үед төсвийн тооцоололтой холбоотойгоор шаардлагатай бол холбогдох хууль, тогтоолын төслийг боловсруулж, Байнгын хороо, нэгдсэн хуралдаанаар хэлэлцүүлэх гэсэн зарчмын зөрүүтэй санал дэмжигдсэн тул Монгол Улсын Их Хурлын чуулганы хуралдааны дэгийн тухай хуулийн 40 дүгээр зүйлд заасны дагуу Төсвийн байнгын хороо “Тогтоолд өөрчлөлт оруулах тухай” Монгол Улсын Их Хурлын тогтоолын төслийг боловсруулан 2021 оны 11 дүгээр сарын 10-ны өдрийн хуралдаанаараа хэлэлцэж дараах санал, дүгнэлтийг Та бүхэнд танилцуулж байна.

Тогтоолд өөрчлөлт оруулах тухай” Монгол Улсын Их Хурлын тогтоолын төсөлд Ерөнхий боловсролын сургуулийн хоол үйлдвэрлэл, үйлчилгээний тухай хуулийн 5 дугаар зүйлд заасан дунд ангийн суралцагчдыг 2022-2023 оны хичээлийн жилээс эхлэн өдрийн хоолны үйлчилгээнд хамруулахаар заасан хугацааг нэг жилээр хойшлуулах буюу 2023-2024 оноос хэрэгжүүлэх өөрчлөлтийг тусгасан болно.

**Г.Занданшатар: Уучлаарай. Та дараагийн асуудлын. Энэ Боловсролын тухай хуулийнх.**

**Х.Баделхан: За уучлаарай.**

Улсын Их Хурлын дарга, эрхэм гишүүд ээ,

Монгол Улсын 2022 оны төсвийн төслийн хоёр дахь хэлэлцүүлгийг нэгдсэн хуралдаанаар хийх үед төсвийн тооцоололтой холбоотойгоор шаардлагатай бол холбогдох хууль, тогтоолын төслийг боловсруулж, Байнгын хороо, нэгдсэн хуралдаанаар хэлэлцүүлэх гэсэн зарчмын зөрүүтэй санал дэмжигдсэн тул Монгол Улсын Их Хурлын чуулганы хуралдааны дэгийн тухай хуулийн 40 дүгээр зүйлд заасны дагуу Төсвийн байнгын хороо Боловсролын тухай хуульд нэмэлт, өөрчлөлт оруулах тухай хуулийн төслийг боловсруулан 2021 оны 11 дүгээр сарын 10-ны өдрийн хуралдаанаараа хэлэлцэж дараах санал, дүгнэлтийг Та бүхэнд танилцуулж байна.

Боловсролын тухай хуульд нэмэлт, өөрчлөлт оруулах тухай хуулийн төсөлд шинээр байгуулагдах Боловсролын ерөнхий газрын хэрэгжүүлэх чиг үүрэг, боловсролын удирдлагын тогтолцоо, боловсролын сургалтын байгууллагын үйл ажиллагааны гүйцэтгэлийн чанар, үнэлгээний үр дүнгийн нэмэлт урамшуулал, суурь болон хувьсах зардлаар санхүүжүүлэх, мэргэжлийн боловсролын сургалтын байгууллагад суралцагчдад тэтгэлэг олгох асуудлыг тус тус тусгасан болно.

Байнгын хорооны хуралдаанаар хуулийн төслийн анхны хэлэлцүүлгийг явуулах үед гишүүдээс зарчмын зөрүүтэй санал гараагүй тул Улсын Их Хурлын гишүүн Х.Булгантуяа Монгол Улсын Их Хурлын чуулганы хуралдааны дэгийн тухай хуулийн 39 дүгээр зүйлийн 39.22-т заасныг үндэслэн хуулийн төслийн анхны хэлэлцүүлгийг эцэслэн батлах үе шаттай нэгтгэн явуулах горимын санал гаргасныг Байнгын хорооны хуралдаанд оролцсон гишүүдийн олонх буюу 83.3 хувийн саналаар дэмжсэн болно.

Улсын Их Хурлын эрхэм гишүүд ээ,

Боловсролын тухай хуульд нэмэлт, өөрчлөлт оруулах тухай хуулийн төслийн анхны хэлэлцүүлгийг явуулсан талаарх Төсвийн байнгын хорооны санал, дүгнэлтийг хэлэлцэн, хуулийн төслийг эцэслэн баталж өгөхийг хүсье.

Анхаарал тавьсанд баярлалаа.

**Г.Занданшатар: Ажлын хэсгийн гишүүдийг танилцуулъя.**

**Ер нь төсвийн ажлын хэсэг, Төсвийн хуультай холбоотой ажлын хэсгүүд дээр Сангийн сайд Болдын Жавхлан, Сангийн яамны Төсвийн бодлогын газрын дарга Жигжидийн Ганбат, Сангийн яамны Хөгжлийн санхүүжилтийн газрын дарга Идэшийн Батхүү, Сангийн яамны Санхүүгийн бодлогын газрын дарга Батсүхийн Сүх-Очир, Сангийн яамны Төсвийн нэгтгэлийн газрын дарга Ганболдын Золбоо, Сангийн яамны Төсвийн Зарлагын хэлтсийн дарга Мижиддоржийн Санжаадорж, Сангийн яамны Орлогын хэлтсийн дарга Бямбарагчаагийн Тэлмүүн, Сангийн яамны Өрийн удирдлагын хэлтсийн дарга Байгальмаагийн Одонтуяа, Сангийн яамны Санхүүгийн Хөрөнгө удирдлагын хэлтсийн дарга Солонгын Тулга, Сангийн яамны Макро эдийн засгийн бодлогын хэлтсийн дарга Жавхлангийн Ганбаяр нар оролцож байна. Энэ Боловсролын хууль дээр Боловсрол, шинжлэх ухааны яамны Санхүү, хөрөнгө оруулалтын газрын дарга Огнонгийн Хуягцогт, Боловсрол, шинжлэх ухааны яамны Хууль, эрх зүйн хэлтсийн дарга Буянбадрахын Жавзанжаргал нар оролцож байна.**

**Өнөөдөр Орчин цагийн боловсролын 100 жилийн ойгоо тэмдэглэж байгаа Боловсрол, шинжлэх ухааны сайд Лувсанцэрэнгийн Энх-Амгалан бас Боловсролын хуулийн хэлэлцүүлэгт оролцож байна.**

**Байнгын хорооны санал, дүгнэлттэй холбогдуулан асуулт асуух Улсын Их Хурлын гишүүд байна уу. Содномын Чинзориг гишүүнээр тасаллаа.**

**Содномын Чинзориг гишүүн.**

**С.Чинзориг:** Нэг асуулт байна. Байнгын хорооноос, Байнгын хороо хариулах юм уу? Нөгөө дүгнэлт уншсанаар Баделхан гишүүн хариулах юм болов уу? Тэр 40.1 дээр одоо бол Ерөнхий боловсролын сургуулиуд хувьсах зардлаас санхүүжиж байгаа. Түүнийг өөрчлөөд, чанар үнэлгээний үр дүнгийн нэмэлт урамшууллын зардлаар санхүүжүүлнэ гээд ингээд томьёолж орж ирж байгаа юм байна.

Одоо тэгээд манайх ингээд өөр өөрсдийнхөө хэллэгээр л янз янзын нэр томьёо өгөөд л хууль бичээд л ороод ирдэг л болж байгаа юм байна л даа. Одоо нэмэлт урамшуулал гэж одоо юу хэлээд байгаа юм. Хөдөлмөрийн тухай хуулиар энэ цалин хөлсний бүтцийн чинь бүтэц бүрэлдэхүүнийг чинь бүр тодорхойлоод томьёолоод өгчихсөн байдаг шүү дээ. Цалин хөлсний бүрэлдэхүүний чинь үндсэн цалин, нэмэгдэл, нэмэгдэл хөлс, урамшууллаас цалин, хөлсний бүрэлдэхүүн, тогтно гээд бүр хүнд Хөдөлмөрийн хуулийн заалттай. Тэгээд тэр заалтаас чинь одоо салгаад, тэгээд бүр нэмэлт урамшуулал гэсэн нэр өгөөд ингээд ороод ирж байгаа юм байна л даа. Тэгээд энийг одоо юу гэж одоо ойлгох юм. Цалин хөлсийг чинь одоо тэгээд бүтэц бүрэлдэхүүн тэр Хөдөлмөрийн хуультайгаа нийцэхгүй юм уу? Боловсролын салбарын. Тэгээд тэр цалин хөлснийхөө бүтэц бүрэлдэхүүнийг задлаад зөвхөн урамшууллыг нь аваад авах авахдаа бүр шинэ нэр, нэр томьёо өгөөд нэмэлт урамшуулал гээд ингээд нэр томьёо өгөөд.

Ингээд өөрсдийнхөө ойлголтоороо өөрсдийнхөө тэр хар ярианы шахуу одоо хэллэгээр ингээд нэр томьёо өгөөд ингээд хууль одоо хийгээд байж болох юм уу? Төсвийн байнгын хороо, Сангийн яам юу гэж үзэж байгаа юм бэ? Би энэ нэмэлт урамшуулал гэж юуг хэлээд байгаа бол ойлгохгүй байна.

Хоёрдугаарт тэр хөдөлмөрийнхөө хуультайгаа нийцээд цалин хөлсний бүрэлдэхүүн чинь тэр урамшуулал чинь цалин хөлснийхөө бүрэлдэхүүн дотор ороод явдаг ийм л одоо хууль үйлчилж байгаа шүү дээ. Тэрийг нь салгаж аваад урамшууллыг нь салгаж аваад тэгээд нэмэлт урамшуулал гэсэн нэр өгөөд тэгээд ингээд одоогийн мөрдөж байгаа хуульд нь өөрчлөлт оруулаад ингээд санхүүжүүлэх л ийм зар журам, зарчим руу л орох гэж байгаа юм байна л даа. Тэгээд ер нь цаашдаа тэгээд энэ цалин хөлс гэсэн ойлголт чинь тэгээд байх юм уу, байхгүй юм уу? Хөдөлмөрийн хуультайгаа энэ Боловсролын хууль чинь энэ санхүүжилтийн чинь зарчим нь одоо нийцэх юм уу, нийцэхгүй юм уу гэдэг асуудлууд зөндөө юм яригдана шүү дээ.

Сангийн яам одоо үүнийгээ юу гэж үзэж байгаа юм. Нэмэлт урамшуулал гээд одоо ямар шинэ нэр томьёо гаргаад ирж байгаа юм. Энэ чинь тэр Хөдөлмөрийнхөө хуультайгаа яаж уялдах юм, цалин хөлснийхөө тэр бүтэц, бүрэлдэхүүнтэй яаж одоо уялдах юм. Ингээд ийм нэг сонин ойлгомжгүй юмнууд л хийгээд байх юм даа. Одоо тэгээд би ойлгохгүй юм. Энийг одоо юу гэж одоо ойлгох юм бэ? Одоогийнх нь тэр хувьсах одоо зардал гэдэгтэйгээ явуулж болдоггүй юм уу? Одоогийн тэр боловсролын шинэчлэлийн хууль чинь эцэслэж батлагдаагүй байна шүү дээ. Тэгээд бид нар зөвхөн санхүүжилтийн юмыг нь сугалж аваад тэгээд шинэ томьёо өгөөд ингээд явах юм уу? Одоо энэ чинь хаа гуяар нь одоо салгаад явж болж байгаа юм уу? Сангийн яам, Жавхлан сайд одоо юу гэж үзэж байгаа юм бэ? Би бол ойлгомжгүй л байна.

Нэмэлт урамшууллын зардлаар гэж. Одоо ингээд Хөдөлмөрийн хуулийнхаа тэр ойлголт, цалин хөлснийхөө бүрэлдэхүүний ойлголтыг задлаад. Дээр нь шинээр нэм нэр томьёо гаргаж ирнэ. Энэ нэмэлт урамшуулал гэж гаргаж ирээд. Тэгээд ингээд боловсролын салбарын санхүүжилтийг өөрчлөх нь л дээ. Суурь хууль нь батлагдаагүй байж байдаг. Тэгээд ингээд одоо зөвхөн одоо санхүүжилтийн асуудлыг сугалж аваад сайхан юм хийх гэж байгаад сайхан болгох гэж байгааг нь би бол ойлгож байж санааг нь. Гэхдээ ингэж бусад одоо хуультайгаа ингээд зөрчилдсөн юм хийгээд байх юм уу, үгүй юм уу. Тэгээд хэлж ярьж хэвшсэн ойлголтын нэр томьёог чинь ингээд өөрчлөөд ингээд яваад байх уу гэдэг асуудал л болох нь л дээ.

**Г.Занданшатар:** Байнгын хороо Монгол Ардын намын бүлгийн дарга, Улсын Их Хурлын гишүүн Дуламдоржийн Тогтохсүрэн хариулна аа.

**Д.Тогтохсүрэн:** Энэ асуудлыг Төсвийн байнгын хороо санаачилж оруулж байгаа. Сая бид улсын их хурлаар эцсийн хэлэлцүүлэг хийгдчихсэн хууль байгаа. Засгийн газрын бүтэц, бүрэлдэхүүний тухай хууль, Засгийн газрын тухай хууль, Улсын Их Хурлын тогтоолд, Засгийн газрын бүдүүвч, агентлагуудын тогтоолд өөрчлөлт оруулсан. Үүгээр боловсролын ерөнхий агентлаг байна гээд заачихсан заачихсан.

Тийм учраас хоёрдугаар хэлэлцүүлгийн дараа хууль эцэслэн батлагдах хооронд Төсвийн байнгын хороо хууль хэрэгжүүлэх үүднээс хуулийн төсөл санаачилж оруулдаг. Энэ эрх хэмжээнийхээ хүрээнд Боловсролын хуульд оруулах нэмэлт, өөрчлөлтийг оруулж байгаа юм аа.

Өнөөдөр Улсын Их Хурал дээр Боловсролын тухай багц хууль хэлэлцэгдэж байгаа. Энэ хууль дотор энэ боловсролын агентлагийн чиг үүрэг тодорхой байгаа юм. Гэхдээ 1 сарын 1-нээс энэ хуулийг бид нар баталж хэрэгжүүлж амжихгүй учраас энэ хооронд шилжилтийн буюу засварын үед хэрэглэх зорилгоор зөвхөн төсөв санхүүтэй, зохион байгуулалттай холбоотой асуудлыг нь тусгасан ийм хуулийн өөрчлөлтийг Төсвийн байнгын хороо санаачилж оруулж ирж байгаа юм.

40 дүгээр зүйлийн 1 дэх заалттай холбоотой асуудал 1 бол нарийн асуудал байна. Энэ асуудал дээр би Сангийн яамны Төсвийн зарлагын газрын дарга, Боловсролын яамны төсөв, санхүүгийн хүмүүс хариулах хэрэгтэй байх гэж бодож байна. Баярлалаа.

**Г.Занданшатар:** Боловсрол, шинжлэх ухааны сайд Лувсанцэрэнгийн Энх-Амгалан.

**Л.Энх-Амгалан:** Чинзориг гишүүний асуултад хариулъя. Чинзориг гишүүнээ одоо бид нар нэг ийм цалин хөлс гэдэг нэг ийм хуучин сэтгэлгээнээсээ ер нь жаахан салмаар байгаа юм аа, салмаар байна. Одоо ч би танд Хөдөлмөрийн тухай хууль уншаад өгье. Хөдөлмөрийн тухай хуулийн 101.1 дээр цалин хөлс нь үндсэн цалин, нэмэгдэл, нэмэгдэл хөлс, ээлжийн амралтын цалин, шагнал урамшууллаас бүрдэнэ гэж Хөдөлмөрийн хууль дээр тодорхойлсон байна. Шагнал урамшууллаас гэж. Тийм учраас бид нар боловсролын салбарт, одоо хүн бүхэн ерөөсөө энэ багш нарын цалин нэмэх ёстой гэж хүн бүхэн хэлж байгаа биз дээ. Тэгээд одоо бид нар дандаа цалин ярьдаг нэг ийм хуучинсаг сэтгэлгээнээсээ больё оо. Ер нь өртөгт суурилсан ийм хөдөлмөрийн хөлсний үнэлгээ гаргаж ирье. Үнэлэмжүүдийг гаргаж ирье. Бүгдийг өртгөж суурилсан. Тэр нь тодорхой гүйцэтгэлээр нь үнэлэгддэг ийм тогтолцоо руу одоо шилжих ёстой юм байна. Цаг үе өөрөө энийг шаардаж байна. Тэгэхээр одоо та бас нийгэмд буруу мессеж өгөөд байж болохгүй Чинзориг гишүүнээ.

Та боловсролын салбарын санхүүжилт, хувьсах зардлаар санхүүжиж байсан, одоо цаашдаа энэ үр дүнд суурилсан санхүүжилтээр явах гээд байгаа юм байна гэж үгүй шүү дээ. Үгүй байхгүй юу. Чинзориг гишүүн ээ. Хуучин бол боловсролын салбар зөвхөн хоёр эх үүсвэрээр санхүүждэг байсан. Нэг нь суурь санхүүжилт, нөгөө цахилгаан, дулааны санхүүжилт. Нөгөөдөх нь нэг хүүхдийг сургадаг хувьсах зардлын санхүүжилт. Харин ч энэ чинь нэмэгдэж байгаа.

Дахиад дээрээс нь гурав дахь санхүүжилтийн эх үүсвэр буюу үр дүнд суурилсан санхүүжилтийн эх үүсвэр гэж Боловсролын салбар өөрөө гурван одоо ийм эх үүсвэртэй болсноор одоо олон жил яригдсан энэ багш, сурган хүмүүжүүлэгч нарын цалин хөлс, хөдөлмөрийн үнэлэмж, тэгээд үр дүнд суурилсан энэ тогтолцоо руу цөмөөрөө шилжүүлье ээ л гэж л ингэж л байж байгаа шүү дээ. Энэ чинь ерөөсөө ганцхан боловсролын салбарт хийгдэж байгаа шинэчлэлийн асуудал биш. Эрүүл мэнд, боловсролын салбарт хийгдэж байгаа энэ үр дүнд суурилсан санхүүжилтийнхээ тогтолцоог л бид нар нэвтрүүлээд явъя аа л гэсэн ийм санаа байгаа байхгүй юу. Ямар ямар нэгэн тийм хуулийн заалт ерөөсөө энэ дээр зөрччихсөн асуудал ерөөсөө байхгүй.

**Г.Занданшатар:** Содномын Чинзориг гишүүн тодруулъя.

**С.Чинзориг:** Яах вэ, би хуучинсаг байж болно. Та тэгээд шинэ сэтгэлгээтэй шинэ цагийн хүн гээд бас хуулийг бас гажуудуулж байж болохгүй байхаа Энх-Амгалан сайдаа. Та сая уншлаа шүү дээ. Хөдөлмөрийн хуульд цалин хөлс гэж юунаас бүрддэг юм бэ гэж. Урамшуулал гээд үг байгаа биз дээ. Тэр хуулийг чинь зөрчөөд та урамшууллыг нь ийш нь салгаж авч ирээд байна шүү дээ. Авч ирэх ирэхдээ бүр шинэ нэр томьёо гаргаад нэмэлт урамшуулал гэсэн нэр томьёо гаргаж орж ирчхээд. Тэгээд одоо салбарын санхүүжилтийн асуудлыг шийднэ ээ, шинэлэг юм хийж байгаа юм аа, битгий хуучин шиг юм яриад бай гэж. Би одоо тэр Хөдөлмөрийн хуулийг л би ярьж байна шүү дээ. Та ч гэсэн сая өөрөө уншлаа шүү дээ. Урамшуулал гэж байна шүү дээ. Тэр урамшлыг нь одоо ингээд хааг нь нэг хаа гуяыг нь ингэж салгаж авчраад санхүүжилтийн тогтолцоо болгоод тэгээд дээр нь нэмэлт гэсэн үг нэмээд ингээд байж болж байгаа юм уу л гэж хэлж байгаа юм. Ер нь тэгвэл цаашдаа бид Хөдөлмөрийн хуулийн хэрэгжилт яах юм, цалин хөлсний тэр бүтэц, бүрэлдэхүүн гэдэг ойлголтыг чинь яах юм.

Тэгвэл энэ юмаа иж бүрнээр шийдэх.

**Г.Занданшатар:** Лувсанцэрэнгийн Энх амгалан сайд.

**Л.Энх-Амгалан:** Би таныг хуучинсаг гэж хэлээгүй ээ, бид нар ерөөсөө ойлголтоо нэг хуучин цалин хөлсний тухай, энэ тогтолцооны ойлголтоо бүгдээрээ нийгмээрээ нэг эргэж харах ёстой юм байна аа л гэж. Саяын шинэ одоо 1 сарын 1-нээс хүчин төгөлдөр үйлчилж эхлэх гэж байгаа. Хөдөлмөрийн хууль дээр чинь энэ ойлголтууд чинь жаахан засагдчихсан шүү дээ, Чинзориг гишүүн ээ. Шинэ хууль 1 сарын 1-нээс хэрэгжиж эхэлж байгаа Хөдөлмөрийн хуулиар.

Тийм учраас одоо ингээд бид нар Хөдөлмөрийн хууль дээр цагаан дээр хараар биччихсэн. Энэ тодорхойлолтоор бол бид нар явж байгаа. Тэрнээс хэн нэгэн одоо дахиад хуулиас өөрөөр бичигдсэн, өөр одоо санхүүжилтийн тогтолцоо гаргаж ирж байгаа. Тэрийг нь өөрөөр нэрлэсэн юм ерөөсөө байхгүй. Ерөөсөө байхгүй. Бид нар үр дүн хүсэж байгаа. Одоо олон жил бид нар боловсролын хүртээмж ярилаа. Одоо цаашдаа бид нар боловсролын чанарын асуудал дээр анхаарах цаг нь болчихсон байна. Бүх хүүхдүүдийг бид нар чанартай, хүртээмжтэй боловсрол олгоно гэж бид нарын одоо зорилго байдаг. Гэтэл энэ зорилгодоо хүрэхэд өнөөдрийг хүртэл бид нар үнэлгээнийхээ тогтолцоо, боловсролын чанарын үнэлгээнийхээ тогтолцоог бий болгож чадаагүй юм байна.

**Г.Занданшатар:** Санал хураалт явуулъя. Гишүүд асуулт асууж, хариулт авч дууслаа. Одоо санал хураалт явуулна аа. Байнгын хороо Боловсролын тухай хуульд нэмэлт, өөрчлөлт оруулах тухай хуулийн төслийн анхны хэлэлцүүлгийг эцэслэн батлах үе шаттай нэгтгэн явуулна гэсэн горимын санал гаргасныг дэмжье гэсэн саналын томьёоллоор санал хураалт явуулна.

Санал хураалт.

27 гишүүн дэмжиж, 57.4 хувийн саналаар санал дэмжигдлээ.

Байнгын хорооноос гаргасан горимын саналыг нэгдсэн хуралдаанд оролцсон гишүүдийн олонх дэмжсэн тул Боловсролын тухай хуульд нэмэлт, өөрчлөлт оруулах тухай хуулийн төслийг эцэслэн батлуулах бэлтгэл хангуулахаар Төсвийн байнгын хороонд шилжүүллээ.

**“Тогтоолд өөрчлөлт оруулах тухай” Монгол Улсын Их Хурлын тогтоолын төсөл анхны хэлэлцүүлэг явуулна.**

Төслийн анхны хэлэлцүүлгийг явуулсан талаарх Төсвийн байнгын хорооны санал, дүгнэлтийг Улсын Их Хурлын гишүүн Хавдесламын Баделхан танилцуулна.

**Х.Баделхан:** Улсын Их Хурлын дарга, эрхэм гишүүд ээ,

Монгол Улсын 2022 оны төсвийн төслийн хоёр дахь хэлэлцүүлгийг нэгдсэн хуралдаанаар хийх үед төсвийн тооцоололтой холбоотойгоор шаардлагатай бол холбогдох хууль, тогтоолын төслийг боловсруулж, Байнгын хороо, нэгдсэн хуралдаанаар хэлэлцүүлэх гэсэн зарчмын зөрүүтэй санал дэмжигдсэн тул Монгол Улсын Их Хурлын чуулганы хуралдааны дэгийн тухай хуулийн 40 дүгээр зүйлд заасны дагуу Төсвийн байнгын хороо “Тогтоолд өөрчлөлт оруулах тухай” Монгол Улсын Их Хурлын тогтоолын төслийг боловсруулан 2021 оны 11 дүгээр сарын 10-ны өдрийн хуралдаанаараа хэлэлцэж дараах санал, дүгнэлтийг Та бүхэнд танилцуулж байна.

Тогтоолд өөрчлөлт оруулах тухай” Монгол Улсын Их Хурлын тогтоолын төсөлд Ерөнхий боловсролын сургуулийн хоол үйлдвэрлэл, үйлчилгээний тухай хуулийн 5 дугаар зүйлд заасан дунд ангийн суралцагчдыг 2022-2023 оны хичээлийн жилээс эхлэн өдрийн хоолны үйлчилгээнд хамруулахаар заасан хугацааг нэг жилээр хойшлуулах буюу 2023-2024 оноос хэрэгжүүлэх өөрчлөлтийг тусгасан болно.

Байнгын хорооны хуралдаанаар тогтоолын төслийн анхны хэлэлцүүлгийг явуулах үед гишүүдээс зарчмын зөрүүтэй санал гараагүй тул Улсын Их Хурлын гишүүн Х.Булгантуяа Монгол Улсын Их Хурлын чуулганы хуралдааны дэгийн тухай хуулийн 39 дүгээр зүйлийн 39.22-т заасныг үндэслэн тогтоолын төслийг нэгдсэн хуралдаанаар хэлэлцүүлж батлуулах нь зүйтэй гэсэн санал гаргасныг Байнгын хорооны хуралдаанд оролцсон гишүүдийн олонх буюу 75.0 хувийн саналаар дэмжсэн болно.

Улсын Их Хурлын эрхэм гишүүд ээ,

“Тогтоолд өөрчлөлт оруулах тухай” Монгол Улсын Их Хурлын тогтоолын төслийн анхны хэлэлцүүлгийг явуулсан талаарх Төсвийн байнгын хорооны санал, дүгнэлтийг хэлэлцэн, тогтоолын төслийг баталж өгөхийг хүсье.

Анхаарал тавьсанд баярлалаа.

**Г.Занданшатар**: Байнгын хорооны санал, дүгнэлттэй холбогдуулан асуулт асуух Улсын Их Хурлын гишүүд байна уу? Алга байна. Байнгын хороо тогтоолд өөрчлөлт оруулах тухай тогтоолын төслийг анхны хэлэлцүүлгээр нь баталъя гэсэн горимын санал гаргасныг дэмжье гэсэн саналын томьёоллоор санал хураалт явуулъя.

Санал хураалт.

27 гишүүн дэмжиж, 58.7 хувийн саналаар санал дэмжигдлээ. Байнгын хорооноос гаргасан саналыг нэгдсэн хуралдаанд оролцсон гишүүдийн олонх дэмжсэн тул Тогтоолд өөрчлөлт оруулах тухай Улсын Их Хурлын тогтоолын төслийг баталъя гэсэн саналын томьёоллоор санал хураалт.

26 гишүүн дэмжиж, 56.5 хувийн саналаар санал дэмжигдлээ.

Дараагийн асуудалд оръё. **“Авлигатай тэмцэх газрын албан тушаалын цалингийн хэмжээг шинэчлэн тогтоох тухай” Улсын Их Хурлын тогтоолын төслийн анхны хэлэлцүүлгийг явуулъя.**

Төслийн анхны хэлэлцүүлгийг явуулсан талаарх Төсвийн байнгын хорооны санал, дүгнэлтийг Улсын Их Хурлын гишүүн Төсвийн зарлагын хяналтын дэд хорооны дарга Бөхчулууны Пүрэвдорж танилцуулна.

**Б.Пүрэвдорж**: Улсын Их Хурлын дарга, эрхэм гишүүд ээ,

Монгол Улсын 2022 оны төсвийн төслийн хоёр дахь хэлэлцүүлгийг нэгдсэн хуралдаанаар хийх үед төсвийн тооцоололтой холбоотойгоор санаачлах ажил дэмжигдсэн. Мөн түүнчлэн Авлигатай тэмцэх газрын саналыг үндэслэн Авлигын эсрэг хууль, Улсын Их Хурлын дэгийн тухай хуулийн дагуу Авлигатай тэмцэх газрын албан хаагчийн албан тушаалын цалингийн хэмжээг шинэчлэн тогтоох тухай хуулийн төслийг 2021 оны 10 дугаар сарын 10 ны өдрийн хуралдаанаар хэлэлцэж Шинэчлэн тогтоох тухай хуулийн төслийг 2021 оны 11 сарын 10-ны өдрийн хуралдаанаар хэлэлцэж шийдвэрлэсэн.

Авилагтай тэмцэх газрын албан тушаалын сарын цалингийн хэмжээг бусад адил төстэй байгууллагуудын цалингийн доод хэмжээтэй дүйцүүлэн “Авлигатай тэмцэх газрын албан хаагчийн албан тушаалын цалингийн хэмжээг шинэчлэн тогтоох тухай” хуулийн төслийг боловсруулсан.

Байнгын хорооны гишүүдийн олонх буюу 75.0 хувийн саналаар энэхүү тогтоолын төсөл дэмжигдсэн болно.

Улсын Их Хурлын эрхэм гишүүд ээ,

“Авлигатай тэмцэх газрын албан хаагчийн албан тушаалын цалингийн хэмжээг шинэчлэн тогтоох тухай” Монгол Улсын Их Хурлын тогтоолын төслийн санал, дүгнэлтийг хэлэлцэн шийдвэрлэж өгнө үү.

Анхаарал тавьсанд баярлалаа.

**Г.Занданшатар**: Байнгын хорооны санал, дүгнэлттэй холбогдуулан асуулт асуух Улсын Их Хурлын гишүүд байна уу? Байнгын хорооны саналаар Авлигатай тэмцэх газрын албан тушаалын цалингийн хэмжээг шинэчлэн тогтоох тухай Улсын Их Хурлын тогтоолын төслийг баталъя гэсэн саналын томьёоллоор санал хураалт явуулна.

Санал хураалт.

25 гишүүн дэмжиж, 55.6 хувийн саналаар санал дэмжигдлээ.

Тогтоолын төсөл батлагдлаа.

Пүрэвдорж гишүүн ээ, Ганбат гишүүн байна уу? Төсвөө уг нь хэлэлцээд эхэлчихвэл.

Дараагийн асуудалд орно. **Хүний хувийн мэдээлэл хамгаалах тухай хуулийн төсөл болон хамт өргөн мэдүүлсэн хуулийн төслүүдийн анхны хэлэлцүүлэг явуулна.**

Төслийн анхны хэлэлцүүлэг явуулсан талаарх Хууль зүйн болон Инновац, цахим бодлогын байнгын хорооны хамтарсан санал, дүгнэлтийг Улсын Их Хурлын эрхэм гишүүн Инновац цахим бодлогын Байнгын хорооны дарга Ням-Осорын Учрал танилцуулна.

Хууль зүйн байнгын хорооны дарга Сандагийн Бямбацогт танилцуулна.

**С.Бямбацогт**: Улсын Их Хурлын дарга, эрхэм гишүүд ээ,

Монгол Улсын Засгийн газраас 2021 оны 5 дугаар сарын 19-ний өдөр Улсын Их Хуралд өргөн мэдүүлсэн Хүний хувийн мэдээлэл хамгаалах тухай хуулийн шинэчилсэн найруулгын төсөл болон хамт өргөн мэдүүлсэн хуулийн төслүүдийн хэлэлцэх эсэх асуудлыг Улсын Их Хурал 2021 оны 7 дугаар сарын 05-ны өдрийн чуулганы нэгдсэн хуралдаанаараа хэлэлцэж, анхны хэлэлцүүлэгт бэлтгүүлэхээр Хууль зүйн болон Инновац, цахим бодлогын байнгын хороонд шилжүүлсэн билээ.

Улсын Их Хурлын даргын 2021 оны 7 дугаар сарын 06-ны өдрийн 54 дүгээр захирамжаар Улсын Их Хурлын гишүүн Н.Учралаар ахлуулан, гишүүдэд Н.Алтанхуяг, П.Анужин, Э.Бат-Амгалан, Т.Доржханд, Л.Мөнхбаатар, Б.Саранчимэг, Ж.Сүхбаатар, Д.Цогтбаатар нарын бүрэлдэхүүнтэйгээр хуулийн төслүүдийг Байнгын хорооны болон чуулганы нэгдсэн хуралдаанаар хэлэлцүүлэх бэлтгэл хангах үүрэг бүхий ажлын хэсгийг байгуулж, ажлын хэсэгт мэргэжил, арга зүйн туслалцаа үзүүлэх, мэдээллээр хангах дэд ажлын хэсэгт холбогдох мэргэжлийн хүмүүсийг оролцуулан ажилласан байна.

Монгол Улсын Их Хурлын чуулганы хуралдааны дэгийн тухай хуулийн 39 дүгээр зүйлийн 39.4 дэх хэсэгт заасны дагуу Хууль зүйн болон Инновац, цахим бодлогын байнгын хороо 2021 оны 10 дугаар сарын 27-ны өдрийн хамтарсан хуралдаанаараа дээрх хуулийн төслүүдийн анхны хэлэлцүүлгийг явуулах үед Монгол Улсын Их Хурлын чуулганы хуралдааны дэгийн тухай хуулийн 15 дугаар зүйлийн 15.1-т заасны дагуу Улсын Их Хурал дахь Ардчилсан намын бүлэг завсарлага авсан болно.

Дээрх завсарлагын хугацаа дуусгавар болсноор Монгол Улсын Их Хурлын чуулганы хуралдааны дэгийн тухай хуулийн 39 дүгээр зүйлийн 39.4 дэх хэсэгт заасны дагуу Хууль зүйн болон Йнновац, цахим бодлогын байнгын хороо 2021 оны 11 дүгээр сарын 09-ний өдрийн хамтарсан хуралдаанаараа хуулийн төслүүдийн анхны хэлэлцүүлгийг үргэлжлүүлэн явуулж, хуулийн төслүүдийг зүйл бүрээр хэлэлцсэн болно.

Ажлын хэсгээс хуулийн төсөлтэй холбогдуулан нэр томьёог Нийтийн мэдээллийн тухай хуулийн төсөлтэй нийцүүлсэн бөгөөд хөрөнгийн мэдээллийг хүний эмзэг мэдээллээс хасаж хүний хувийн мэдээлэлд хамааруулахаар, Иргэний хуулийн 16 дугаар зүйлийн 16.3,16.4 дэх хэсэгт заасан бүрэн бус чадамжтай иргэнд хувийн мэдээллээ ашиглахад шаардлагатай тодорхой төрлийн эрхүүдийг нээж өгөх, төрийн байгууллагаас бусад хуулийн этгээд, хуулийн этгээдийн эрхгүй байгууллагад “нээлттэй өгөгдөл” бий болгох асуудлыг нэмж тусгах, сэтгүүл зүйн зорилгоор нийтийн ашиг сонирхлыг хамгаалах үүднээс мэдээллийг цуглуулж, боловсруулж, ашиглахдаа мэдээллийн эзний зөвшөөрлийг авахгүй байх талаар, Хүний эрхийн Үндэсний Комисс Хүний хувийн мэдээлэл хамгаалах тухай хууль тогтоомжийн хэрэгжилтэд хяналт тавихдаа зөвлөмж, шаардлага хүргүүлэх талаар, Монгол Улсын Засгийн газрын бүтцийн тухай хуулийн нэмэлт, өөрчлөлттэй нийцүүлэн Харилцаа холбооны асуудал хариуцсан төрийн захиргааны байгууллагыг Цахим хөгжил, харилцаа холбооны асуудал эрхэлсэн төрийн захиргааны төв байгууллага болгох талаар, Монгол Улсын Их Хурлын гишүүн хуралдааны ирцэд бүртгүүлэх, санал хураалтад оролцохдоо хүний биеийн давхцахгүй өгөгдөл /гарын хурууны хээ/-ийг ашиглах талаар нийт 21 зарчмын зөрүүтэй санал, 1 найруулгын санал гаргасныг хуралдаанд оролцсон гишүүдийн олонх дэмжсэн болно.

Түүнчлэн ажлын хэсгээс Хүний хувийн мэдээлэл хамгаалах тухай хуулийн шинэчилсэн найруулгын төслийн хамт өргөн мэдүүлсэн Авлигын эсрэг хуульд өөрчлөлт оруулах тухай хуулийн төслийн талаарх зарчмын зөрүүтэй 1 санал, Гаалийн тухай хуульд өөрчлөлт оруулах тухай хуулийн төслийн талаарх зарчмын зөрүүтэй 2 санал, Захиргааны хэрэг шүүхэд хянан шийдвэрлэх тухай хуульд өөрчлөлт оруулах тухай хуулийн төслийн талаарх зарчмын зөрүүтэй 1 санал, Зөрчлийн тухай хуульд нэмэлт оруулах тухай хуулийн төслийн талаарх зарчмын зөрүүтэй 5 санал, Иргэний хэрэг шүүхэд хянан шийдвэрлэх тухай хуульд өөрчлөлт оруулах тухай хуулийн төслийн талаарх зарчмын зөрүүтэй 1 санал, Монгол Улсын шүүхийн тухай хуульд өөрчлөлт оруулах тухай хуулийн төслийн талаарх зарчмын зөрүүтэй 2 санал, Прокурорын тухай хуульд өөрчлөлт оруулах тухай хуулийн төслийн талаарх зарчмын зөрүүтэй 1 санал, Монгол Улсын Хүний эрхийн Үндэсний Комиссын тухай хуульд нэмэлт, өөрчлөлт оруулах тухай хуулийн төслийн талаарх зарчмын зөрүүтэй 2 санал, Сэтгэцийн эрүүл мэндийн тухай хуульд өөрчлөлт оруулах тухай хуулийн төслийн талаарх зарчмын зөрүүтэй 1 санал, Хүүхдийн эрхийн тухай хуульд өөрчлөлт оруулах тухай хуулийн төслийн талаарх зарчмын зөрүүтэй 2 санал, Эрүүгийн хуульд нэмэлт, өөрчлөлт оруулах тухай хуулийн төслийн талаарх зарчмын зөрүүтэй 3 санал, Эрүүгийн хэрэг хянан шийдвэрлэх тухай хуульд өөрчлөлт оруулах тухай хуулийн төслийн талаарх зарчмын зөрүүтэй 1 санал боловсруулсныг хуралдаанд оролцсон гишүүдийн олонх дэмжсэн болно.

Хуулийн төслүүдийн анхны хэлэлцүүлгийг явуулах үед Улсын Их Хурлын гишүүн Ц.Мөнх-Оргил Хүний хувийн мэдээлэл хамгаалах тухай хуулийн шинэчилсэн найруулгын төслийн 3 дугаар зүйлийн 3.3.1 дэх заалтын “гэр бүлийн гишүүн, хамтран амьдрагчид” гэснийг “гэр бүлийн гишүүнд” гэж, 3.3.2 дахь заалтын “гэр бүлийн гишүүн, хамтран амьдрагчийн” гэснийг “гэр бүлийн гишүүний” гэж тус тус өөрчлөх, мөн Улсын Их Хурлын гишүүн Ц.Мөнх-Оргил, Х.Нямбаатар, Ж.Сүхбаатар нараас 3.4 дэх хэсгийг “Гүйцэтгэх ажлын тухай хуулиар тусгайлан зохицуулснаас бусад хувь хүний нууцтай холбоотой харилцааг энэ хуулиар зохицуулна." гэж өөрчлөн найруулах зарчмын зөрүүтэй санал гаргасныг хуралдаанд оролцсон гишүүдийн олонх дэмжсэн.

Түүнчлэн Улсын Их Хурлын гишүүн Ц.Мөнх-Оргил, Ц.Сэргэлэн, Ш.Адьшаа, Ш.Раднаасэд, Ж.Сүхбаатар, С.Бямбацогт, Ц.Сандаг-Очир, Б.Энх-Амгалан, Н.Алтанхуяг нар хуулийн төсөл болон зарчмын зөрүүтэй саналын томьёололтой холбогдуулан асуулт асууж, хариулт авсан болно.

Мөн Улсын Их Хурлын гишүүн С.Бямбацогт, Н.Алтанхуяг, Ж.Сүхбаатар нар хуулийн төслийн 27 дугаар зүйлд заасан дууны, дүрсний, дуу-дүрсний бичлэгийн системийг хууль бусаар, бусдыг дарамтлах зорилгоор ашиглаж байвал эрүүгийн хариуцлага хүлээлгэх, хуульд заасан хариуцлагыг нэмэгдүүлэх талаар холбогдох хууль тогтоомжид өөрчлөлт оруулахыг анхаарах нь зүйтэй талаар саналаа илэрхийлсэн болно.

Байнгын хороо ажлын хэсэг болон Улсын Их Хурлын гишүүдээс гаргасан зарчмын зөрүүтэй саналыг нэг бүрчлэн хэлэлцсэн бөгөөд зарчмын зөрүүтэй саналын томьёолол болон хуулийн төслүүдийн анхны хэлэлцүүлгийг явуулсан талаарх Байнгын хорооны санал, дүгнэлтийг Та бүхэнд тараасан болно.

Улсын Их Хурлын эрхэм гишүүд ээ,

Хүний хувийн мэдээлэл хамгаалах тухай хуулийн шинэчилсэн найруулгын төсөл болон хамт өргөн мэдүүлсэн хуулийн төслүүдийн анхны хэлэлцүүлгийг явуулсан талаарх Хууль зүйн болон Инновац, цахим бодлогын байнгын хорооны санал, дүгнэлт, зарчмын зөрүүтэй саналыг хэлэлцэн шийдвэрлэж өгөхийг Та бүхнээс хүсье.

Анхаарал тавьсанд баярлалаа.

**Г.Занданшатар**: Ажлын хэсгийн гишүүдийг танилцуулъя. Барсүрэнгийн Баасандорж Хуул зүй, дотоод хэргийн яамны Төрийн нарийн бичгийн дарга, Хууль зүй, дотоод хэргийн яамны Хууль зүйн бодлогын газрын дарга Пүрэвжавын Сайнзориг, Тагнуулын ерөнхий газрын Мэдээллийн аюулгүй байдлын газрын дарга Энхнасангийн Эрдэнэ ээ, Хууль зүй, дотоод хэргийн яамны Мэдээллийн технологийн газрын дарга Даваанямын Ган-Эрдэнэ, Тагнуулын ерөнхий газрын мэдээллийн аюулгүй байдлын газрын хэлтсийн дарга Даваадоржийн Ганзориг, Харилцаа холбоо мэдээллийн технологийн газрын Мэдээллийн технологийн бодлого зохицуулалтын газрын дарга Бадамдоржийн Бэлэгдэмбэрэл, Цахим хөгжлийн үндэсний хорооны ажлын албаны дарга Сүхээгийн Тэнгис.

Байнгын хорооны санал, дүгнэлттэй холбогдуулан асуулт асуух Улсын Их Хурлын гишүүд байна уу?

Бадмаанямбуугийн Бат-Эрдэнэ гишүүнээр тасаллаа. Баагаагийн Баттөмөр гишүүнээр тасаллаа.

Ганзоригийн Тэмүүлэн гишүүн асуулт асууна.

**Г.Тэмүүлэн**: Энэ хүний хувийн мэдээллийг хамгаалах тухай гээд хуулийн шинэчилсэн найруулга. Сая өнгөрсөн зун 7 сарын 5-нд Улсын Их Хурлын чуулганаар хэлэлцсэн. Хэлэлцэх эсэхийг бид бүхэн одоо Улсын Их Хурлаар хэлэлцэн шийдвэрлэж байхад бол зарчмын зөрүүтэй хэд хэдэн саналуудыг Улсын Их Хурлын гишүүд гаргаж байсан, гаргаж байсан.

Би яг энэ хүний генетикийн мэдээлэлтэй холбоотой асуудлаар тодорхой саналыг бол хэлсэн. Та бүхний энэ хууль дээр томьёолж оруулж ирснээр 10.1.3, 10.1.4, залгуулаад 13.2 гэдэг юм уу. Эдгээр заалтууд бол зарчмын хувьд зөвшөөрч болохгүй заалтууд байна. Энэ хууль дээрх зохицуулалтыг бол бид нар зайлшгүй өөрчлөх ёстой гэдэг асуудлыг тавьсан. Өнөөдөр хүний генетик мэдээлэл гэдэг бол өөрөө хамгийн чухал үнэ цэнтэй мэдээлэл байдаг. Тухайн хүний бие махбод нь байгаад байгаа юм, эд эс нь байгаад байгаа юм, ДНК ч гэдэг юм уу. Ерөөсөө хамгийн үнэ цэнтэй, хүний хамгийн эмзэг, хувийн эрүүл мэндтэй холбоотой ийм мэдээллүүд байгаа. Гэтэл энэ хүний энэ генетикийн мэдээллийг та бүхэн энэ хуулийнхаа хүрээнд болбол цуглуулах гээд байна аа, ашиглах гээд байна аа.

Хүний хамгийн эмзэг хувийн мэдээллийг та бүхэн хамгаалах биш эсрэгээрээ ашиглуулах, цуглуулах, цаашид магадгүй өөр ямар нэг зорилгоор одоо боловсруулах гэдэг юм уу, энэ түвшинд энэ хуулийг чинь аваачих гээд байна.

Тэгэхээр би энэ зохицуулалт чинь буруу байна шүү дээ гэдэг зарчмын зөрүүтэй саналыг бол хэлсэн, хэлэлцэх эсэхэд. Ажлын хэсгийн түвшинд ажиллахдаа хэлэлцүүлгийн явцад эдгээр асуудлуудыг зөв томьёолж, засаж залруулж оруулж ирэх ёстой гэдэг саналыг хэлсэн. Гэтэл бүх заалт хэв хэвээрээ байна. Чуулган дээр гишүүдийн хэлсэн зарчмын зөрүүтэй саналууд бол энэ саналуудыг та бүхэн маань анхаарч үзээгүй байна. Би тодорхой энэ заалтуудыг хэлэх гээд байна л даа.

10.1, 10.1.3 энэ юу вэ гэхээр гэмт хэрэг, зөрчилтэй тэмцэх, түүнээс урьдчилан сэргийлэх, шалган шийдвэрлэх зорилгоор бол энэ хүний генетик мэдээллийг цуглуулна гэж байгаа юм. Генетик мэдээллийг цуглуулна гэж байгаа юм. Энэ өөрөө яагаад энэ гэмт хэргийг илрүүлэхэд, өөрөө энийг ашиглах гээд байгаа юм гэдэг нь тодорхойгүй болчхоод байгаа юм.

Дээрээс нь эрүү, иргэн, захиргааны болон бусад хэргийг хянан шийдвэрлэхэд ашиглана гэж байгаа юм. Би эрүү дээр бол ойлгож байна, энэ генетикийн мэдээллийг. Гэтэл иргэн дээр, захиргаан дээр бол яагаад ашиглах гээд байгааг бол ойлгохгүй байгаад байгаа юм. За иргэн дээр ганцхан тохиолдол байгаад байгаа юм. Эцэг тогтооход. Гэтэл иргэний хэрэг гэдэг чинь бол эдийн болон эдийн бус баялагтай холбоотой маргаантай холбоотой асуудлыг шийдвэрлэж байгаа юм. Захиргааны хэрэг, захиргааны хэрэг бол зөвхөн зүгээр тухайн хуулийн этгээд болон иргэн хоорондын маргааны асуудлыг шийдвэрлэхэд. Гэтэл захиргааны хэргийг шийдвэрлэхэд тэр генетикийн мэдээллийг цуглуулж, тэрийг боловсруулж тэрийг ашиглаж яах гээд байгаа юм бэ. Энэ бол хэрэг хянан шийдвэрлэхэд хамгийн хүний үнэ цэнтэй хамгийн эмзэг мэдээллийг та бүхэн цуглуулж ашиглах гээд байгаа нь асуудлыг бол би ерөөсөө зарчмын хувьд ойлгохгүй, дэмжихгүй байгаа.

Гуравт, 13.2 дээр мэдээллийн эзэн нас барснаас хойш 70 жил өнгөрсөн тохиолдолд хүний эмзэг мэдээллийг цуглуулах, боловсруулах, ашиглахад зөвшөөрөл шаардахгүй ээ гэж байгаа юм. Хүний генетикийн мэдээллийг цуглуулаад 70 жилийн дараа нас барсан бол ямар нэг зөвшөөрөл шаардахгүйгээр, тэрийг бол боловсруулна, ашиглана, цуглуулна гэдэг асуудал орж ирээд байгаа юм. Бид нар хүн нас барсны дараа ч гэсэн хүний ёсоор бол хүндэтгэх ёстой. Адаглаад энэ булш сүйтгэх гэмт хэрэг гэдэг асуудал чинь Эрүүгийн хуульдаа ч гэсэн заачихсан байгаад байгаа шүү дээ. Тэрийг ухах төнхөх гэдэг чинь өөрөө хуулиараа хориотой, эрүүгийн зөрчилд орж байгаа асуудал байгаад байгаа юм. Энэ асуудлыг нээж байгаа юм уу?

Эсвэл 70 жилийн дараа 70 жилийн өмнө нас барсан тэр хүний мэдээллийг үр ач зээ нарт нь тохох гээд байгаа юм уу. Хэрэг хянан шийдвэрлэхэд.

**Г.Занданшатар:** Инновац, цахим бодлогын байнгын хорооны дарга Ням-Осорын Учрал хариулна.

**Н.Учрал:** Тэмүүлэн гишүүний асуултад хариулъя. Энэ хуулийн гол онцлог, үзэл баримтлал нь бол өмнөх хуулиар Хувь хүний нууцын хуулиар мэдээллийг цуглуулаад боловсруулаад ашиглаж байгаа тал буюу мэдээлэл хариуцагч, хариуцлага хүлээдэггүй байсан бол энэ удаагийн хуулиар мэдээллийг цуглуулж, боловсруулж, ашиглаж байгаа тал хариуцлага хүлээх тэр үүрэг нь их тодорхой болж өгч байгаа.

Тэгэхээр яг одоо энэ Тэмүүлэн гишүүний хэлдгээр биометрик болон генетик мэдээллийг цуглуулж, боловсруулж ашиглаж байгаа тал бол энэ хуулиар хариуцлага хүлээх болж байгаа. Тэгэхээр ямар тохиолдолд одоо энэ биометрик генетик мэдээллийг цуглуулах вэ гээд дор дурдсан шаардлагууд буюу 10.1, 2, 3, 4, 5 дахь заалтыг нь хуульд тусгаж өгсөн.

Энд бол онцлогтой юм байгаа юм. Жишээ нь улсын бүртгэлийн байгууллага дээр Сонгогчийн бүртгэлийг хянах зорилгоор бол хүний биеийн давхцахгүй өгөгдлийг буюу баруун гарын хурууны хээг авдаг. Хил хамгаалах байгууллага дээр нь хил нэвтрэхэд бол тухайн хүний таньж мэдэх, баталгаажуулах зорилгоор гарын хурууны хээг авна. Мөн хэрэг хянан шийдвэрлэх үйл ажиллагааны явцад мөн шүүхийн шинжилгээний байгууллага хэрэг маргааныг хянан шийдвэрлэх явцдаа бол энэ шүүхийн шинжилгээ хийхэд биометрик генетик мэдээллийг зөвхөн дор дурдсан таван тохиолдолд авна.

Гэхдээ ингэж авахдаа мэдээллийн эзний зөвшөөрлөөр боловсруулна гэдгийг нь харин хуульчилж өгөхөөр хувь хүний мэдээллийг хуулиар хамгаалж байгаа юм. Өмнө нь бол Хувь хүний нууцын хуулиар зөвхөн тэр иргэн өөрийнхөө мэдээллийг хамгаалдаг байсан бол одоо цуглуулж боловсруулж ашиглаж байгаа бол та тэр хүний мэдээллийг хамгаалах ёстой гэдэг үүргийг нь энэ хуульд тодорхой болгож байгаа. Тэгэхээр хүний эмзэг мэдээлэлд хамаарагдаж байгаа буюу биометрик генетик мэдээллүүд бол зөвхөн дор дурдсан 5 тохиолдолд ашиглана, цуглуулна боловсруулна.

Гэхдээ заавал мэдээллийн эзний зөвшөөрлийг шаардана. Зөвшөөрөөгүйгээр энэ мэдээллийг одоо боловсруулахыг хориглоно гэж байгаа юм. Тэгэхээр энэ зохицуулалт орсноороо бол харин ч эсрэгээрээ одоо таны яриад байгаагийн эсрэгээр хувь хүний мэдээлэл хамгаалагдаж байгаа. Энэ хууль гарахгүйгээр ингээд яваад байх юм бол мэдээллийг цуглуулж байгаа, боловсруулж байгаа, ашиглаж байгаа тал ямар ч хариуцлага хүлээхгүй. Мэдээллийн хариуцагчийн үүрэг нь тодорхой бус яваад байдаг. Ингээд мэдээллийг цуглуулж боловсруулж байгаа мэдээлэл хариуцагч тал мэдээллийг алдах юм бол тухайн иргэний мэдээлэл алдагдаад юуных нь уршигт бол тухайн иргэнд тэр ялгаварлан гадуурхал бий болгох ч гэдэг юм уу нөхцөл байдлууд үүсдэг. Тэгэхээр энэ хууль гарснаараа зөвхөн дараах таван тохиолдолд тэр хүний давхцахгүй өгөгдөл биометрик генетик мэдээллийг ашиглана шүү. Тэгэхдээ ашиглахдаа дараах таван тохиолдол юм гээд ингэж хуульчилж өгч байгаа. Жишээ нь тэр хэрэг маргааныг хянан шийдвэрлэх гэдэг ажиллагааны явцад гэдэг асуудалд 10.1.4 дээр бид зарчмын зөрүүтэй саналаар бол өнөөдөр эрүүгийн хэргийн, захиргааны болон бусад гэдгийг нь хасаад хасах саналтайгаар орж ирж байгаа.

Шүүхийн шинжилгээний байгууллага хэрэг маргаан хянан шийдвэрлэх ажиллагааны явцад шүүхийн шинжилгээ хийх шаардлагатай бол биометрик генетик мэдээллийг ашиглах ёстой. Яагаад гэвэл хэргийг илрүүлэх гэж байгаа учраас. Тэгэхдээ энийг дурын нэг хүн биш зөвхөн шүүхийн шинжилгээний байгууллага, тэгэхдээ мэдээллийн эзнээс зөвшөөрөл авна. Мөн гэмт хэрэг, зөрчилтэй тэмцэх, түүнээс урьдчилан сэргийлэх, шалган шийдвэрлэх зорилгоор бас энэ мэдээллийг цуглуулж боловсруулдаг. Хэргийн үнэн мөнийг тогтоохын тулд. Тэгэхээр мөн энэ тухайн тусгайлсан байгууллага нь эзнийх нь зөвшөөрлөөр, энэ тохиолдолд хилээр гарахад нөгөө бүртгэлийн байгууллага нөгөө сонгогчийн нэрсийн жагсаалт, бүртгэлийг хянах зорилгоор гээд. Энэ бол хүний хувийн мэдээллийг харин эсрэгээрээ хамгаалж өгч байгаа шүү гэдгийг хэлье.

13 дугаар зүйл дээр асуулт асуусан. Тэгэхээр мэдээллийн эзнийг нь нас барсны дараа мэдээллийг цуглуулах гэвэл тэр нь болохоор юу вэ гэхээр мэдээллийн эзэн нас барсан тохиолдолд бол бас түүний гэрээслэл, эсвэл гэр бүлийн гишүүн хуульд төлөөлөгчийн бичгээр зөвшөөрснөөр мэдээллийг цуглуулж, боловсруулж ашиглана. 70 жилийн дараа байгаа тохиолдолд бол тэр чинь одоо тухайн хүний одоо түүх хийж байсан үйл хэрэгтээ холбогдуулаад ер нь ашиглаж болно оо л гэдэг.

**Г.Занданшатар:** Тэмүүлэн гишүүн тодруулж асууя.

**Г.Тэмүүлэн:** Тэгэхээр 13.2 дээр бол яг хуульд өөрөөр заагаагүй бол мэдээллийн эзэн нас барснаас 70 жил өнгөрсөн тохиолдолд хүний эмзэг мэдээллийг цуглуулж боловсруулах, ашиглахад зөвшөөрөл шаардахгүй ээ гэдэг асуудал байгаад байгаа юм. Тэгэхээр бид нар энэ Үндсэн хуулиараа ч гэсэн ер нь энэ үл ялгаварлах зарчмыг бол тусгаж өгсөн. Хувь хүнтэй холбоотой үндэс угсаатай холбоотой, хувь хүний мэдээлэлтэй холбоотой асуудлыг ч гэдэг юм уу, хүний хувийн өмчтэй холбоотой асуудлууд дээр.

Тэгэхээр бид нар адаглаад энэ хүн нас барсны дараа ч гэсэн хүний ёсоор хандах ёстой гэдэг асуудал байгаад байгаа юм л даа. Энэ заалт бол би зарчмын хувьд ерөөсөө ямар ч хэрэггүй заалт гэж хараад байгаа юм. Монгол ёсонд ч тийм сургаал, уламжлал угаасаа байгаа. Тийм учраас бид нар энэ эрүүгийнхээ хууль дээр ч гэсэн энэ булш сүйтгэх асуудлыг гэмт хэрэг гэдгээр бол тусгаж өгч байсан. Тэгэхээр магадгүй 70 жилийн дараа тэр хүний булшийг ухаад тухайн тэр мэдээллийг нь цуглуулаад магадгүй хэрэг хянан шийдвэрлэхэд ашиглах гээд байгаа энэ дүр зураг гараад байна аа. Хилс хэрэг тохох ч юм уу.

**Г.Занданшатар:** Ням-Осорын Учрал гишүүн Байнгын хорооны дарга асуултад хариулъя.

**Н.Учрал:** Одоо 1921 оны ардын хувьсгалыг Сүхбаатар жанжин удирдаж байсан. Тэр хүн, тэр газар төрсөн овог нэр тэгээд тэр хүн одоо боловсролын хувьд ийм хүн байсан ч гэдэг юм уу. Ингээд бичихэд мэдээллийн эзний зөвшөөрөл шаардах байж болохгүй л дээ. Тэгэхээр хүн бас нас барснаар 70 жилийн дараа бол энэ чинь тухайн хүний үйл хэрэгтэй холбогдуулаад зөвхөн биометрик генетик мэдээлэл биш энэ дотор хүний мэдээлэл дотор бол тэр үндэс угсаа, шашин шүтлэг, итгэл үнэмшил, эрүүл мэнд. Ингээд л маш олон мэдээллүүд багтаж байгаа юм. Тэгэхээр үүний дараа бол мэдээллийн эзэн зөвшөөрөл авна гэдэг бол маш ихт бэрхшээлтэй.

Энэ бол нөгөө түүхэн эх сурвалжуудыг ч гэсэн гаргаж тавихад судалгаа шинжилгээ хийхэд тухайн хүний талаар мэдээллийг цуглуулах эрх бол тэр судлаачдад шинжилгээ хийж байгаа хүмүүст үүсэж байгаа учраас ийм зохицуулалт хийж өгөхгүй бол заавал гэрээслэлээр нь заавал одоо тухайн хүний үр хүүхдээс нь зөвшөөрөл аваад тухайн хүнийг хувьсгалт үйл хэрэгт яаж оролцсон бэ гэдгийг асууна тодруулна гэдэг.

**Г.Занданшатар:** Ганзоригийн Тэмүүлэн гишүүн тодруулж байна.

**Г.Тэмүүлэн:** Үгүй ээ, энэ яах вэ, зүгээр хүн ёсны л асуудлын л одоо зүйл байгаа. Хүний өмч хөрөнгөтэй холбоотой, хүний өөрийнх нь мэдээлэлтэй холбоотой эцэг эх, өвөө эмээтэй нь холбоотой асуудал хүний сэтгэл зүйтэй шууд холбоотой асуудал. Тэгэхээр тэр өвөө эмээ, хамаатан садан ч гэдэг юм уу, тэдгээрийнх нь генетикийн мэдээллийг цуглуулах, зөвшөөрөлгүйгээр авч ашиглах гэдэг юм уу, энэ өгөх, ашиглуулах гэдэг энэ асуудал чинь бол тэр үлдсэн үр хүүхдүүд нь хамааралтай асуудал байхгүй юу. Үлдсэн үр хүүхдүүд нь хамааралтай, хамаатан саданд хамааралтай асуудал. Тэр мэдээллийн үр дүнгийнх нь ач холбогдол нь тэр үр хүүхдүүд нь, хамаатан саданд нь бас шууд хамааралтай асуудал байхгүй юу. Үр дүн нь. Тэгэхээр энэ би үр дүнгийн ач холбогдлыг ярих гээд байгаа. Магадгүй сөргөөр ашиглаж магадгүй, зөвөөр ашиглаж магадгүй. Сөргөөр ашиглаад танай өвөө эмээ чинь тийм ДНК-тай, тийм, одоо юу гэдэг юм өгөгдөлтэй, тийм удамшилтай хүмүүсүүд байсан. Тэгэхээр та бол тийм байна гээд.

Дараа нь магадгүй одоо хэн нэгнийг нь яллаад байх асуудал гарах уу? Тийм л эрсдэл үүсэх зүйл болчхоод байна шүү дээ. Эсвэл тэр хүн заавал гэрээслэл үлдээсэн.

**Г.Занданшатар:** Барсүрэнгийн. Баасандорж Хууль зүй, дотоод хэргийн яамны Төрийн нарийн бичгийн дарга 81.

**Б.Баасандорж:** Тэмүүллийн гишүүний асуултад хариулъя Баасандорж.

13.1 дээр бол гэр бүлийн гишүүдээс нь зөвшөөрөл авч цуглуулж, боловсруулж, ашиглаж болохоор хийж өгсөн байгаа. Өөрөөр хэлбэл, 70 жил дотроо тухайн одоо нас барсан хүний мэдээллийг ашиглах юм бол гэр бүлийн гишүүдээс зөвшөөрөл авахаар. Бид нар 13.2 дээр, хуульд өөрөөр заагаагүй бол 70 жил өнгөрсөн тохиолдолд энэ одоо хүний эмзэг мэдээллийг ашиглуулахаар хийчихсэн. Мөн хууль тогтоогчдоос 2019 онд архив албан хэрэг хөтлөлтийн тухай хуулийг баталж өгсөн. 2020 оноос хэрэгжиж эхэлсэн ийм хууль байгаа.

Энэ хуулийн 31.3 дээр иргэний намтар түүхэнд холбогдох архивын баримтыг үүсэж бий болсноос хойш 70 жил өнгөрсний дараа эрдэм шинжилгээ, судалгааны зорилгоор ашиглаж болно гээд. Тэгэхээр бид нар бас энэ архив, албан хэрэг хөтлөлттэйгөө холбоотой хуультайгаа нийцүүлээд энэ 70 жил гэдэг хугацааг хийж өгч байгаа юм. 70 жил дотор бол Тэмүүлэн гишүүний гэр бүлийн гишүүдээс нь заавал зөвшөөрөл авч байгаа. Хэрэг хянан шийдвэрлэх ажиллагааны бол тусдаа хуулиар энэ өөрөө процессынхоо хуулиар явна. Энэ бол зөвхөн эрдэм шинжилгээ, судалгааны чиглэлээр ашиглахаар бол 70 жил өнгөрсөн бол нээлттэй болно.

**Г.Занданшатар:** Цэдэндамбын Цэрэнпунцаг гишүүн.

**Ц.Цэрэнпунцаг:** Энэ нэг хоёр тодорхой. Одоо ерөнхий ч юм уу нэг асуулт асууя. Ер нь энэ зүгээр энэ хууль, бид нар хийж байгаа шинэчилж найруулж байгаа бол энэ мэдээж олон асуудлыг шийдэхэд зорьж байгаа. Тэгэхдээ энэ гол зарчим байх ёстой гэж боддог юм. Энэ төр бол бас нэг ялангуяа энэ мэдээлэлтэй холбоотой энэ асуудал дээр бол энэ мэдээллийн эзэн, мэдээлэл эзэмшигч хоёрын хооронд л одоо мэдээллийн хувьд бол зөрүүтэй байгаа юм. Ер нь энэ орчин үеийнхээ технологи, энэ нийгмийн хөгжилтэй холбоотой байгаа юм.

Жишээлбэл эзэмшигч нь өөрөө би ямар мэдээлэл надад байгаагаа одоо мэдээллийн эзэн эзэмшигчээс дутуу мэдээлэлтэй байгаа юм. Тэгэхээр энэ хуулиар төрийн зүгээс бол энэ мэдээллийг бид нар тэнцвэржүүлж өгөх ёстой юм. Мэдээлэл эзэмшигчид байгаа ямар мэдээлэл байгааг мэдээллийн эзэн мэдэж байх ёстой. Жишээлбэл энэ өнөөдөр технологийн компаниуд, жишээлбэл хаана өдөр тутмын амьдрал нь сар, жилд энэ хүний өдөр тутам хаагуур явж, яаж амьдардаг юм, ямар үйлдэл хийдгийг уншиж байгаа шүү дээ. Тийм ээ. Нөгөө ухаалаг программын тусламжтайгаар. Тэгэхлээр энийг засаж, энэ ард иргэдийг энэ мэдээллийн эздийг тэр мэдээлэл эзэмшигчтэй адил хэмжээнд мэдээлэлтэй болгох чиглэл рүү энэ хууль яг ямар ямар заалтуудаар энийг засаж залруулж байгаа юм, нэгт.

Хоёрт гол миний итгэх асуудал бол энэ мэдээлэл эзэмшигчид ямар мэдээлэлтэй байгаа юм тэр ямар мэдээлэлтэй байгааг бүрэн мэдэх энэ боломжийг энэ хуулиар одоо олгох ёстой. Энэ рүү чиглэсэн байх ёстой гэж бодож байна.

Хоёрт, за энэ мэдээлэл нь нэгэнт одоо эзэмшигчид мэдээллийн эзэн мэдээллээ ямар мэдээлэл байгаагаа мэдсэний дараа бол энийгээ хамгаалах шаардлага гарч ирж байгаа. Тийм ээ. Энэ хууль ч угаасаа мэдээлэл хамгаалах талд энэ хамгаалах хууль гэж байгаа юм. Тэгэхээр зэрэг энэ хамгаалах эрх бүхий байгууллага гэдэг дээр ерөөсөө хоёр байгууллага тавьчихаж. Хүний эрхийн Үндэсний Комисс гээд. Тэгээд энэ цахим орчинд бол одоо харилцаа холбооны асуудал хариуцсан төрийн захиргааны байгууллагын бүрэн эрх гээд. Энэ чинь өөр бас энэ мэдээллийг хамгаалдаг олон байгууллага байна шүү дээ. Энэ иргэний нийгэм, иргэний нийгмийн байгууллагууд чинь хаачсан юм бэ? Энэ иргэний нийгэм чинь хаана нь байгаа юм? Бид нар энэ олон нийтийн байгууллага энэ иргэний нийгмийнхэн дээ энэ мэдээлэл хамгаалах энэ эрхийг нь бас өгч болохгүй юу? Яагаад одоо энэ хоёр төрийн байгууллага тавьчихсан юм.

Ер нь хамгийн мэдээллийг авч ашиглаж ашиглаж энийг буруугаар ашиглах хамгийн одоо эрсдэл ихтэй газар бол энэ төр шүү дээ. Тэгээд төрийн энэ давамгай байдал үүсэж энэ ард иргэдийн эрхэнд халдахаас энэ хуулиар яаж хамгаалах гээд байгаа юм. Тэр эрх хамгаалах хоёр байгууллага нь одоо Хүний эрхийн Комисс. Энэ мэдээллийн төв, харилцаа холбооны асуудал эрхэлсэн төрийн одоо захиргааны байгууллага одоо энэ шинээр шинээр байгуулагдах яам нь байх юм уу. Энэ асуултуудад хариу авъя.

**Г.Занданшатар:** Одоо эрхэм гишүүн Ням-Осорын Учрал.

**Н.Учрал:** Цэрэнпунцаг гишүүн мөн чухал санаа хөндөж байна. Тэгэхээр энэ хуулиар бол яг мэдээлэл цуглуулж байгаа, боловсруулж байгаа, ашиглаж байгаа тэр тал буюу мэдээлэл хариуцагч тал үүрэг хүлээнэ ээ гээд байгаа юм. Тэгэхээр энэ юу вэ гэхээр мэдээлэл хариуцаж байгаа тал гэхээр маш олон талууд бий. Зөвхөн даруй төрийн байгууллага ч биш, одоо ажил олгож байгаа ажил олгогч нар ч гэсэн ажилтнуудаасаа мэдээллийг цуглуулж л байдаг. Одоо ямар нэгэн байгууллага бол эд иргэдээсээ мэдээллийг цуглуулж л байдаг. Төрийн байгууллага болгон бол бас төрөл бүрийн өөр өөрийнхөө үйл ажиллагааны чиглэлээр мэдээллийг цуглуулж байгаа. Тэгээд тэр байгууллага болгон буюу мэдээлэл цуглуулж боловсруулж байгаа тал энэ хуулиараа мэдээлэл хариуцагч тал буюу тэр үүрэг хүлээх нь тодорхой болоод мэдээллээ хариуцах болж байгаа юм. Нэг ёсондоо таны мэдээллийг таны зөвшөөрлөөр цуглуулсан, боловсруулсан, ашигласан бол тухайн байгууллага мэдээлэл хариуцагч хариуцлага хүлээнэ гэж.

Дээрээс нь одоо төрийн үйлчилгээ цахимжиж байгаа үед таны иргэний үнэмлэхийг таны гадаад паспортын мэдээллийг таны гэрлэлтийн гэрчилгээний мэдээллийг оршин суугаа байр, газар юу байдаг юм, бусад бүх мэдээллүүдийг төр ашиглаж байгаа юу, үгүй юу гэдэг талаар мэдээллийг өөрөө мэдэж байхгүй бол миний мэдээллийг өөр зорилгоор ашиглаж байх вэ гэдэг дээр иргэд бол санаа зовж байгаа. Нэг ёсондоо төр өөртөө цугларсан мэдээллийг иргэдээсээ нэхэхгүй байна гэдэг чинь үүний цаана мэдээллийг төр өөрөө хамгаалах ёстой.

Хамгаалахдаа бол та одоо жишээ нь газрын гэрчилгээ хүслээ гэхэд таны иргэний үнэмлэхийг хэрэглэлээ гэвэл мэдэгдлийг одоо хүргүүлэх буюу нөгөө нотификэйшн ирүүлнэ гээд байгаа заалт энэ хуульд байгаа. Жишээ нь та ийм төрийн үйлчилгээ авах гэж байна, энэний тохиолдолд таны гэрлэлтийн баталгааны чинь мэдээллийг бид ашигласан гээд таны гар утсаар и мэйлээр ч юм уу ингээд мэдэгдэл хүргэнэ. Тэгэхээр энэ хууль гарснаараа таны төр таны ямар ямар мэдээллийг ашиглаад юуны тулд хэрэглэсэн бэ гэдэг талаар бүрэн ойлголттой болно. Үүнээс ангид өөр байдлаар хэрэглэх юм бол энэ хуулиар зөвшөөрөгдөхгүй. Зорилго нь тодорхой байх ёстой.

Тэгэхгүйгээр, энэ мэдээлэл өөрөө одоо дэлхий нийтийн хамгийн том баялаг болсон учраас энэ мэдээллийн дата бааз дээр суурилаад янз бүрийн ашиг орлого олох, амьжиргааны түвшин тодорхойлох, бизнес хийх ийм сэдэл сонирхлууд бий болгохыг үгүйсгэхгүй байгаа учраас бид мэдээлэл хариуцагч үнэхээр цуглуулж байгаа, боловсруулж байгаа, ашиглаж байгаа бол хариуцлагаа хүлээ гэдэг байдлаар энэ хуульд хийж өгсөн.

Хүний эрхийн Үндэсний Комисс, харилцаа холбооны яамны зүгээс бол жишээ нь одоо мэдээллийг янз бүрээр цуглуулж байна. Одоо дууны бичлэг хийж байна, дүрсний бичлэг хийж байна, дуу дүрсний бичлэг хийж байна. Тэгэхээр энэ хуульд дууны бичлэгийг хаана хийж болох юм, дүрсний бичлэгийг хаана хийж болох юм, дуу дүрсний бичлэг хаана тавигдах юм бэ гэдгийг нь хуульчилж өгч байна.

Тэгэхээр энэ хуульчилсныхаа дагуу хаана хэрхэн байршуулах вэ, ямар стандартынх нь камер байршуулах вэ гэдэг талаарх тусгай стандартыг нь Хүний эрхийн Үндэсний Комисс тэр олон улсын гэрээ конвенцдоо суурилаад саналаа Харилцаа холбооны яаманд өгөөд харилцаа холбооны яам нь тэр саналыг үндэслээд журмаа гаргана. Ингээд журмаа гаргахаар Харилцаа холбооны яамнаас батлагдсан журмын дагуу ямар төхөөрөмж байрших юм. Ямар дууны төхөөрөмж хаана, яаж, хэрхэн байршсанаараа хүний эрхийг зөрчихгүй байх юм бэ? Одоо өөрт нь хувийн орон зайд нь халдахгүйгээр энэ мэдээллийг одоо хэрхэн цуглуулах юм бэ? Цуглуулж байгаад цуглуулж байх явцад тэр мэдээллийг алдсанаасаа болоод тухайн хувь хүний хүний эрх зөрчигдөөд, нийгэмд ялгаварлан гадуурхах байдал үүсдэг ээ.

Тэгэхээр үнэхээр та цуглуулж байгаа, боловсруулж байгаа, ашиглаж байгаа бол ямар ч байгууллага, хэн ч бай мэдээлэл хариуцагч та энэ хуулиар хариуцлага хүлээнэ. Хариуцлага нь бол энэ хувь хүний нууцын мэдээллийг алдсан бол цаашаа дамжуулсан бол та Зөрчлийн хуулиараа тэгээд Эрүүгийн хуулиараа хариуцлага хүлээх, дагах хуулиуд нь энэ хуулиар орж ирж байгаа. Ер нь энэ хууль бол бүхэлдээ хүний эрхийг хамгаалсан бас аюулгүй байх, халдашгүй байх, хувь хүний мэдээллийг хамгаалсан ийм бас дэвшилтэт хууль болж байна гэж харж болно.

**Г.Занданшатар:** Цэрэнпунцаг гишүүн нэмэлт нэг минут.

**Ц.Цэрэнпунцаг:**  Учрал гишүүнээ ер нь зүгээр миний асуусан агуулга нь бол жишээлбэл одоо хувийн мэдээллийг цуглуулж байгаа нэг бизнесийн байгууллага нөгөө мэдээллийн эзэнд одоо ямар хэлбэрээр тэр мэдээллийг нь ийм мэдээллийг чинь ашиглаж байгааг, мэдээлэл өгөх тэр заалт, зүйл заалтууд энд байгаа юм уу, тэр харилцааг энд одоо тусгаж өгсөн юм байна уу гэж нэгт.

Хоёрдугаарт миний энэ хоёр дахь асуултад хариулсангүй. Энэ иргэний байгууллагууд тийм ээ, төрийн бус байгууллагуудад энэ дээр яагаад энэ эрхийг нь өгч хамгаалах эрхийг нь бас давхар өгч болохгүй байгаа юм.

**Г.Занданшатар:** Ням-Осорын Учрал гишүүн хариулна. Дараа нь Баасандорж.

**Н.Учрал:** Энэ Хүний эрхийн Үндэсний Комиссын үүргийг 24.1 дэх заалтаар тодорхойлж өгсөн. Хүний хувийн мэдээлэл хамгаалах, хууль тогтоомжийн хэрэгжилтэд хяналт тавих, олон нийтэд таниулж, сурталчлах ажлыг зохион байгуулах, энэ талаар холбогдох байгууллагад санал хүргүүлэх гээд ингээд тодорхой нөхцөлүүдийг нь энэ 24 дүгээр зүйл дээр тавьж өгсөн. Тэр иргэний нийгмийн байгууллагууд бол одоо Хүний эрхийн Үндэсний Комисстойгоо хамтарч ажиллаад явж болно.

Дээрээс нь шаардлагатай зөвлөмжүүдээ хүргүүлж болно. Гэхдээ зөвхөн нэг байгууллага биш мэдээлэл цуглуулж байгаа, боловсруулж байгаа, ашиглаж байгаа тал бол бүх л байгууллага цуглуулж л байгаа бол, боловсруулж байгаа бол ашиглаж л байгаа бол бүх байгууллага буюу мэдээлэл хариуцагч үүрэг энэ хууль дээр одоо тодорхой бас орж өгсөн. Тэгээд ажлын хэсэг нэмж хариулах байх.

**Г.Занданшатар:** 81 Барсүрэнгийн Баасандорж Төрийн нарийн бичгийн дарга хариулна.

**Б.Баасандорж:**  Ажлын хэсгийн ахлагч сая ерөнхийд нь гол юмыг нь хариулчихлаа, тэгээд мэдээлэл хариуцагчтай холбоотой би сая Цэрэнпунцаг гишүүний асуултад хариулъя.

Мэдээж мэдээллийн эзнээс зөвшөөрөл авах гэдэг зүйл байгаа юм. Мэдээлэл хариуцагчийг үүрэгжүүлж өгсөн байгаа юм. Нэг талдаа, ер нь яг энэ таны яг хэлж байгаа гол зүйлүүдийг л зохицуулахаар энэ хуулийн үзэл баримтлал нь оршиж байгаа юм. Ер нь төрийн мэдээллийг гурав ангилж байгаа. Нээлттэй хаалттай, хязгаартай гэж. Ямар мэдээллүүд нь хаалттай байх юм. Ямрыг нь мэдээллийн эзний зөвшөөрөлтэйгөөр бусдад түгээх юм. Ашиглуулах юм ямрыг нь нээлттэй байлгах юм гээд.

Тэгэхээр мэдээллийн эзний өөрийнх нь эрх гэдэг зүйлүүдийг 11 эрхийг энд суулгаж өгсөн байгаа. Мөн мэдээлэл хариуцагчийг үүрэгжүүлж өгсөн байгаа. Жишээ нь 18.2.3 дээр мэдээллийн эзнээс зөвшөөрөл авахдаа энэ хуулийн 8.2-т заасан мэдээллээр хангах, мэдээлэл цуглуулж байгаа зорилго, үндэслэлийг мэдээллийн эзэнд ойлгомжтой, тодорхой тайлбарлах гэж хэлж өгсөн байгаа. Тэгэхээр 8.2 нь маань өөрөө мэдээллийн эзнээс зөвшөөрөл авах, яг ямар ямар мэдээллийг ямар нөхцөлөөр одоо танилцуулж зөвшөөрөл авах юм бэ гээд энэ дээр 7 төрлийн мэдээллийг заавал мэдээллийн эзэнд одоо ойлгомжтой байдлаар тайлж бичиж зөвшөөрөл.

**Г.Занданшатар:** Одоо эрхэм гишүүн Бадмаанямбуугийн Бат-Эрдэнэ дараа Учрал гишүүн хариулна.

**Б.Бат-Эрдэнэ:**  Баярлалаа. Би хоёр, гурван зүйл асуугаад орхиё.

Нэгдүгээрт энэ 12 дугаар зүйл сэтгүүл зүйн зорилгоор мэдээлэл цуглуулах, боловсруулах, ашиглах 12.2 дугаар заалт нь мэдээллийн эзний зөвшөөрөлгүйгээр, эмзэг мэдээллийн багт ангилалд багтаасан, захидал харилцаа, нийтийн ашиг сонирхол хамгаалах зорилгоор ашиглалт болохгүй гээд ингээд заачихсан байгаа юм. Гэтэл энэ захидал харилцаа ил болгосноор олон гэмт хэрэг илчлэгдэж байгаа. Үүний тодорхой жишээ бол сноуден, тусгай байгууллага, улс төрчдийн хувийн захидлаас олж нийтэлсэн мэдээллийн ачаар олон олон хууль бус үйл ажиллагаа ил боллоо шүү дээ. Дэлхий нийтээрээ. Манай улсын хувьд ч сэтгүүлчид маань төрийн хөрөнгө завшиж хууль бусаар гэнэт бичсэн этгээдүүдийн талаар мэдээллийг хувийн захидал харилцааны, ялангуяа энэ цахим захидал, харилцааны нууцаас ил болгож энүүгээр одоо Улсын Ерөнхий сайдаас эхлээд Засгийн газарт ажиллаж байсан улс төрийн нөлөө бүхий этгээдүүд ял авлаа шүү дээ.

Үгүй ээ, тэгээд энийг одоо ингээд таг хаагаад авахаараа зэрэг энэ чинь одоо яах юм, болж байна. Энэ шинэ хуулиар сэтгүүлчид энэ мэдээллийн эх сурвалжийг ашиглаж болохгүй гэж ингэж ойлгож болох уу? Энэ дээр нэг тодорхой хариулт өгөх бололцоо байна уу гэж. Түрүүн тэр дуу дүрсний, дуу дүрсний бичлэгийн систем гээд энэ 27 дугаар зүйл байгаа юм. Энэ системийг хаана ямар тохиолдолд ашиглаж болох вэ? Ямар тохиолдолд ашиглахыг хориглох талаар тодорхой заасан. Гэхдээ энд одоо ердийн бус нөхцөл байдал бол байнга үүснэ ээ. Тухайлбал тэмцээн уралдаан зохион байгуулагддаг ч юм уу, эсвэл одоо алслагдсан бүс нутгууд цэргийн анги, байгууллага хил хамгаалалт, цаашлах юм тусгай хамгаалалтад зайлшгүй байх ёстой банк, даатгалын компани ч гэдэг юм уу. Тэгээд энд одоо тухайлах юм бол гэмт хэрэг зөрчил гарах, иргэдийн амь бие цаашилбал эд хөрөнгө хохирох ийм асуудал гарвал энэ зөрчлийг ер нь яаж зохицуулахаар одоо зохион байгуулсан байна. Энэ хуульд одоо тодорхой зохицуулалтууд байна уу гэж.

Цаашлах юм бол хүн, хуулийн этгээдийн мэдээлэл цуглуулах, боловсруулах ашиглахтай холбоотой 7 дугаар зүйл байгаа юм. Ялангуяа одоо энэ ажил олгогчтой холбоотой хүмүүсийн, нууцын зэрэглэлийн энэ мэдээллүүдийг авснаар тухайлбал одоо ажил олгогч тухайн хүнийг ажлын байраар хангах ч байдаг юм уу, энэ харилцаан дээр ямар нэгэн хүндрэл асуудлууд гарах уу? Түрүүн 10 дугаар зүйлтэй холбоотой энэ биометрик болон генетик мэдээллийг цуглуулах, боловсруулах ашиглахтай холбоотой асуудлаар Тэмүүлэн гишүүн тодорхой асуулт асуугаад энүүгээр нэлээн мэтгэлцээн болчихсон учраас би энэ асуултыг орхиё.

Баярлалаа.

**Н.Учрал:** Бат-Эрдэнэ гишүүний асуултад хариулъя.

Тэр 7 дугаар зүйл дээр хүн, хуулийн этгээд, хуулийн этгээд эрх бүхий байгууллага мэдээлэл цуглуулах, боловсруулах, ашиглах гээд төрийн байгууллагаас бусад хуулийн этгээд, хуулийн этгээдийн эрхгүй байгууллага дараах тохиолдолд мэдээлэл цуглуулж боловсруулж, ашиглаж болно гэсэн заалт байгаа юм.

Энэ юу вэ гэхээр төрийн байгууллага ямар тохиолдолд мэдээллийг цуглуулж боловсруулах вэ гээд 6 дугаар зүйл дээр мэдээллийн эзний зөвшөөрлөөр хуульд заасан үндэслэлээр хуульд заасан тохиолдолд хөдөлмөрийн харилцааны явцад мэдээлэл хариуцуулж эрхээ эдлэх үүргээ биелүүлэх гээд ингээд 6.1.6-аас дараах тохиолдлууд гэж 6 тохиолдлыг бичсэн. Мөн нийтийн мэдээллийн хуулийг бас энэ үед хэлэлцэж байгаа. Нийтийн мэдээллийн хуулиар төрийн байгууллагуудын 5 багт 67 мэдээллийг нээлттэй болгож байгаа.

Тэгэхээр тэр нийтэд нээлттэй болгож байгаа мэдээллийг бол боловсруулж цуглуулж ашиглахыг нээлттэй. Хаалттай мэдээллүүд бусад одоо тохиолдлуудыг бол энэ тохиолдолд боловсруулж ашиглаж болохгүй гэдгийг нь 6, 7 дугаар зүйл дээр тодорхой зааж өгсөн байгаа шүү гэдгийг хэлье. Тэр 67 мэдээллийн хувьд бол хуулиар өөрөө нээгдэж байгаа учраас чөлөөтэй мэдээлэл цуглуулж ашиглаж болно. Бусад тохиолдлуудыг нь заасан.

Хоёрдугаар асуулт дээр хариулахад. 12 дугаар зүйл буюу сэтгүүл зүйн зорилгоор мэдээлэл цуглуулж, боловсруулж ашиглах асуудал дээр бас сэтгүүлчид буруу ойлголттой яваад байсан. Тэгэхээр энэ бол 12.1 дүгээр заалт бол сэтгүүл зүйн зорилгоор эсхүл нийтийн ашиг сонирхлыг хамгаалах үүднээс мэдээллийг цуглуулж боловсруулж ашиглаж болно гэсэн заалт болж байгаа буюу одоо энэ зарчмын зөрүүтэй саналаар мэдээллийн эзний зөвшөөрлөөр гэдэг үгийг хасаж байгаа. Тэгэхээр сэтгүүлчид бол мэдээж нотлох баримттайгаар эх сурвалжтайгаар сэтгүүл зүйн зорилгоор эсвэл нийтийн ашиг сонирхлыг хамгаалах үүднээс мэдээллийг цуглуулж боловсруулж ашиглахдаа заавал мэдээллийн эзний зөвшөөрлийг шаардахгүй.

Харин 12.2 дээр буюу мэдээллийн эзний зөвшөөрөлгүйгээр сэтгүүлчид ч байсан хүний эрүүл мэндийн мэдээлэл, захидал харилцаа, генетик, биометрик мэдээллийг, бэлгийн болон хүйсийн чиг баримжаа, бэлгийн харьцааны талаарх мэдээллийг зөвшөөрөлгүйгээр ашиглахыг бол бүтэн хориглож байгаа. Тэгэхээр энэ нь юу вэ гэхээр хүний эмзэг мэдээлэлд хамаарна. Хүний эмзэг мэдээлэлд.

Тэгэхээр сая Бат-Эрдэнэ гишүүний хэлдгээр захидал харилцаа бол одоо хүний хувийн мэдээлэл мөн. Тэгэхээр захидал харилцаа буюу 2 иргэн хоорондоо харилцсан тэр одоо мессенжер ч байдаг юм уу, бусад одоо мессежээр харилцсан захидал харилцааны нууцыг ил болгоод эзэн зөвшөөрөөгүй байхад олон нийтэд сэтгүүл зүйн зорилгоор ч байсан гаргаж тавихыг хуулиар хориглож байгаа.

Энэ бол одоо хүний эмзэг мэдээлэлд хамаарах асуудал юм гэдэг утгаар нь 12.2 дээр. Энэ мэдээллээс бусад мэдээллийг бол сэтгүүлчид нотлох баримттайгаар олон нийтэд гаргах сэтгүүл зүйн зорилгоор нийтлэхийг бол зөвшөөрнө.

Тэгэхдээ энэ тохиолдолд эсвэл нийтийн ашиг сонирхлыг хамгаалах үүднээс зорилгыг агуулж байх ёстой гэдэг утгаар нь энэ 12 дугаар зүйлийг оруулж өгсөн. Тэгээд мэдээж өмнөх хэлэлцэх эсэх асуудал дээр гишүүдийн зүгээс санал гарч байсан учраас бид энэ мэдээллийн эзний зөвшөөрлөөр гэдэг үгийг хасаж байгаа.

Энийг хассанаараа шууд утгаараа сэтгүүл зүйн зорилгоор нийтийн ашиг сонирхлыг хамгаалах үүднээс мэдээлэл цуглуулж боловсруулж ашиглаж болно гэдэг үг нээгдээд 12.1 дэх энэ заалт нь бол тодорхой энэ тохиолдлуудад хориглогдох байдлаар 12.2 дээр хуульчилж өгсөн.

**Г.Занданшатар:** Бадмаанямбуугийн Бат-Эрдэнэ гишүүн асууя. Тодруулж асууна.

**Б.Бат-Эрдэнэ:** Баярлалаа. Ажлын хэсгийн ахлагч Учрал гишүүнд. Тэгэхээр энэ юугаа сайн мухарлахгүй бол та сая хариулт дээр би авлаа. Нийтийн ашиг сонирхлыг хамгаалах зорилготой энэ мэдээллийг бол хэрхэвч нууцалж байж болохгүй ээ. Энэ сэтгүүлчид бол энийгээ чөлөөтэй авч олон нийтэд дэлгэдэг энэ мэдээллийнхээ нотолгоо, баримт, хариуцлагыг нь одоо бас давхар мэдээж үүрнэ. Энэнд нь тодорхой асуудал, тэр хувийн асуудал биш шүү дээ. Нийтийн эрх ашигтай холбоотой. Нөгөө авлига, ашиг сонирхол, хөрөнгө мөнгө дэлсдэг зувчуулдаг оффшорт аваачиж хийдэг, гадаадад өчнөөн байр сав авдаг ийм асуудлуудтай холбоотой л асуудал байгаа шүү дээ. Одоо энэ Их Хурал дээр нэг хууль орж ирэх гээд байгаа. Тэр нь бол улс төрчдийг гүтгэсэн бол ямар нэгэн байдлаар асуудлыг тавьж болохгүй гэдэг нэг ийм хууль яриад байгаа юм.

Энэ бол хэрхэвч байж болохгүй.

**Г.Занданшатар:** Энхболд гишүүн ээ, таны нэр нөгөө юу? Картаа ахиж одоо ороод ирлээ.

Бадмаанямбуугийн Бат-Эрдэнэ гишүүн тодруулъя.

**Б.Бат-Эрдэнэ:** Их баярлалаа. Тэгээд энэ бол хэрхэвч байж болмооргүй энэ мэдээллийг сэтгүүл зүйн зорилгоор мэдээлэл цуглуулах, боловсруулах ашиглахтай холбоотой юман дээр энийг бол тодорхой нээж өгөөд тавихгүй бол одоо манайд чинь нэг сайхан үг гарсан байна шүү дээ. Намайг гүтгэх эрхийг эрх чөлөөг чамд олгосон гэж хэлээд энэнийхээ араар ороод нуугдчихдаг. Тэгээд ерөөсөө бүх юмаа өө намайг гүтгэсэн, одоо гүтгэсэн ч гэсэн би энэ асуудлыг одоо тавих эрх байхгүй. Хуулиар хаачихсан гэдэг ийм юмны ар руу орох гээд байгаа учраас ингэж одоо болохгүй ийм зүйл байгаа юм аа. Тийм учраас энэ 12 дугаар зүйл дээр энэ оруулж ирэх гээд байгаа хуулийн бэлтгэлийг хангасан ийм санаа зүйл заалтууд байх вэ гэдэг энэ асуудлыг би хэлээд байгаа юм.

Ер нь ялангуяа энэ дээхэн талд байж байгаа төрийн өндөр ажил, албан тушаал, энэ хариуцлага үүрч байгаа улсууд аливаа хэл аманд одоо холбогдсон байх юм бол энийгээ баталгаа нотолгоотой нь мухарладаг олон түмэн…/минут дуусав/.

**Г.Занданшатар:** Ням-Осорын Учрал гишүүн.

**Н.Учрал:** Сэтгүүл зүйн зорилгоор, эсвэл нийтийн ашиг сонирхлыг хамгаалах үүднээс мэдээллийг цуглуулж, боловсруулж ашиглаж болохыг нээж өгч байгаа 12.1-ээр. Тэгэхээр сэтгүүлчид тэр нотлох баримттайгаар нийтийн ашиг сонирхлыг хамгаалах үүднээс ямар нэгэн нийтлэл бичих мэдээ бичих бол чөлөөтэй. Гэхдээ хүний эмзэг мэдээлэл гээд энэ хуульд тодорхойлж өгсөн. Хүний эмзэг мэдээлэл дотор бол тэр эрүүл мэндийн асуудал бол эмзэг мэдээлэлд хамаарна шүү.

Захидал харилцаа, генетик биометрийн мэдээлэл бол эмзэг мэдээлэлд хамаарна. Бэлгийн болон хүйсийн чиг баримжаа илэрхийлэл бол хүний эмзэг мэдээлэлд хамаарах буюу энийг хувь хүний нууцад хамааруулж үзэж байгаа юм. Тэгэхээр эдгээр мэдээллийг бол мэдээллийн эзэн зөвшөөрөөгүй байхад ч сэтгүүл зүйн зорилгоор байсан ч олон нийтэд түгээхийг хориглох ёстой гэдэг утгаараа ингэж оруулж байгаа. Энэнээс бусад тохиолдолд бол тэр нийтийн ашиг сонирхлыг хамгаалах үүднээс бол мэдээллийг түгээх нээлттэй.

**Г.Занданшатар:** Одоо эрхэм гишүүн Нямаагийн Энхболд гишүүн.

Баагаагийн Баттөмөр гишүүн.

**Б.Баттөмөр:** Энэ орчин үеийн дэвшилт технологиудыг хэрэглэх болсонтой холбогдуулж түүний зохицуулсан нь хууль дүрэм хангалтгүй байгаа учраас олон нийтийн мэдэх эрх, хувийн нууцтай байх эрхийн асуудалд томоохон эрсдэл дагуулж байгаа нь үнэн юм.

Гурван асуулт байна.

Нэгдүгээрт нь энэ мэдээллийн системээс хувь хүний хувийн мэдээллийг хувийн байгууллагад шилжүүлэх, хувь хүний биометрик мэдээллийг төрийн байгууллагаас хувийн хэвшлийн байгууллагатай солилцох харилцааг бүрэн зохицуулаагүй байна гэсэн асуулт байна. Энэ дээр одоо хариулт өгөөч? Биометрик мэдээллийг иргэний зөвшөөрлөөр бусдад түгээх хуваалцах байдлаар иргэний хувийн асуудалд халдашгүй байх эрхийг зөрчиж байгаа нөхцөл байдал хэвээр үлдсэн гэсэн ийм бас асуулт байна

Хоёрдугаарт нь мэдээллийг устгуулах хувь хүнийг одоо мартагдах эрхийг хэрэгжүүлэхтэй холбоотойгоор зохицуулалтыг хуулийн төсөлд тусгасан боловч ямар ч тохиолдолд мэдээллийн эзэн өөрийн хувийн мэдээллийг хүсэлт гаргах замаар устгуулах эрхийг хуулийн төслөөр баталгаажуулаагүй байна гэж үзэж байна.

Энэ дээр хариулт авъя. Хуулийн төсөлд гэр бүлийн гишүүн хамтран амьдрагчид нэгнийхээ хувийн мэдээллийг цуглуулах, боловсруулах, ашиглах тохиолдолд тус хууль үйлчлэхгүй байхаар заасан нь хүний халдашгүй байх эрхийг бүрэн хамгаалаагүй байна гэсэн ийм асуулт байна. Энэ эдгээр асуултад хариулт авна.

**Г.Занданшатар:** Ням-Осорын Учрал гишүүн ажлын хэсгийн даргын Инновац, цахим бодлогын байнгын хорооны дарга.

**Н.Учрал:** Баттөмөр гишүүний асуултад хариулъя.

Өмнөх асуултад бас хариулсан. 10 дугаар зүйл дээр тэр биометрик болон генетик мэдээллийг цуглуулж, боловсруулж ашиглах буюу төрийн байгууллага зөвхөн дараах таван тохиолдолд л биометрик генетик мэдээллийг боловсруулж ашиглана гэсэн заалт байгаа. Тэгэхээр энэ хуулиар бол одоо хувийн байгууллагууд мөн хүнсний бараа бүтээгдэхүүн зарж байгаа худалдаа үйлчилгээний төвүүд ч гэдэг юм уу, янз бүрийн одоо дэлгүүрүүд, хүний хурууны хээгээр бүртгэл аваад тэгээд түүнийгээ боловсруулаад судалгаанд оруулаад ингээд харилцаад байдаг ийм замбараагүй байдал бол байсан. Тэгэхээр энэ хуулиар бол энэ хүний дахин давтагдашгүй өгөгдөл биометрик мэдээллийг цуглуулахыг дараах зөвхөн төрийн байгууллагын нөгөө бүртгэл, хил хамгаалах, нөгөө шүүхийн шинжилгээний байгууллага гэмт хэрэг, зөрчилтэй тэмцэх, урьдчилан сэргийлэх зорилгоор гэсэн тохиолдлуудаас бусад тохиолдолд хүний давтагдашгүй өгөгдлийг цуглуулахыг бүрэн хориглож байгаа гэсэн үг.

Тэгэхээр одоо хувийн байгууллагууд одоо тэр хурууны хээгээр нь бүртгэл авдаг, одоо цагийн ирцийн мэдээллүүдээ авдаг энэ байдал бол энэ хуулиар одоо бүрэн зогсоно. Тэгэхээр зөвхөн энэ тохиолдлуудаас бусад тохиолдолд бол хүний энэ эмзэг мэдээллийг цуглуулахыг бүрэн хориглоно. Тэгэхээр мэдээж энэ бол үүний дараа маш олон дэвшлүүд бол гарна. Тэгэхээр энэ зохион байгуулалтгүй замбараагүй байдал бол бас арилна гэдгийг бас хэлмээр байна.

**Г.Занданшатар:** Пүрэвжавын Сайнзориг, Хууль зүйн бодлогын газрын дарга, Хууль зүйн яамны. 83.

**П.Сайнзориг:** Баттөмөр гишүүний сүүлийн асуултад хариулъя. Тэр хамтран амьдрагчийн асуудлыг одоо яагаад хуулийн үйлчлэх хүрээнд оруулж ирээгүй юм бэ, энэ хамтран амьдрагч бие биеийнхээ мэдээллийг бас дур зоргоороо цуглуулаад боловсруулаад ашиглах уу гэдэг асуудал байгаа. Энэ дээрээс бас Хууль зүйн байнгын хороон дээр бас энэ хуулийн төслийг хэлэлцэх явцад нэр бүхий гишүүдээс санал гаргаад хамтран амьдрагч гэдгийг нь хассан байж байгаа.

Гэхдээ хуулийн томьёолол маань бол хамтран амьдрагчийг, бас бие биеийнхээ тэр халдашгүй чөлөөтэй байх эрхийг зөрчихгүйгээр цуглуулж болно л гэж байгаа юм. Өнөөдөр бол практик дээр бол магадгүй дундаасаа хүүхэдтэй гэр бүлээ батлуулаагүй боловч хамтран амьдарч байгаа тохиолдлууд бол зөндөө байдаг. Тэгэхээр яах вэ? Энэ тохиолдлуудыг бол бид нар бол энэ хуулийн үйлчлэлд заавал оруулаад яах вэ гэсэн. Энэ дээр бол Хууль зүйн байнгын хороон дээр саналын томьёолол орж ирээд одоо таны дараагийн саналын томьёоллууд хураагдахад энэ хамтран амьдрагч гэдэг заалт бол хасагдаж байгаа гэдэг зүйлийг бас танд хэлье ээ.

**Г.Занданшатар:** Тийм нэгдүгээр санал хураалтаар хасагдаж байсан.

Эрхэм гишүүн Нямаагийн Энхболд.

**Н.Энхболд:** Баярлалаа, гурван асуулт байна. Энэ Үндсэн хуулийн 16.13-т хувь хүний, хувийн ба гэр бүл, захидал харилцааны нууцыг одоо илрүүлж, задалж болохгүй ээ гээд ингээд заачихсан байж байгаа. Яг хувь хүний нууц гэж яг юу хэлэх юм тэр эмзэг сэдвээс. Эмзэг гээд байгаа юм эрүүл мэндээс бусад тэрийг нь хэн тодорхойлох юм бэ гэдэг дээр энэ хуульд тусгайлан тодорхойлсон зүйл байна уу, нэгдүгээрт.

Хоёрдугаарт бас Үндсэн хуульд байгаа. Аливаа хүнийг эрхэлсэн албан тушаал нь ялгаварлан гадуурхаж болохгүй ээ гэсэн. Тэгэхээр иргэн, албан тушаалтан хоёрын нууцтай холбогдолтой зүйлийг ялгаж салгасан. Өөрөөр хэлбэл ялгаварласан тийм заалт байна уу төрийн өндөр албан тушаалтан чиний юмыг ил тавьж байх ёстой гэж заасан. Тийм утга агуулгатай заалт байгаа бол тэр чинь энэ Үндсэн хуулийн 14.2-т байгаа эрхэлсэн албан тушаал нь ялгарч болохгүй гэдэгтэй зөрчилдөх үү? Хоёр дахь асуулт.

Гурав дахь нь, ер нь манайд нэг үзэгдэл ийм газар аваад байгаа. Улс төрийн зорилгоор аливаа гэмт хэргийг одоо мөрдөж шалгах, байцаах явцад олсон мэдээллээ хэвлэл мэдээллийн хэрэгслээр сошиал орчноор урд нь баахан цацаад, тэр хүнийг нийгмээр яллуулаад уур амьсгал бий болгоод шүүгч нарт нөлөөлөөд хууль хяналтын байгууллагад нөлөөлөөд, тэгээд эргээд шийтгэдэг. Бодлогоор юм явуулдаг.

Тэгэхээр ийм юм хийж байгаа хүмүүсийг Нэгдүгээрт тэр хуулиар хориглогдсон мөрдөн байцаах, шалгах явцад явж байгаа юмыг гаргаж болохгүй гээд хуультай.

Хоёрдугаарт энэ чинь бас дандаа хувь хүнтэй холбоотой нууцууд байж байгаа. Энэ зүйлүүдийн талаар яг энэ хуульд туссан зүйл байна уу, эсвэл эс үгүй бол бусад хуулиараа зохицуулаад явна гэж бодож байгаа юу? Хувь хүний нууц гэдэгтэй нь холбоотойгоор. Энэ чинь Үндсэн хуулийн 16.4-т бас байж байгаа шүү дээ. Шүүхээр гэм буруутай нь нотлоогүй бол тэр хүнийг гэм буруутайд тооцохгүй ээ гээд Үндсэн хуулиар. Үндсэн хуулийн энэ 14.2, 16.4-т заасан энэнээс давсан ийм заалт, зохицуулалт энэ хуулийн төсөлд чинь орсон уу?

Маш тодорхой хариулт өгөхийг хүсье ээ. Гурван ийм асуулт байна.

**Г.Занданшатар:** Ням-Осорын Учрал гишүүн.

**Н.Учрал:** Хувь хүний нууцын хууль буюу энэ өмнөх хуулиар хүний мэдээллийг яг ингэж хувийн, хувь хүний эмзэг мэдээлэл гэж ангилаад, одоо энэ хуульд заасан шиг тодорхой бол заагаагүй байсан байна. Тэгэхээр одоо энэ хуульд хүний эмзэг мэдээлэл гэдэгт гээд тоочиж бол заасан. Одоо хүний үндэс угсаа, шашин шүтлэг, итгэл үнэмшил, эрүүл мэнд, захидал харилцаа, биометрик, генетик, цахим гарын үсгийн, хувийн түлхүүр ял эдэлсэн эсэх, ял эдэлж байгаа эсэх, бэлгийн болон хүйсийн чиг баримжааны мэдээллийг гэж. Тэгэхээр энэ хүний эмзэг мэдээллийг хувь хүний нууцад хамааруулна гэж энэ хуульд зааж байгаа юм. Тэгэхээр эдгээр мэдээллүүдийг бол шууд хувь хүний нууцад хамааруулж авч үзэж байна гэсэн үг.

Мэдээллийг дотор нь ангилаад тэгээд хоёр дахь асуулт дээр бол тэр нөгөө төрийн өндөр албан тушаалтнуудыг гэж тийм ялгасан ч юм уу зохицуулалт байна уу гэж байгаа. Тэрэн дээр бол тийм зүйл байхгүй. Гэхдээ бид өмнө нь хүний эмзэг мэдээлэл дээр нөгөө хөрөнгө гэдэг мэдээллийг оруулчхаад яваад байсан. Хувь хүнийг нууцаар хамгаална гээд. Гэтэл одоо нөгөө Авлигатай тэмцэх газар хуулийнхаа дагуу төрийн албан тушаалтнууд өөрсдийнхөө нөгөө хөрөнгө орлогын мэдүүлгийг ингээд мэдүүлдэг. Энэ нь олон нийтэд ил болдог. Тэгэхээр энэ олон нийтэд ил болоод байгаа учраас энийг эмзэг мэдээлэлд хамааруулчих бол хуулиуд хоорондоо зөрчилдөнө. Тийм учраас энэ хөрөнгийн талаарх мэдээллийг бол хүний хувийн мэдээлэл рүү оруулахаар энэ зарчмын зөрүүтэй саналуудаар оруулж ирж байгаа юм. Тэгэхээр хөрөнгийн мэдээлэл бол нөгөө Авлигатай тэмцэх газар мэдүүлээд ил болж байгаа учраас ингээд ялгаад өгнө.

Тэгэхээр хүний эмзэг мэдээлэлд үлдсэн бусад одоо саяын хэлсэн мэдээллүүд бол хувь хүний нууцаар шууд хамгаалагдана.

Хариуцлагын хувьд бол энэ Хүний хувийн мэдээлэл хамгаалах тухай хуулийг зөрчсөн тохиолдолд Зөрчлийн хуулиар хариуцлага хүлээлгэх, дагаж мөрдөх хууль бол бас дагаж орж ирж байгаа. Мөн одоо дагаж мөрдөх хууль дотор бол нөгөө Эрүүгийн хуулиар буюу Хувь хүний хуулиар хамгаалагдсан, саяын одоо нууцад хамаарах мэдээллийг хууль бусаар олж авсан. Эсвэл бусдад дамжуулсан бол мөн торгох, зорчих эрхийг хязгаарлах ялтай. Мөн 13.11 дээр бас хорих ялаар шийтгэх гээд ингээд сонгох санкцтайгаар ингээд орж ирж байгаа юм.

Тэгэхээр энэ заалт болгон дээр жишээ нь тэр хувь хүний эрүүл мэнд, захидал харилцааны талаарх мэдээлэлд халдах асуудлаар 13.12 дээр болохоор нөгөө бэлгийн харьцааны бэлгийн чиг баримжаа илэрхийллийн талаар задруулсан бол гээд ангилалтайгаар Эрүүгийн хууль дээр бас ийм сонгох санкцтайгаар оруулж ирж байгаа учраас мэдээлэл цуглуулж боловсруулж байгаа тал бол үүн дээр хариуцлага хүлээнэ гэсэн үг.

**Г.Занданшатар:** Нямаагийн Энхболд гишүүн тодруулж асууя.

**Н.Энхболд:** Би хамгийн сүүлд их тодорхой зүйл асуусан. Шүүхээр нотлогдох хүртэл хэн ч гэм буруутайд тооцогдохгүй ээ гэж. Гэтэл энэ мөрдөн байцаах шалгах ажиллагааны явцад олж авсан мэдээллээ олон нийтэд цацаад байгааг юу гэж үзэх вэ. Энэ хувь хүний нууцыг задруулаад байна гэж үзэх үү, эс үгүй бол албан тушаалын гэмт хэрэг гэж үзэх үү? Энүүнийг тодорхой заасан юм байна уу? Энэ чинь одоо хэрэгсэл болчхоод байна шүү дээ. Газар авчхаад байна.

Улс төрчид улс төрийнхөн бие биеийгээ, намнадаг хэрэгсэл болчхоод байна. Энэ чинь ямар нэг байдлаар хувь хүний нөөцтэй холбоотой юмнууд энэ дотор байж л байгаа. Тэрийг нь нуугаад хаагаад бай гэсэн үг биш л дээ. Шалгаад үзээд яваад хуулиар, шүүхээр нөгөөдөх нь нотлогдоод ирвэл тэр хүн тэртээ тэргүй ялаа хүлээнэ. Ганцхан ийм уур амьсгал бүрдүүлээд байгаа. Ингэж бусад хуулиар хориглочихсон зөрчөөд байгаа улсуудыг яах юм бэ гэж байна.

**Г.Занданшатар:** Барсүрэнгийн Баасандорж Хууль зүй, дотоод хэргийн яамны Төрийн нарийн бичгийн дарга. 81.

**Б.Баасандорж:** Энхболд гишүүний асуултад хариулъя аа, Баасандорж. Энэ Хүний хувийн мэдээллийн тухай хууль хэлэлцсэний дараа Нийтийн мэдээллийн тухай хуулийг хэлэлцэнэ. За яг энэ Нийтийн мэдээллийн тухай хууль дээр бол саяын Нямаагийн Энхболд гишүүний асуусан зохицуулалтыг бол нэлээн тодорхой зохицуулж өгсөн байгаа. Өөрөөр хэлбэл, энэ Нийтийн мэдээллийн тухай хууль дээр хязгаарлалтай мэдээлэл гэж тодорхойлж өгсөн. Энэ хязгаарлалтай мэдээллийг нэгт бол тухайн иргэний зөвшөөрөлтэйгөөр мэдээлнэ. Хоёрт эрх бүхий албан тушаалтан. Өөрөөр хэлбэл нөгөө шүүгч, прокурорын зөвшөөрөлтэйгөөр одоо мэдээлэх асуудал байгаа. Тэгэхээр энэ 9.2 дээр одоо хүн, хуулийн этгээдэд хамаарах хязгаартай мэдээлэл дараах мэдээлэл хамаарна. Хуульд өөрөөр заагаагүй бол гэмт хэрэг, зөрчил шалган шийдвэрлэх шүүхийн шийдвэр гүйцэтгэх ажиллагааны явцад цуглуулсан мэдээлэл.

Тэгэхээр энэ мэдээлэл нь өөрөө хязгаарлалттай мэдээлэл. Хамаагүй цацахгүй. Хэрвээ тухайн албан тушаалтан Баасандорж прокурорын зөвшөөрөлгүй цацах юм бол би өөрөө хуулийн хариуцлага хүлээнэ. Энийг бол өөрөө тухайн иргэний зөвшөөрөлтэйгөөр л цацаж болно. Ийм зүйл байгаа.

Та мөн гүйцэтгэх ажлын тухай холбоотой асуулт асуусан. Саналын томьёоллын хоёр дахь хэсэг дээр Гүйцэтгэх ажлын тухай хуулиар тусгайлан.

**Г.Занданшатар:** Гүйцээж хариулъя. 81.

**Б.Баасандорж:** Гүйцэтгэх ажлын тухай хуулиар тусгайлан зохицуулснаас бусад харилцааг бол энэ хувь хүний нууцтай холбоотой харилцааг энэ хуулиар зохицуулахаар хийчихсэн байгаа. Энэ саналын томьёоллын хоёр дээр орж байгаа юм. Та бас яг Үндсэн хууль дээр зохицуулсан нөгөө хувь хүний нууцыг хуулиар хамгаална гэж Үндсэн хууль дээр зааж өгсөн байгаа. Тэгэхээр энэ хуулийн Хүний хувийн мэдээлэл хамгаалах тухай хууль дээр яг энэ Үндсэн хуулиар заасан зохицуулалтаа бататгах үүднээс 9.1 дээр энэ хуулийн 4.1.2-т заасан эрүүл мэнд, захидал харилцаа, генетик болон биометрик мэдээлэл, тоон гарын үсгийн, хувийн түлхүүр, бэлгийн болон хүйсийн чиг баримжаа, илэрхийлэл, бэлгийн харьцааны талаарх хүний эмзэг мэдээлэл нь хувь хүний нууцад хамаарна гээд хуульчилж өгсөн байгаа. Захидал харилцаа хамаарч байгаа. Энд захидал харилцаа гээд байгаа.

Захидал харилцаа өөрөө хаалттай мэдээлэлд орж байгаа. Энэ 9.1 дээр захидал харилцаа орсон байгаа.

**Г.Занданшатар:** Үндсэн хуульд хувийн, гэр бүлийн, захидал харилцааны нууцыг хуулиар хамгаална гэж байгаа юм.

Гишүүд асуулт асууж хариулт авч дууслаа.

Санал хураалт явуулахад өдрийн завсарлага болсон учраас бас хангалтгүй байна. Учрал гишүүн ээ, Баасандорж дарга аа, ер нь олон улсын жишиг, чиг хандлага бол ямар ч мэдээлэл байлаа гэсэн одоо нэг талын баримт байж болно шүү дээ. Хувь хүн хүн алчихсан юм аа гээд. Яагаад гэхээр эртний ромын шүүхийн зарчим дээр тэгж бичсэн байдаг нь бол зам дээр одоо хутгалуулаад үхчихсэн хүн хэвтэж байхад хажууд нь хутгыг нь барьчихсан цус болчихсон хүн зогсож байлаа ч гэсэн тэрийг гэм буруутай гэж үзэж шууд үзэхгүй ээ. Өөрөөр хэлбэл тэр хүн аврах гээд хутгыг нь сугалаад бариад зогсож байсан байж болно шүү дээ гэж.

Ийм учраас нотлох цагаатгах баримт хоёрыг хоёуланг нь заавал тэнцүү баримтлах ёстой гэсэн ийм зарчим бүх одоо шүүхийн болон хэвлэл мэдээллийн бүх зарчимд үйлчилдэг. Тэгэхээр нэг хүний талаар бичих бол ийм баримт ирлээ. Энэ дээр та өөрөө өөрийгөө хамгаалах ёстой нөгөө Үндсэн хуулийн бүх мэдээллийн нууцлалаас гадна нэр төр, эрхэм нандин байх чанар бол сэтгүүлч байлаа гэсэн энэ хүнийг бичиж болно. Улс төрч хүн хэнийг ч бичиж болно, тэр нь нээлттэй байх хэрэгтэй. Гэхдээ нөгөө талаас өөрөөс нь заавал няцаалт авдаг байгаа хэрэгтэй.

Одоо CNN ч байдаг юм уу, дэлхийн хэвлэл мэдээллийн хэрэгслүүдийг хараарай сонин хэвлэл. Энд нь тэр хүний талаар мэдээлэл тавьж байгаа бол заавал тэр хүнээс няцаалт авсан байх. Хэрвээ няцаалт өөрөөс нь аваагүй бол өөрийгөө хамгаалах эрхийг нь өгөөд боломжийг нь өгөөгүй бол энийг нэг талыг барьсан мэдээлэл, гүтгэлэг гэж үздэг.

Тийм учраас тэнцүү мэдээлэл заавал тэнцүү сонины зай, телевизийн цаг, радиогийн цаг ч бай тэнцүү боломжийг нь олгож байдаг. Энэ бол ингээд нөгөө хүний эрхийн чинь үндсэн суурь зарчим нь. Мэдээж энэ талын мэдээлэл бол мэдээлэх эрхийг бол сэтгүүлчдэд хааж боох бололцоогүй. Нөгөө талдаа тэр хүн тэнцвэртэй мэдээлэл, ард иргэдийн мэдэх эрхийг хангахын тулд аль алийг нь буруутгах болон цагаатгах зөвтгөх баримтыг тэнцүү танилцуулах нь сэтгүүлчийн, мөрдөх байгууллагын хуулийн, шүүхийн хүний эрхийн ардчилсан Үндсэн хуулийн суурь зарчим байхгүй юу. Энийг энэ хуулийнхаа концепц дээр бас оруулж өгч, бусад хууль дээрээ та нар бас анхаарч байвал сайн байгаа юм. Энэ бол энэ нэлээд тунхаглалын ч гэсэн суурь зарчим. Юугаа ч мэдэхгүй явж байхад нь нэг хүнийг маргааш нь алуурчин гэмт хэрэгтэн юу ч гэдэг юм ингээд чичдэг. Өөрийгөө хамгаалах, эрхээ хамгаалах нэр төрөө хамгаалах эрхийг нь өгөхгүй байна гэдэг бол өөрөө зөрчил. Энэ суурь зарчмыг бий болгомоор байна.

Ингээд гишүүд асуулт асууж, хариулт авч дууслаа. Одоо Байнгын хорооноос гаргасан зарчмын зөрүүтэй саналын томьёолол 46 санал байгаа. Ингээд үдээс өмнөх чуулганы нэгдсэн хуралдаан завсарлаж байна. Яг 14 цагт гишүүд бүрэн ирцтэйгээр цуглаарай. Санал хураалт явагдах учраас яг 14 цагаас хурал үргэлжилнэ.

ЗАВСАРЛАГА

**Г.Занданшатар:** Гишүүдээ Улсын Их Хурлын намрын чуулганы 11 дүгээр сарын 11-ний өдрийн үдээс хойших нэгдсэн хуралдаан нээснийг мэдэгдье.

Одоо санал хураалт явуулах учраас гишүүд чуулганы танхимдаа цуглацгаана уу. Гишүүд асуулт асууж, хариулт авч дууссан байгаа.

Хүний хувийн мэдээллийг хамгаалах тухай хуулийн төсөл болон хамт өргөн мэдүүлсэн хуулийн төслүүдийн талаар гарсан зарчмын зөрүүтэй 46 санал байгаа. 14 цагаас Ардчилсан намын бүлгийн авсан завсарлагын хугацаа Төсвийн хууль, дагалдах хуулиудын хамт Нийгмийн даатгалын сангийн, Эрүүл мэндийн даатгалын сангийн 2022 оны төсвийн тухай хуулиудад үргэлжлүүлж хэлэлцэнэ. Санал хураалт явуулъя.

Монгол Ардын намын бүлгийн дарга Дуламдоржийн Тогтохсүрэн.

**Д.Тогтохсүрэн:** Тэгэхээр миний горимын санал одоо хэлэлцэж байгаа хувь хүний мэдээлэл хамгаалах тухай хуулийн шинэчилсэн найруулгын төсөл болон түүнтэй хамт өргөн мэдүүлсэн хуулийн төслүүдийн анхны хэлэлцүүлэг хийгдэж байгаа. Энэ хуулийнхаа төслийг хойшлуулаад төсвийн тухай хуулиа хэлэлцэх ийм горимын санал гаргаж байгаа юм.

Бид төсвийн хуулиа маргаашийн дотор багтааж төсвөө хэлэлцэж батлах ёстой. Өглөө Төсвийн хүрээний мэдэгдэл дагасан хуулиуд болон бусад хууль тогтоомжуудаар эцсийн хэлэлцүүлэг хийгдсэн. Өнөөдөр 3 дугаар хэлэлцүүлэг хийгдээд маргааш 4 хэлэлцүүлгээр ингээд бэлэн болох ёстой учраас дээр нь Ардчилсан намын завсарлагын хугацаа дууссан байна. Тийм учраас энэ хэлэлцэж байгаа хуулийн төслийг түр хойшлуулж оронд нь Төсвийн тухай хуулийг хэлэлцэж 3 дугаар хэлэлцүүлгээ явуулчхаад үргэлжлээд энэ хувь хүний мэдээллийн хуулийг хэлэлцвэл яасан юм бэ гэсэн горимын санал гаргаж байгаа юм. Энэ горимын саналаар санал хураалгаж өгөхийг хүсье. Баярлалаа.

**Г.Занданшатар:** Санал хураалт явуулна. Булгантуяа гишүүн суудалдаа сууя. Санал хураалт явуулна. Монгол Ардын намын бүлгийн дарга Дуламдоржийн Тогтохсүрэн гишүүний гаргасан горимын саналаар санал хураалт явуулна. Хугацаатай асуудал болох Төсвийн хууль, Нийгмийн даатгалын сан, Эрүүл мэндийн даатгалын сангийн 2022 оны төсвийн тухай хуулийн төслөө хэлэлцье гэсэн горимын саналаар санал хураалт явуулна.

Санал хураалт. 28 гишүүн дэмжиж, 60.9 хувийн саналаар горимын санал дэмжигдлээ. Ингээд хүний хувийн мэдээлэл хамгаалах тухай хуулийн төслийг хойшлууллаа.

Төсвийн тухай хуулийг хэлэлцэж эхэлье. Төсвийн хууль хэлэлцэж эхлэх болсонтой холбогдуулаад төсвийн хуулийн талаар завсарлага авсан байгаа Арчилсан намын бүлгээс.

Ардчилсан намын бүлгийн дарга Дашдондогийн Ганбат. Улсын Их Хурал дахь Ардчилсан намын бүлгийн дарга Ганбат энэ асуудлаар 14 цаг хүртэл завсарлага авсан. Завсарлагын хугацаа дууссан байна.

Завсарлагын хугацаа дууссантай холбогдуулж Дашдондогийн Ганбат гишүүн үг хэлнэ.

**Д.Ганбат:** Яах вэ, Төсөв хуулийн хугацаатай энийг ойлгож байгаа. Тэгээд одоо маш богино хугацааны завсарлага дотор нэлээн хэдэн ажлыг амжууллаа. Төсвийн байнгын хорооны даргыг Тогтохсүрэн дарга орлож байгаа юм байна. Тэгээд олонхын бүлгийн даргатай санал солилцлоо. Ер нь тэгээд ч энэ цахим сүлжээнд мэдээлэл их хурдтай тархаж байна. Манай бүлгийн сайт руу, манай бүлгийн гишүүд рүү гаднаас олон хүн ярьж байна. Олон хүн коммент бичиж байна. Ер нь одоо энэ танай бүлгийн тавиад байгаа шаардлага тэр дөрвөн шаардлага маш зөв байна. Гадаа нөхцөл байдал бол үнэхээр хүнд байна шүү гэдэг зүйлийг хэлж байна. Тэгээд Ардчилсан намын бүлгээс завсарлага авсантайгаа холбогдуулаад цаашдаа санал гаргаж байна. Эдийн засгийн нөхцөл байдалтай уялдуулаад ажлын хэсэг байгуулъя. Ялангуяа одоо тэр инфляц, тэтгэвэр тэтгэмж, хувийн хэвшлийг дэмжих энэ ажлын байр, нөхцөл байдал одоо ковидын болон хил хад хаагдсантай холбогдуулаад олон аж ахуйн нэгж бол хаалгаа барьсан.

Одоо эдийн засгийг тэлэх, одоо орлого олох энэ талаар бас Их Хурал ажиллах ёстой гэсэн ийм бодолтой байна. Тэгээд манайхаас гаргаж байгаа, одоо ажлын хэсэг байгуулах саналыг одоо Их Хурлын дарга чиглэл өгөх үү, одоо дэмжих үү? Ямар ч байсан протоколд тусгуулъя аа.

**Г.Занданшатар:** Завсарлагын хугацаа дууссан учраас Төсвийн тухай хуулиа хэлэлцэнэ. Ардчилсан намын бүлгийн даргын гаргасан санаачилгаар Монгол Ардын намын бүлгийн дарга ч гэсэн ийм санаачилга бас гаргаж байгаа. Эдийн засгийг сэргээх асуудлаар ажлын хэсэг байгуулах, одоо төр хувийн хэвшлийн хамтын ажиллагааг дэмжих, хувийн хэвшлийг дэмжих, эдийн засгийг сэргээх энэ ковидын үед болон дараа нь асуудлаар одоо ажлын хэсэг байгуулж болно. Одоо ажлын хэсгүүд байгуулах саналаа бүлгийн дарга нар гишүүдийнхээ нэртэй өгөөд энэ ажил дээр ажиллаж болох юм.

Дараа дараагийнхаа бүлгийн хурлуудаар хэлэлцээд саналаа гаргаж болно оо.

Ингээд хэлэлцэх асуудалдаа оръё оо. **Монгол улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулийн төслүүдийн гурав дахь хэлэлцүүлгийг үргэлжлүүлэн явуулна** аа.

Байнгын хорооны танилцуулгатай. За ажлын хэсгийн гишүүдийг танилцуулчихъя. Сангийн сайд Болдын Жавхлан, Сангийн яамны Төсвийн бодлогын газрын дарга Жигжидийн Ганбат, манай Батжаргал гишүүнтэй овог адилхан учраас. Төсвийн зарлагын хэлтсийн дарга Мижиддоржийн Санжаадорж энэ чинь кибер аюулгүй байдлынх байна. Сангийн яамны Орлогын хэлтсийн дарга Тэлмүүн, Сангийн яамны Санхүүгийн бодлогын газрын дарга Сүх-Очир, Сангийн яамны Төсвийн нэгтгэлийн хэлтсийн дарга Ганболдын Золбоо, Сангийн яамны Өрийн удирдлагын хэлтсийн дарга Байгалмаагийн Одонтуяа, Сангийн яамны Санхүүгийн хөрөнгийн удирдлагын Хөрөнгө удирдлагын хэлтсийн дарга Солонгын Тулга, Сангийн яамны Макро эдийн засгийн бодлын хэлтсийн дарга Жавхлангийн Ганбаяр. Батхүрэл байхгүй байна. Золбоог хэлчихсэн, Сүх-Очир хэлчихсэн. Мөнгөнчимэг сайд байхгүй байгаа

Байнгын хорооны танилцуулгатай холбогдуулж асуулт асуух Улсын Их Хурлын гишүүд байна уу. Танилцуулгыг түрүүн Ганзоригийн Тэмүүлэн гишүүн уншчихсан.

Цэдэвийн Сэргэлэн гишүүнээр тасаллаа. Содномын Чинзориг. Эрхэм гишүүн Содномын Чинзориг гишүүн.

**С.Чинзориг:** Нэг асуулт байна аа. Энэ төсвийн ерөнхийлөн захирагч нарын зарцуулах зардалд өөрчлөлт орж байгаатай холбоотойгоор арилжааны банкнуудад олгох зээлийн хүүгийн татаасыг 91 тэрбумаар бууруулахаар орж ирж байгаа юм байна л даа. Би энийг ойлгохдоо нөгөө Засгийн газраас хэрэгжүүлж байгаа 10 их наядын хөтөлбөртэй холбоотой санхүүжилт нь зээлийн хүүгийн татаас байгаа байсан болов уу гэж л ойлгож байна. Энэ чинь миний баримжаа тооцоогоор 200 гаруй тэрбум төгрөг л байсан санагдаад байх юм. Тэгээд Засгийн газар чинь ирэх жил энэ 10 их наядынхаа хөтөлбөрийг нэг их наядаар нэмэгдүүлж, зээлийнхээ олгох хэмжээг нэмэгдүүлнэ гээд төсөв оруулахдаа ярьж байсан. Тэгэхээр энэ асуудал чинь ингээд зээлийн хүүгийн татаасыг бууруулчихаар. Энэ 10 их наядын чинь зээлийн олголт нь одоо буурчих юм биш биз дээ. Нөгөө татаас нь байхгүй болчих юм биш биз дээ гэж бодоод байгаа юм. Мөнгөний бодлого дээр бас бид энэ 10 их наядын хөтөлбөртэй холбоотой асуудал ярьсан. Ирэх жил бол хоёр чиглэлээр арга хэмжээ нэмэгдүүлье гээд байгаа шүү дээ? Нэг дэх асуудал нь хөрөнгө оруулалтын чиглэлээр жижиг зээл олгох замаар зээлийнхээ хамрах хүрээг өргөжүүлэх гэсэн асуудал эрт анхны хэлэлцүүлгээр Их Хурал дэмжчихсэн байгаа.

Тэгэхээр энэ одоо нөгөө арилжааны банкнуудад олгох зээлийн хүүгийн татаасыг бууруулчихаар энэ арван их наядын чинь хөтөлбөр бас хүндрэл учруулах, зээл олголт нь бас буурчих юм биш биз дээ гэсэн болгоомжлол байгаа юм аа. Би энийг зөв ойлгоод байна уу, буруу ойлгоод байна уу? Нэг асуулт.

Хоёр дахь асуудал нь түрүүний хоёр дахь хэлэлцүүлэг дээрээ Байнгын хороо ярина биз дээ. Тэр боловсролын салбарын санхүүжилтийг өөрчлөлт оруулаад чанар үр дүнгийн гүйцэтгэлээр нэмэлт урамшууллын талаар одоо санхүүжүүлэлт тогтолцоо руу шилжинэ гээд ингээд хуулийн төсөл орж ирээд байгаа юм байна лээ. Тэрийг одоо нэлээн сайн эргэж харна биз дээ. Боловсролын байгууллагын багш, ажилчид чинь бол төрийн үйлчилгээний албан хаагчид, төрийн үйлчилгээний албан хаагчдын чинь хөдөлмөрийн харилцаатай холбоотой асуудал. Ялангуяа цалин хөлс, нийгмийн хамгаалалтай холбоотой асуудлыг чинь Хөдөлмөрийн хуулиар зохицуулдаг шүү дээ.

Тэгэхээр хөдөлмөрийнхөө хуультайгаа энэ нэмэлт санхүүжилтээр санхүүжүүлнэ гээд орчхоор чинь Хөдөлмөрийн хуультайгаа бас зөрчил үүсчих юм биш үү, хууль хоорондын зөрчил үүсчих юм биш үү гэж би бас болгоомжлоод байгаа юм. Тэрийг бас Байнгын хороо, хоёр дахь хэлэлцүүлэгт бэлдэхдээ бас анхаарвал зүйтэй болов уу гэж. Бас нэг миний нэг болгоомжлол энэ боловсролын байгууллагууд олгох санхүүжилтийг чанар үр дүнд нь үндэслээд олгох ийм тогтолцоо руу шилжих гэж байгаа юм байна л даа.

Тэгэхлээр хамгийн гол нь хөдөө орон нутгуудад Улаанбаатар хотод үйл ажиллагаа явуулж байгаа ерөнхий боловсролын сургуулиудын чинь гарааны нөхцөл нь ижил адил биш шүү дээ. Тухайлбал нэг хэсэг нь хөдөө орон нутагт багшийн нөөц маш их дутагдалтай, тэгээд одоо нөгөө байр савны хүрэлцээ муутай. Тоног төхөөрөмжийн хүрэлцээ хангамж муутай. Ийм ижил биш нөхцөлтэй үед чанар, үр дүнгээр суурилсан санхүүжилтийн тогтолцоонд шилжчихлээр орон нутгийн сургуулийн ерөнхий боловсролын сургуулиуд чинь санхүүжилт авч чадахгүй байх үйл ажиллагаа нь доголдох ийм юм руу орчих юм биш биз дээ гэж. Би болгоомжлоод байгаа юм. Өнгөрсөн жил бид бас нэлээн ярьсан. Эрүүл мэндийг гүйцэтгэлээр нь санхүүжүүлдэг болгоно гээд бас тухайн үедээ хэд нэлээн ярьж хэлж л байсан. Тэгээд болно гээд л гарсан.

Одоо аваад үзэхлээр чинь орон нутгийн, ялангуяа сумын эрүүл мэндийн төвүүд чинь санхүүжилт авч чадахгүй байна гээд гүйцэтгэлээр нь. Тэгээд өөрийн эрхгүй одоо бараг л тэгээд сумын эрүүл мэндийн төвүүдэд олгогдож байгаа санхүүжилтийг хоёр дахин нэмэгдүүлэх асуудал одоо энэ жил дахиад ярьж байна шүү дээ. Ийм юм руу явчих вий дээ гэсэн ийм болгоомжлол байгаа юм.

Тэгэхээр Байнгын хороо энэ Боловсролын санхүүжилттэй холбоотой асуудлыг хоёр дахь хэлбэр нь сайн, дахиж нягталж авч үзээрэй гэсэн нь санал.

**Г.Занданшатар:** Дуламдоржийн Тогтохсүрэн дарга, Төсвийн байнгын хорооны даргын үүргийг гүйцэтгэж байгаа. Монгол Ардын намын бүлгийн дарга.

**Г.Занданшатар:** Чинзориг гишүүний асуултад хариулт өгье. Улсын Их Хурлаар 2022 оны төсвийг хэлэлцэх үед Улсын Их Хурлын гишүүдээс хөрөнгө оруулалт, их засвартай холбоотой олон саналууд гарсан юм байна лээ. Энэ саналуудыг хэлэлцэх явцад нийт хоёрдугаар хэлэлцүүлгийн үед ажлын хэсэг болон Улсын Их Хурлаас оруулж ирсэн нийт 91 тэрбум төгрөгийн хөрөнгө оруулалтыг засвар, тоног төхөөрөмжийн асуудлыг Засгийн газрын өргөн барьсан дээр нэмж тусгахаар шийдвэрлэсэн.

Энэ эх үүсвэр бол хаанаас гаргах вэ гэдгийг Төсвийн байнгын хороо ажлын хэсэг дээр ярилцаад арилжааны банкнуудад олгох, зээлийн хүүгийн татаас олгох 213 тэрбум төгрөгөөс 91 тэрбум төгрөгийг ийш нь зарцуулъя гэж шийдвэрлэсэн. Таны асууж байгаа асуулт бол үнэн. Тийшээ олгох зээлийн хэмжээ буурсан гэж ингэж одоо хариулъя. Хоёрдугаар хэлэлцүүлгийн үед энийг ингээд шийдчихсэн юм байна лээ.

Боловсролын тухай хууль сая эцсийн хэлэлцүүлэг хийгдчихсэн. Одоо өөрчлөлт орох боломж байхгүй. Сая би энэ завсарлагын хугацаагаар Боловсрол, соёл, шинжлэх ухааны байнгын хорооны дарга Дамдинням даргатай уулзалдсан. Энэ өнөөдрийн Боловсролын хуульд орж байгаа нэмэлт, өөрчлөлтүүд бол шилжилтийн хууль гэж ойлгох хэрэгтэй. Завсрын хууль гэж ойлгох хэрэгтэй. Боловсрол, шинжлэх ухааны байнгын хороон дээр ажлын хэсэг гараад ажиллаж байгаа. Боловсролын багц хууль дотор энэ боловсролын агентлагийн чиг үүрэг тодорхойлж зааж өгч байгаа. Тэрний дараа тэр Боловсролын хууль хэрэгжээд явах юм тэр болтол энэ түр гарч байгаа юм байгаа юм. Таны хэлж байгаа санал чухал санал гэдгийг бид нар ойлгоод сая Дамдинням дарга Хөдөлмөр, нийгмийн хамгааллын яамны цалин хөлсний хүмүүсийг Сангийн яамны Төсвийн зарлагын хүмүүсийг энэ ажлын хэсэг дээр татан оролцуулж, Боловсролын хуульд орох өөрчлөлт дээр анхааръя гэдэг ийм одоо чиглэлээр тохироод тэгэхээр энэ асуудал бол боловсролын ерөнхий хуульдаа тусгагдаад явна гэж ингэж одоо ойлгож байгаа таны саналыг бас тодорхой хэмжээнд харгалзаж бодит байдал дээр нь хэрхэн хэрэгжих вэ гэдэг дээр ч гэсэн анхаарахгүй бол болохгүй юм гэдэг саналыг бол ойлгож байгаа.

**Г.Занданшатар:** Чинзориг гишүүн бас хууль зүйн үндэслэлтэй л юмнууд хэлээд байх шиг байна.

Одоо Мөнхөөгийн Оюунчимэг гишүүн.

**М.Оюунчимэг:** Одоо Монгол төрийн бодлогын хамгийн гол шинэчлэлийг бид эрүүл мэндийн салбар, боловсролын салбар хоёр дээр санхүүжилтээр дамжиж хийх ийм зорилго тавиад яваад байгаа л даа. 2019 онд бид эрүүл мэндийн салбарт нийгмийн даатгалын сангаас эрүүл мэндийн даатгалын санг тусад нь гаргаад бас санхүүгийн хувьд бие даасан болгоод саяын ярьж байгаа чанар, бүтээмж дээр үндэслээд энэ шинэчлэлийг хийе гэж явсан. Бид нар ингээд Байнгын хорооны шалгалт, ажлын хэсэг энэ тэр гаргаад үзэхэд 2 жилийн дотор энэ эрүүл мэндийн салбарын санхүүжилтээр дамжсан шинэчлэл бол маш удаан, ер нь мэлхийн хурдаар л яваад байгаа. Тэгээд гол шалтгаан нь юу юм гэхээр нөгөө л хуучин ирсэн өр авлага, жишээлбэл арилжааны банкнууд дээр байгаа, нөгөө байршуулсан хөрөнгө мөнгөө авч чадахгүй ингээд л удаад явдаг. Энэ нь өр болоод л яваад байдаг энэ зүйлүүд байгаад байгаа юм.

Тэгэхээр одоо энэ нэг боловсролын салбарт бид бас шинэчлэл хийхээр бас яг энэнтэй л адилхан шинэчлэл явж байгаа учраас нэг энэ алдааг энэ дээр давтахгүйн тулд бид бас их онцгойлон анхаарах хэрэгтэй байгаа юм. Тэгээд миний асуух гэж байгаа гол шалтгаан нь гэхээр одоо эрүүл мэндийн даатгалын сан гээд бид тусдаа санхүүжилт хуваарилахгүйгээр Эрүүл мэндийн сайдын багц руу бол шууд ингээд 1.3 их наяд орж байгаа. Энэний нэг 370-аад тэрбум төгрөгийг нь эрүүл мэндийн даатгалын санд хуваарилах маягаар одоо эмч эмнэлгийн ажилтнуудын цалин хөлс энэ тэр дээр нэг нэмэгдэл маягаар очъё гэсэн нэг юм яваад байгаа юм. Гэхдээ энэ хуваарилалт нь дахиад л Эрүүл мэндийн сайд өөрөө одоо хуваарилна. Гэтэл Эрүүл мэндийн даатгалын үндэсний зөвлөл, Нийгмийн даатгалын үндэсний зөвлөл чинь өөрөө уг нь энийгээ хянах үүрэгтэй болтол ямар ч одоо хяналтын систем нь байхгүй болчхоод байгаа юм.

Тэгэхээр бид 2022 оны төсөвт бас л ингээд шинэчлэл хийгээд, хөрөнгө мөнгийг нь нэмээд тавьчихдаг дараа нь 2023 онд нөгөө л алдагдал нөгөө л өр авлага хэвээрээ. Тэгээд нөгөө иргэндээ очдоггүй эмчдээ очдоггүй эмнэлэгтээ очдоггүй байдал давтагдахгүй байх ёстой л доо. Тэгээд энэ дээр асуух гээд байгаа нь одоо жишээлбэл эрүүл мэндийн даатгалын сан дээр байдал нэлээд амаргүй болчхоод байгаа. Тэгэхээр ямар ч байсан санхүүжилт бол ингээд Эрүүл мэндийн сайдын багц дээр нэмэгдчихлээ. Үүнээс гадна одоо сая тодорхой болоод байна шүү дээ. Хэд хэдэн арилжааны банкнууд дээр энэ сангийн мөнгө ингээд өр авлагатай байршчихсан байгаад байна, нийлээд бараг 200 орчим тэрбум төгрөг л даваад байна л даа. Тэгэхээр одоо энийг жишээ нь 12 сарын 31-нээс өмнө энэ өр авлагыг бид ингээд буцааж барагдуулаад авлаа гэвэл 2022 оны энэ төсвийн орлого дээр нэмэгдэл болоод очих уу, эсвэл алдагдал нөхөх эх үүсвэр болох уу? Энэ тэрийг бид бас энэ өнөөдөр гуравдугаар хэлэлцүүлэг батлахаас өмнө бас маш тодорхой болгохгүй бол нэг л бөөн юм болоод оччихдог. Тэгээд хяналтгүй болдог үр дүн байдаггүй, эргээд нөгөө энэ их мөнгө өгөөд л байдаг эзэндээ очихгүй эмнэлэгтээ очихгүй иргэний эрүүл мэндэд хүрч үйлчлэхгүй байгаад байгаа юм байна л даа.

Тэгэхээр энийг би бас эрүүл мэнд, боловсролын салбарт алдаа болгохгүйн тулд бид өнөөдрөөс маш сайн анхаарах ёстой байдаг юм гээд энэ хоёр асуулт дээр би хариулт авъя гэж бодож байна. Тэр арилжааны банкнуудаас энэ мөнгөнүүдээ 12 сарын 31-ний дотор авч чадах уу? Аль банкнаас хэдийг авах вэ? Энэ өөрөө 2022 оны орлого дээр орлого олж орох уу? Эсвэл алдагдал болж нөгөө ингээд явчих уу? Энэ дээр нэг хариулт авахыг хүсэж байна.

Баярлалаа.

**Г.Занданшатар:** 84 Мижиддоржийн Санжаадорж Төсвийн зарлагын хэлтсийн дарга.

**М.Санжаадорж:** Сангийн яамны Зарлагын хэлтсийн дарга Санжаадорж гишүүний асуултад хариулъя. Тэгэхлээр эрүүл мэндийн даатгалын 2022 оны төсвийн тухай хууль дээр бол бид нар арилжааны банкнууд дээр байгаа авлагыг авахаар одоо нэг банк тухайлан нэг нэр бүхий нэг банкнаас лавлагаа авахаар бид нар оруулсан байгаа. Бусад одоо эрсдэл бүхий банкан дээр байгаа мөнгийг бол бид нар шууд одоо гүйлгээнд орох боломжтой байхаар тооцож бол энийг одоо эх үүсвэр талдаа бол ашиглаад явна гэсэн тооцоогоор тооцсон байгаа төсөв дээр. Ирэх жилийн эрүүл мэндийн даатгалын сангийн төсвийг бол одоо ингээд хуулиар одоо Улсын Их Хурал батлах ёстой. Өөрөөр хэлбэл зарцуулах дээд хэмжээг эндээ ингээд баталчихна. Энэ орлогыг нь бас нөгөө талдаа баталчихна. Хэрвээ орлого нь одоо, өөрөөр хэлбэл бас нэмэгдээд ороод ирэх ямар нэгэн тохиолдлоор орж ирсэн ч гэсэн зарлагын дээд хязгаартаа баригдаад л тэр дүндээ л зарлагаа гаргана гэсэн үг.

Тэгэхлээр бол өөрөөр хэлбэл орлого ямар нэгэн байдлаар нэмэгдэж орж ирж байгаа тохиолдолд эх үүсвэр маань сайжраад явна. Тэгээд эрүүл мэндийн даатгалын сангийн хуваарилалтын хувьд бол хуулиараа нэгдсэн нэг том тоогоо одоо том нийт зарцуулах мөнгө нийт орж ирэх орлогоо бол орлого, зарлага хоёроо Их Хурал дээр батална. Харин нарийвчилсан одоо задаргааг нь бол эрүүл мэндийн даатгалын сан дээрээ батлах ёстой. Эрүүл мэндийн даатгалын сан нь өөрөө Эрүүл мэндийн даатгалын үндэсний зөвлөл байгаа. Үндэсний зөвлөл дээр Эрүүл мэндийн сайд нь өөрөө орчихсон. Тэгэхлээр бол Эрүүл мэндийн яамны бодлого бол тэндээ бас хэрэгжээд явна гэж үзэж байгаа. Тэгэхлээр Эрүүл мэндийн даатгалын үндэсний зөвлөлөөрөө батлуулах нь зүйтэй л гэж бодож байна. Баярлалаа.

**Г.Занданшатар:** Мөнхөөгийн Оюунчимэг гишүүн нэг минут тодруулъя.

**М.Оюунчимэг:**  2022 оны төсөв хэлэлцэж байхад нэг зүйлийг маш хатуу одоо анхааруулж хэлье ээ. Сая сангийн яамнаас Санжаадорж дарга бас хэлж байна. Энэ Эрүүл мэндийн сайдын багцад орж байгаа, ялангуяа эрүүл мэндийн даатгалын сандаа энэ санхүүжилтийг задаргааг нь эрүүл мэндийн даатгалын сан хийнэ гэж байна. Сая бас 2021 он 2020 онд задаргааг хийсэн боловч энэ бол маш муу менежментээр хийсэн, өнөөдөр энэ нь бол алдагдал хүлээхэд хүрчихсэн байгаа. Байршуулсан хөрөнгө санхүүгийн хувьд ч гэсэн хэцүү байгаа.

Тийм учраас сая Улсын Их Хурлын Нийгмийн бодлогын байнгын хорооноос тогтоолоор үүрэг өгсөн байгаа. Эрүүл мэндийн даатгалын ерөнхий газар, Эрүүл мэндийн даатгалын үндэсний зөвлөлийн энэ харилцан хяналтыг маш тодорхой болгох, тэгээд энэнтэй холбоотой бүтэц зохион байгуулалт энэ тэр нь хийж байж л явахгүй бол тэнд ямар ч хяналт байхгүй байгаад байгаа юм аа. Тэгэхээр энэ Их Хурлаас өнөөдөр бас энэ төсвийг батлахдаа давхар энэ Байнгын хорооны өгсөн тогтоолын дагуу хугацаанд нь үүрэг даалгаврыг биелүүлж, ялангуяа хяналтын механизмыг тэнд маш тодорхой болгож Эрүүл мэндийн даатгалын үндэсний зөвлөл.

**Г.Занданшатар:** Нийгмийн бодлогын байнгын хороо энүүгээр бас нэлээн ажилласан шүү.

Одоо эрхэм гишүүн Цэвэгдоржийн Туваан.

**Ц.Туваан:** Энэ эрүүл мэндээ дэмжиж эдийн засгаа сэргээх 10 их наядын хөтөлбөр гээд байгаа энэ дээр бол арилжааны банкнууд энэ одоо зээлийг олгож байгаа. Тэгээд энэ зээлийн одоо 3 хувь хүртэл, 3-аас илүү давсан энэ одоо марж зөрүүг нь бол улсын төсөв дээр суулгаж өгч байгаа. Тэгээд энэ Улсын төсөв дээр суулгаж өгсөн энэ хүүгийн энэ хүүнд зориулсан энэ мөнгө яагаад хасагдчихав. Энэ дээр тодорхой хариулт авъя. Сангийн яамнаас баримталж байгаа төсөв батлахад оруулж ирэхдээ баримталсан зарчим бол тэр янз бүрийн одоо засвар их засвар энэ тэр рүү одоо юм тавихгүй л гээд байсан. Тэгээд энэ сая сонссоноор энэ ерэн хэдэн одоо тэрбум төгрөг тавигдчихсан юм уу. Энийг одоо ажлын хэсэг тодорхой хариулж өгөөч. Тэгэхээр нөгөө зээл чинь эргээд энэ хүүгийн татаас нь буурахаар зээл чинь мэдээж тэрэндээ баригдаад л буурчих байх.

Тэгэхээр энэ овоо ковидын дараах эдийн засгаа сэргээх гээд ингээд явж байсан юм чинь яагаад ингээд буруу тийшээ явчхав аа? Хэрвээ тавьж байсан юм бол тэр Төв аймгийн Жаргалант сумын Тамгын газрын барилга шатсан. Тэгэхээр энэ дээр бас тодорхой санал орсон байсан. Тэгээд энэ нь ороогүй харагдаад байх юм. Тэгэхээр их засвар хэрвээ тавьж байсан бол энэ яагаад ороогүй вэ гэдэг дээр тодорхой асуулт хариулт авъя. Эрүүл мэнд, боловсролын салбар хоёр дээр бол тодорхой асуудлууд орж ирж байна. Боловсролын асуудал нь бол өнөөдөр ороод ирсэн. Тэгээд яг ний нуугүй хэлэхэд Засгийн газраас ингээд одоо цалин нэмэх ялангуяа одоо энэ инфляц өндөр байгаа юмны үнэ ийм байгаа үед цалин нэмж чадахгүй болохоор энэ салбарын одоо яамдууд чинь нэг ийм гаргалгаанууд гаргаад л орж ирж байна шүү дээ, хөөрхий.

Тэгэхээр одоо энийг нь яалтай юм, ямар ч байсан тэгээд тэр нэмэлт урамшуулал гэнэ үү, юу гэнэ вэ гээд л одоо дэмжээд л явж байна Их Хурал бол. Тэгэхээр энэ асуудлаа ирэх жилийн төсөв дээр энэ цалин нэмэх асуудлаа одоо заавал оруулж ирээч. Цалин, тэтгэвэр энэ чинь одоо бүр хэрээс хэтэрлээ шүү дээ. Хүн нэг энгийн нэг дэлгүүр ороод 20 мянгад авдаг байсан юм одоо мэдэхгүй хэд 50, 60 мянгаар авч чадахаа больчихлоо шүү дээ.

Тэгэхээр энэ асуудал зайлшгүй болохоор энэ нийгмийн даатгал биш ээ Боловсролын яамнаас ийм санал оруулж ирж байх шиг байна. Энэ нь тэгээд ингээд дэмжигдээд явж байгаа. Сая тэр Байнгын хорооны дарга ярилаа тэр Сангийн яамныхан яг тодорхой энэ нөгөө юунд протоколд үлдээхийн тулд тодорхой хариулж өгөөрэй. Юу гэхлээр тэр Байнгын хорооны тогтоол гараад эрүүл мэндийн одоо анхан шатны нэгжүүд болох сумын эрүүл мэнд, өрхийн эмнэлгүүд рүү нэг иргэнээр тооцох санхүүжилтийг 1 сарын 1-нээс 2022 оны 1 сарын 1-нээс хоёр дахин гээд ингээд явсан. Энэ дээр ямар нэгэн одоо хориг, саад, хорио янз бүрийн юм болчих вий дээ. Энийг одоо явах уу гэдгийг Сангийн яамныхан бүр протоколд нэг хэлээдхээч. Нэг ярихаар тэр нэг гурван зуун хэдэн тэрбум төгрөг рүү л бүх юм чихэгдээд л байгаа. Чихэгдээд л байгаа. Тэр чинь задаргааг нь хараад ер нь яг дийлэх үү? Тэрэн дээр бас жоохон эргэлзэж байна. Тэгэхдээ Их Хурлын Байнгын хорооны тэр тогтоолыг бол ер нь заавал хэрэгжүүлэх тал дээр бид нар ингээд явна шүү. Энэ дээр тодорхой хариулт өгөөч.

Хоёрдугаарт тэр яг ингээд юм гаргаад хэрэгжих болохоор хөрсөн дээрээ тухайлах юм бол тэр эрүүл мэндийн аймгийн төрийн сан энэ тэр дамжаад явдаг, тэр тусгай зориулалтын шилжүүлэг гээд нэг том тээг байдаг. Энэ нөхөр одоо энэ тээг гацаа чинь энэ нэгжийн тухай хуулиар байхгүй болсон гэж ингэж ойлгож байгаа. Тэгэхээр энийг бас давтаад протоколд нэг хэлээдхээч. Ямар нэгэн одоо гацаа саад гарахгүй биз дээ. Дахиад нэг юм хэлээд төсөв батлагдаад явчихсаны дараа бас ч нэг тийм хууль гараад ирлээ. Орон нутгийн орон нутгийн аймгууд одоо төсвөө батлах ёстой ч гэдэг юм уу, сумын төсөв ч ингэх ёстой гээд нэг ийм гацаа саад гарахгүй биз дээ. Энэ дээр манайхан одоо тодорхой чуулган дээр үгээ хэлнэ үү.

Тогтохсүрэн дарга хариулбал дараа нь гүйцээгээд ажлын хэсгийнхнээс заавал хариулт авъя.

**Г.Занданшатар:** Эхлээд Тогтохсүрэн дарга хариулъя.

**Д.Тогтохсүрэн:** Туваан гишүүний асуултад хариулъя. Улсын Их Хурал, Засгийн газраас өргөн мэдүүлсэн улсын төсвийг батлах үүрэгтэй. Батлахдаа Үндсэн хууль болон төсвийн хуулиар заагаад өгсөн тодорхой хязгаарууд бий. Энэ хязгаар бол орлого нэмж, зарлага нэмэхийг хориглочихсон. Зарлага нэмэгдүүлэхийг хориглочихсон, төсвийн алдагдал нэмэгдүүлэхийг хориглочихсон, хориглочихсон. Тийм учраас бидэнд ямар эрх байгаа вэ гэхээр тодорхой хэмжээний хөрөнгө оруулалт ч юм уу, урсгал төсөв ч юм уу, нэмэгдүүлбэл зарлага л хасна. Зарлага л бууруулна. Ийм л асуудал байгаа юм.

Энэ хүрээндээ хоёрдугаар хэлэлцүүлгийн үед Улсын Их Хурлын гишүүдээс нийт 91 тэрбум төгрөгийн хөрөнгө оруулалт, их засвар, тоног төхөөрөмж усгал зардал нэмэгдүүлэх санал орж ирээд энэ санал Улсын Их Хурлын чуулган дээр гишүүдийн одоо дэмжлэгээр дэмжигдчихсэн юм. Тэгэхээр 91 тэрбум төгрөг, цох дутахаар одоо бид аль зарлагыг бууруулах вэ гээд төсвийн ажлын хэсэг, Байнгын хороо ярилцаж байгаад банкнуудад олгох зээлийн татааснаас 91 тэрбум төгрөгийг хасахаас өөр аргагүй байдалд орсон юм. Ингэж төсвийг балансжуулахгүй бол бид алдагдал нэмсэн, зарлага нэмсэн төсөв батлах боломж байхгүй. Ингэвэл Үндсэн хууль зөрчсөн асуудал болох учраас 91 тэрбум төгрөгийг тэндээс хассан.

Энэ хоёр дахь асуудалтай холбогдоод хэлэхэд ер нь Улсын Их Хурлаас энэ мэдээж энэ инфляц өндөр өсөж байгаа, юмны үнэ нэмэгдэж байгаа эд нар бол үнэхээр одоо тулгамдсан асуудал мөн үү гэвэл мөн. Энэ чиглэлээр түрүүн Ганбат даргатай ярьсан. Улсын Их Хурал дээр удахгүй бас тодорхой Засгийн газраас тодорхой асуудал оруулж ирэх юм байна лээ. Эдийн засгийг дахин одоо сэргээх энэ чиглэлийг энэ асуудал дээр нь хамтатгаад би ажлын хэсэг гараад явах байх гэж ингэж бодож байна. Баярлалаа.

**Г.Занданшатар:** Ажлын хэсэг Санжаадорж. Мижиддоржийн Санжаадорж Төсвийн зарлагын хэлтсийн дарга. Нөгөө 10 их наядаа үргэлжлүүлэхийн тулд яах вэ гээд л түрүүнээс хойш асуугаад байгаа шүү дээ тэ.

**М.Санжаадорж:** Сангийн яамны Зарлагын хэлтсийн дарга Санжаадорж. Гишүүний асуултад хариулъя.

Нэгдүгээрт бол эрүүл мэндийн салбар стратегийн худалдан авалтын загвар луу шилжсэн байгаа. Өөрөөр хэлбэл нэг бөөн хүн байж байгаад эндээс ямар тусламж үйлчилгээ Монгол Улсын хэмжээнд бол тулгамдсан байна. Ямар нь дутуу яваад байна, ямар нь асуудалтай байгаад байна, аль эсэхээ бид нар түрүүлж засах вэ гэдэг ийм боломжийг нь олгосон. Өөрөөр хэлбэл нэг тогоон дотор төсвөө хийсэн ийм төсөв болсон байгаа. Эндээс бол стратегийн хувьд бид нарт бол анхан шат бол зайлшгүй сайжруулах шаардлагатай байна гэдэг одоо нотолгоогоор бол нотлогдож гарч ирж байгаа. Тэгэхлээр эрүүл мэндийн салбарын хувьд бол анхан шатаа ямар байдлаар дэмжих вэ?

Хоёрдугаар шатлал болон гуравдугаар шатлалын ямар шатлалаар дэмжих вэ. Сөн тусгайлсан нэг өвчин дээр байдаг юм уу, аль эсвэл нэг жендэрийн одоо холбоотойгоор ямар өвчин байх вэ? Яг ийм байдлаар стратегийн хувьд бол шийдлээ гаргаад явах боломжтой. Тэгэхээр өөрөөр хэлбэл аль зүйлээ бид нар тэргүүн ээлжинд тавих вэ гэдгээрээ эрэмбэлээд санхүүжүүлээд явна гэсэн үг. Ингэхлээр анхан шатны санхүүжилт бол нэмэгдэх боломжтой гэж үзэж байна.

Хоёрдугаар зүйл дээр бол тусгай зориулалтын шилжүүлэг бол нэгжийн хуулиар байхгүй болсон. Нэгжийн хууль батлагдахдаа бол өөрөө өмнө нь Төсвийн хууль бол дангаараа төсвийн харилцааг Төсвийн хуулиар зохицуулна гэж байсан бол нэгжийн хууль бас чиг үүрэг ороод ирчхэж байгаа учраас төсвийн харилцаа тэр нэгжийн хууль хамт орж ирж байгаа нэгжийн хууль батлагдахдаа Төсвийн тухай хуулийн 61.1 дэх зүйл буюу тусгай зориулалтын шилжүүлгийг бол ингээд хүчингүй болгосон байгаа.

Тэгэхээр бол өөрөөр хэлбэл сумын эмнэлгүүд дээр таны ярьж байгаа тийм асуудал бол дахиж гарахгүй. Одоо тодорхой хэмжээний орлогын төлөвлөгөөг өөрөөр хэлбэл бид нар сумын эмнэлгүүд дээр тавихгүй. Тэр сумын эмнэлгүүд бол тэр орлогынх нь төлөө одоо явахгүй гэдэг ийм зүйл хэлэх байна.

Баярлалаа.

**Г.Занданшатар:** Цэвэгдоржийн Туваан гишүүн тодруулж асууя.

**Ц.Туваан:** Төв аймгийн Жаргалантын 100 сая дээр хариулт авъя.

Хоёрдугаарт нь энэ яг эдийн засгаа эрчимжүүлэх 10 их наяд гээд гол юм явж байсан чинь тэрнийхээ хүүгийн татаасаас өөр юмнаас одоо авч болоогүй юм уу? Эс үгүй бол энэ өөр гаргалгаа гаргах боломж байгаа юм уу? Нөгөө ингээд зээлүүд чинь эхнээсээ үр дүнгээ өгчихсөн. Хөдөө аж ахуй дээр одоо 10 их наядаас нэг таван зууг тавьсан юм шиг байгаа юм. Тэгэхээр эндээс нь ингээд аваад явах гэхээр нөгөө нэг татаасанд өгөх энэ 91 тэрбумаа буурчихаар биелэлт гүйцэтгэл чинь уначихна. Одоо энэ түрүүнд өгсөн зээлүүд чинь ингээд нөгөө жил хүрэхгүй болоод одооноос ингээд тариаланчид улаан буудай борлуулалт байхгүйгээс болоод ингээд хугацаандаа зээлдээ ингээд шахагдаад явж байна. Тэгээд ирэх жил дахиад энийгээ үргэлжлүүлээд авах. Тэгэхээр энэ зээлийг үргэлжлүүлэх асуудал дээр бас нэг одоо шийдвэр гаргамаар байгаа юм. Тэгтэл харин эсрэгээрээ тэр татаасын мөнгөнөөс авчихдаг нь одоо ямар бодлого юм бэ? Тэрийг одоо сайн.

**Г.Занданшатар:** Болдын Жавхлан Сангийн сайд.

**Б.Жавхлан:** Би тодруулж хэлье ээ. Тэгсэн ажлын хэсгээс тийм санал гараад тэгээд шийдээд явна лээ. Засгийн газар нэгэнт Улсын Их Хурлаас ажлын хэсгээс ийм шийдэл гарч байгаа бол одоо бид хүндэтгэлтэй хандана. Үлдэж байгаа 213-аас чинь гээд 91 гэхээр тийм нэг 120 гаруй тэрбум төгрөг үлдэж байгаа юм. Гэхдээ энэ маань одоо энэ жил 10 наядын хүрээнд олгочихсон байгаа зээлийн хоёр дахь жилийн үргэлжлэх хүүгийн татаасдаа бол хүрнэ. Шинээр гарах зээлүүдийн хувьд бол бас нэлээн хязгаарлагдмал болж байгаа. Гэхдээ бид байгаа төсөв хүрээндээ ямар ч байсан Засгийн газрынхаа зорьсон энэ чухал ач холбогдол бүхий хөтөлбөрөө яаж ийгээд бас үргэлжлүүлэх тал дээр ажиллана. Ямар ч байсан одоо 1 их наядын нэмэлт.

**Г.Занданшатар:** Тогтохсүрэн дарга гүйцээж хариулъя. Нөгөө асуултад нь.

**Д.Тогтохсүрэн:**  Та санал тавьсан юм байна лээ. Төв аймгийн Жаргалант сумын Тамгын газрын барилгын контор шинээр бариулах гээд Сангийн яаманд саналаа өгсөн юм байна лээ. Сангийн яамнаас оруулж ирсэн төсөв дээр 2022 онд шинээр авто машин авахгүй шинээр төсөвт байгууллагын контор барихгүй гэсэн бодлого баримтлах үүднээсээ таны саналыг хасаад орж ирчихсэн юм байна лээ.

Тийм учраас улсын төсөвт өргөн баригдсан хуулиуд дээр орж ирээгүй учраас үргэлжлэн хэлэлцүүлэх боломжгүй болсон юм байна лээ. Үгүй ээ, тэрэн дээр чинь та санал оруулаагүй юм чинь яах вэ. Тэр чинь Сангийн яаманд чинь Засгийн газрын санал, Их Хурал дээр албан ёсоор санал орж ирээгүй байхгүй юу. Үндсэн хамаагүй. Засгийн газар бол өөр саналуудыг ярьсан. Тэрийг би хэллээ. Ажлын хэсэг дээр та санал өгөөгүй учраас ажлын хэсэг дээр таны саналыг ярилцах боломжгүй байхгүй юу.

**Г.Занданшатар:** Ганбат дарга хариулъя. 82. Жигжидийн Ганбат.

**Ж.Ганбат:** Энэ засгийн газрын Хэрэг эрхлэх газрын сайдын багц дээр их засвар гээд бөөн дүнгээр батлагдсан учраас төсөв баталсны дараа хүсэлтээ та Засгийн газрын Хэрэг эрхлэх газарт өгөөд тэндээс шийдвэрлэх бололцоотой гэж ингэж үзсэн юм. 100 сая төгрөг Нийтдээ 9.5 тэрбум төгрөгийг их засварт Засгийн газрын Хэрэг эрхлэх газрын сайд дээр бүр оруулчихсан байгаа.

**Г.Занданшатар:** Эрхэм гишүүн Цэдэвийн Сэргэлэн.

**Ц.Сэргэлэн:** Баярлалаа. Энэ Улсын Их Хурлаар батлагдсан хоёр бодлогын баримт бичигт суусан асуудлын талаар би ярих гэж байгаа юм. Улсын Их Хурлын 7 сарын чуулганаар батлагдсан Монгол Улсын хөгжлийн 2022 оны төлөвлөгөөнд суусан, Монгол Улсын Засгийн газрын 2020-2024 оны үйл ажиллагааны мөрийн хөтөлбөрт суусан хилийн заставуудын автомашиныг шийдэх асуудал үндсэндээ энэ төсөв дээр суусангүй орхигдлоо. Тэгээд би Нямбаатар сайдад бас хандаж энэ талаар хэлье гэж бодсон юм. Хилийн застав гэдэг бол өөрөө Монгол Улсын хилийн шугам дээр хоног тутамд үүрэг гүйцэтгэдэг ийм онцгой нэгж. Улсын хилийн зөрчлийг шалгаж шийдвэрлэх, илрүүлэх, таслан зогсоох, мөн хөрш орнуудтай хилийн асуудлаар байгуулсан олон улсын гэрээг хэрэгжүүлэх, хилийн асуудлыг шийдвэрлэх хилийн бүрэн эрхт төлөөлөгч, хилийн төлөөлөгч, хилийн төлөөлөгчийн орлогч, туслагч нарын уулзалтын асуудал яг энэ хэсэгт л явагддаг.

Одоо хилийн заставууд маш хүнд байдалтай автомашиных нь хувьд байдалтай байгаа. Тэгэхлээр энэ асуудлыг шийдэх олон арга зам байна уу гэж би хардаг юм. Санхүүгийн түрээсийн хэлбэр байж байна, хөнгөлөлттэй зээлүүд байж байна, буцалтгүй тусламжууд байж байна гэх мэтчилэн. Энэ олон одоо арга хэлбэрээс та бүхэн анхааралдаа авч энэ хилийн заставуудын парк шинэчлэл, автомашины асуудлыг цаашдаа шийдээч гэж би хүсэлт тавьж байгаа юм.

2019 онд уг нь бол 30-аад хувийг нь шийдээд туулах чадвар сайтай, хурд хүчтэй автомашинуудаар хангачихсан. Гучаад хувь нь бол албан үүргээ бол гүйцэтгэхэд ямар нэгэн саад бэрхшээл байхгүй. Одоо бол үүрэг гүйцэтгэлд сайн, ийм байдалтай байж байгаа юм. Үлдэж байгаа хувь нь бол маш хүнд байгаа. Говь цөлийн бүсэд ой тайгын бүсэд, уулын бүсэд, тэгээд миний саяын хэлдэг улсын хил хамгаалалтыг зохион байгуулж, удирдах, эрлийн ажиллагаа, хилийн төлөөлөгчийн ажиллагаанд авто машингүйгээр үүрэг гүйцэтгэж болдоггүй юм. Явганаар болон ердийн уналгатайгаар энийг шийдвэрлэдэггүй. Одоо ашиглагдаж байгаа автомашинуудынх нь гүйлтийн норм хугацаа нь дуусчихсан ийм л машинууд. Зарим нь ч бүр огт машингүй байж байгаа.

Тийм учраас энэ асуудлыг Хууль зүй, дотоод хэргийн сайд онцгойлон анхааралдаа авч шийдэх талаас нь та бүхэн Засгийн газар дээрээ энэ асуудлыг ярьж шийдэж өгөөч гэж би хүсэж байгаа юм шүү. Зориуд энэ асуудлыг би хэлж, протоколд тэмдэглүүлье гэж бодсон юм. Нямбаатар сайд алга байна. Манай Сангийн яамныхан ажлын хэсэгт ороод энд сууж байна. Сангийн яамныхан маань энэ олон жил одоо Хил хамгаалах ерөнхий газрынхан ярьсан. Өнгөрсөн жил чуулган дээр ч би энэ ярьсан энэ асуудлыг сайн мэдэж байгаа гэж би итгэж байгаа.

Ингээд та бүхэн минь энэ асуудлыг шийдэж өгнө өө гэж найдаж байна, баярлалаа.

**Г.Занданшатар:** Энэ дээр нэг гаргалгаа юу байна. Санжаадорж дарга Мижидоржийн Санжаадорж. Энэ Аубакир хаана байна. Тэр хамгийн баруун хилийн заставын нэг машин шийдэж өгнө гээд л бас ярьсан юмсан. Баян-Өлгий аймгийн Нямбаатар сайд шийдэж өгнө өө л гэсэн. Тэгээд энийг зах хязгаарын хүнд нөхцөлийн хилийн заставуудын тэр нэг машины асуудлыг. Тэрийг Санжаадорж дарга анхаарал тавьж байгаад нэг шийдэл нь гаргаад танилцуулаарай.

Сэргэлэн генерал хилийн хүн учраас хилийнхэндээ. Жавхаа сайд, Хууль зүй, дотоод хэргийн сайдад чиглэл болголоо.

Одоо гишүүд асуулт асууж, хариулт авч дууслаа. Монгол Улсын 2022 оны төсвийн тухай, Нийгмийн даатгалын сангийн 2022 оны төсвийн тухай, Эрүүл мэндийн даатгалын сангийн 2022 оны төсвийн тухай, Ирээдүйн өв сангийн 2022 оны төсвийн тухай хуулиудыг гурав дахь хэлэлцүүлгийг явуулж дууслаа.

Төсвийн төслийг 4 дэх хэлэлцүүлэгт бэлтгүүлэхээр Төсвийн байнгын хороонд шилжүүлж байна.

Батбаатар өнөөдөр бүгдийг нь нягтлаад. Маргааш зүйл бүрээр нь. Гишүүд бүх юмаа хараарай. Санжаадоржоо тэр юуг хилийн заставын машинуудыг хаана бас юу байна. Эцсийн найруулга дээр анхаараарай.

Төсвийн байнгын хороонд шилжүүллээ дөрөв дэх хэлэлцүүлэгт бэлтгүүлэхээр.

Дараагийн асуудалд орно.

**Хүний хувийн мэдээллийн нууцыг хамгаалах тухай хуулийн төслийн хэлэлцүүлгийг үргэлжлүүлж явуулна**.

Гишүүд асуулт асууж, хариулт авч дууссан үг хэлж дууссан. Одоо Байнгын хорооноос гаргасан зарчмын зөрүүтэй саналыг нь томьёоллоор. Санал хураалт явуулна.

Зарчмын зөрүүтэй 46 санал байгаа.

Хууль зүйн болон Инновац, цахим бодлогын байнгын хорооны дэмжсэнХүний хувийн мэдээлэл хамгаалах тухай хууль /Шинэчилсэн найруулга/-ийн төслийн талаарх зарчмын зөрүүтэй саналын томьёоллоор санал хураалт явуулъя.

1.Төслийн 3 дугаар зүйлийн 3.3.1 дэх заалтын “гэр бүлийн гишүүн, хамтран амьдрагчид” гэснийг “гэр бүлийн гишүүнд” гэж, 3.3.2 дахь заалтын “гэр бүлийн гишүүн, хамтран амьдрагчийн” гэснийг “гэр бүлийн гишүүний” гэж тус тус өөрчлөх. Санал гаргасан Улсын Их Хурлын гишүүн Цэндийн Мөнх-Оргил.

Санал хураалт.

27 гишүүн дэмжиж, 57.4 хувийн саналаар санал дэмжигдлээ.

2.Төслийн 3 дугаар зүйлийн 3.4 дэх хэсгийг доор дурдсанаар өөрчлөн найруулах:

“3.4.Гүйцэтгэх ажлын тухай хуулиар тусгайлан зохицуулснаас бусад хувь хүний нууцтай холбоотой харилцааг энэ хуулиар зохицуулна.” Санал гаргасан Улсын Их Хурлын гишүүн Ц.Мөнх-Оргил, Х.Нямбаатар, Ж.Сүхбаатар.

Санал хураалт.

58.3 хувийн саналаар энэ санал дэмжигдлээ.

3.Төслийн 4 дүгээр зүйлийн 4.1.1 дэх заалтын “иргэний бүртгэлийн дугаар,” гэсний дараа “хөрөнгө,” гэж нэмж, 4.1.6 дахь заалт, 8 дугаар зүйлийн 8.5 дахь хэсгийн “Иргэний хуулийн 16, 17, 18, 19 дүгээр зүйлд,” гэснийг “Иргэний хуулийн 17, 18, 19 дүгээр зүйлд хуульд өөрөөр заагаагүй бол мөн хуулийн 16 дугаар зүйлд” гэж тус тус өөрчилж, мөн зүйлийн 4.1.2, 4.1.3, 4.1.4, 4.1.5 дахь заалтыг доор дурдсанаар өөрчлөн найруулах:

“4.1.2.“хүний эмзэг мэдээлэл” гэж хүний үндэс, угсаа, шашин шүтлэг, итгэл үнэмшил, эрүүл мэнд, захидал харилцаа, генетик болон биометрик мэдээлэл, тоон гарын үсгийн хувийн түлхүүр, ял эдэлж байгаа болон ял эдэлсэн эсэх, бэлгийн болон хүйсийн чиг баримжаа, илэрхийлэл, бэлгийн харьцааны талаарх мэдээллийг;

4.1.3.“мэдээлэл цуглуулах” гэж Нийтийн мэдээллийн тухай хуулийн 4.1.6-д заасныг;

4.1.4.“мэдээлэл боловсруулах” гэж Нийтийн мэдээллийн тухай хуулийн 4.1.5-д заасныг;

4.1.5.“мэдээлэл ашиглах” гэж Нийтийн мэдээллийн тухай хуулийн 4.1.4-т заасныг;” Санал гаргасан Улсын Их Хурлын гишүүн Ням-Осорын Учрал, Норовын Алтанхуяг, Пүрэв-Очирын Анужин, Энхтайваны Бат-Амгалан, Тогмидын Доржханд, Лхагвын Мөнхбаатар, Батсүхийн Саранчимэг, Жамъянхорлоогийн Сүхбаатар, Дамдины Цогтбаатар. Цаашид ажлын хэсэг гэнэ.

Түрүүн Нямаагийн Энхболд гишүүн захидал харилцаанд орчихсон уу. Энэнээс бусад нь ингээд тооччихоор хүний хувийн мэдээлэлд орохгүй юу. Амьдрал баян өөр мэдээлэл гарч ирвэл хувийн мэдээлэлд орохгүй гээд байх уу. Хувийн мэдээлэл гэж байгаа юм Үндсэн хуульд. Хувийн болон гэр бүлийн, захидал харилцааны мэдээллийг хуулиар хамгаална гэж байгаа. Үндсэн хуульд. 4.1.1 дээр хувийн мэдээллийг бүгдийг нь оруулчихсан уу. Эмзэг мэдээлэл гэж дахиж ялгаж байгаа юм уу. Хүний хувийн мэдээлэл хувийн нууц бол эмзэг мэдээлэл, эмзэг бус мэдээлэл гэж хоёр хувааж байгаа юм. Энийгээ Үндсэн хуульд нийцүүлж ингэж хянаж үзээрэй.

Санал хураалт.

Ингэж тоочхоор бусад мэдээлэл нь эмзэг бус мэдээлэл биш юм шиг ялгах. Хууль зүйн техникийн хувьд сөрөг үр дагавар гарч магадгүй шүү дээ. Энийгээ бусад Үндсэн хуулиар хамгаалсан бусад ч гэдэг юм уу.

30 гишүүн дэмжиж, 62.5 хувийн саналаар энэ санал дэмжигдлээ.

4.Төслийн 5 дугаар зүйлийн 5.1.2 дахь заалтын “мэдээлэл хамгаалахад” санал гаргасан ажлын хэсэг. Санал хураалт.

27 гишүүн дэмжиж? 57.4 хувийн саналаар санал дэмжигдлээ.

5. Төслийн 7 дугаар зүйлийн 7.1.3 дахь заалтын “утга зохиолын бүтээл туурвих,” гэсний дараа “нээлттэй өгөгдөл,” гэж нэмэх. Санал гаргасан ажлын хэсэг.

Санал хураалт.

26 гишүүн дэмжиж, 54.2 хувийн саналаар дэмжигдлээ

6.Төслийн 8 дугаар зүйлийн 8.1 дэх хэсгийн “хуульд зааснаас бусад тохиолдолд” гэсний дараа “мэдээллийг боловсруулах, цуглуулах, ашиглахдаа” гэж,8.2.3 дахь заалтын “боловсруулах,” гэсний өмнө “цуглуулах,” гэж тус тус нэмж, 8.2.6 дахь заалтын “мэдээллийн төрөл, агуулга” гэснийг “мэдээллийн жагсаалт” гэж, 8.2.7 дахь заалтын “цуцлах нөхцөл” гэснийг “цуцлах хэлбэр” гэж тус тус өөрчлөх. Санал гаргасан ажлын хэсэг.

Санал хураалт.

27 гишүүн дэмжиж, 55.4 хувийн саналаар дэмжигдлээ.

7.Төслийн 9 дүгээр зүйлийн 9.1 дэх хэсгийг доор дурдсанаар өөрчлөн найруулах:

“9.1.Энэ хуулийн 4.1.2-т заасан эрүүл мэнд, захидал харилцаа, генетик, биометрик, тоон гарын үсгийн хувийн түлхүүр, бэлгийн болон хүйсийн чиг баримжаа, илэрхийлэл, бэлгийн харьцааны талаарх хүний эмзэг мэдээлэл нь хувь хүний нууцад хамаарна.” Санал гаргасан ажлын хэсэг.

Санал хураалт.

28 гишүүн дэмжиж, 55.3 хувийн саналаар дэмжигдлээ.

8.Төслийн 10 дугаар зүйлийн 10.1.4 дэх заалтын “эрүү, иргэн, захиргааны болон бусад” гэснийг, 10.2 дахь хэсгийн “Хөдөлмөрийн тухай хуульд нийцүүлэн тогтоосон” гэснийг тус тус хасаж, 10.2 дахь хэсгийн “ажилтны” гэсний дараа “зөвшөөрлөөр” гэж нэмж, мөн зүйлд доор дурдсан агуулгатай 10.1.5 дахь заалт нэмэх:

“10.1.5.Монгол Улсын Их Хурлын гишүүн хуралдааны ирцэд бүртгүүлэх, санал хураалт явуулах зорилгоор хүний биеийн давхцахгүй өгөгдөл /гарын хурууны хээ/-ийг.” Санал гаргасан ажлын хэсэг. Энийг гүйцээн боловсруулах чиглэл өгье. Энэ дээр чинь зөвхөн цаашдаа хурууны хээгээр биш нүүр, царай таньдаг программ ашиглахаар яриад байгаа шүү дээ. Энийг гүйцээн боловсруулъя. Их Хурлын юуг заавал оруулах хэрэг байна уу.

9.Төслийн 11 дүгээр зүйлийн 11.4 дэх хэсгийн “Энэ хуулийн 11.1, 11.3-т заасан зорилгоор” гэснийг хасах. Санал гаргасан ажлын хэсэг.

Санал хураалт.

25 гишүүн дэмжиж, 55.6 хувийн саналаар дэмжигдлээ.

10. Төслийн 12 дугаар зүйлийн 12.1 дэх хэсгийн “мэдээллийн эзний зөвшөөрлөөр” гэснийг хасах. Санал гаргасан ажлын хэсэг.

Санал хураалт.

23 гишүүн дэмжиж, 53.5 хувийн саналаар дэмжигдлээ.

Ирц муудаад байна ямар гишүүд гараад явчхав.

11.Төслийн 12 дугаар зүйлийн 12.2 дахь заалтын “бэлгийн чиг хандлага,” гэснийг “бэлгийн болон хүйсийн чиг баримжаа, илэрхийлэл,” гэж өөрчлөх. Санал гаргасан ажлын хэсэг.

Санал хураалт.

25 гишүүн дэмжиж, 58.1 хувийн саналаар дэмжигдлээ.

12.Төслийн 15 дугаар зүйлийн 15.1 дэх хэсгийн “цуглуулж, боловсруулж, ашиглаж байгаа” гэснийг хасаж, 15.1.3 дахь заалтын “цуглуулснаас” гэснийг “цуглуулж, боловсруулснаас” гэж, “эсхүл гэрээнд заасан,” гэснийг “гэрээнд заасан, эсхүл харилцан тохиролцсон” гэж тус тус өөрчлөх. Санал гаргасан ажлын хэсэг.

Санал хураалт.

26 гишүүн дэмжиж, 61.9 хувийн саналаар санал дэмжигдлээ.

Баасандоржоо энэ Хувь хүний нууцын тухай хууль гэж байгаа шүү дээ тийм ээ. Тэрэн дээр Хувь хүний нууцыг хамгаалах гэсэн хэсэг байгаа тиймээ. Хувь хүний нууцын тухай хууль дээр чинь саяын та нарын дурдсанаас чинь эрүүл мэнд, санхүү хөрөнгийн, гэр бүлийн нууцлалуудаа ингээд хаяад явчихаар чинь хүний санхүү дансны мэдээлэл. Тэгэхдээ хувь хүний нууц гэнэ гээд тодорхойлчихлоо шүү дээ. Тэр хэдийг. Хувь хүний нууцад хамаарна гээд 9.1 дэх заалтыг өөрчлөн найруулчихлаа шүү дээ. Бусад нь хамаарахгүй юм уу тэгэхээр. Тэрийг.

56.6 хувийн саналаар санал дэмжигдсэн. Түрүүн санал дэмжигдсэн.

13.Төслийн 19 дүгээр зүйлийн 19.2 дахь хэсгийн “мэдээллийн ангилал” гэснийг “мэдээллийн жагсаалт,” гэж, 19.4.7 дахь заалтын “мэдээлэл хариуцагчийн өгсөн үүрэг, зааврыг” гэснийг “мэдээлэл хариуцагчийн өгсөн үүрэг, чиглэл, даалгаврыг” гэж тус тус өөрчилж, 19.3 дахь хэсгийн “шилжүүлсэн тохиолдолд мэдээлэл боловсруулагчид хүлээлгэх” гэснийг, 19.4.2 дахь заалтын “мэдээллийн эзний” гэснийг, 19.4.4 дэх заалтын “буцааж” гэснийг болон 19.6 дахь хэсгийг тус тус хасаж, 19.4.6 дахь заалтын “энэ хуулийн 20 дугаар зүйлд заасны дагуу” гэсний дараа “мэдээллийн” гэж нэмэх. Санал гаргасан ажлын хэсэг.

Санал хураалт.

28 гишүүн дэмжиж, 61.9 хувийн саналаар дэмжигдлээ.

14.Төслийн 20 дугаар зүйлийн гарчгийн “Аюулгүй байдлыг” гэсний өмнө “Мэдээллийн” гэж, 20.1.1 дэх заалтын “мэдээллийн аюулгүй байдлыг хангах” гэсний өмнө “энэ хуулийн 20.2-т заасан шаардлагад нийцүүлэн” гэж тус тус нэмж, 20.1 дэх хэсгийн “чиглэлээр зохион байгуулалтын болон техникийн” гэснийг “талаар” гэж, 20.1.4 дэх заалтын “мэдээллийг тодорхойлох боломжгүй болгох талаар тодорхой журам” гэснийг “мэдээллийн эзнийг тодорхойлох боломжгүй болгох талаар журам” гэж тус тус өөрчлөх. Санал гаргасан ажлын хэсэг.

Санал хураалт.

22 гишүүн дэмжиж, 52.4 хувийн саналаар дэмжигдлээ.

15.Төслийн “харилцаа холбооны асуудал хариуцсан төрийн захиргааны байгууллага” гэснийг “цахим хөгжил, харилцаа холбооны асуудал эрхэлсэн төрийн захиргааны төв байгууллага” гэж тохиолдол бүрд агуулгад нь тохируулан өөрчлөх. Санал гаргасан ажлын хэсэг.

Санал хураалт. Түвшинжаргалаа энэ яамны нэртэй холбоотой асуудлуудыг найруулгаар нэг мөсөн батлагдсаны дараа нийцүүлэх гэж. Одоо яг ингээд хууль нь батлагдаагүй байхад ингэхээр чинь бас дарааллын хувьд зөрчил үүсэж л байгаа юм байна.

22 гишүүн дэмжиж, 52.4 хувийн саналаар дэмжигдлээ.

16.Төслийн 21 дүгээр зүйлийн 21.1.2 дахь заалтын “мэдээллийг” гэсний өмнө “боловсруулсан” гэж нэмж, 21.2 дахь хэсгийг доор дурдсанаар өөрчлөн найруулах:

“21.2.Мэдээлэл хариуцагч энэ хуулийн 21.1-д зааснаас бусад тохиолдолд мэдээллийн эзний мэдээллийг цуглуулж, боловсруулж, ашиглахад мэдэгдэл хүргүүлж болно.” Санал гаргасан ажлын хэсэг.

Санал хураалт.

24 гишүүн дэмжиж, 58.5 хувийн саналаар дэмжигдлээ.

17.Төслийн 22 дугаар зүйлийн 22.6 дахь хэсгийн “бүртгэлийг жил бүр” гэснийг “бүртгэлийг жил бүрийн нэгдүгээр сард” гэж өөрчлөх. Санал гаргасан ажлын хэсэг.

Санал хураалт.

26 гишүүн дэмжиж, 63.4 хувийн саналаар дэмжигдлээ.

Энэ одоо санхүүгийн мэдээллийн алба энэ тэр гээд мөнгө угаах терроризмыг санхүүжүүлэх тухай хуулиар гүйцэтгэх ажлын тухай хуулиар зохицуулагддаггүй мэдээлэл боловсруулдаг ажлууд байна шүү дээ. Зээлийн мэдээллийн сан, Санхүүгийн мэдээллийн алба энэ тэр гээд 5 сая төгрөгөөс дээш гүйлгээнүүдийг Санхүүгийн мэдээллийн албанд банкнаас шууд авдаг. Хянадаг боловсруулдаг ийм. Тэр энэ чинь энэ дотроо уялдуулахгүй бол.

Зээлийн мэдээллийн сан энэ тэр үү. Тэрэн дээр чинь төлбөртэй төлбөргүй энэ тэр гээд юмнууд яваад байна лээ шүү дээ.

18.Төслийн 24 дүгээр зүйлийн 24.1.2 дахь заалтыг хасаж, 24.1.4 дэх заалтын “хууль, эрх зүйн туслалцаа үзүүлэх” гэснийг “шаардлага, зөвлөмж өгөх” гэж өөрчлөх. Санал гаргасан ажлын хэсэг.

Санал хураалт.

23 гишүүн дэмжиж, 56.1 хувийн саналаар дэмжигдлээ.

19.Төслийн 27 дугаар зүйлийн 27.2 дахь хэсгийн “дүрс бичлэгийн” гэснийг, 27.9 дэх хэсгийн “хандаж харах,” гэснийг болон 27.11 дэх хэсгийг тус тус хасаж, 27.4.3 дахь заалтын “нийтийн зориулалттай орон сууцны” гэсний дараа “орох, гарах нийтийн хэсэг болон дундын эзэмшлийн талбайн” гэж нэмж, 27.4.1 дэх заалтын “караоке” гэснийг “караокены өрөө,” гэж, 27.4.3 дахь заалтын “дүрст хэлбэрээр түгээх” гэснийг “дүрст хэлбэрээр тараах” гэж, 27.7 дахь хэсгийн “бичлэгийн системд” гэснийг “бичлэгийн төхөөрөмж байршуулахад” гэж тус тус өөрчилж, мөн зүйлийн 27.1 дэх хэсгийг доор дурдсанаар өөрчлөн найруулж 27.2 дахь хэсэг болгох:

“27.2.Дууны, дүрсний, дуу-дүрсний бичлэгийн систем нь энэ хуулийн 27.1-д заасан төхөөрөмж, мэдээлэл дамжуулах сүлжээ, хадгалах төхөөрөмж, программ хангамжаас бүрдэнэ.” Санал гаргасан ажлын хэсэг.

Санал хураалт.

56.1 хувийн саналаар дэмжигдлээ.

20.Төслийн 29 дүгээр зүйлийн 29.2, 29.3 дахь хэсгийг хасах. Санал гаргасан ажлын хэсэг.

Санал хураалт.

21 гишүүн дэмжиж, 51.2 хувийн саналаар дэмжигдлээ.

21.Төслийн 32 дугаар зүйлийн 32.1 дэх хэсгийн“2021 оны 11 дүгээр сарын 01-ний өдрөөс” гэснийг “2022 оны 05 дугаар сарын 01-ний өдрөөс” гэж өөрчлөх. Санал гаргасан ажлын хэсэг.

Санал хураалт.

24 гишүүн дэмжиж, 58.5 хувийн саналаар дэмжигдлээ.

22.Төслийн талаарх саналын томьёолол дэмжигдсэнтэй холбогдуулан төслийн бүтэц, нэр томьёо, хэл найруулга, дэс дараалал, бүлэг, зүйл, заалтын дугаарыг нийцүүлж өөрчлөх. Санал гаргасан ажлын хэсэг.

Санал хураалт.

25 гишүүн дэмжиж, 61.0 хувийн саналаар дэмжигдлээ.

Хууль зүйн байнгын хорооны дарга Сандагийн Бямбацогт.

**С.Бямбацогт:** Бид нар Хүний хувийн мэдээлэл хамгаалах тухай хуулийн төслийн анхны хэлэлцүүлгийг үндсэндээ хийгээд дуусаж байна. Энэ дээр сая таны ярьж байгаа асуудлаар 18 дугаар зүйл дээр мэдээлэл хариуцагчийн бас үүргүүд байж байгаа. Энэ мөнгө угаах терроризмтой тэмцэх замаар мөн саарал жагсаалт энэ тэр гээд асуудлууд яригддаг. Таны саяын ярьж байгаа зээлийн мэдээллийн сан ч гэдэг юм уу энэ асуудлуудаар бас тодорхой мэдээллийн эзний хүсэлтийн дагуу мэдээллийн хуулбарыг цахим хэлбэрээр үнэ төлбөргүй өгөх гэсэн заалт дээр бид нар эргэж харъя. Энийг та бас эцсийн хэлэлцүүлэгт анхааруулсан чиглэл өгөөч.

**Г.Занданшатар:** Тэгвэл нөгөө 912 үйлчилгээ цахим болж байгаа чинь бүгд үнэ төлбөргүй болчих асуудал үүснэ шүү дээ. Тэр чинь бас. Энийг сая Хууль зүйн байнгын хорооны даргын санал гаргасан асуудлаар дахин нягталж, гүйцээн боловсруулах чиглэл өгч байна. 18.2.11.

Төрийн цахим үйлчилгээнүүд чинь бүгд үнэ төлбөргүй болчихно байна шүү дээ. Энийгээ их тодорхой болгохгүй бол наад дээр чинь зөрчил үүсэж магадгүй.

Одоо найруулгын саналаар санал хураалт явуулъя.

Хууль зүйн болон Инновац, цахим бодлогын байнгын хорооны дэмжсэн найруулгын санал:

1.Ажлын хэсгийн гаргасан, Төслийн 6 дугаар зүйлийн 6.1.6 дахь заалтын “хөндөөгүй тохиолдолд” гэснийг “хөндөхгүйгээр” гэж, төслийн “дүрс бичлэг” гэснийг “дүрсний бичлэг” гэж тохиолдол бүрд агуулгад нь тохируулан тус тус өөрчлөх.

2.Төслийн 23 дугаар зүйлийн 23.1.1 дэх заалтын “мэдээлэлд хүний оролцоогүй цахим хэлбэрээр хийх боловсруулалт нь” гэснийг хасах. Санал гаргасан ажлын хэсэг.

Санал хураалт.

Баасандоржоо төрийн үйлчилгээ үзүүлж байгаа улсууд чинь бас мэдээлэл хариуцагч байж болох байхгүй юу. Тэгэхээр үнэ төлбөргүй өгнө гэхээр төр хувийн хэвшил бүгдийг үнэ төлбөргүй өгнө гэж хуульчилж болох уу. Мэдээлэл боловсруулсан тийм учраас энийг сайн харах нь зүйтэй байх.

Хүний хувийн мэдээлэл хамгаалах тухай хууль /Шинэчилсэн найруулга/-ийн төсөлтэй хамт өргөн мэдүүлсэн хуулийн төслүүдийн талаар ажлын хэсгээс гаргасан саналын томьёоллоор санал хураалт явуулъя.

Авлигын эсрэг хуульд өөрчлөлт оруулах тухай хуулийн төслийн талаарх зарчмын зөрүүтэй саналын томьёоллоор санал хураалт явуулъя.

Хууль зүй, Инновац, цахим бодлогын байнгын хорооны дэмжсэн санал.

1.Төслийн 1 дүгээр зүйлийн “12.1, 12.3 дахь хэсгийн “Хувь хүний нууцын тухай” гэснийг “Хүний хувийн мэдээлэл хамгаалах тухай” гэж,” гэснийг “12.1 дэх хэсгийн “хувь хүний нууцад хамаарах бөгөөд түүнтэй холбогдох асуудлыг Хувь хүний нууцын тухай” гэснийг “хүний хувийн мэдээлэлд хамаарах бөгөөд түүнтэй холбогдох асуудлыг Хүний хувийн мэдээлэл хамгаалах тухай” гэж, 12.3 дахь хэсгийн “Хувь хүний нууцын тухай” гэснийг “Хүний хувийн мэдээлэл хамгаалах тухай” гэж” гэж өөрчлөх. Санал гаргасан ажлын хэсэг.

Санал хураалт.

26 гишүүн дэмжиж, 63.4 хувийн саналаар санал дэмжигдлээ.

2.Гаалийн тухай хуульд өөрчлөлт оруулах тухай хуулийн төслийн 1 дүгээр зүйлийн “Гаалийн тухай хуулийн” гэсний дараа “5 дугаар зүйлийн 5.3 дахь хэсгийн “төр, хувь хүний, байгууллагын нууцад хамаарах мэдээллийг” гэснийг “төрийн болон албаны, байгууллагын нууц, хүний хувийн мэдээллийг” гэж, “нууцын хууль тогтоомжоор” гэснийг “холбогдох хууль тогтоомжоор” гэж,” гэж нэмэх. Санал гаргасан ажлын хэсэг.

Санал хураалт.

26 гишүүн дэмжиж, 63.4 хувийн саналаар санал дэмжигдлээ.

3.Гаалийн тухай хуульд өөрчлөлт оруулах тухай хуулийн төслийн 1 дүгээр зүйлийн “хүний эмзэг мэдээллийг” гэснийг “хүний хувийн мэдээллийг” гэж өөрчлөх. Санал гаргасан ажлын хэсэг.

Санал хураалт.

22 гишүүн дэмжиж, 55.0 хувийн саналаар санал дэмжигдлээ.

4.Захиргааны хэрэг шүүхэд хянан шийдвэрлэх тухай хуульд өөрчлөлт оруулах тухай хуулийн төслийн талаарх зарчмын зөрүүтэй саналын томьёоллоор санал хураалт явуулъя. Хууль зүйн болон Инновац, цахим бодлогын байнгын хорооны дэмжсэн санал байна.

Төслийн 1 дүгээр зүйлийн 101 дүгээр зүйлийн 101.2 дахь хэсгийн “төр, байгууллага, хувь хүний нууцтай” гэснийг “төрийн болон албаны нууц, байгууллагын нууц, хүний эмзэг мэдээлэлтэй” гэж” гэсний дараа “, ““Захидал харилцааны нууцыг” гэснийг “Захидал харилцааны мэдээллийг” гэж” гэж. Санал гаргасан ажлын хэсэг.

Санал хураалт.

25 гишүүн дэмжиж, 62.5 хувийн саналаар санал дэмжигдлээ.

Зөрчлийн тухай хуульд нэмэлт оруулах тухай хуулийн төслийн талаарх зарчмын зөрүүтэй саналын томьёоллоор санал хураалт явуулъя. Хууль зүйн болон Инновац, цахим бодлогын байнгын хорооны дэмжсэн санал.

1.Төлийн 1 дүгээр зүйлийн 1 дэх заалтын 6.22 дугаар зүйлийн 3, 4 дэх хэсгийн “дүрсний, дуу-дүрсний” гэсний өмнө “дууны,” гэж тус тус нэмэх. Санал гаргасан ажлын хэсэг.

Санал хураалт.

24 гишүүн дэмжиж, 60.0 хувийн саналаар санал дэмжигдлээ.

2.Төслийн 1 дүгээр зүйлийн 1 дэх заалтын 6.22 дугаар зүйлийн 2 дахь хэсгийн “орон байранд” гэснийг “нийтийн зориулалттай орон сууцанд оршин сууж байгаа” гэж, 2 дахь заалтын 6.27 дугаар зүйлийн 3 дахь хэсгийн “мэдээллийн эзний эрх, эрх чөлөөг хөндөж” гэснийг “мэдээллийн эзний эрх, эрх чөлөөг зөрчиж,” гэж тус тус өөрчлөх. Санал гаргасан ажлын хэсэг.

Санал хураалт.

23 гишүүн дэмжиж, 59.0 хувийн саналаар санал дэмжигдлээ.

3.Төслийн 1 дүгээр зүйлийн 1 дэх заалтын 6.22 дугаар зүйлийн Тайлбар хэсгийн “караоке” гэснийг “караокены өрөө,” гэж өөрчилж,” “цахилгаан шат” гэснийг хасах. Санал гаргасан ажлын хэсэг.

Санал хураалт.

21 гишүүн дэмжиж, 53.8 хувийн саналаар санал дэмжигдлээ.

4.Төслийн 1 дүгээр зүйлийн 2 дахь заалтын 6.27 дугаар зүйлийн 2 дахь хэсгийг хасах. Санал гаргасан ажлын хэсэг.

Санал хураалт.

24 гишүүн дэмжиж, 60.0 хувийн саналаар санал дэмжигдлээ.

5.Төсөлд доор дурдсан агуулгатай 2 дугаар зүйл нэмэх:

“**2 дугаар зүйл.**Энэ хуулийг Хүний хувийн мэдээлэл хамгаалах тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.” Санал гаргасан ажлын хэсэг.

Санал хураалт.

25 гишүүн дэмжиж, 62.5 хувийн саналаар санал дэмжигдлээ.

Иргэний хэрэг шүүхэд хянан шийдвэрлэх тухай хуульд өөрчлөлт оруулах тухай хуулийн төслийн талаарх зарчмын зөрүүтэй саналын томьёоллоор санал хураалт явуулна.

Хууль зүйн болон Инновац, цахим бодлогын байнгын хорооны дэмжсэн санал.

1.Төслийн 1 дүгээр зүйлийн “38 дугаар зүйлийн 38.6 дахь хэсэг, 46 дугаар зүйлийн 46.3 дахь хэсэг,” гэснийг “38 дугаар зүйлийн 38.6 дахь хэсгийн “төр, байгууллага, хувь хүний нууцтай холбоотой” гэснийг “төрийн болон албаны нууц, байгууллагын нууц, хүний эмзэг мэдээлэлтэй холбоотой” гэж, 46 дугаар зүйлийн 46.3 дахь хэсгийн “төр, байгууллага, хувь хүний нууцтай холбоотойгоос” гэснийг “төрийн болон албаны нууц, байгууллагын нууц, хүний эмзэг мэдээлэлтэй холбоотойгоос” гэж,” гэж өөрчлөх. Санал гаргасан ажлын хэсэг.

Санал хураалт.

24 гишүүн дэмжиж, 60 хувийн саналаар санал дэмжигдлээ.

Монгол Улсын шүүхийн тухай хуульд өөрчлөлт оруулах тухай хуулийн төслийн төслийн талаарх зарчмын зөрүүтэй саналын томьёоллоор санал хураалт явуулна.

Хууль зүйн болон Инновац, цахим бодлогын байнгын хорооны дэмжсэн санал.

1 дүгээр зүйлд “49 дүгээр зүйлийн 49.2.6 дахь заалтын “захидал харилцааны нууц” гэснийг “захидал харилцааны мэдээлэл” гэж,” гэж нэмэх. Санал гаргасан ажлын хэсэг.

Санал хураалт.

25 гишүүн дэмжиж, 62.5 хувийн саналаар санал дэмжигдлээ.

2.Төслийн 1 дүгээр зүйлийн “111 дүгээр зүйлийн 111.6 дахь хэсгийн “төрийн болон албаны, байгууллага, хувь хүний нууцад” гэснийг “байгууллагын нууц, хүний эмзэг мэдээлэлд” гэж” гэснийг “111 дүгээр зүйлийн 111.6 дахь хэсгийн “төрийн болон албаны, байгууллага, хувь хүний нууцад” гэснийг “төрийн болон албаны нууц, байгууллагын нууц, хүний эмзэг мэдээлэлд” гэж” гэж өөрчлөх. Санал гаргасан ажлын хэсэг.

Санал хураалт.

25 гишүүн дэмжиж, 62.5 хувийн саналаар санал дэмжигдлээ.

Прокурорын тухай хуульд өөрчлөлт оруулах тухай хуулийн төслийн талаарх зарчмын зөрүүтэй саналын томьёоллоор санал хураалт явуулна.

Хууль зүйн болон Инновац, цахим бодлогын байнгын хорооны дэмжсэн санал.

Төслийн 1 дүгээр зүйлийн “Прокурорын тухайхуулийн 58 дугаар зүйлийн” гэсний дараа “58.3 дахь хэсгийн “захидал, харилцаа, хувийн нууц,” гэснийг “хүний эмзэг мэдээлэл,” гэж,” гэж нэмэх.

Санал гаргасан ажлын хэсэг.

Захидал, харилцаа, хувийн нууц,” гэснийг “хүний эмзэг мэдээлэл,” гэж,” гэж нэмэх гэдэг чинь юу гэсэн үг юм. Өөрчлөх юм уу. Тэрэн дээрээ нэмж байгаа юм уу. Эмзэг мэдээлэл гэж нэмэгдэж байгаа гэсэн үг шүү дээ.

Санал хураалт.

Жамъянхорлоогийн Сүхбаатар гишүүн.

**Ж.Сүхбаатар:** Уучлаарай би нөгөө төхөөрөмждөө хүрч амжсангүй.

Тийм учраас дахиад санал хураалтыг хүчингүйд тооцож өгөөч. Би бол дэмжиж байгаа юм. Ажлын хэсгийн гишүүн учраас.

**Г.Занданшатар:** Хуулийн талаар ярьж байгаад хоцорсон л доо. Яриаг чинь би бүгдийг сонссон. Жамъянхорлоогийн Сүхбаатар гишүүний гаргасан горимын саналаар санал хураалт явуулна.

Энэ санал хураалтыг хүчингүйд тооцох санал хураалт явуулъя. Найруулгыг нь сайн бодоорой. Тэр хэсгийн гэсний дараа мэдээлэл гэж нэмэх юм уу. Гэснийг гэж нэмэх, гэсний дараа гэж байх ёстой байсан юм уу.

65 хувийн саналаар Сүхбаатар гишүүний санал дэмжигдлээ.

Горимын санал дэмжигдсэн учраас дахин санал хураалт явуулъя.

25 гишүүн дэмжиж, 62.5 хувийн саналаар энэ санал дэмжигдлээ.

Монгол Улсын Хүний эрхийн Үндэсний Комиссын тухай хуульд нэмэлт, өөрчлөлт оруулах тухай хуулийн төслийн талаарх зарчмын зөрүүтэй саналын томьёолол.

Хууль зүйн болон Инновац, цахим бодлогын байнгын хороо дэмжсэн санал.

1.Төслийн 1 дүгээр зүйлийг доор дурдсанаар өөрчлөн найруулах:

“**1 дүгээр зүйл**.Монгол УлсынХүний эрхийн Үндэсний Комиссын тухай хуулийн 7 дугаар зүйлд доор дурдсан 7.1.10 дахь заалт нэмсүгэй:

**1/7 дугаар зүйлийн 7.1.10 дахь заалт:**

“7.1.10.Хүний хувийн мэдээлэл хамгаалах тухай хууль тогтоомжийн хэрэгжилтэд хяналт тавих;” Санал гаргасан ажлын хэсэг.

Санал хураалт.

24 гишүүн дэмжиж, 60 хувийн саналаар энэ санал дэмжигдлээ.

2.Төслийн 2 дугаар зүйлд 39 дүгээр зүйлийн 39.3 дахь хэсгийн “захидал харилцааны нууцыг” гэснийг “захидал харилцааны мэдээллийг.” гэж” гэж нэмэх. Санал гаргасан ажлын хэсэг.

Санал хураалт.

23 гишүүн дэмжиж, 57.5 хувийн саналаар энэ санал дэмжигдлээ.

Сэтгэцийн эрүүл мэндийн тухай хуульд өөрчлөлт оруулах тухай хуулийн төслийн талаарх зарчмын зөрүүтэй саналын томьёоллоор санал хураалт явуулна. Хууль зүйн болон, Инновац, цахим бодлогын байнгын хорооны дэмжсэн санал.

1.Төслийн 1 дүгээр зүйлийн “хүний эмзэг мэдээллийг” гэснийг “хүний хувийн мэдээллийг” гэж өөрчлөх. Санал гаргасан ажлын хэсэг.

Санал хураалт.

22 гишүүн дэмжиж, 55 хувийн саналаар энэ санал дэмжигдлээ.

10.Хүүхдийн эрхийн тухай хуульд өөрчлөлт оруулах тухай хуулийн төслийн талаарх зарчмын зөрүүтэй саналын томьёоллоор санал хураалт явуулъя. Хууль зүйн болон Инновац, цахим бодлогын байнгын хорооны дэмжсэн санал.

1.Төслийн 1 дүгээр зүйлд “7 дугаар зүйлийн 7.3 дахь хэсгийн “эрүүл мэнд, хувийн харилцааны нууц,” гэснийг “хувийн мэдээлэл,” гэж,” гэж нэмэх. Санал гаргасан ажлын хэсэг.

Санал хураалт.

22 гишүүн дэмжиж, 55 хувийн саналаар энэ санал дэмжигдлээ.

Эрүүгийн хуульд нэмэлт, өөрчлөлт оруулах тухай хуулийн төслийн талаарх зарчмын зөрүүтэй саналын томьёоллоор санал хураалт явуулъя. Хууль зүйн болон Инновац, цахим бодлогын байнгын хорооны дэмжсэн санал.

Энэ саналтай холбогдуулан Сандагийн Бямбацогт Хууль зүйн байнгын хорооны дарга үг хэлнэ.

Энэ дээр бас хуралдаан даргалагчаас чиглэл авах гэсэн юм.

Байнгын хороон дээр манай гишүүд ярьсан. Алтанхуяг гишүүн Сүхбаатар гишүүн, Энх-Амгалан гишүүн олон гишүүд бас ярьсан.

Төрийн нууцыг задрууллаа гээд иргэддээ төр маш хатуу хариуцлага хүлээлгэдэг. Төр маань өөрөө эргээд иргэдийнхээ хувийн нууцыг тэр дундаа хүний эмзэг мэдээллийг задалчхаад ямар нэгэн хариуцлага яригддаггүй. Тэгээд хохироод өнгөрдөг. Төр задалдаг, төрийн нэрийн өмнөөс төрийн албан хаагчид задалдаг. Мөн иргэд хоорондоо бие биеэ шантаажилдаг. Бас асуудал үүсдэг. Иймрхүү юман дээр тодорхой хариуцлага хүлээлгэдэг байх ёстой. Тэгээд хариуцлагынх нь санкц хатуу чанга байхгүй бол энэ хууль маань бас амьдрал дээр бодитой хэрэгжихэд үр дүнгээ өгөхгүй гэдэг асуудал бас Байнгын хороон дээр яригдсан юм. Тэгээд түүнтэй холбоотойгоор энийг гүйцээн боловсруулах чиглэл өгөөд Эрүүгийн хуульд бас тодорхой зүйл заалтуудыг оруулах тал дээр Байнгын хороо ажлын хэсэг анхаарч ажиллах ёстой юм. Тийм болохоор энэ саналыг гүйцээн боловсруулах чиглэл өгнө үү.

**Г.Занданшатар:** Гурван саналыг гурвууланг нь. Эрүүгийн хуульд нэмэлт, өөрчлөлт оруулах тухай хуулийн төслөөр гаргасан зарчмын зөрүүтэй гурван саналыг гүйцээн боловсруулах чиглэл өгье. Гүйцээн боловсруулах чиглэл өгсөн учраас санал хураалт явуулахгүй.

Одоо хүүхдийн эрхийн тухай хуульд өөрчлөлт оруулах тухай хуулийн төслийн талаарх Зарчмын зөрүүтэй үлдсэн 1 саналаар санал хураалт явуулна.

2.Төслийн 1 дүгээр зүйлийн “эмзэг мэдээллийг” гэснийг “хувийн мэдээлэл” гэж өөрчлөх. Санал гаргасан ажлын хэсэг санал хураалт.

26 гишүүн дэмжиж, 65 хувийн саналаар санал дэмжигдлээ.

12.Эрүүгийн хэрэг Хянан шийдвэрлэх тухай хуульд өөрчлөлт оруулах тухай хуульд өөрчлөлт оруулах тухай хуулийн төслийн талаар зарчмын зөрүүтэй саналаар санал хураалт явуулъя. Хууль зүйн болон Инновац, цахим бодлогын байнгын хорооны дэмжсэн санал.

1.Төслийн 1 дүгээр зүйлд төслийн “1.11 дүгээр зүйлийн гарчиг, мөн зүйлийн 1 дэх хэсгийн “захидал харилцааны нууцыг гэснийг “захидал харилцаан мэдээллийг” гэж нэмэх. Санал хураалт.

Энийг сайн нягталж хараарай. Ойлгомжтой бичиж байхгүй бол төслийн 1 дүгээр зүйлд “1.11 дүгээр зүйлийн гарчиг, мөн зүйлийн 1 дэх хэсгийн захидал харилцааны нууцыг гэснийг захидал харилцааны мэдээллийг гэж,” гэж нэмэх. Баахан нэр үг байж байснаа гэж нэмэх гээд явчхаж байгаа юм.

23 гишүүн дэмжиж 55.5 хувийн саналаар санал дэмжигдлээ.

Зарчмын зөрүүтэй саналын томьёоллоор санал хурааж дууслаа.

Байнгын хороонд шилжүүлэхийн өмнө саналын томьёоллуудынхаа найруулгыг эцэслэн сайн нягтлах хэрэгтэй юм байна шүү. Тэгвэл хууль дээрээ өөрчилсүгэй гэснийг. Эрүүгийн хууль дээр нэмэлт, өөрчлөлт оруулах тухай хуулийн төслийн талаар гэж байгаа байхгүй юу. Тэгээд хуульд өөрчлөлт оруулах тухай асуудлаар гэх байхгүй юу. Дандаа нэмэлт, өөрчлөлт гээд явчхаад байна.

Байнгын хорооны саналын томьёоллоор санал хураалт явуулж дууслаа.

Хуулийн төслийг эцсийн хэлэлцүүлэгт бэлтгүүлэхээр Хууль зүйн болон Инновац, цахим бодлогын байнгын хороонд шилжүүлж байна.

Дараагийн асуудалд орно.**Нийтийн мэдээллийн тухай хууль /Шинэчилсэн найруулга/-ийн төсөл болон хамт өргөн мэдүүлсэн хуулийн төслүүдийг хэлэлцэнэ.**

Төслийн **анхны хэлэлцүүлэг явуулсан талаарх** Хууль зүйн болон Инновац, цахим бодлогын байнгын **хорооноос гаргасан хамтарсан санал, дүгнэлтийг Улсын Их Хурлын гишүүн,** Инновац, цахим бодлогын байнгын **хорооны дарга Н.Учрал танилцуулна.**

**Н.Учрал**: Улсын Их Хурлын дарга, эрхэм гишүүд ээ,

Монгол Улсын Засгийн газраас 2021 оны 5 дугаар сарын 19-ний өдөр Улсын Их Хуралд өргөн мэдүүлсэн Нийтийн мэдээллийн тухай хуулийн шинэчилсэн найруулгын төсөл болон хамт өргөн мэдүүлсэн хуулийн төслүүдийн хэлэлцэх эсэх асуудлыг Улсын Их Хурал 2021 оны 7 дугаар сарын 05-ны өдрийн чуулганы нэгдсэн хуралдаанаараа хэлэлцэж, анхны хэлэлцүүлэгт бэлтгүүлэхээр Хууль зүйн болон Инновац, цахим бодлогын байнгын хороонд шилжүүлсэн билээ.

Улсын Их Хурлын даргын 2021 оны 7 дугаар сарын 06-ны өдрийн 54 дүгээр захирамжаар Улсын Их Хурлын гишүүн Н.Учралаар ахлуулан, гишүүдэд Н.Алтанхуяг, П.Анужин, Э.Бат-Амгалан, Т.Доржханд, Л.Мөнхбаатар, Б.Саранчимэг, Ж.Сүхбаатар, Д.Цогтбаатар нарын бүрэлдэхүүнтэйгээр хуулийн төслүүдийг Байнгын хорооны болон чуулганы нэгдсэн хуралдаанаар хэлэлцүүлэх бэлтгэл хангах үүрэг бүхий ажлын хэсгийг байгуулж, ажлын хэсэгт мэргэжил, арга зүйн туслалцаа үзүүлэх, мэдээллээр хангах дэд ажлын хэсэгт холбогдох мэргэжлийн хүмүүсийг оролцуулан ажилласан болно.

Монгол Улсын Их Хурлын чуулганы хуралдааны дэгийн тухай хуулийн 39 дүгээр зүйлийн 39.4 дэх хэсэгт заасны дагуу Хууль зүйн болон Инновац, цахим бодлогын байнгын хороо 2021 оны 11 дүгээр сарын 09-ний өдрийн хамтарсан хуралдаанаараа дээрх хуулийн төслүүдийн анхны хэлэлцүүлгийг явуулж, хуулийн төслүүдийг зүйл бүрээр хэлэлцлээ.

Ажлын хэсгээс хуулийн төсөлтэй холбогдуулан нийтийн мэдээлэл хариуцагч нь өөрт байгаа мэдээллийг хүн, хуулийн этгээдээс шаардахгүй байх талаар, мэдээлэл хариуцагчийн зардлаар суралцагчийн суралцаж байгаа улс, сургуулийн нэр, мэргэжил, суралцах хугацаа, мэдээлэл хариуцагчаас санхүүжүүлсэн сургалтын зардлаас гадна гэрээний хэрэгжилтийг нээлттэй, ил тод байлгахаар, Монгол Улсын Үндсэн хуулийн цэцэд гаргасан өргөдөл, гомдол, хүсэлтийн дагуу маргаан хянан шийдвэрлэсэн ажиллагааны дүн мэдээг Үндсэн хуулийн цэц хариуцаж байнга, ил тод, нээлттэй байлгахаар, мэдээлэл хариуцагчаас бусад хуулийн этгээд иргэнд үйлчилгээ үзүүлэхдээ үндсэн болон дэмжих системийг ашиглаж болох бөгөөд энэ тохиолдолд зардал тооцох аргачлалыг Засгийн газар батлахаар, Монгол Улсын Засгийн газрын бүтцийн тухай хуулийн нэмэлт, өөрчлөлттэй нийцүүлэн Харилцаа холбооны асуудал эрхэлсэн төрийн захиргааны байгууллагыг Цахим хөгжил, харилцаа холбооны асуудал эрхэлсэн төрийн захиргааны төв байгууллага болгох талаар нийт 19 зарчмын зөрүүтэй санал, 1 найруулгын санал гаргасныг хуралдаанд оролцсон гишүүдийн олонх дэмжсэн болно.

Түүнчлэн ажлын хэсгээс Нийтийн мэдээллийн тухай хуулийн шинэчилсэн найруулгын төслийн хамт өргөн мэдүүлсэн Архив, албан хэрэг хөтлөлтийн тухай хуульд өөрчлөлт оруулах тухай хуулийн төслийн талаарх зарчмын зөрүүтэй 2 санал, Зөрчлийн тухай хуульд нэмэлт оруулах тухай хуулийн төслийн талаарх зарчмын зөрүүтэй 1 санал боловсруулсныг хуралдаанд оролцсон гишүүдийн олонх дэмжсэн болно.

Хуулийн төслүүдийн анхны хэлэлцүүлгийг явуулах үед Улсын Их Хурлын гишүүн Д.Цогтбаатар Нийтийн мэдээллийн тухай хуулийн шинэчилсэн найруулгын төслийн 22 дугаар зүйлийн 22.1 дэх хэсгийн “Нийтийн мэдээллийн системээр" гэснийг “Үндсэн системээр” гэж өөрчлөх зарчмын зөрүүтэй санал гаргасныг хуралдаанд оролцсон гишүүдийн олонх дэмжсэн.

Мөн Улсын Их Хурлын гишүүн Н.Алтанхуяг, С.Бямбацогт, Ц.Мөнхцэцэг нараас хуулийн төслийн нэрийг “Нийтийн мэдээллийн ил тод байдлын тухай” гэж өөрчлөх зарчмын зөрүүтэй санал гаргасныг хуралдаанд оролцсон гишүүдийн олонх дэмжээгүй тул Улсын Их Хурлын гишүүн С.Бямбацогт уг асуудлаар цөөнх болж, нэгдсэн хуралдаанд үг хэлж саналаа тайлбарлан санал хураалгахаа илэрхийлсэн болно.

Түүнчлэн Улсын Их Хурлын гишүүн Н.Алтанхуяг, Ц.Мөнхцэцэг, Д.Ганбат, Б.Энх-Амгалан, Ч.Ундрам нар хуулийн төсөл болон зарчмын зөрүүтэй саналын томьёололтой холбогдуулан асуулт асууж, хариулт авлаа.

Байнгын хороо ажлын хэсэг болон Улсын Их Хурлын гишүүдээс гаргасан зарчмын зөрүүтэй саналыг нэг бүрчлэн хэлэлцсэн бөгөөд олонхын санал авсан, аваагүйгээр нь бүлэглэн бэлдсэн зарчмын зөрүүтэй саналын томьёолол болон хуулийн төслүүдийн анхны хэлэлцүүлгийг явуулсан талаарх Байнгын хорооны санал, дүгнэлтийг Та бүхэнд тараасан болно.

Улсын Их Хурлын эрхэм гишүүд ээ,

Нийтийн мэдээллийн тухай хуулийн шинэчилсэн найруулгын төсөл болон хамт өргөн мэдүүлсэн хуулийн төслүүдийн анхны хэлэлцүүлгийг явуулсан талаарх Хууль зүйн болон Инновац, цахим бодлогын байнгын хорооны хамтарсан санал, дүгнэлт, зарчмын зөрүүтэй саналыг хэлэлцэн шийдвэрлэж өгөхийг Та бүхнээс хүсье.

Баярлалаа.

**Г.Занданшатар:** Байнгын хорооны санал, дүгнэлттэй холбогдуулан асуулт асуух гишүүд байна уу? Алга байна.

Зарчмын зөрүүтэй саналын томьёоллоор санал хураалт явуулна.

Хууль зүйн болон Инновац, цахим бодлогын байнгын хорооны дэмжсэн саналаар санал хураалт явуулъя.

Нийтийн мэдээллийн тухай хууль Шинэчилсэн найруулгын талаарх санал.

Төслийн 1 дүгээр зүйлийн 1.1 дэх хэсгийн “нийтийн мэдээллийн дэд бүтцийг бий болгох замаар” гэснийг “нийтийн мэдээллийн дэд бүтцийн эрх зүйн үндсийг тогтоох,” гэж өөрчлөх. Санал гаргасан Улсын Их Хурлын гишүүн Ням-Осорын Учрал, Норовын Алтанхуяг, Пүрэв-Очирын Анужин, Энхтайваны Бат-Амгалан, Тогмидын Доржханд, Лхагвын Мөнхбаатар, Батсүхийн Саранчимэг, Жамъянхорлоогийн Сүхбаатар **/цаашид “Ажлын хэсэг” гэх/**.

Дамдины Цогтбаатар гишүүн энд байсан яагаад хурал эхлэнгүүт гараад явчихсан уу?

Санал хураалт.

24 гишүүн дэмжиж, 60 хувийн саналаар энэ санал дэмжигдлээ.

2.Төслийн 4 дүгээр зүйлийн 4.1.1 дэх заалтын “цахим баримт бичиг, нийтийн”, “дамжуулах,” гэснийг, 4.1.5 дахь заалтын “хүн, эсхүл техник хэрэгсэл, программ хангамжийн тусламжтайгаар” гэснийг, 4.1.11 дэх заалтын “цахим” гэснийг болон 4.1.9, 4.1.10 дахь заалтыг тус тус хасаж, 4.1.1 дэх заалтын “программ” гэсний дараа “хангамж,” гэж нэмж, 4.1.2 дахь заалтын “суваг, техник хэрэгсэл болон программ хангамжийн” гэснийг “программ хангамж болон техник хэрэгслийн” гэж, 4.1.3 дахь заалтын “4.1.5-д заасан этгээд болон хуулийн этгээдийн” гэснийг “4.1.6-д заасан хүн болон тухайн” гэж тус тус өөрчлөх. **Санал гаргасан ажлын хэсэг.**

**Санал хураалт.**

**Санал хураалтад 40 гишүүн оролцож, 22 гишүүн дэмжиж, 55 хувийн саналаар энэ санал дэмжигдлээ.**

3.Төслийн 5 дугаар зүйлийн 5.1.7 дахь заалтын “нийтийн мэдээллийн дэд бүтцийг ашиглан” гэсний өмнө “нийтийн мэдээлэл хариуцагч нь өөрт байгаа, эсхүл” гэж нэмэх. Санал гаргасан ажлын хэсэг.

Санал хураалт.

**С.Одонтуяа:** 21 хүн дэмжиж, 53.8 хувиар санал дэмжигдлээ.

Төслийн 7 дугаар зүйлийн 7.5 дахь хэсгийн “бөгөөд төрийн нууцад үл хамаарах” гэснийг хасах. Санал гаргасан ажлын хэсэг.

Санал хураалт.

22 хүн санал хураалтад оролцож, 56.4 хувиар дэмжигдлээ.

5.Төслийн 8 дугаар зүйлийн 8.2.9 дэх заалтын “үйл ажиллагааны чиглэлээрх салбарын нэгтгэн боловсруулсан” гэснийг “салбарын үйл ажиллагааны” гэж өөрчилж, 8.6.20 дахь заалтын “мэдээлэл хариуцагчаас санхүүжүүлсэн сургалтын зардлын дүн,” гэсний дараа “, гэрээний хэрэгжилт” гэж, 8.7 дахь хэсгийн “энэ хуулийн 8.6.14-т заасан мэдээллийг Улсын дээд шүүх,” гэсний дараа “энэ хуулийн 8.6.15-д заасан мэдээллийг Монгол Улсын Үндсэн хуулийн цэц,” гэж тус тус нэмж, 8.14 дэх хэсгийн “цахим хуудас хариуцсан ажилтан” гэснийг хасч, 8.6.17 дахь заалтыг доор дурдсанаар өөрчлөн найруулж 8.6.18 дахь заалт болгох:

“8.6.18.зүй ёсны монополь аж ахуй эрхлэгчийн үнийн бүрдлийн мэдээлэл болон давамгай байдалтай аж ахуй эрхлэгчийн жагсаалт;” Санал гаргасан ажлын хэсэг.

23 хүн саналд оролцож, 59 хувиар дэмжигдлээ.

6.Төслийн “харилцаа холбоо, мэдээллийн технологийн асуудал эрхэлсэн төрийн захиргааны байгууллага” гэснийг “цахим хөгжил, харилцаа холбооны асуудал эрхэлсэн төрийн захиргааны төв байгууллага” гэж, “харилцаа холбоо, мэдээллийн технологийн асуудал эрхэлсэн Засгийн газрын гишүүн” гэснийг “цахим хөгжил, харилцаа холбооны асуудал эрхэлсэн Засгийн газрын гишүүн” гэжтохиолдол бүрд агуулгад нь тохируулан тус тус өөрчлөх. Санал гаргасан ажлын хэсэг.

Санал хураалт.

Санал хураалтыг 21 гишүүн дэмжиж, 61.5 хувиар санал дэмжигдлээ.

7.Төслийн 9 дүгээр зүйлийн 9.6.2 дахь заалтын “мэдээлэл авагчийн нэр” гэснийг “мэдээлэл авагч нь хувь хүн бол эцэг /эх/-ийн нэр, өөрийн нэр, хуулийн этгээд бол хуулийн этгээдийн нэр” гэж, 9.6.8 дахь заалтын “зөвшөөрлөө цуцлах нөхцөл” гэснийг “зөвшөөрлөө цуцлах хэлбэр” гэж тус тус өөрчилж, 9.6.4, 9.17.2 дахь заалтын “агуулга,” гэснийг болон 9.2.4, 9.2.5 дахь заалтыг тус тус хасах. Санал гаргасан ажлын хэсэг.

Санал хураалт.

Мөнхцэцэг гишүүн энэ санал дээр үг хэлнэ.

**Ц.Мөнхцэцэг:** Засгийн газраас өргөн барьсан нийтийн мэдээллийн тухай хууль бол иргэдийн мэдээлэл олж авахад төрийн мэдээллийг ил тод болгох чиглэлээр маш томоохон дэвшил гаргаж байгаа хууль. Гэтэл энэ хуулийн 9 дүгээр зүйл буюу одоо энэ хаалттай мэдээлэл гэж оруулсан энэ бүлэг бол тэр чигээрээ хуулийн одоо үндсэн үзэл баримтлалтай нийцэхгүй. Ухралт хийж байгаа энэ асуудал байна. Тийм учраас энэ үндэслэлийг би бол гурван үндэслэлээр эсэргүүцэж байгаа. Энэ тухай Хууль зүйн байнгын хороон дээр бас цөөнх болж байр сууриа илэрхийлсэн байгаа. Хязгаарлалттай мэдээлэл гэдэг маань одоо тухайн мэдээллийн эзний зөвшөөрлөөр олж авдаг тэгээд ямар ч үед тухайн мэдээлэл өгсөн иргэн маань өгсөн зөвшөөрлөө цуцлах бүхий ийм ноцтой хаалт учруулж байгаа нууцлал бүхий ийм мэдээллийн төрөл болж байна. Урд өмнөх мэдээллийн тухай хуулиуд дээр ийм ангилал байгаагүй. Тэгээд энэ хязгаарлалттай мэдээлэл гэж 9 дүгээр зүйл маань гурван үндэслэлээр Монгол Улсын Үндсэн хууль болон хүний одоо мэдээлэл олж авах эрхийг зөрчиж байгаа.

**С.Одонтуяа:** Мөнхцэцэг гишүүний минутыг нэмж өгье.

**Ц.Мөнхцэцэг:** Тэгэхээр ямар гурван үйлдлээр зөрчиж байна гэхээр ер нь одоо төрийн зүгээс төрийн одоо мэдээллээ өгч байгаа албан тушаалтан мэдээллийг ил тод байлгах ёстой нууцлагдмал мэдээллийг зөвхөн үндэсний эрх ашигт аюул занал учруулах ийм тохиолдолд нууцлахаар бол заасан байдаг. Энийг одоо зөрчиж байна.

Хоёрдугаарт нь Монгол Улсын Үндсэн хуулийн 16.17- дээр төрийн одоо нууцлах мэдээллийг зөвхөн хуулийн хүрээнд заана гэж заасан. Гэтэл энэ одоо 9 дүгээр зүйлийн энэ зүйлээр үзэхээр тухайн мэдээлэл хариуцагч албан тушаалтны үзэмжээр тухайн хэсэг мэдээллийг одоо хаалттай хязгаарлах боломжийг олгож байна. Тийм учраас энэ заалт бол Үндсэн хууль зөрчиж байгаа.

Гуравдугаарт нь одоо ер нь мэдээлэл хүсэгч иргэн маань тухайн хаалттай мэдээллийг олж авахын тулд үндэслэл зорилгоо тавьдаг ямар байдлаар хэрэглэгдэж байгаа гэдгээ тайлбарлах ёстой. Энэ маань одоо мэдэх эрх иргэний мэдээлэл олж авах эрх тэр дотроо сэтгүүлчдийг мэдээлэл олж авахад сөргөөр нөлөөлсөн ийм заалт учраас энэ заалтыг бол тэр чигээр нь эсэргүүцэж хуулиас бол авах нь зүйтэй гэж үзэж байгаа. Тэгээд Хууль зүйн байнгын хороон дээр ярьсан боловч цөөнх болсон байна.

**С.Одонтуяа:** Цэрэнжамцын Мөнхцэцэг гишүүн санал хэллээ. Оюунчимэг гишүүн санал хэлье. Учрал гишүүн байгаа юм байна.

**М.Оюунчимэг:** Сая Мөнхцэцэг гишүүний хэлж байгааг бол үнэхээр бас анхаарах ёстой ноцтой асуудал. Яг мэргэжлийн сэтгүүлчдийн мэдээлэл авах эрхэд хэрвээ энэ хуулиар хаалттай ойлгомжгүй ийм хаалт оруулаад өгсөн бол дараа нь энэ хуулиа барих уу, эсвэл нөгөө хэвлэлийн эрх чөлөөний тухай хуулиа барих уу гээд манай хуулиуд чинь нэг нь нөгөөгөө үгүйсгэдэг тийм заалтууд байгаад байгаа шүү дээ.

Хэрвээ 9 дээр үнэхээр хаалттай мэдээлэл гэдэг дээр ямар мэдээлэл эхэлж байгаа юм. Энэ нь өөрөө хэвлэн мэдээлэх эрх чөлөөнд юм уу, Тэр сэтгүүлчийн эрхэд халдсан заалт давхардсан маягаар ороод өгчхөөр энэ чинь тухайн сэтгүүлч үүргээ биелүүлснийхээ төлөө асуудалд орох нөхцөл үүсэхвийдээ. Яг тийм юм байгаа юм уу. Энэ дээр би нэг тодорхой хариулт авмаар байна. Хэрвээ тийм бол сая гишүүний хэлсэнчлэн энийг бид яав ч дэмжиж болохгүй. Ийм ухралт хийж болохгүй. Тэгэхээр хамгаалахдаа хаалттай мэдээлэл гэдгээр яг юу хэлж байгаа юм. Энэ дээр нэг тодорхой хариулт өгөөч.

**С.Одонтуяа:** Хэн хариулах вэ? Микрофоныхоо дугаарыг.

Учрал гишүүн хариулъя.

**Н.Учрал:** Энэ нийтийн мэдээллийн хууль бол ямар ч мэдээллийг хориглоод хаагаад байгаа хууль ерөөсөө биш шүү. Буруу ойлголт бол бас өгч болохгүй ээ. Тэр 2016 оны төрийн болон албаны нууцын хууль дээр чинь албаны нууц гээд тамга дарчхаад төрийн байгууллага мэдээллийг нууцлаад байна гэж шүүмжлэлтэй байсан. Энэ хуулиар бол нийтийн мэдээллийн хуульдаа мэдээллүүдийг нээлттэй хязгаартай хаалттай хуваагаад 5 багц 67 мэдээллийг олон нийтэд нээлттэй болгож байгаа. Нөгөө лицензүүдийг нь тусгай зөвшөөрөл эзэмшиж байгаа гэрчилгээг чинь хэн эзэмшиж байна тэр тусгай хамгаалалттай газрыг чинь хэн эзэмшиж байна. Бүх зүйл одоо энэ 67 мэдээлэл бүгдээрээ нээлттэй. Үүнээс гадна нээлттэй болсон мэдээллүүдийг түр ч байна уу, сэтгүүлч нар ч байна уу. Хэн ч мэдээллийг цуглуулаад боловсруулах, ашиглах эрх нь хувь хүний мэдээлэл байгаа юм байна.

Тэгэхээр үүнээс гадна сэтгүүл зүйн зорилгоор тэр мэдээллийн эзний зөвшөөрөлтэйгөөр зөвшөөрөлгүй байсан ч сэтгүүл зүйн зорилгоор нийтийн ашиг сонирхлыг хамгаалах үүднээс бусад мэдээллийг бас цуглуулах эрх нь нээлттэй байгаа юм. Хязгаарлалттай мэдээлэл гэдэг дотор юуг хамааруулаад аваад үзээд байгаа юм бэ гэхээр ажлын хэсэг дээр ч ярьсан. 9.2.1, 92.2, 9.2.3 дээр байгаа үүнд бол ерөөсөө гэмт хэргийг зөрчил шалган шийдвэрлэх, шүүхийн шийдвэр гүйцэтгэх ажиллагааны явцад цуглуулж байгаа мэдээлэл хязгаартай байна. Гэхдээ энэ бол хаалттай биш. Зөвшөөрлөөр авч болно гэж байгаа. Прокурорын зөвшөөрлөөр олгож байгаа мэдээлэл байгаа шүү дээ. Мөн төрийн хяналт шалгалтын явцад шийдвэр хүчин төгөлдөр болгох хүртэл хугацаанд цуглуулсан мэдээлэл. Гэхдээ энийг хаагаагүй. Энэ бол тусгай тэр тухайн байгууллагынх зөвшөөрлөөр үзэж болно.

9.2.3 дээр нээлттэй болон соёлын хосгүй үнэт өвд аюул учруулж болзошгүй мэдээлэл. Энийг бол бас хязгаартайд тооцож байгаа. Тэрнээс биш зөвхөн нээлттэй байдлаар хэн хүссэнээр цуглуулаад боловсруулж ашиглаж бол болохгүй. Энэ гурван мэдээллийг бол зөвшөөрөлтэйгөөр одоо цуглуулж болно гэдгийг нээж өгсөн болохоос биш ерөөсөө хаалттай байдлаар хориглосон зүйл байхгүй.

Харин 9.2.4, 9.2.5 буюу анх энэ Засгийн газрын өргөн мэдүүлсэн хуулийн төсөл дээр бизнесийн нууцыг зөрчиж болзошгүй мэдээллийг мөн бас хязгаартай мэдээлэлд оруулсан байсан. Тэгээд бид ажлын хэсэг дээр яриад бизнесийн нууцыг зөрчинө гэдэг дотор энэ томьёолол маш олон мэдээллийг оруулаад ингээд мэдээллийг хязгаарлаад байх вэ гэдэг үүднээсээ энэ заалтыг хасаад хаясан. Хасаж хаях энэ саналыг оруулж ирж байгаа.

Дээрээс нь нөгөө оюуны өмчийн эрхээр баталгаажсан мэдээллүүд дээр оюуны өмчийн бүртгэлүүд чинь веб хуудсаараа нээлттэй байгаа учраас үүнийг энэ хязгаартайгаар оруулах шаардлагагүй юм байна. Яагаад гэхээр нийтийн нөгөө 67 мэдээлэл дотор чинь оюуны өмчийн байгууллага өөрөө тэр мэдээллүүдийг нийтэд нээлттэй болгох үүргийг хүлээж байгаа учраас энэ цуглуулж боловсруулах юм бүхэн нээлттэй байж байгаа. Тэгэхээр гишүүд юу хүсэх вэ гэхээр хязгаарлалттай мэдээлэл дотор бол энэ гурван төрлийн зүйл байгаа юм байна. Үүнийг тухайн одоо тэр хэрэг хянан шийдвэрлэх үйл ажиллагааны явцад цуглуулж байгаа мэдээллийг прокурорын зөвшөөрөлтэйгөөр тэр мэдээллийг цуглуулах эрх нь одоо нээгдэх ёстой. Тэрнээс биш хаасан зүйл бол огт байхгүй гэдгийг хэлмээр байна.

Хаалттай мэдээлэл дотроо бол бас одоо нөгөө төрийн нууцад хамааруулсан гэдгээрээ 10.1.2, 10.1.3 гэсэн гурван чиглэл байгаа. Тэрнээс биш энэ хууль гарснаараа бол илүү мэдээлэл ил тод болгох, нээлттэй болгох, нийтийн ашиг сонирхлыг хамгаалах үүднээс иргэн болон бусад одоо этгээдүүд нийтийн ашиг сонирхлыг хамгаалах үүднээс мэдээлэл цуглуулах боловсруулах эрх нь нээгдэж байгаа гэдэг утгаараа бол маш том дэвшил авч ирж байгаа шүү л гэж хэлмээр байна.

**С.Одонтуяа:** Санал хураалт.

7 дугаар зүйлээр санал хурааж байна.

21 гишүүн дэмжиж, 53.8 хувийн саналаар дэмжигдлээ.

8.Төслийн 18 дугаар зүйлийн 18.7 дахь хэсгийн “Хуульд өөрөөр заагаагүй бол” гэснийг, 18.14 дэх хэсгийн “цахим хэлбэрээр” гэснийг тус тус хасаж, 18.16 дахь хэсгийн “гэрээний загвар,” гэсний дараа “зардал тооцох аргачлал,” гэж нэмж, 18.12 дахь хэсгийн “үндсэн системд холбогдсон мэдээллийн сангаас” гэснийг “үндсэн системээр дамжуулан” гэж 18.14, 18.15 дахь хэсгийн “үндсэн систем” гэснийг “үндсэн болон дэмжих систем” гэж тус тус өөрчилж, 18 дугаар зүйлд доор дурдсан агуулгатай 18.2 дахь хэсэг нэмэх:

“18.2.Энэ хуульд заасан үндсэн систем, дэмжих систем, мэдээлэл хариуцагчийн систем нь нийтийн мэдээллийн системд хамаарна.” Санал гаргасан ажлын хэсэг.

Санал хураалт.

Оюунчимэг гишүүн.

**М.Оюунчимэг:** Учрал гишүүний тайлбарласан нэг зүйл дээр бол үнэхээр энэ хуульд орж байгаа бол маш зөв заалт орж байна. Албан байгууллагууд хувийн хэвшлийн компаниуд байгууллагын дотоод нууц гээд одоо зөрчилтэй хууль зөрчсөн элдэв буруу зөрүү юмнуудаа маш олон жил нууц ирсэн. Энэ бол бодит үнэ. Энэ өөрөө нөгөө хэвлэн нийтлэх мэдээлэл авах эрхэд бол ноцтой халдсан ийм зөрчил байсан. Хэрвээ энэ хуулиар үнэхээр энэ засагдаж орж ирж байгаа бол энэ бол дэвшил. Гэхдээ одоо энэ хувийн хэвшлийн зарим нэг компани жишээлбэл Оюутолгой компани гээд үзэхэд зарим нэг мэдээллээ уг нь бол тэр маш их хэрэгцээтэй. Улсын Их Хурлын гишүүн хүртэл энэ мэдээллийг бид авах хэрэгтэй байна гэхээр энэ бол байгууллагын нууц учраас тэд гаргаж өгч чадахгүй гэж хэлдэг. Сая та нар бизнесийн нууцыг зөрчинө гэдгээр зарим зүйлийг энд суулгахаа болиод авсан гэж байна л даа. Тэгэхээр энэ дээр ямар учиртай юм. Энэ нь өөрөө эргээд ухралд орчих вэ. Төрийн байгууллагууд л энийг буулгаж өгөх ёстой юм уу, эсвэл энэ хувийн хэвшлийн компаниуд энэ дээр бас хамт энэ хууль үйлчлээд явах уу.

Нэгдүгээрт энийг асуумаар байна.

Хоёрт нь энэ нэг нийтийн мэдээлэл хариуцагч нь өөрт байгаа мэдээллийг хүн хуулийн этгээдээс шаардлагагүй байх талаар хуулийн төслийн зарчимд нэмж тусгах гэсэн байна л даа. Энэ нь өөрөө тухайн үеийн бас шаардлагатай мэдээлэл байвал энийг тэгээд тухайн хүн нь үгүй гэвэл энэ нь гаргахгүй байх. Энэ нь бас нэг утгагүй ч юм шиг шаардлагагүй байна гэсэн байна л даа. Тэгэхээр энэ маань эргээд нөгөө нэг нээлттэй ил тод байдал гэдгээсээ зөрчилдөөд байгаа юм биш үү энэ хоёр чинь. Энэ хоёр дээр би нэг хариулт авахыг хүсэж байна, товчхон.

**С.Одонтуяа:** Энэ дэгээрээ саналаа хэлнэ. Асуулт хариулт бол байхгүй. Ирц хүрхээ больчихлоо гишүүд танхимдаа орж ирнэ үү. Ажлын хэсгийнхэн саяын Мөнхөөгийн Оюунчимэг гишүүний хэлсэн саналыг анхаарч тусгаарай.

Гишүүд танхимдаа орж ирнэ үү.

8 дугаар саналаар санал хураалт.

24 гишүүн дэмжиж, 61.5 хувиар санал дэмжигдлээ.

9 дүгээр санал. Төслийн 22 дугаар зүйлийн 22.1 дэх хэсгийн “Нийтийн мэдээллийн системээр” гэснийг “Үндсэн системээр” гэж өөрчлөх. Санал гаргасан Улсын Их Хурлын гишүүн Д.Цогтбаатар.

Санал хураалт.

22 гишүүн дэмжиж, 56.4 хувиар санал дэмжигдлээ.

10.Төслийн 24 дүгээр зүйлийн 24.3 дахь хэсгийг хасаж, 24.4 дэх хэсгийн “нэгдсэн системээс” гэснийг “нэгдсэн системээр дамжуулан мэдээлэл хариуцагчаас” гэж өөрчлөх санал гаргасан ажлын хэсэг.

Санал хураалт.

24 гишүүн дэмжиж, 61.5 хувиар санал дэмжигдлээ

11.Төслийн 25 дугаар зүйлийн 25.1 дэх хэсгийн “Нийтийн мэдээллийн системийн” гэснийг хасах. Санал гаргасан ажлын хэсэг. Санал хураалт.

24 гишүүн дэмжиж, 61.5 хувиар санал дэмжигдлээ.

12.Төслийн 27 дугаар зүйлийн 27.10 дахь хэсгийг доор дурдсанаар өөрчлөн найруулах:

“27.10.Цахим хэлбэрээр үүсгэх нийтийн мэдээллийн сан нь нэгдсэн ангилал, код, тайлбартай байна.” Санал гаргасан ажлын хэсэг.

Санал хураалт.

26 гишүүн дэмжиж, 63.4 хувиар санал дэмжигдлээ.

13.Төслийн 30 дугаар зүйлийн 30.2 дахь хэсгийн “албан харилцаанд” гэснийг “хуульд заасан чиг үүргийн хүрээнд” гэж өөрчлөх. Санал гаргасан ажлын хэсэг.

Санал хураалт.

27 гишүүн дэмжиж, 65.9 хувийн саналаар дэмжигдлээ.

14.Төслийн 32 дугаар зүйлийг хасах. Санал гаргасан ажлын хэсэг.

Санал хураалт.

27 гишүүн дэмжиж, 65.9 хувиар санал дэмжигдлээ.

15.Төслийн 33 дугаар зүйлийн 33.2 дахь хэсгийн “33.1.15-д” гэснийг “33.1.4, 33.1.13, 33.1.14, 33.1.15, 33.1.16, 33.1.18-д” гэж өөрчлөх. Санал гаргасан ажлын хэсэг.

Санал хураалт.

25 гишүүн дэмжиж, 61 хувиар санал дэмжигдлээ.

16.Ажлын хэсгийн гаргасан, Төслийн 34 дүгээр зүйлийн 34.5.3 дахь заалтын “түүхчилсэн бичлэг /лог/ үүсгэх” гэснийг “үйлдлийн бүртгэл үүсгэх” гэж өөрчилж, 34.5.4 дэх заалтыг хасах. Санал гаргасан ажлын хэсэг.

Санал хураалт.

25 гишүүн оролцож, 61 хувийн саналаар дэмжигдлээ.

17.Төслийн 35 дугаар зүйлийн 35.1.6 дахь заалтын “нээлттэй өгөгдлийн нэгдсэн порталд” гэснийг “нээлттэй өгөгдлийн нэгдсэн системд” гэж өөрчилж, 35.1.8 дахь заалтын “өөрийн чиг үүрэгт хамаарах үйлчилгээг” гэсний дараа “цахим хэлбэрээр болон” гэж нэмэх. Санал гаргасан ажлын хэсэг.

Санал хураалт.

25 гишүүн оролцож, 61 хувийн саналаар дэмжигдлээ.

18.Төслийн 38 дугаар зүйлийн 38.2 дахь хэсгийн “2022 оны 6 дугаар сарын 01-ний өдрийн дотор” гэснийг “2023 оны 01 дүгээр сарын 01-ний өдрийн дотор” гэж өөрчилж, 38.1 дэх хэсгийг доор дурдсанаар өөрчлөн найруулах:

“38.1.Энэ хуулийг дагаж мөрдөхөөс өмнө нийтийн мэдээллийн системийг ашиглан үйлчилгээ үзүүлж байгаа хуулийн этгээд цахим хөгжил, харилцаа холбооны асуудал эрхэлсэн төрийн захиргааны төв байгууллагаас тогтоосон хугацаанд энэ хуульд заасан шаардлагыг хангах арга хэмжээг авч хэрэгжүүлнэ.” Санал гаргасан ажлын хэсэг.

Санал хураалт.

25 гишүүн оролцож, 61 хувийн саналаар дэмжигдлээ.

19.Төслийн 39 дүгээр зүйлийн 39.1 дэх хэсгийн“2021 оны 11 дүгээр сарын 01-ний өдрөөс” гэснийг “2022 оны 5 дугаар сарын 01-ний өдрөөс” гэж өөрчлөх. Санал гаргасан ажлын хэсэг.

Санал хураалт.

26 гишүүн оролцож, 63.4 хувийн саналаар дэмжигдлээ.

20.Төслийн талаарх саналын томьёолол дэмжигдсэнтэй холбогдуулан төслийн бүтэц, нэр томьёо, хэл найруулга, дэс дараалал, бүлэг, зүйл, заалтын дугаарыг нийцүүлж өөрчлөх. Санал гаргасан ажлын хэсэг.

Санал хураалт.

24 гишүүн оролцож, 58.5 хувийн саналаар дэмжигдлээ.

Хууль зүйн болон Инновац, цахим бодлогын байнгын хорооны дэмжээгүй санал:

Төслийн нэрийг “Нийтийн мэдээллийн ил тод байдлын тухай” гэж өөрчлөх. Санал гаргасан Улсын Их Хурлын гишүүн Норовын Алтанхуяг, Сандагийн Бямбацогт, Цэрэнжамцын Мөнхцэцэг.

Бямбацогт гишүүн.

**С.Бямбацогт:** Баярлалаа. Тэгэхээр хуулийн төслийн нэрийг нийтийн мэдээллийн тухай гэсэн нэрийг нийтийн мэдээллийн ил тод байдлын тухай хууль гэж нэрийг өөрчилсөн юм. Цөөнх болсон. 2011 онд Монгол Улсын Их Хурал мэдээллийн ил тод байдлын тухай гэж хууль баталсан. Энэ хуулийн шинэчилсэн найруулгыг нийтийн мэдээллийн тухай хууль болгож байгаа юм. Энэ хууль маань нийтдээ 39 зүйлтэй. 39 зүйлээс 2 хон зүйлээр, 9 дүгээр зүйлээр буруу мэдээллийг хязгаарлалттай болгож байгаа. 10 дугаар зүйлийг буруу мэдээллийг хаалттай болгож байгаа. Төрийн нууцтай холбоотой гэмт хэрэг зөрчилтэй холбоотой асуудлуудыг. Бусад зүйлүүд дээр үндсэндээ яавал мэдээллийг ил тод болгох вэ. Яавал нийт ард түмэнд одоо мэдээллийг нээлттэй байлгах вэ гэдэг л үзэл баримтлалыг агуулгад оруулна. Гэтэл агуулга нь одоо нөгөө хэлбэрээ илэрхийлэх үү, хэлбэр нь агуулгаа илэрхийлэх үү гэдэг дээр агуулга нь нийтэд мэдээллийг яавал ил тод байлгах вэ.

Хоёрхон зүйлээр хязгаарлах хаах мөртөө бусад зүйлээр 37 зүйлээр нээх гэж байгаа мөртөө нэр нь нийтийн мэдээллийн тухай гэчхээд байгаа юм. Тийм болохоор нийтийн мэдээллийн ил тод байдлын тухай хууль гэж нэрлэе гэсэн саналтай оруулсан юм.

Энэ хуулийн зорилго иргэний мэдээлэл хайх хүлээн авах эрхийг хангах. Мэдээллийг нээлттэй ил тод шуурхай байлгах. Төрийн үйл ажиллагаанд олон нийтийн хяналтыг бий болгох зорилготой гэж хуулийн зорилго дээрээ биччихсэн. Хуулийн үйлчлэх хүрээ гэдэг дээрээ хуулиар төрийн нууцад хамааруулахаар зааснаас бусад мэдээллийг ил болгохтой холбогдсон харилцааг энэ хуулиар зохицуулна гэчихсэн. Мөн зарчим дээр нь хуульд өөрөөр заагаагүй бол мэдээлэл ил тод нээлттэй байх ийм зарчим баримтална.

Мэдээллээр хангах үйлчилгээ үзүүлэх үйл ажиллагааг шуурхай хялбар байх ёстой. Мэдээлэл үйлчилгээ нь ойлгомжтой үнэн зөв бүрэн байх ёстой.

Нийтийн мэдээллийг ашиглах үйл ажиллагаанд хүн хуулийн этгээд эрх тэгш байх ёстой гэж. Өөрөөр хэлэх юм бол хуулийн зорилго үйлчлэх хүрээ энэ хуулийн зарчмууд нь үндсэндээ мэдээллийг яавал нээлттэй байлгах вэ. Өнөөдөр бодит байдал дээр төрийн мэдээлэл хаалттай гэдэг. Төрийн албан хаагчид мэдээлэл хаалттай, байгууллага хаалттай гээд өгдөггүй. Тэгвэл саяын хэлсэн хоёр, гуравхан зүйлээр 9, 10 дугаар зүйлийг хязгарлах, хаалттай болгох асуудал байгаа. Бусад зорилго нь бол үндсэндээ нээлттэй болгох. Тийм болохоор хуулийн төслийн нэрийг нийтийн мэдээллийн ил тод байдлын тухай болгож өөрчилье гэж үндсэндээ агуулга хэлбэрээр илэрхийлье. Хуулийнхаа нэрийг өөрчилье гэсэн саналыг Алтанхуяг гишүүн Мөнхцэцэг гишүүд нар гаргасан юм. Энийг одоо манай гишүүд дэмжиж өгөөч. Агуулга хэлбэр нь бас зохицож байвал зөв байх гэж бодож байгаа юм.

Баярлалаа.

Дарахгүй гэсэн үг.

**С.Одонтуяа**: Байнгын хорооны дэмжээгүй саналыг дэмжье гэдэг томьёоллоор санал хураалт.

12 гишүүн дэмжиж, 29.3 хувиар дэмжсэн. 70.7 хувиар дэмжигдээгүй.

Тэгэхээр энэ гурван гишүүний гаргасан санал дэмжигдлээ гэсэн үг.

Учрал гишүүн.

**Н.Учрал**: Байнгын хороон дээр гишүүд ийм санал гаргасан. Гэхдээ энийг бас өмнө нь бид ажлын хэсэг дээр ярилцсан. Ер нь гаднын улсууд бол одоо тэр Испанийн хууль паблик инпормэшин акт гээд байдаг. Нийтийн мэдээллийн хууль гээд. Тэгэхээр энэ хууль чинь өөрөө зөвхөн ил тод байдлыг зохицуулах гэж байгаа хууль биш шүү дээ. Энэ хууль дотор чинь одоо зорилго дээр нь хүртэл энэ хуулиар нийтийн мэдээллийн дэд бүтцийн эрх зүйн орчныг бүрдүүлж байгаа юм. Одоо энэ үндсэн систем гэж юу юм. Үйлчилгээний нэгдсэн систем гэж юу юм. Энэ бүрийг чинь бүгдийг нь нь хуульчилж өгсөн. Дэд бүтцийг нь нь тодорхой болгож байгаа юм бүхэлдээ. Мөн төрийн үйл ажиллагааг цахим хэлбэрээр яаж явуулах, ил тод түргэн шуурхай байлгах, Төрийн үйл ажиллагаанд хяналтыг бий болгох гээд цогцоор нь харсан харилцааг зохицуулж байгаа хууль байхад хэрвээ мэдээллийн ил тод байдлын хууль гэчих юм бол энэ чинь яг одоо тэр хэвлэлийн эрх чөлөөний хууль ч юм уу, эсвэл одоо тэр мэдээлэл авах эрхийн тухай, мэдээллийн ил тод байдлын тухай өөр ойлголт болчихно. Тэгэхээр энэ нийтийн мэдээллийн хууль дотор чинь мэдээллүүдээ бид нар чинь ангилаад тэр 67-гоо нээлттэй болгоод. Хаалттайд нь ямар мэдээллүүд байх вэ. Тодорхой зөвшөөрөлтэйгөөр цуглуулах эрхтэй тэр гурван төрлийн хязгаарлалттай мэдээлэл байна.

Эдгээрийг дэд бүтцүүдийг нь хэрхэн хөгжүүлэх вэ. Одоо нөгөө e.mongolia гээд ярьж байгаа. Энэ төрийн үйлчилгээний нэгдсэн систем чинь тэр хур гээд байгаа үндсэн систем чинь хэрхэн хэрэгжих вэ гээд бүхэлдээ хатуу болон зөөлөн дэд бүтцийг хуульчилж өгч байгаа юм. Тэгэхээр энэ хуулиар дамжуулаад төрийн үйл ажллагаа цахимжих. Цаашлаад нөгөө Кибер аюулгүй байдлын хуультайгаа хүртэл уялдах гээд томоохон ойлголт бол явж байгаа. Тэгэхээр яг тэр паблик инпормешин гэдэг нэрээрээ нийтийн мэдээллийн хууль гээд явахгүй бол ил тод байдлын хууль гэчих юм бол энэ чинь зорилгын хувьд өөр чиглэл рүү явчих юм.

Тийм учраас бол зүгээр яах вэ харагдах төдийд биш цаашдаа энэ хуулийг хэрэгжүүлж ажиллах бас энэ гүйцэтгэх засаглалаа хүндэтгээд бид нар бол нийтийн мэдээллийн хуулиа баталж өгөх ёстой байх гэж бодож байна.

Өмнө нь энэ хууль 2019 онд бас орж ирэхдээ Цахим харилцааны хууль гээд, цахим засаглалын хууль гээд янз бүрийн нэршилтэй орж ирж байсан. Тэгээд цахим харилцааны хууль гэхээр энэ чинь зөвхөн цахим орчин дахь асуудал биш шүү дээ.

Энэ чинь эргээд эцэстээ нийтэд ямар мэдээлэл ил тод байхыг гаргаж өг гэж байгаа. Ямар мэдээлэл хаалттай байхыг гаргаж өгч байгаа. Дэд бүтцийг нь хуульчилж байгаа учраас энэ цахим засаглалын ч хууль биш юм байна. Тийм учраас хамгийн зөв нэр томьёо нь бол нийтийн мэдээллийн хууль юм байна гээд бид одоо бас тэр үед саналаа хэлж байсан. Ингээд Засгийн газрын нийтийн мэдээллийн хууль гээд энэ хуулийг оруулж ирж байгаа юм.

Нэршлийн хувьд бол ил тод байдлын хууль гэж яав ч болохгүй байгаа юм. Дотроо зохицуулалт нь зорилго нь өөр зүг рүү явчхаж байгаа юм. Ил тод байдал гэх юм бол.

Тийм саналтай байгаа шүү. Би түрүүн тэгээд үгээ хэлье гээд байсан, хэлүүлэхгүй.

Би одоо зарчмын зөрүүтэй санал гаргая.

**С.Одонтуяа**: Хариулт гэж байхгүй. Гишүүд саналаа хэлж байгаа. Саяын Бямбацогт гишүүний асуултад. Одоо сая бол Бямбацогт гишүүний санал дээр Учрал гишүүн хариулт өгөөд байгаа байхгүй юу.

Асуулт хариултын дэг бол байхгүй. Тийм учраас сая бол санал хураасан. Асууж хариулах дэг байхгүй учраас.

**Н.Учрал**: Ядаж нийтийн мэдээллийн ба одоо мэдээллийн ил тод байдлын хууль ч гэдэг юм уу. Тэгэхгүй юм бол дан мэдээллийн ил тод байдал биш шүү дээ.

**С.Одонтуяа**: Байнгын хороон дээрээ эцэслээд хэлэлцэх чиглэл өглөө.

Хоёр.Хууль зүйн болон Инновац, цахим бодлогын байнгын хорооны дэмжсэн найруулгын саналаар санал хураана.

Төслийн 4 дүгээр зүйлийн 4.1.11 дэх заалтын “мэдээллийн системийн тусламжтайгаар” гэснийг “мэдээллийн системийг ашиглан” гэж, 8 дугаар зүйлийн 8.2.2 дахь заалт, 9 дүгээр зүйлийн 9.6.2, 9.6.3 дахь заалт, 15 дугаар зүйлийн 15.2.1 дэх заалтын “харилцах утас” гэснийг “харилцах утасны дугаар” гэж, 8 дугаар зүйлийн 8.2.10 дахь заалтын “зохион явуулах” гэснийг “зохион байгуулах” гэж, 8.4.14 дэх заалтын “олон улсын байгууллагаас авах зээл” гэснийг “олон улсын байгууллагаас авсан зээл” гэж, 9.15 дахь хэсгийн “баталгаа” гэснийг “баталгаажуулалт” гэж, 9 дүгээр зүйлийн 9.17 дахь хэсгийн “үйл ажиллагааны болон” гэснийг “үйл ажиллагаа,” гэж, 36 дугаар зүйлийн 36.2.5 дахь заалтын “нэвтрэлт хийгдсэн” гэснийг “нэвтэрсэн” гэж тус тус өөрчлөх.

2.Төслийн 35 дугаар зүйлийн 35.1.6 дахь заалтын “мэдээлэл хариуцагч,” гэснийг хасах.

3.Төслийн 8 дугаар зүйлийн 8.8 дахь хэсгийн “ил тод, нээлттэй” гэсний өмнө “байнга” гэж, 9 дүгээр зүйлийн 9.2.3 дахь заалтын “соёлын хосгүй” гэсний дараа “үнэт” гэж, 20 дугаар зүйлийн 20.1 дэх хэсгийн “холбогдсон харилцааг” гэсний дараа “тухайлсан” гэж тус тус нэмэх. Санал гаргасан ажлын хэсэг.

Санал хураалт.

27 гишүүн дэмжиж, 65.9 хувиар найруулгын санал дэмжигдлээ.

Нийтийн мэдээллийн тухай хууль /Шинэчилсэн найруулга/-ийн төсөлтэй хамт өргөн мэдүүлсэн хуулийн төслүүдийн талаар ажлын хэсгээс гаргасан саналын томьёолол.

Архив, албан хэрэг хөтлөлтийн тухай хуульд өөрчлөлт оруулах тухай хуулийн төслийн талаарх зарчмын зөрүүтэй саналын томьёолол.

Хууль зүйн болон Инновац, цахим бодлогын байнгын хорооны дэмжсэн санал.

Төслийн 1, 2 дугаар зүйлийг доор дурдсанаар өөрчлөн найруулах:

**1 дүгээр зүйл.**Архив, албан хэрэг хөтлөлтийн тухай хуулийн 4 дүгээр зүйлийн 4.1.13 дахь заалтын “Цахим гарын үсгийн тухай хуулийн 4.1.4-т заасныг” гэснийг “Нийтийн мэдээллийн тухай хуулийн 4.1.9-д заасныг” гэж, 34 дүгээр зүйлийн 34.3 дахь хэсгийн “мөрдөнө” гэснийг “мөрдөж болно” гэж, 38 дугаар зүйлийн 38.2 дахь хэсгийн “тоон гарын үсгээр” гэснийг “цахим гарын үсэг, эсхүл давтагдашгүй дугаараар” гэж тус тус өөрчилсүгэй. Санал гаргасан ажлын хэсэг.

Санал хураалт.

25 гишүүн дэмжиж, 61.0 хувиар санал дэмжигдлээ.

2. Зөрчлийн тухай хуульд нэмэлт оруулах тухай хуулийн төслийн талаарх саналын томьёолол.

Хууль зүйн болон Инновац, цахим бодлогын байнгын хорооны дэмжсэн санал.

Төслийн 1 дүгээр зүйлийн “15.33 дугаар зүйлийн 1 дэх хэсгийн “хязгаарлалттай мэдээллийг” гэсний өмнө “Албаны нууцаас бусад” гэж нэмэх. Санал гаргасан ажлын хэсэг.

Санал хураалт.

27 гишүүн дэмжиж, 65.9 хувиар санал дэмжигдлээ.

Зарчмын зөрүүтэй саналын томьёоллоор санал хурааж дууслаа.

Нийтийн мэдээллийн тухай хуулийн төсөл болон хамт өргөн мэдүүлсэн хуулийн төслүүдийг эцсийн хэлэлцүүлэгт бэлтгүүлэхээр Хууль зүйн болон Инновац, цахим бодлогын байнгын хороонд шилжүүлэв.

Өнөөдрийн нэгдсэн хуралдаанаар хэлэлцэх асуудал дууссан тул хуралдаан өндөрлөснийг мэдэгдье.

ДУУНЫ БИЧЛЭГЭЭС ХУРАЛДААНЫ

ДЭЛГЭРЭНГҮЙ ТЭМДЭГЛЭЛ

БУУЛГАЖ, ХЯНАСАН**:**

ШИНЖЭЭЧ П.МЯДАГМАА